
CUVÎNT INTRODUCTIV 


O ricît de concret ar fi domeniul de specialitate al unui cercetător, el 
comite, prin creaţie, un mers pe mărăcinii ideilor. Dar, spre deosebire de fachirul 
care ajunge singur dincolo de groapa cu jar, el oferă o cale într-atît de consoli¬ 
dată, incit cei care-l urmează pot să aibă drumul sigur şi să se avînte peste noi 
mărăcinişuri. 

Dumitru Mărtinaş a încercat să rămînă prezent în istoria culturii cu studii 
prin care, cu mijloacele epocii sale, şi-a exprimat dorinţa de a ne face să înţe¬ 
legem încă o dată că oricare om face parte dintr-un concert minunat şi grandios 
al popoarelor. Lumen de lumine, el n-a negat soarele, ci şi-a căutat raza sa, 
la care ţinea cu frica esenţială faţă de ofensiva umbrelor. 

Sinteză admirabilă a mediului, şi el, ca oricare altul dintre oameni, a înţeles 
că este, în acelaşi timp, agent şi martor al unităţii şi solidarităţii umane, şi aşa 
s-a exprimat, cu insistenţă, în nenumărate repetiţii, în textele care i-au supra¬ 
vieţuit. Opera lui, preluată de îngrijitori cu delicata acurateţe de a nu-i altera 
conţinutul şi de a-i păstra forma anilor de elaborare, vine astăzi, la capăt de 
cale, după alte lucrări publicate antum, ca o sinteză stimulatoare. Ea este rodul 
(complicat) al unei întrebări primordiale: — Cine sînt eu ? Şi, perseverent 
în aceasta, el s-a descoperit pe sine în raport cu semenii: asemeni sau osebit, 
adică tulpină sau hibrid, corespunzător în limba maghiară cu torzs vagy csângo. 

în interiorul categoriei în care descoperea absurdul, el a căutat să pună 
o ordine logică, să găsească înţelesul firii -prin adîncurile rostirii şi prin furtu¬ 
nile vîrstelor ei. 

în biologie, hibridarea aduce, ca rost al selecţionării, performanţe. Pe 
Mărtinaş starea de hibrid l-a nemulţumit nu prin calitatea ei, ci prin exploa¬ 
tarea ei nefirească ; el n-o respinge aprioric, ci o acceptă la valoarea reală şi 
atîta timp cît starea aceasta nu vine în contradicţie cu demnitatea umană. Astfel, 
eînd din agent şi martor al unităţii şi solidarităţii, el s-a trezit hibrid (csdngâ) 
revendicat, a reacţionat în legitimă apărare — de unde şi doza de afectivitate 
a argumentelor sale. 

Realitatea istorică de ambele părţi ale Carfaţilor este probată cu nume¬ 
roase documente privindu-i pe transilvăneni — români veniţi la români, sau 
secui (maghiari) refugiaţi la români în Moldova. Dar, dacă din motivele asu¬ 
pririi, ale traiului sau ale simplului negoţ aceştia au putut trăi ca semenii lor 
românii moldoveni, păstrîndu-şi sau lărgindu-şi o trăsătură comună prin cato¬ 
licism, cînd şi cum s-a stricat echilibrul şi starea de fapt a principial revendi¬ 
carea? Cine şi de ce l-a contestat pe el, pe „Mărtinaş-uî' de astăzi şi de ieri 
ca agent şi martor al unităţii şi solidarităţii umane ? 

Pentru autoritatea de stat românească, influenţa de tip pravoslavnic aducea 
catolicul român la starea de hibrid, asemănătoare în alt plan cu secuiul (maghia¬ 
rul ) care, în insurgenţa lui transilvană, acceptase să trăiască în mediul româ¬ 
nesc de cealaltă parte a Carpaţilor. Catolicul (chiar şi cel autohton, rămas din 
timpul străvechi) devenea alogen, iar pretextul de protectorat, prin confesio- 
nalismul căutat din afara principatelor române, opera ca un atribut medieval, 
o derivată din dreptul la privilegiu. 

Toată lumea ştie că, în multe părţi din România, există identitatea lexi¬ 
cală, uneori păstrată pînă în zilele noastre, între neamţ şi mecanic, ca un fel 
de hibridare tehnică a românilor cu germanii. A revendica pe ceangăi — prin 
extensiunea unui cuvînt cu înţeles de hibrid după simplul criteriu confesional 
— acela de catolic —, este ca şi cînd i-ar revendica cineva pe germanii din 
România — prin extensiunea unei „gasconade“ româneşti — după criteriul 
profesional, acela de mecanic. 

Totuşi, cu tot aspectul fantezist al problemei, ea a fost transformată în 
decursul ultimelor secole în element de dispută, rivalitatea politică trecînd din 
expansiunea administrativă-teritoriau în dezbaterea de cultură. Argumentul 
istoricităţii, pătrunzînd în cancelariile diplomaţiei europene a Secolului Lumi¬ 
nilor prin principiul dreptului natural al popoarelor, a favorizat în mod evident 
un popor care îşi afirma tot mai mult conştiinţa unităţii naţionale. Acela era 
poporul român a cărui origine aducea prin limba latină una din probele vechimii 
sale în teritoriu, şi de care Europa luase cunoştinţă prin umaniştii Renaşterii. 
La căpătîiul secolului trecut. Cronica românilor şi a mai multor neamuri l-a 
adus pe Gheorghe Şincai în focarul disputei, ca pe cel mai mare „atentator'" 
la viaţa publică a imperiului. într-o cursă de „protocronie", pe măsură ce apu¬ 
nea principiul privilegiului şi dreptul românilor la autodeterminare se înscria 
în patrimoniul popoarelor, cerbicia conservatoare proceda la învrăjbire pînă 
în cele mai liniştite şi insignifiante comunităţi. 

Cam pe atunci, ca un reflex al pămîntului transilvan peste care duhul 
protopopului Petru Maior slujea cultura din modestia Gurghiului, Alexandru 
Csoma din Chiuruş, de lîngă Tîrgul Secuiesc — cunoscut sub numele maghiar 
de Kdrosi Csoma Sândor (n. martie 1784, m. 11 aprilie 1842) — pleacă prin 
Valahia (în 1819) spre Tibet, ca prin studii lingvistice comparate, să desco¬ 
pere locul de origine şi vechimea poporului maghiar. Teza lui de derivare a 
limbii maghiare din limba sanscrită, considerată ca matricea limbilor pe pămînt, 
a fost infirmată de multă vreme. Fermentul disputelor de prioritate înfiripate 
treptat de naţionalismul extremist nu a încetat după aceea, ba dimpotrivă şi-a 
căutat noi vaduri de răbufnire. 

în Moldova aceleiaşi perioade, episcopul catolic Ioan Filip Paroni (2 aug. 
1818 — 19 iunie 1825) a căutat să revoce firmanul turcesc care-i interzicea 
rezidenţa în Iaşi, prin acceptarea unui protectorat austriac nerecunoscut de 
Poartă. Relaţiile lui cu consulul Iosif Raab, reprezentantul habsburgic la Iaşi, 
au dus la un conflict grav cu autorităţile de stat şi cu mitropolitul Veniamin 
Costache, iar adversitatea lui cu superiorii de la Congregaţia Propagandei Fide, 
cu conducerea Ordinului Franciscan Conventual şi cu misionarii locali au con¬ 
dus la retragerea sa din Moldova. Pentru a-şi constitui o apărare, sub motivul 
necesităţii protejării catolicilor dincolo de Carpaţi şi a unor economii mate¬ 
riale, el s-a apropiat de misionarii maghiari al căror număr l-a mărit printr-o 
convenţie cu superiorul franciscan din Cluj, încheiată chiar după încetarea 

mandatului (25 iulie 1825) şi ratificată prin mari insistenţe ulterior (8 aprilie 
1826). Aceasta a fost măsura cu pondere majoră în prelungirea protectoratului 
austriac în Moldova. 

De atunci, ofensiva misionarilor maghiari a devenit mai puternică asupra 
misionarilor italieni şi s-a accentuat învrăjbirea ortodocşilor cu catolicii prin 
prozelitism şi o deliberată maghiarizare a populaţiei româneşti (catolică şi neca¬ 
tolică, de limbă română sau maghiară). Situaţia aceasta este cunoscută la Vatican 
printr-o lungă serie de intervenţii privind Moldova ; mari semnale de alarmă 
religioasă şi umană, dintre care unele adevărate fresce sociale, cum le regăsim 
în arhive: Vizitatorul Apostolic trimis să ancheteze la faţa locului, Giuseppe 
Tomassi — 10 dec. 1858 (Arhiva Congregaţiei Propaganda Fide, SC, Mol- 
davia, voi. 11, ff.805r — 850v), episcop. Antoine Joseph Pluym — 9 oct. 1868 
(Id., SC, Valachia, voi. 14, ff. 484r—485r şi urm.) şi episcop. Nicolo Camilli 

— 8 aug. 1883 (Id., SC, Moldavia, voi. 13, fo. 150r-\-v şi urm.). Din rapoar¬ 
tele lor se desprinde, ca un numitor comun, tendinţa misionarilor maghiari de 
deznaţionalizare a românilor. Prelaţii amintiţi arată că, în Moldova, dacă toţi 
ungurii vorbesc româneşte, nu toţi românii vorbesc ungureşte şi că, dacă 
nici unul dintre misionarii italieni nu-i valahizează pe credincioşii maghiari, 
misionarii maghiari fac tot posibilul să-i maghiarizeze pe valahi, urmărind 
expansiunea teritorială asupra Moldovei şi Munteniei. 

Epoca contemporană, cu posibilitatea abordării ştiinţifice prin largi mij¬ 
loace de investigare, ne-a oferit opere pe măsură inter disciplinară care arată 
că „ceangăizarea" decretată este rezultată din forţarea realităţii şi anume că: 
toţi ceangăii sînt catolici. Realitatea nu oferă nici o reciprocă şi exclude „pre¬ 
misa" că toţi catolicii sînt ceangăi. Prin cartea recent semnată de cercetătorii 
Dr. Kos Kăroly, Szentimrei fudit şi Dr. Nagy Jeno, bibliografia studiilor 
s-a îmbogăţit, beneficiind mai ales de performanţe ilustrative şi de tehnică edito¬ 
rială excelentă, în numeroase capitole iconografia depăşind sau contrazicînd 
demonstraţia textuală. Important este că autorii aduc probe ale artei populare 
române preluate de multă vreme şi cu mare forţă de penetraţie folclorică chiar 
în satele unde catolicii se declară a fi de origine secuiască (maghiară), într-o 
unitate care se înscrie organic în arta moldovenească (bineînţeles că nu vorbim 
de exagerările după care roata olarului, foarfecă, răzuşul, suveica, meliţa ş.a. 
ar fi „performanţe" ale culturii şi civilizaţiei ceangăieşti apărute în patrimoniul 
românesc !). Dar şi aşa, cu impreciziunile ei, lucrarea aceasta se înscrie pozitiv 
în studiul etnografiei româneşti, desprinzîndu-se mult de tendenţiozitatea vechilor 
lucrări. în structura ei largă, cel care o parcurge înţelege cît de departe este de 
epoca în care instigatorii, diletanţi sau de profesie, au căutat să agite spiritele 
cu „amabilitatea" protectoratului, protectorat pe care nu l-au solicitat niciodată 
cei pe care „protectorii" i-au poreclit hibrizi (termenul eufemistic propus de noi 
nu corespunde peiorativului din limba maghiară „csdngo"). Faţă de toate aces¬ 
tea, aşa cum atestă volumul prezent, problema cunoaşte o mare bibliografie cu 
multe titluri tendenţioase şi pentru aceasta vin astăzi „mărtinaşii" înşişi să-şi 
declare, ştiinţific, identitatea, eliminînd interpuşii. Specificul lor etnic şi 
spiritual şi-a găsit exprimare în zilele noastre în monumentalitatea unor 
edificii de for public cărora etalon le foloseşte un ţăran din Şasea (jud. Suceava) 

— Ieremia Valahul — beatificat recent de papa Ioan Paul al Il-lea ca "pri- 

mul român ridicat la demnitatea altarelor Romei". încadrarea lor în peisajul 
istoriei catolicismului românesc ne probează că, aşa cum ei o structurează pe 
canavaua lucrării, problema a fost neglijată sau neînţeleasă de cercetători (de 
cele mai multe ori furaţi de aparenţe) şi impune onestitate ştiinţifică. Echipa 
inter disciplinară, aşa cum au preconizat-o un grup de lingvişti din Cluj-Napoca 
va proba că dincolo de drumul cu mărăcini pe care a mers Dumitru Mărtinaş, 
aUe date vor îmbogăţi ştiinţa românească în explorarea culturii proprii. 


10 februarie 1985 


Dr. ION DUMITRIU-SNAGOV 



CUVÎNTUL AUTORULUI 


Istoria cercetărilor despre ceangăi [1] este lungă, plină de peripeţii şi 
foarte deseori, de căutări zadarnice. Problema lor a reţinut în mod constant 
atenţia învăţaţilor din cauza graiului unguresc ce se mai aude prin cîteva 
sate din Moldova, dînd naştere unei îndelungate controverse, axate în jurul 
sistemului fonetic ciudat, nemaghiar, al acestui grai, controversă care nu 
a luat sfîrşit nici în zilele noastre. Cu toate că investigaţiile asupra ceangăilor 
sînt vechi şi au cerut adeseori o laborioasă trudă ştiinţifică, ele nu au izbutit 
a duce la rezultate satisfăcătoare. Străduinţele istoricilor şi lingviştilor s-au 
izbit neputincioase de complexitatea şi obscuritatea, aparent insolubile, ale 
acestui fenomen istorico-lingvistic. După părerea lui Gustav Weigand, pre¬ 
zenţa acestei populaţii pe teritoriul ţării noastre constituie o enigmă istorică, 
„ein RătseT. Un cercetător mai nou al problemei, Geza Bako, afirma în 
anul 1962, că problema în sine nu este rezolvată nici astăzi. Apăruţi nu se 
ştie cum şi de unde, strămoşii de origine necunoscută ai ceangăilor ar fi fost 
asimilaţi odinioară de maghiari, în împrejurări rămase obscure, iar apoi, 
într-o epocă recentă, se presupune că ei ar fi fost deznaţionalizaţi în marea 
lor majoritate de către românii moldoveni. Care a fost însă originea ceangăilor 
primitivi, cine au fost strămoşii lor, unde a fost situată patria lor iniţială, 
care le-a fost limba originară, ce semnificaţie ascunde denumirea lor ciudată 
de ceangăi, pentru majoritatea cercetătorilor toate acestea reprezintă probleme 
încă nerezolvate. 

în 1766, misionarul secui Petru Zold constată că ceangăii vizitaţi de el 
erau bilingvi: „Omnes linguam moldavicam sive valachicam aeque ac hungari- 
cam et caUent, et loquuntur“ („Toţi cunosc şi vorbesc la fel româneşte şi ungu¬ 
reşte"). Pentru descifrarea trecutului incert al unei populaţii bilingve este 
necesar studiul atent al ambelor limbi vorbite de acea populaţie. Cercetătorul 
de azi rămîne surprins însă în faţa faptului că toate cercetările ştiinţifice mai 
vechi au ocolit în mod constant studiul graiului românesc ceangău , lingviştii 
preocupîndu-se, exclusiv, de problemele graiului unguresc. Fără să vrea, 
cititorul se întreabă: de ce învăţaţii din trecut au ocolit permanent cercetările 
cu privire la graiul românesc vorbit de marea majoritate a acestei populaţii, 
considerîndu-le inutile şi neconcludente? De ce aspectul lingvistic românesc 
al problemei a fost privit ca inexistent, mereu evitat, ignorat, împins în 
penumbră de către cercetători? Acest mod de a privi problema nu poate 
evita unele legitime suspiciuni. 

Se pare că „enigmaticii" ceangăi din Moldova ne-au venit pe căi ocolite 
dintr-o epocă mai puţin cunoscută a istoriei noastre, care nu putea fi pe 

placul cercetătorilor de odinioară. Anularea trecutului lor fiind cu neputinţă, 
s-a încercat multă vreme ajustarea lui. în această lungă şi laborioasă trudă 
de „corectare" a fost uitat un element de mare însemnătate ştiinţifică: graiul 
lor românesc. S-a crezut că trecîndu-se sub tăcere graiul originar al unei 
populaţii şi substituindu-i un grai străin, care nu i se potrivea şi pe care nu 
l-a putut deprinde corect niciodată, trecutul său istoric va putea fi îngropat 
în uitare şi absorbirea în sînul populaţiei ungureşti va fi asigurată. Experienţa 
aceasta a dat greş, ceangăii neconsimţind a-şi uita graiul. Istoria acestei 
zadarnice tentative va fi expusă în paginile ce urmează. 

Inversînd procedeul folosit pînă acum în cercetarea acestui fenomen, 
studiul de faţă îşi concentrează atenţia în primul rînd asurpa graiului româ¬ 
nesc ceangău, deosebit de cel moldovenesc, pe care dorim să-l semnalăm 
lingviştilor şi istoricilor noştri. 

Studiul atent asupra acestui important document de limbă şi istorie 
deschide în faţa cercetătorului perspectiva unui cu totul alt trecut istoric al 
acestei populaţii, decît acela cu care ne-au obişnuit cei mai mulţi istorici şi 
lingvişti de pînă acum. Dezgroparea acestui trecut, considerat multă vreme 
ca o enigmă a ştiinţei, nu este lipsită de interes pentru istoria românilor, căci 
începuturile fenomenului ceangău nu trebuie căutate undeva în epoca nebu¬ 
loasă a migraţiunii popoarelor, cum s-a încercat de unii autori mai vechi, 
ci este rezultatul unui proces istoric mai apropiat, care s-a desfăşurat odinioară 
la lumina zilei, dar în jurul căruia s-a ţesut cu timpul, în mod artificial, legenda 
unei enigme ştiinţifice impenetrabile. 

Relevînd vechea problemă a secuizării românilor şi subliniind legătura 
genetică dintre acest proces istoric şi apariţia fenomenului ceangău, în Tran¬ 
silvania, nu am intenţionat a reactualiza în mod tardiv şi inoportun o pro¬ 
blemă nevralgică, un vechi proces consumat, pe care îl putem regreta, dar 
care nu mai poate fi întors înapoi, însă nu poate fi nici uitat ori ignorat. 
Am voit să oferim doar marelui public neavizat, ca şi cercetătorilor insuficient 
informaţi, cheia înţelegerii ştiinţifice a fenomenului „enigmatic" ceangău, 
considerat multă vreme indescifrabil, pe care investigaţiile din trecut nu 
au reuşit să-l elucideze nu pentru că fenomenul ar fi fost în sine indescifrabil, 
ci pentru că, în marea lor majoritate, cei care l-au cercetat nu aveau nici un 
interes să-l descifreze. 

Procesul de secuizare a numeroaselor sate româneşti din sud-estul Tran¬ 
silvaniei aparţine unor timpuri pe care evoluţia istorică le-a îngropat pentru 
totdeauna. în zilele noastre, respectul pentru limba, cultura şi individualitatea 
oricărui popor se integrează în respectul şi preţuirea pe care o acordăm valo¬ 
rilor culturale ale întregii umanităţi. Lichidînd orice formă de asuprire naţio¬ 
nală, România socialistă acordă deplină libertate şi protecţie limbii şi tra¬ 
diţiilor tuturor naţionalităţilor conlocuitoare din patria noastră, în baza 
concepţiei că respectul reciproc şi fraternizarea tuturor popoarelor reprezintă 
sensul cel mai adînc şi mai nobil al evoluţiei istorice. în acest spirit am con¬ 
ceput şi repunerea aşa-zişilor ceangăi din Moldova în dreptul de a fi con¬ 
sideraţi ceea ce sînt şi nu altceva. 


DUMITRU MĂRTINAŞ 



Aspecte 

isterice 



I. O VECHE CONTROVERSĂ ISTORICĂ: 
ORIGINEA CEANGĂILOR 


Înainte de a aborda problema graiului românesc al ceangăilor, pentru 
limpezirea terenului discuţiei, considerăm necesare cîteva precizări istorico- 
geografice preliminare şi unele distincţii menite a uşura înţelegerea faptelor 
de limbă şi a elimina de la început o serie de confuzii, care au contribuit în 
largă măsură la derutarea cercetărilor mai vechi şi la încîlcirea aproape 
inextricabilă a problemei. 

Ca aşezare geografică, populaţia sătească din Moldova cunoscută sub 
denumirea populară de unguri, iar în cercurile cărturăreşti sub denumirea 
de ceangăi, nu constituie o populaţie omogenă, nici nu locuieşte pe un teri¬ 
toriu unitar, ci este dispersată în masa băştinaşilor moldoveni, în bazinul 
mijlociu al Şiretului, de la Paşcani, punctul extrem nordic, pînă la confluenţa 
Trotuşului cu Şiretul, cu unele ramificaţii spre est, în jud. Iaşi, şi spre vest, 
în jud. Neamţ. 

Ca origine, ceangăii cuprind două categorii etnice deosebite: 

a) Este vorba, în primul rînd, de marea majoritate a celor concentraţi 
în regiunea municipiilor Roman (grupul nordic) şi Bacău (grupul sudic), 
despre care se ştie în mod cert că nu sînt secui *, se îmbracă în port românesc, 
vorbesc cei mai mulţi româneşte într-un grai specific transilvănean şi trăiesc 
după datina şi felul românilor. După limba pe care o vorbesc, după tradiţiile 
şi coordonatele lor etnografice, aceştia sînt români originari din Transilvania! 
(ungureni), precum vom demonstra mai jos. 

b) în locul al doilea ca importanţă numerică, se situează grupul celor de 
origine secuiască (circa 25 000 de locuitori), aşezaţi în marea lor majoritate 
pe văile Trotuşului şi Tazlăului, puţini pe valea Şiretului, vorbind un grai 
matern foarte apropiat de cel secuiesc, avînd obiceiuri secuieşti şi modul 
de viaţă asemănător cu al secuilor. Astăzi sînt în cea mai mare parte bilingvi, 
vorbind bine şi graiul moldovenesc. Locuiesc în circa 30 de localităţi, ameste¬ 
caţi cu moldovenii. 

Aceste două categorii, deşi sînt cunoscute sub aceeaşi denumire generică 
de unguri sau de ceangăi, sînt în realitatea diferenţiate prin limbă şi etnicitate, 
prin obiceiuri şi conştiinţă. Secuii nu se consideră ceangăi, iar aceştia nu se 


* Faptul este subliniat şi de istoricul maghiar Mikccs Lâszl6, Csdngâk (Ceangăii , [Buda- 
pest, 1941], p. 13 [2], 

consideră secui. Acest lucru este pe deplin stabilit de ştiinţă, recunoscut de 
învăţaţi ca N. Iorga, R. Rosetti, G. Weigand, L. Mikecs. în acest sens pre¬ 
cizăm că numai ceangăii din prima categorie folosesc rostirea siflantă s în loc 
de ş şi z în loc de j, pe cînd ceilalţi nu o cunosc şi rîd de ea. Confundarea 
şi identificarea celor două categorii de populaţie în aceeaşi unitate etnică a generat 
în trecut şi generează şi astăzi tot felul de erori şi confuzii. 


Este cunoscut că, în general, ştiinţa, atît cea maghiară cît şi cea româ¬ 
nească, vede în ceangăi o populaţie de origine străină, de obicei maghiară. 
Pe de altă parte, ei nu se recunosc maghiari, ci catolici sau români catolici, 
păstrînd astfel tradiţia consemnată de Dimitrie Cantemir despre catolicii 
moldoveni din timpul său, care se declarau catolici, atît după neam, cît şi 
după religie: „turn natione, tum religione, ut se vocant Catholici"*. 

Din păcate, timp de două secole după consemnarea acestei tradiţii, nu 
aflăm nici un cărturar român care să se fi ocupat în mod deosebit de problema 
populaţiei catolice din Moldova, cercetătorii noştri considerînd-o mai mult 
de interes maghiar. în felul acesta cercetarea problemei a ignorat sistematic 
tocmai perspectiva din care putea fi rezolvată „enigma", a cărei abordare 
ca problemă maghiară nu a dus la nici un rezultat concludent, cît de cît 
convingător. 

Apariţia primelor lucrări româneşti dedicate fenomenului ceangău mar¬ 
chează începutul rezolvării definitive a controversatei probleme, ipoteza 
originii româneşti a ceangăilor fiind capabilă să justifice situaţia lingvistică 
de fapt, pe care o putem constata pe teren, ca şi faptele istorice relative la 
aceeaşi problemă. Aceste lucrări se datorează lui Iosif Petru M. Pal ** şi 
Petru Râmneanţu***. înaintea acestora să consemnăm însă şi sugestia 
preţioasă dată la un moment dat de Nicolae Iorga, în legătură cu taina care 
se ascunde în portul lor vechi transilvănean, trăgînd concluzia că ei „nu sunt 
nici pe departe aşa de străini cum s-ar putea bănui" ****. 

Sub aspect social-politic, problema acestei populaţii a fost relevată pentru 
români încă de la mijlocul veacului trecut, în Divanul Ad-hoc al Moldovei 
(1857), de către Mihail Kogălniceanu, care a avut cuvinte de largă şi gene¬ 
roasă înţelegere politică şi umană, cu privire la drepturile ei cetăţeneşti [6]. 
Cînd unii dintre deputaţii adunării au cerut excluderea sătenilor catolici de 
la drepturile politice [7], Mihail Kogălniceanu, sprijinit şi de Costache Negri, 
a apărat cu convingere drepturile lor legitime, pe care le dobîndiseră trăind 
şi muncind cot la cot cu sătenii ortodocşi. în şedinţa din 12 noiembrie 1857, 
marele om politic face, printre altele, următoarele judicioase consideraţii: 
„Ian să vă arăt acum şi ce viitor ne aşteaptă, respingîndu-se proiectul şi 
dechiarîndu-se prin urmare fără drituri mii de locuitori, carii însă au luat şi 
iau parte la toate îndatoririle, la bir, la recrutaţie, la beilicuri, la toate greu¬ 
tăţile ţării. Fiecare din aceşti locuitori declaraţi străini în pâmîntul lor ar fi 


* Dimitrie Cantemir, Descrierea Moldovei , Bucureşti, 1973, p. 2. 

** Iosif Petru M. Pal, Originea catolicilor din Moldova si franciscanii , păstorii lor de veacuri, 
Săbăoani-Roman, 1942, 264 p. [3]. 

*** Petru Râmneanţu, Die Abstrammung der Tschangos , Sibiu, 1944, 64 p.; idem, Pro¬ 
blema iradierii românilor din Transilvania în principatele române , Cluj, 1946, 163 p. [4]. 

**** N. Iorga, România cum era pînâ la 1918 . II. Moldova si Dobrogea, Bucureşti, 1940, 
p. 181 [5]. 

în tot dreptul să zică aceea ce la întîile alegeri, un locuitor catolic din Saboani, 
ales deputat pontaş al ţinutului Romanul, a răspuns ispravnicului, care îl 
întîmpina că nu-1 poate cunoaşte deputat, pentru că era catolic: «Cum, 
cucoane, acum cînd toate satele m-au ales ca să le apăr drepturile în marea 
Adunare, sunt catolic şi nu pot fi deputat? Dar cînd ne puneţi la beilicuri, 
cînd ne luaţi birul, cînd vă dăm feciorii la oaste, cînd vă facem boieresc, 
atunci nu suntem catolici, ci ne priviţi ca pravoslavnici? Dacă este, cucoane, 
că nu putem fi deputaţi pentru că suntem papistaşi, apoi daţi-ne pace să fim 
papistaşi şi la biruri, şi la beilicuri şi la toate angăriile» [8] ...Să gîndim, 
domnilor, serios la ce facem. Prin respingerea proiectului noi nu numai că 
nu dăm, dar chiar rădicăm drepturi avute de sute de ani de pămînteni etero- 
doxi, precum sunt răzăşii catolici din ţinuturile Bacău şi Iaşi. Aceştia pururea 
s-au privit ca pămînteni, înzestraţi cu toate drepturile civile şi politice, carii 
unii din ei sunt boieri, sunt în funcţie." * 

Iar Costache Negri declară cu acelaşi prilej: „Cît pentru pămîntenii catolici, 
ei nu au nevoie de vorbă multă; ei sunt 50—60 mii, carii împreună cu noi, 
de veacuri întregi, în toate zilele noastre de durere şi amărăciune au tras şi 
pătimit deopotrivă toate suferinţele cu care a binevoit Domnul Dumnezeu 
a ne mustra, spre a ne aduce la înţelepciunea şi dreptatea astăzi nouă tre¬ 
buitoare ... Sfîrşesc prin un mare precept al sfintei şi îndurătoarei noastre 
religie creştină: Ce vrei altul ţie să-ţi facă, fă şi tu altuia. Cerem drepturi, să 
dăm drepturi.“ ** 

Ca urmare, drepturile politice ale locuitorilor catolici din Moldova au fost 
ulterior recunoscute. în principal însă, ştiinţa şi opinia publică românească 
au rămas totuşi dezinformate şi prea puţin interesate faţă de ei, vehiculînd 
concluziile unor cercetători maghiari, pe care le-au acceptat fără un examen 
critic, îndeosebi al faptelor de limbă pe care s-au bazat aceste concluzii. 
Aşa se face că pînă şi astăzi, studenţilor de la filologie li se prezintă originea 
lor maghiară ***, în care, într-un timp nu prea îndepărtat, a crezut chiar şi 
oficialitatea de stat, tratîndu-i ca minoritate etnica maghiară cu toate pre¬ 
vederile legii. Pe această bază, statul le-a creat şcoli cu limba de predare 
maghiară şi cu o programă analitică adecvată culturii maghiare. Totuşi, 
ceangăii au refuzat şcolile oferite de stat şi, protestînd că sub această formă 
Ii se impune deznaţionalizarea, au cerut şcoli româneşti. Tradiţia apartenenţei 
româneşti şi bunul simţ popular s-au dovedit mai puternice decît orice ofertă. 
Dar nici opinia publică, nici autorităţile, nici presa, mai ales cea străină, 
nu au reuşit să înţeleagă semnificaţia reală a ceea ce se numea atunci, prin 
1950, „gestul absurd" al acestei populaţii. De fapt, gestul nu era absurd, 
cum se va demonstra, era un gest logic, răspunsul unei vechi istorii de umi¬ 
linţe, rămase necunoscute opiniei noastre publice ****. 

Cu prilejul unei interesante controverse în jurul problemei limbă şi dialect, 
lingvistul clujean Romulus Todoran se ocupă în treacăt şi de „dialectul 
ceangău", „vorbit de grupul cel mai numeros al populaţiei maghiare din 
Moldova" (?), o ramificaţie a limbii maghiare, cu o existenţă izolată şi o dezvol- 


* Dimitrie A. Sturdza şi C. Colescu-Vartic, Acte $ i documente relative la renascerea României. 
Voi. VI, partea I. Divanul Ad-hoc al Moldovei din 1857 , Bucuresci, 1896, p. 232—233, 237—238 [9], 

** Ibidem , p. 24 . 

*** Ci, Introducere în lingvistică , ed. II, Bucureşti, 1965, p. 281 [10]. 

**** y ez j şi i n fra , p. 50, 130. 

tare particulară în cadrul acestei limbi, care dispare însă treptat prin „încruci¬ 
şare" cu limba română *. 

Părerile de acest fel se datoresc lipsei de informaţii suficiente în acest 
domeniu, ceea ce explică, dar nu şi justifică, eroarea în care persistă ling¬ 
vistica românească. 

Dacă istoricii şi lingviştii maghiari au acordat, pe drept cuvînt, toată 
atenţia cuvenită graiului unguresc pe care îl vorbesc cîteva mii de ceangăi 
la care procesul de secuizare a fost mai profund, este necesar, în interesul 
general al ştiinţei, de a se acorda un interes cel puţin egal şi graiului românesc 
transilvănean, vorbit pînă de curînd de marea majoritate a ceangăilor (circa 
200 000), vorbit şi astăzi de mulţi dintre ei, mai ales de femei şi de bătrîni, 
cu deosebire în satele grupului nordic. Studiul acestui grai pune în lumină 
unele fapte de limbă şi de istorie deosebit de interesante şi concludente cu 
privire la originea şi trecutul istoric al acestei populaţii. Dacă este incontesta¬ 
bil că fenomenului lingvistic i se poate recunoaşte valoarea de document 
istoric, vechea concepţie despre ceangăi va trebui să fie substanţial reconsi¬ 
derată în această lumină. 

Cu privire la originea lor etnică, cercetătorii de odinioară, aproape toţi 
maghiari, au răspîndit în ştiinţa vremii o serie de ipoteze şi legende, dovedite 
ulterior a nu fi fost decît reflexul imaginaţiei romantice sau al sentimenta¬ 
lismului patriotic, caracteristice epocii. Astfel istoricul maghiar Gego Elek, 
trimis în 1837 de Societatea Maghiară de Ştiinţe să viziteze şi să studieze pe 
ceangăi la faţa locului, în Moldova, constată atîtea elemente nemaghiare în 
limba, portul, înfăţişarea, obiceiurile şi modul lor de viaţă, încît, trecînd cu 
vederea caracteristicile etnografice româneşti vizibile, el trage concluzia 
originii lor cumane, deşi nici un indiciu de natură istorică, lingvistică sau etno¬ 
grafică nu pleda pentru asemenea concluzie **. Neavînd curajul să afirme că 
aceste caracteristici sînt maghiare, iar declararea că sînt româneşti fiind 
inoportună, istoricul se refugiază în ipoteza cumană, un fel de a recunoaşte 
indirect caracterul nemaghiar al acestei populaţii [13]. 

Mai tîrziu, Gustav Weigand va adopta şi el ipoteza originii cumane, pe 
baza rostirii siflante, fenomen caracteristic tradiţiei lor fonetice, în care el 
presupunea, fără nici o dovadă, un reflex întîrziat din limba cumană***. 
Se înţelege că lingvistul german a observat la ceangăi o serie de aspecte româ¬ 
neşti incontestabile, dar ca şi unii autori maghiari, el considera că aceşti 
cumani maghiarizaţi ar fi suferit recent o puternică influenţă românească [14]. 

Istoricul maghiar Karâcsonyi Jânos presupunea, fără dovezi plauzibile, 
că ei ar fi descendenţii unui grup de cabari, populaţie asiatică aflată în solda 
maghiarilor în perioada cuceririi Panoniei, deşi nu se poate stabili nici un 
fel de corespondenţă lingvistică sau etnografică între cabari şi ceangăi ****. 

Alţi istorici s-au gîndit la o posibilă origine pecenegă. Chiar N. Iorga, 
într-o conferinţă din 1938, a emis ipoteza că ei ar putea fi descendenţii 


* Romulus Todoran, Cu privire la o problemă de lingvistică în discuţie: limbă şi dialect , 
în „Cercetări de lingvistică", I, 1956, p. 97 —98 [11], 

** Gegâ Elek, A moldvai magyar telepekrâl (Despre aşezările ungureşti din Moldova),Budân, 
1838, p. 62-68 [12]. 

*** Gustav Weigand, Der Ursprung der s-Gemeinden, în „Neunterjahresbericht des Insti- 
tutes fur Rumânische Sprache (Rumânisches Seminar) zu Leipzig", 1902, p. 137. 

**** Karâcsonyi Jânos, A moldvai csdngâk eredete (Originea ceangăilor din Moldova), 
Budapest, 19 M, p. 18; apud Veress Endre, A moldvai csdngâk szarmazdsa 6s neve (Originea şi 
numele ceangăilor din Moldova), Cluj, 1934, p. 22 [15]. 

unei străvechi populaţii turcice, stabilită în Moldova anterior apariţiei ma¬ 
ghiarilor, care ar fi dat denumiri unor masive muntoase din Carpaţii Răsări- 
teni (Rarău, Ceahlău) *. Nici această ipoteză nu a putut fi confirmată de 
ştiinţa limbii. 

în mod deosebit ipoteza originii cumane s-a bucurat de o mare vogă 
ştiinţifică. A fost o vreme în care toate necunoscutele acestei probleme, 
inclusiv caracteristica rostirii siflante, erau atribuite unei presupuse origini 
cumane. Cu alte cuvinte, o necunoscută (originea ceangăilor) era explicată 
prin altă necunoscută (originea rostirii siflante), tot atît de obscură. Şi fiindcă, 
într-o vreme, unii istorici vedeau în cumani un popor înrudit cu hunii, s-a 
putut vorbi chiar despre originea lor hunică **. 

După alţi autori, ei ar fi descendenţii unui grup de maghiari din Atelkuz, 
care nevoind a pleca spre Panonia, ar fi preferat să se stabilească pe văile 
Şiretului, Moldovei şi Bistriţei *** **** . 

Vom observa că, pe cînd cercetătorii maghiari le-au atribuit tot felul de 
antecedente etno-istorice, fără a se putea decide în mod definitiv asupra 
vreunuia dintre ele, istoricii români mai vechi (A. D. Xenopol, D. Onciul, 
R. Rosetti ş.a.) erau de acord că ceangăii reprezintă la origine o populaţie 
de neam maghiar [19]. Catolicismul lor îndeosebi şi graiul unguresc al unei 
minorităţi dintre ei li se păreau indicaţii suficiente cu privire la originea lor 
maghiară. 

în problema controversatei lor origini etnice [20], nici criteriul confe¬ 
sional nu s-a dovedit suficient. Cei dintîi care şi-au dat seama despre acest 
lucru au fost lingviştii maghiari. Spre deosebire de istorici, ei au adoptat un 
alt criteriu de cercetare, criteriul lingvistic. Aceşti lingvişti erau, pe drept 
cuvînt, intrigaţi, derutaţi de faptul că sistemul fonetic al graiului unguresc 
ceangău era atît de străin tradiţiei fonologice a limbii maghiare, încît pentru 
ei era evidentă concluzia că strămoşii ceangăilor nu au fost maghiari, ci au 
aparţinut unei alte baze de articulaţie, unei alte tradiţii fonologice, unei 
alte limbi, unei alte origini etnice ♦***. 

De ce neam erau însă strămoşii lor, aceasta a rămas o problemă nedezle¬ 
gată. Ceea ce preocupa acum pe cercetători era de a se şti care a fost limba 
protoceangăilor şi unde a fost situată patria lor iniţială. Pentru elucidarea 
acestor lucruri, cercetătorii maghiari au întreprins ample investigaţii pe 
diferite meridiane geografice, de la graniţa apuseană cu Austria pînă în depăr¬ 
tările Asiei. Nicăieri însă urmele ceangăilor nu au putut fi descoperite. Nici 
limba, nici patria şi nici originea strămoşilor nu au putut fi identificate. 
Nu s-a putut preciza nici măcar familia de limbi căreia ar fi aparţinut acea 
limbă primitivă, nici dacă se mai vorbeşte undeva sau s-a stins fără urmă 
în confuzia haotică a migraţiunii popoarelor. Generaţii de cercetători, istorici 
şi lingvişti, au urmărit fără rezultat descifrarea acestei probleme. în 1941, 
Domokos Păi P6ter îşi exprima astfel nedumerirea: „Este greu a da un răspuns 
la întrebările: cine sînt ceangăii din Moldova? cînd s-au aşezat ei pe locurile 


* N. Iorga, Consideraţii noi asupra rostului secuilor , în „Revista istorică", XXV, 1939, 
nr. 4 —6, apr.—iun., p. 141 [16], 

** Petru Râmneanţu, Die Abstammung der Tschangos t p. 11 [17], 

*** Gydrffi Istvân, A moldvai csdngok (Ceangăii din Moldova), Budapest, 1917 [18]. 

**** p en tru amănunte cu privire la aceste cercetări, vezi Szabo T. Attila, A moldvai 
csdngâ nyelvjdrâskutatâs tortenete (Istoricul cercetărilor despre graiul ceangăilor din Moldova), 
în „Magyar nyelvjârâsok" (Budapest), V, 1959, p. 3—41. 

de astăzi? cine şi cînd i-a creştinat în religia catolică? cine i-a învăţat să 
vorbească ungureşte?"* 

Dacă începuturile istorice ale fenomenului ceangău rămîneau enigmatice 
pentru autor, în schimb, după părerea lui, ceangăii actuali aparţin indubitabil 
naţiunii maghiare, deoarece ei vorbesc sau au vorbit cîndva ungureşte, iar 
graiul lor românesc de astăzi a fost împrumutat de la moldoveni într-o epocă 
recentă şi este un rezultat al deznaţionalizării. Această afirmaţie rămîne 
gratuită, atîta timp cît nu se are în vedere graiul lor românesc, fără de 
care „enigma" fenomenului nu poate fi descifrată. 

Un moment interesant în istoria acestei controverse l-a constituit inter¬ 
venţia biologului român dr. Petru Râmneanţu. Folosind o nouă metodă de 
investigaţie, analiza grupelor de sînge; el stabileşte că ceangăii au acelaşi 
indice biologic ca şi românii şi că originea lor este românească **. Unele 
cercuri politice străine nu au fost de acord cu această soluţie şi, în urma unor 
puternice presiuni diplomatice din partea baronului Manfred von Killinger, 
ambasadorul Germaniei la Bucureşti, cartea a fost scoasă din circulaţie. 

Mai recent, reluînd cercetările în problema originii ceangăilor, Geza 
Bako ajunge la concluzia că rostirea siflantă ar fi aparţinut odinioară unui 
grai teritorial maghiar din regiunea rîurilor Râba şi Repce, din apropierea 
graniţei cu Austria. Strămoşii ceangăilor ar fi aparţinut acestui grup de 
maghiari, care locuiau în această regiune în sec. X—XIII. Ei ar fi fost stră¬ 
mutaţi în sud-estul Transilvaniei, în scopuri militare, de unde ulterior au 
trecut în Moldova, unde îi aflăm astăzi. Dar atît la începutul cît şi la sfîrşitul 
studiului, autorul, prudent, formulează unele rezerve, de fapt ultimele con¬ 
cluzii ale ştiinţei după două secole de tatonări şi controverse: a) „problema 
în sine nu este încă definitiv rezolvată nici azi"; b) „au mai rămas desigur 
multe întrebări deschise, la care, în faza actuală a cercetărilor, nu putem da 
încă răspuns"***. 

în sfîrşit, lucrarea prof. Gyula Mar ton, reprezentînd o sinteză a investi¬ 
gaţiilor despre împrumuturile lexicale româneşti ale graiului unguresc cean¬ 
gău, se abţine a formula o concluzie hotărîtă despre originea lor, dar lasă pe 
cititor a crede că, după limba pe care o vorbesc, ei aparţin naţionalităţii 
maghiare ****. Nici Geza Bako şi nici Gyula Marton nu amintesc nimic 
despre graiul românesc, deosebit de cel moldovenesc, vorbit de marea 
majoritate a ceangăilor. 

Precum se vede, cu toate cercetările efectuate, în jurul problemei originii 
acestei populaţii pluteşte încă o atmosferă tulbure de confuzii şi incertitudine. 
Totuşi o anumită linie de gîndire consecventă se poate constata de-a lungul 
acestor cercetări lungi şi laborioase: 

a) tendinţa de a se atribui ceangăilor tot felul de origini îndepărtate, 
enigmatice, incontrolabile; 

b) tendinţa de a se ignora sau cel puţin a se subestima coordonatele 
etnografice evident româneşti (portul, obiceiurile, modul de viaţă), elemente 


* Domokos Pal P^ter, A maldvai magyarsdg (Ungurimea din Moldova), [Cluj, 1941], p. 238. 

** Petru Râmneanţu, Die Abstammung der Tschangos, Sibiu, 1944. Cf. idem. Grupele 
de sînge la ceangăii din Moldova , în „Buletin eugenie şi biopolitic", XIV, 1943, nr. 1—2, p. 51—56. 

*** Bak6 G£za, Contribuţii cu privire la problema originii ciangâilor, în „Studii şi articole 
de istorie", IV, 1962, p. 37-44. 

**** Mârton Gyula, A moldvai csângâ nyelvjârds roman kdlcsonszavai (Cuvinte româneşti 
împrumutate de graiul ceangăilor din Moldova), Bukarest, 1972, 603 p. [21]. 

care nu s-au putut împrumuta într-o epocă recentă, ci sînt moştenite de la 
strămoşii lor; 

c) evitarea oricărei ipoteze cu privire la originea lor românească; 

d) afirmarea hotărîtă că ei ar fi împrumutat graiul românesc de la mol¬ 
doveni într-o epocă recentă şi ignorarea specificului acestui grai de tip fonetic 
transilvănean (nici una din cercetările întreprinse nu răspunde la întrebarea: 
de unde şi de la cine au moştenit ceangăii graiul românesc?). 

Acest vechi grai românesc a rămas ignorat, ocolit de cercetători, fapt 
care a atras după sine grave consecinţe de ordin ştiinţific. S-a acreditat chiar 
părerea că ceangăii ar fi reprezentat pînă de curînd o populaţie exclusiv 
maghiarofonă, deoarece limba română vorbită de ei ar fi rezultatul asimilării 
lor lingvistice recente în Moldova. Se înţelege de la sine că cei care învăţaseră 
pe ceangăi să vorbească româneşte, în graiul lor specific, nu puteau fi, în 
nici un caz, moldovenii. Ei moşteniseră acest grai de la străbunii lor români 
din Transilvania. Constatarea lui Petru Zold, în 1766, că ei vorbesc la fel de 
bine ungureşte şi româneşte, implica concluzii atît de incomode pentru cer¬ 
cetătorii maghiari, încît s-a crezut necesar ca această precizare să fie dată 
uitării. Aşa se explică de ce lingviştii maghiari nu s-au ocupat niciodată de 
graiul lor românesc şi astfel s-a generalizat în ştiinţă o imagine incompletă, 
denaturată, a fenomenului ceangău. Autorii maghiari priveau problema în 
felul lor, exclusiv de pe poziţia limbii maghiare şi a intereselor naţionale 
maghiare, cu rezultatul că despre această populaţie se ştie astăzi numai ce 
şi atîta cît aveau alţii interes să se ştie. Ceea ce era însă esenţial în problemă, 
graiul lor românesc, a fost trecut sub tăcere. Cititorul îşi poate uşor imagina 
ce s-ar fi ales de istoria românilor din Transilvania, dacă ea ar fi rămas, să 
presupunem, la aprecierea exclusivă a unor istorici străini, ca Sulzer, Engel, 
Roesler, Hunfalvy ş.a. O asemenea istorie ar fi prezentat o imagine răsturnată, 
caricaturală, a trecutului poporului român de aici, corespunzătoare nu adevă¬ 
rului, ci necesităţilor politice ale statului maghiar de odinioară şi opticii 
istoricilor respectivi. Ea nu ar fi fost însă o istorie a românilor transilvăneni. 
Aproximativ în această situaţie se găseşte problema ceangăilor în cadrul 
ştiinţei istorice actuale, si parva licet componere tnagnis, dacă e permis a com¬ 
para lucrurile mici cu cele mari. 

Vechea concepţie, unilaterală, despre ei s-a impus cu vremea în ştiinţa 
istoriei chiar în ţara noastră, încît o nouă interpretare a faptelor, în sensul 
unei viziuni româneşti a problemei, din perspectiva graiului lor românesc, 
apare multora ca o încercare riscantă. Şi totuşi acest grai a existat timp de 
secole, el există şi se vorbeşte şi astăzi, ca un fapt obiectiv de limbă şi de 
istorie, chiar dacă nu a fost luat în considerare de oamenii de ştiinţă. 

Datorită ignorării graiului românesc al ceangăilor, toate cercetările asupra 
lor nu au reuşit să elucideze nici unul din aspectele fundamentale ale problemei. 


CONŞTIINŢA ETNICĂ A CEANGĂILOR 


Pe de altă parte, şi acesta este un alt element esenţial căruia nu i s-a 
dat atenţie, în ciuda consensului aproape unanim al cărturarilor din trecut 
şi, în parte, şi de astăzi, care văd în ei o enclavă etnică de origine străină, 


18 



ceangăii înşişi (şi ne referim la opinia lor tradiţională) manifestă neîncredere 
şi opoziţie faţă de cei ce le atribuie o asemenea origine. Cu excepţia unor 
cazuri rare, individuale [22], aceşti locuitori susţin cu fermitate că ei sînt 
români de neam. 

Vorbind despre satele situate în „poarta Tîrgului Frumos", la nord de 
Roman (Butea, Buruieneşti, Oţeleni, Sagna, Fărcăşeni, Rotunda, Scheia, 
Slobozia, Buhonca, Boghicea ş.a.), geograful Victor Tuf eseu constată că 
„aproape pretutindeni în satele citate nu se aude vorbă ungurească, iar aşa- 
zişii ceangăi de acolo se consideră insultaţi dacă li se spune unguri şi nu 
români"*. 

întrebaţi de ce naţie sînt, „ungurii" lui Cantemir evitau a spune că 
sînt maghiari, ci se numeau catolici **, tradiţie păstrată şi astăzi în 
Moldova [24]. Cunoscînd că orice tradiţie populară conţine totdeauna şi un 
sîmbure de adevăr, un punct de plecare raţional, ne întrebăm: există oare 
astăzi sau a existat odinioară vreun fapt obiectiv care să stea la baza tradiţiei 
că ei nu sînt maghiari? Căci este vorba de o tradiţie veche, contemporană 
cu Cantemir, care se opune afirmaţiilor contrare ale ştiinţei maghiare. în 
această situaţie ne-a venit în ajutor geografia lingvistică, situată astăzi la 
loc de cinste în ştiinţa limbii. Pe linia acestor preocupări, am început o serie 
de cercetări asupra graiului românesc al ceangăilor din Moldova, neexplorat — 
cum s-a văzut — de către lingviştii din trecut şi de astăzi. Aceste cercetări 
ne-au dus la o serie de concluzii care rectifică în mod esenţial cunoştinţele 
noastre mai vechi despre ei, pun sub semnul îndoielii concluziile lui Gustav 
Weigand şi ale cercetătorilor maghiari, proiectînd o lumină nouă asupra 
limbii, asupra trecutului istoric şi originii lor etnice. 

Cu ajutorul izvoarelor istorice cîte ne sînt în prezent accesibile şi al 
particularităţilor caracteristice acestui grai românesc, astăzi a devenit posi¬ 
bilă o nouă interpretare ştiinţifică a fenomenului etno-lingvistic ceangău 
din Moldova. Este prima interpretare care se face de pe poziţia graiului 
românesc al populaţiei respective şi din perspectiva istoriei românilor. Pînă 
acum, interpretarea acestui fenomen era considerată un domeniu rezervat 
exclusiv lingvisticii maghiare, care opera numai de pe poziţia graiului unguresc 
ceangău. Cercetătorii români nu au opus nici o obiecţiune acestui procedeu 
unilateral de cercetare. Reacţia ocazională a lui Radu Rosetti, împotriva 
unor articole de propagandă ale publicistului maghiar Tatrosi Jânos ***, sufe¬ 
rea ea însăşi de aceeaşi lipsă de informaţie lingvistică, de care, în condiţiile 
de atunci, sufereau şi tezele pe care le combătea. 

Şi reacţia prezentă apare după multe ezitări şi întîrzieri [26]. Multă 
vreme ni s-a părut prezumţios a lua poziţie împotriva unor învăţaţi de talia 
lui Weigand, Xenopol, Szarvas ş.a. Cum să te ridici împotriva concluziilor 
tradiţionale ale ştiinţei maghiare şi româneşti, adică împotriva concluziilor 
unor autorităţi ştiinţifice consacrate? Cunoscînd însă că posedăm o serie de 
informaţii nesesizate pe vremea lor, cunoscînd valoarea documentului ling¬ 
vistic, noi am opus acestora forţa nebiruită a limbii. Credem că vechea con¬ 
cepţie ştiinţifică cu privire la ceangăii din Moldova nu mai poate fi conside- 


* Prof. dr/Victor Tufescu, O regiune de vie circulaţie: „poarta Tîrgului-Frumos" , în „Bule¬ 
tinul Societăţii... de Geografie", LIX, 1940, p. 370 — 371 [23]. 

** Vezi supra , p. 13. 

*** Radu Rosetti, Une minorite ethnique imaginaire en Moldavie, în „Journal des 
debats" (Paris), 1922, nr. 216, 6 aug. [25]. 

rată astăzi ca valabilă şi a venit timpul ca ea să fie supusă unei reconsiderări 
fundamentale. 

Pentru orice observator atent este evident faptul că cele două graiuri, 
românesc şi unguresc, vorbite azi de ceangăi în proporţia amintită, se găsesc 
într-o fază de lentă dispariţie, datorită transformărilor rapide, chiar pe teren 
lingvistic, ale societăţii actuale. Graiul unguresc ceangău cunoaşte pe zi ce 
trece tot mai puţini vorbitori, pînă cînd, într-o zi, existenţa lui istorică va 
înceta de la sine. Graiul românesc ceangău, mult mai extins, se află în proces 
de integrare progresivă în graiul moldovenesc, şi odată cu acesta în limba 
română comună, cu rezultatul că într-un viitor nu prea îndepărtat se va 
stinge şi el. Cercetarea şi valorificarea ştiinţifică a ambelor graiuri, cu tot 
ce ele pot furniza ca informaţie utilă ştiinţei, este necesară şi posibilă numai 
în epoca noastră. Mîine va fi prea tîrziu. De această realitate inevitabilă 
ne-am condus în elaborarea studiului nostru. 


II. VECHILE AŞEZĂRI CATOLICE DIN MOLDOVA 


Se ştie că Transilvania a constituit încă din vechime leagănul poporu¬ 
lui român din spaţiul carpato-danubian şi rezervorul demografic din care 
prisosul de populaţie pastorală şi agricolă a trecut dincolo de Carpaţi, în 
Moldova şi Ţara Românească *. 

Se cunoaşte de asemenea că, după luarea în stăpînire a Transilvaniei, 
statul maghiar a împins la răsăritul Carpaţilor, pînă în valea Şiretului, o 
serie de colonii maghiaro-secuieşti şi săseşti de confesiune catolică, cu anumite 
rosturi politice, spre a supraveghea mişcările seminţiilor migratoare din 
răsărit. Aceste infiltrări au fost destul de numeroase, cu deosebire în Mol¬ 
dova. Prezenţa acestora este deseori menţionată în oraşe şi tîrguri, ca Şiret, 
Baia, Suceava, Roman, Bacău, Trotuş [27]. Numeroase toponime de 
origine maghiară (Fărăoani, Fărcaşa, Lucăceşti, Săbăoani, Tămăşeni, Timă- 
reşti etc.) şi altele care amintesc de saşi (Şasea, Sascut) confirmă aceasta, 
în Muntenia, vechiul judeţ al Secuienilor, adică al locuitorilor veniţi din 
secuime, desfiinţat în 1845 şi împărţit între judeţele Buzău şi Prahova, încă 
a cunoscut infiltrări secuieşti (cf. Calvini, Chiojd, Lapoş ş.a.). Aici secuii 
au dispărut de mult, contopindu-se cu românii ungureni şi cu cei băştinaşi, 
dar au rămas urmele lor, toponimele [28]. Numeroase elemente maghiaro- 
secuieşti au venit de peste munţi ca meseriaşi, negustori, muncitori în mine, 
cum erau şangăii sau şalgăii **. 

Aceste lucruri sînt bine cunoscute de istorici. Ceea ce a rămas însă ne¬ 
cunoscut este faptul că aşezările catolice din Moldova nu erau locuite de 
ceangăii de astăzi, ci de români, maghiaro-secui şi saşi. Denumirea de ceangăi 
era necunoscută în acea epocă. în 1646, nici Bandinus şi nici Paul Beke, 
secretarul său, care era maghiar, nu cunoşteau această denumire. 


* Constantin C. Giurescu, Transilvania în istoria poporului român, Bucureşti, 1967, p. 47. 

** N. Iorga, Privilegiile sangâilor de la Tîrgu Ocna , în „Analele Academiei Române. Memo¬ 
riile Secţiunii Istorice", seria II, tom. XXXVII, 1914—1915, p. 245—263. 

S-a mai pierdut din vedere un fapt. Convieţuirea seculara cu românii, 
strînsa comunitate de muncă şi de viaţă, repetatele calamităţi războinice, 
cu toate urmările lor suportate împreună, au avut drept rezultat deprinderea 
limbii române de către unguri, secui şi saşi, apoi asimilarea şi absorbirea 
lor lentă în masa populaţiei româneşti. Toponimele de origine străină au 
rămas, dar populaţia respectivă s-a contopit, în cea mai mare parte, cu 
românii [29]. 

încă de la 1234, procesul absorbirii populaţiei străine de către români 
este semnalat într-o scrisoare papală, din care aflăm că pe teritoriul episco¬ 
piei cumanilor, ungurii şi saşii, amestecîndu-se cu valahii, trec la credinţa 
lor, făcîndu-se un popor cu ei: „cum eis quasi populus unus facti " *. O altă 
mărturie documentară despre vechimea şi intensitatea acestui proces de 
asimilare şi absorbire a locuitorilor catolici de origine străină o aflăm în 
Codex Bandinus, în care autorul constată că mulţi au trecut la români: „ad 
Valachos defecere " **. 

Nu vom face greşeala, obişnuită la mulţi istorici, de a crede că toţi 
catolicii moldoveni din sec. XIV—XVII erau unguri şi saşi. Alături de aceş¬ 
tia erau şi mulţi catolici români. Din cele 1201 de familii catolice notate no¬ 
minal de secretarul lui Bandinus, circa 300 poartă nume româneşti. Repro¬ 
ducem cîteva nume de familie din acest codice: Mânui, Ciucul, Darabant, 
Robu, Şoltuz, Călugăr, Santa, Chinezu, Răzvan, Păcurar, Podoleanu, Blinda, 
Frîncu, Cioară, Cerchez, Sima, Bobacea, Biliboc, Bolha, Ciolan, Dumitraş, 
Topor, Balcu, Simon, Ciorbă, Cozan Curelar, Gîngu, Ghergu, Bălan, Roca, 
Damian, Dancu, Lunguţ, Salica, Sular, Butnar, Bărbuţ, Bărbos, Duma, 
Bogdan, Sitar, Martinel, Pascar, Sescu, Gîrbea, Grosu, Cozocar, Lupu, Ver- 
nică, Moise, Lupoaie, Burcă, Busuioc, Colţea, Tulbure, Cimpoi, Cancel, Conta, 
Boldur, Neamţu, Budău, Bărbat, Cioban, Poarcă, Tiba, Căpitan, Barticel, 
Gheţu, Spînu, Tuncea, Barbălată, Brînză, Brînzoaie, Pătraşcu, Armăncuţ, 
Prepeliţă, Tălpălar, Nicoară, Roşea, Chişcă, Ţigan, Vinţeler, Puşcaş, Boancă, 
Mihăică etc. *** Prin urmare, în sec. XVII, populaţia catolică din Moldova 
era în bună parte românească. în relaţia din 1671, misionarul italian Del 
Monte arată că limba maternă a catolicilor moldoveni este cea română („il 
vallacho e propria il nativo"), adăugind că e necesară şi limba ungară ****. 
Pentru catolicii români din Moldova şi pentru cei de alte neamuri care cu¬ 
noşteau limba română, Vito Piluzio tipăreşte la Roma un catehism cu litere 
latine *****. 

Această populaţie catolică nu s-a bucurat de condiţii favorabile pentru 
a putea progresa. Ea a cunoscut atîtea tulburări şi încercări de tot felul, 
atîtea treceri la husitism, la luteranism şi la ortodoxie, îneît catolicismul 
se stinsese aproape în Moldova la sfîrşitul sec. XVII. Chiar pe vremea lui 
Bandinus, la 1646, aria de răspîndire a populaţiei catolice era considerabil 


* Vezi Hurmuzaki — Densusianu, Documente privitoare la istoria românilor , I, Bucuresci, 
1887, p. 132. 

** V. A. Urechiă, Codex Bandinus , Bucuresci, 1895, p. 78 [30], 

*** Ibidem, p. 99-129. 

**** G. Călin eseu, Alcuni missionari cattolici italiani nella Moldavia nei sccoli XVII e 
XVIII , în „Diplomatarium italicum", I, 1925, p. 109. Despre Giovanni Battista del Monte 
vezi Pr. B. Morariu, Părintele Del Monte , un vrednic şi sfînt misionar in ţara noastră , în „Viaţa", 
XXIV, 1938, nr. 4 —5, apr.—mai, p. 69 —73. 

***** yjt 0 Piluzio, Katekismo criistinesko, Roraa, 1677 [31]. 

redusă. Ce a urmat după aceea se ştie: dese invazii de oştiri străine, năvăliri 
de pradă ale tătarilor şi ducerea multor locuitori în robie, secetă şi foamete, 
epidemii care au secerat o parte din populaţia ţării şi lungul război turco- 
polon pentru cucerirea Cameniţei, cu urmările lui atît de nefaste pentru 
Moldova. Sînt acei ani de groază despre care Miron Costin scria în predos¬ 
lovia letopiseţului său: „Ce sosiră asupra noastră cumplite aceste vremi 
de acmu, de nu stăm de scrisori, ce de grijă şi suspinuri ... cumplite vremi 
şi cumpănă mare pămîntului nostru şi noaă“ *. 

într-un raport din 1670, Petru Par ce vie, episcop de Bacău, arată că 
în Moldova n-a rămas nici a treia parte din locuitorii de pe timpul lui Vasile 
Lupu. O parte din ei au plecat în Polonia, alta în Turcia, iar ungurii cato¬ 
lici s-au refugiat în Transilvania **. Şi Vito Piluzio relatează la Roma, în 
1682, că locuitorii unor aşezări catolice sînt fugiţi cu toţii („tutti fugitti) " ***. 

Exemplar în acest sens poate fi considerat satul Săbăoani, astăzi cea 
mai mare aşezare catolică din Moldova, care a fost de repetate ori jefuit 
şi apoi incendiat, iar locuitorii împrăştiaţi, siliţi să se ascundă prin păduri [33]. 
In 1682, satul a avut de suportat o cumplită nenorocire de pe urma inva¬ 
ziei turceşti şi tătăreşti. Mulţi locuitori au fost ucişi, alţii, cei valizi, au fost 
duşi în robie la tătari, iar cei scăpaţi cu fuga s-au ascuns în pădurile din 
apropiere. Ceea ce mai rămăsese din sat a fost distrus de o nouă incursiune 
turcească în 1687, ultimele case au fost pîrjolite, iar vechea biserică de pia¬ 
tră, ctitorie a principesei Margareta Muşata ****, a fost jefuită şi apoi in¬ 
cendiată. Deznădăjduiţi, lipsiţi de apărare, supravieţuitorii salvaţi prin 
păduri se refugiară în Transilvania. Timp de o jumătate de secol, satul pus¬ 
tiit îşi încetează existenţa. Abia în 1744 îşi fac apariţia aici alţi locuitori, 
veniţi de peste munţi, încurajaţi de stăpînirea fanariotă a ţării. Dar aceştia 
nu mai erau vechii locuitori refugiaţi în Transilvania, erau ceangăii, locui¬ 
torii de astăzi ai satului. Ei nu se mai stabilesc în vechea vatră pustiită a 
satului, acolo unde drumul ţării cobora pe valea Şiretului, ci se aşează sus 
pe platou, lîngă pădurea Licuşeni, unde sînt şi acum [34]. 

Aceeaşi soartă au avut-o şi celelalte sate catolice de pe valea Şiretului, 
situate în apropierea marelui drum al ţării, artera principală de circulaţie 
a oştirilor năvălitoare. Cele mai multe sate au fost jefuite, bisericile incen¬ 
diate, locuitorii ucişi sau duşi în robie la tătari cu miile, iar supravieţui¬ 
torii au fugit sau au trecut munţii în Transilvania. Lipsită de apărare, ţara 
căzu pradă haosului şi anarhiei. Atunci s-a pierdut cam o jumătate din 
populaţia Moldovei, atunci a scăzut mult şi numărul locuitorilor catolici 
de aici. Multe din satele menţionate în Codex Bandinus au dispărut pentru 
totdeauna în furtuna acelor vremuri, cele rămase cunoscînd o existenţă 
precară, fiind părăsite în mare parte de locuitori *****. După liniştirea vremu- 

* Miron Costin, Opere, [Bucureşti], 1958, p. 42. 

** Auner Kâroly, A romdniai magyar telepek torteneti văzlata (Schiţă istorică a coloniilor 
maghiare din România), Temesvâr, 1908, p. 40 —41. 

*** I. Bianu, Vito Pilutio. Documente inedite din archivul Propagandei, în „Columna 
lui Traian", IV, 1883, p. 262 [32]. 

**** y j Ghika, Spicuiri istorice, Iaşi, 1936, p. 30. 

***** jj^ n ce i e 33 d e localităţi menţionate de Bandinus, au ajuns la noi numai urmă¬ 
toarele (fără oraşe): Adjudeni, Cotnari, Faraoani, Grozeşti, Răchiteni, Săbăoani, Tămâşeni, 
Teşcani, Trebeş, Trotuş şi Valea Seacă, reprezentînd un procentaj mic faţă de cele peste 100 de 
aşezări actuale, cu populaţia catolică compactă sau majoritară. Chiar şi în aceste aşezări 
vechi, compoziţia etnică a populaţiei a fost primenită şi sporită prin numeroase stratificări 
ulterioare de populaţie venită de peste munţi. 

rilor, prea puţini dintre bejenari s-au mai putut întoarce la vechile lor cămine 
spulberate de năvăliri şi pîrjoluri. Cele cîteva sute de familii catolice, în mare 
majoritate româneşti sau românizate, dispersate prin sate şi tîrguri, reprezen¬ 
tau acum un coeficient cu mult redus. 

Cum se explică creşterea neobişnuită a populaţiei catolice în secolul 
următor? Cum au apărut numeroasele aşezări de catolici, inexistente pe 
timpul lui Bandinus, pe care le constatăm în a doua jumătate a sec. XVIII? 

Răspunsul: acum începe o nouă perioadă în istoria catolicismului mol¬ 
dovean, datorită locuitorilor emigraţi din Transilvania, în mare majoritate 
români, care au trecut printr-un proces de secuizare. Cu el şi cu cei conver¬ 
tiţi dintre băştinaşi se va întări şi mai mult elementul catolic românesc din 
Moldova [35]. 


III. O NOUĂ STRATIFICARE DE POPULAŢIE: CEANGĂII 


In primele decenii ale sec. XVIII, un nou aspect demografic şi lingvistic 
începe a se contura în Moldova, pe valea Şiretului. Este vorba de sporirea 
bruscă a populaţiei catolice, prin apariţia unui element demografic nou: 
locuitorii veniţi din Transilvania, pe care misionarul secui Petru Zold, într-o 
scrisoare din 1780 (informaţiile datează însă din 1766), îi numeşte ceangăi, 
termen statornicit apoi în ştiinţa şi publicistica maghiară. Alături de unele 
localităţi menţionate de Bandinus, care au supravieţuit acestor „cumplite 
vremi", părăsite însă în mare parte de vechii locuitori, apar numeroase aşezări 
noi de „ceangăi". Din informaţiile misionarului amintit ştim că aceştia erau 
bilingvi şi se îmbrăcau în port românesc. Din cauza confesiunii lor catolice, 
moldovenii le spuneau unguri. în marea lor majoritate vorbeau un grai ro¬ 
mânesc propriu, deosebit de al moldovenilor. Vorbeau şi ungureşte, într-un 
grai secuiesc degradat, un amestec de elemente ungureşti şi româneşti, rostit 
după moda lor siflantă şi africatizantă transilvăneană. După portul lor şi 
după graiul matern românesc folosit de marea majoritate, este neîndoielnic 
că erau români ungureni, transilvăneni. După confesiunea lor catolică, după 
originea teritorială şi după graiul unguresc pe care îl vorbeau în unele sate, în 
ochii moldovenilor ei nu puteau fi decît unguri [36]. De la început, aceşti 
„unguri" apăreau ca un soi de oameni ciudaţi, căci moldovenii se înţelegeau 
cu ei româneşte. Unii nici nu ştiau ungureşte: unguri care nu ştiu ungureşte ! 
[37]. Datorită imigrărilor dese ale acestor ungureni, din sec. XVIII apar în 

Moldova sate noi de catolici, mai ales în grupul nordic. Punem în faţa cititorului 
cîteva cifre care ilustrează acest proces demografic: 


Anul 


Relatorul 


Cifre Observaţii 


1741 Stanislau Jezierski episcop de 8 000 
Bacău 

[1776?] Anonim 10 620 

1800 Vincenţiu Gatt, prefectul misiunii 15 200 


1803 

Dominic Brocani, prefectul 

20 250 

1807 

misiunii 

Hammer, consul austriac 

21 307 

1808 

Aloisiu Landi, 

24 000 

1822 

prefectul misiunii 

Raab, consul austriac 

40 000 

1830 

Inocenţiu Pamfili, 

45 000 

1841 

prefectul misiunii 

Petru Rafael Arduini, 

57 000 

1850 

episcop 

Schematismul misiunii 

43 587 

1856 

» »t 

48 530 

1874 

>> 

58 829 

1902 

„ diecezei 

77 335 

1930 

Recensămîntul general al 
României [38] 

109 953 


Veniţi recent din 
Ardeal 

Relaţia menţionează 

3 186 familii cu 

13 514 suflete, fără 
parohia Săbăoani- 
Gherăeşti 

4 033 familii 


(Circa) 


Astăzi catolicii din Moldova şi Bucovina, în marea lor majoritate 
români, numără aproximativ 221 000 de suflete, locuind în circa 200 de locali¬ 
tăţi (după ultimele statistici bisericeşti)*. 

Locuitorii numeroaselor sate de catolici din Moldova, apărute cele mai 
multe în sec. XVIII—XIX, nu sînt decît în mică parte descendenţii vechii 
populaţii. Dezvoltarea rapidă a comunităţilor catolice nu era rezultatul unui 
spor demografic normal, ci se datora îndeosebi emigrării ungurenilor, puţini 
dintre ei secuizaţi, cei mai mulţi numai în proces de secuizare. Astfel rămăşiţele 
populaţiei catolice de la sfîrşitul sec. XVII au fost substanţial sporite, pri¬ 
menite şi întărite cu puternice contingente de locuitori veniţi de peste munţi. 

Ei apar în Moldova în valuri succesive, mai ales în sec. XVIII. Emigrările 
în Moldova [40] se înscriu în acel vast fenomen social-istoric de migraţiuni 
umane, cunoscut în Transilvania sub numele de profugiutn Valachorum, 
fuga masivă a românilor în cele două principate româneşti, ca urmare a con¬ 
diţiilor social-economice intolerabile create iobăgimii. Fuga de pe moşiile 
nobililor şi evadarea peste hotare era singura formă de reacţie posibilă pe 
atunci împotriva opresiunii şi exploatării. Era un adevărat exod uman, care 


* Datele ne-au fost oferite de episcopul Petru Pleşca [39]. 

alarmase autorităţile publice ale ambelor ţări. Numai pentru anul 1767, un 
raport consular constată că din Transilvania s-au refugiat 24 000 de famili 
în Moldova şi Ţara Românească, încît locuitorii de aici strigau cuprinşi de 
mirare: „Toată Transilvania vine la noi 1“ (Tota Transylvania ad nos venit !) *. 
Exodul populaţiei româneşti luase proporţii atît.de mari, încît autorităţile 
austriece au luat severe măsuri militare pentru supravegherea graniţei şi 
pedepsirea fugarilor. Determinaţi de opunerea faţă de sistemul înrolărilor 
forţate în armata austriacă, numeroşi ţărani secui se asociau românilor, refu- 
giirîdu-se în Moldova, unde îi aflăm şi astăzi, stabiliţi pe văile Trotuşului şi 
Tazlăului. Dar contingentul cel mai numeros al refugiaţilor din secuime îl 
constituiau cengăii, adică românii secuizaţi sau în curs de secuizare. în 1763, 
Stanislau Jezierski, episcop de Bacău, relatează Congregaţiei de Propaganda 
Fide: in Moldavia tota non aliter augetur numerus Catholicorum, quam per 

advenientes ex Transylvania Catholicos ... et ideo quia Transylvani Catholici 
qui pertienent ad Ditionem Hungaricam ... a Moldavis non vocantur Catholici, 
sed Hungari " („în toată Moldova numărul catolicilor nu sporeşte decît prin 
catolicii care vin din Transilvania ... şi astfel fiindcă aceşti catolici transil¬ 
văneni aparţin [de fapt: au aparţinut, n.n.] stăpînirii ungureşti... moldovenii 
nu-i numesc catolici, ci unguri")**. 

Acelaşi fenomen de sporire a populaţiei catolice prin locuitorii veniţi 
din Transilvania este semnalat în acelaşi an şi de Iosif Cambioli, prefectul 
misiunii din Moldova: „...de şapte ani încoace numărul catolicilor noştri a 
crescut şi creşte în fiecare zi, nu pentru că necatolicii ar trece la noi, ci pentru 
că în Ungaria şi mai ales în Transilvania a fost şi este mare foamete, şi acum, 
de cînd s-a încheiat pacea între austrieci şi prusieni, prind soldaţi cu forţa şi 
de aceea în această provincie au venit şi vin întruna familii întregi [41] şi mare 
număr de tineret de la 14 ani în sus, fiindcă de la această vîrstă îi înrolează în 
armată ... Avînd în vedere înmulţirea catolicilor noştri, de patru ani încoace 
s-au făcut în Moldova, în două sate, două biserici noi de-ale noastre cum n-au 
mai fost aşa mari şi frumoase, cele mai bune pe care le avem în această mi¬ 
siune, una este în Hălăuceşti şi alta la Talpa; în Hălăuceşti sînt cam 60 de 
familii, iar în Talpa peste 70 şi 30 prin împrejurimi, de asemenea toate catolice ; 
mai sînt şi multe alte familii sosite aici în aceste zile şi care s-au hotărît să-şi 
facă acolo case" ***. 

în 1777, Antonio Mauro, prefectul misiunii, scrie domnitorului Grigore 
Ghica, în legătură cu emigrarea şi imigrarea populaţiei, precizînd că preoţii 
catolici au adus şi au stabilit în Moldova pe foarte mulţi transilvăneni şi 
unguri „con vantaggio dei Serenissimi Principi"****. 

De la acelaşi avem o altă relatare, din 1782, despre prezenţa în Moldova 
a transilvănenilor greco-catolici: „Se mai găsesc moldoveni [adică români, 
n.n.] uniţi în părţile de la Valea Seacă şi ar fi bine pentru sufletul lor a se 
da poruncă episcopului de Blaj din Transilvania, ca să trimită un preot unit, 


* Augustin Bunea, Episcopii Petru Paul Aron şi Dionisiu Novacovici sau istoria româ¬ 
nilor transilvăneni de la 1751 la 1764, Blaş, 1902, p. 259. 

** G. Călinescu, Altre notizie sui missionari cattolici nei paesi romeni, in „Diplomatarium 
italicum", II, 1930, p. 476. Şi în relaţia lui De Giovanni (1762), se menţionează că populaţia 
catolică a sporit în ultimii douăzeci de ani cu dezertori şi fugiţi din Transilvania. Vezi G. Căli¬ 
nescu, Alcuni missionari , p. 214. 

*** G. Călinescu, Altre notizie, p. 474. 

♦ N. Iorga, Studii şi documente , I—II, Bucureşti, 1901, p. 115. 

şi ar trebui să se hotărască un ajutor şi pentru acesta, deşi unii dintre zişii 
moldoveni uniţi frecventează biserica noastră"*. Greutăţile de tot felul 
prin care trecea Biserica greco-catolică din Transilvania, pe atunci sub con¬ 
ducerea episcopului Grigore Maior, nu au permis îndeplinirea acestui deziderat, 
în lipsa clerului propriu, românii greco-catolici din Moldova s-au integrat 
cu timpul în confesiunea ortodoxă sau în cea romano-catolică, după satele 
în care erau stabiliţi. 

Din relatările misionarilor rezultă că pe lîngă poverile economice foarte 
oneroase, ceea ce determina pe ţăranii români, şi uneori chiar pe cei secui, 
să caute potecile ascunse ale munţilor spre a se refugia în Moldova, era noua 
pacoste a serviciului militar forţat, introdus de autorităţile austriece. în pla¬ 
nurile conducătorilor politici de la Viena, anexarea Transilvaniei şi, ulterior, 
a Bucovinei, pe lîngă alte scopuri avea şi pe acela de a spori efectivele armatei 
imperiale. în consecinţă, mii de tineri români şi secui erau înrolaţi cu sila în 
armată şi trimişi să lupte pe diferite fronturi, unde erau sacrificaţi pentru 
interesele imperiului habsburgic. Faptul a produs adîncă amărăciune şi revoltă 
în sînul populaţiei româneşti şi secuieşti. Nefiind alt mijloc de scăpare, lo¬ 
cuitorii satelor, mai ales tineretul, înfruntînd tot felul de primejdii, căci 
graniţele erau sever controlate, treceau în masă peste hotare prin „vama 
cucului'', în Moldova şi Muntenia, unde erau scutiţi de spaima odioaselor 
recrutări forţate, erau chiar primiţi cu bunăvoinţă de autorităţi, care le ofereau 
unele scutiri şi înlesniri economice, deci condiţii mai bune de viaţă. Faptul 
îşi avea explicaţie; numeroasele moşii domneşti, boiereşti şi mănăstireşti 
rămîneau nelucrate, neproductive, din cauza lipsei mîinii de lucru. Admi¬ 
nistraţia încuraja prin toate mijloacele imigrările de muncitori agricoli şi 
meseriaşi, în vederea sporirii populaţiei, redresării economice şi creşterii veni¬ 
turilor vistieriei publice. 

Dacă istoricii din trecut şi mulţi din cei de astăzi văd în ceangăi, printre 
care sînt amestecaţi şi numeroşi români greco-catolici, o populaţie de origine 
neromânească, cu toate că ei au părăsit şi uitat de mult limba ungară, aceasta 
se datoreşte rutinei, lipsei de control, dar mai ales totalei dezinformări ling¬ 
vistice, necunoaşterii şi nestudierii graiului lor românesc, moştenit de la 
înaintaşii lor români transilvăneni. Istoria nu putea să conserve un document 
mai convingător, o dovadă mai evidentă a originii lor româneşti, decît acest 
grai tradiţional. 

Este adevărată că pentru optica populară, toţi locuitorii catolici din 
Moldova, fără deosebire de naţionalitate, apăreau ca unguri, după criteriul 
apartenenţei confesionale. Publicul de aici nu era deloc informat cu privire 
la procesul de secuizare din Transilvania. Nici cărturarii vremii nu cunoşteau 
cauzele şi condiţiile istorice care dăduseră naştere fenomenului ceangău. 
Desigur că nici administraţia fanariotă nu manifesta vreun interes sau cît 
de puţină înţelegere afectivă pentru destinul tragic al acestor locuitori care se 
revărsau cu miile de peste munţi. Ceangăii erau supravieţuitorii unui dureros 
naufragiu al istoriei româneşti transilvănene, dar nimeni nu vedea în ei decît 
instrumente economice destinate a furniza mînă de lucru ieftină pentru 
întinsele latifundii boiereşti, a plăti biruri, a executa corvezi şi alte angarale. 
Fiind apreciaţi pentru hărnicia lor şi deci necesari pentru economia ţării, 


* Iosif Petru M. Pal, op. cit. t p. 48 — 49. Vezi şi o relatare anterioară la G. Câlinescu, 
op. cit., p. 513. 

au fost încurajaţi a se stabili pe plaiurile moldovene, dar mina statului, pro-, 
tectoare şi compătimitoare pentru soarta lor, nu li s-a prea întins. în general 
au fost consideraţi străini şi lăsaţi în voia soartei, să se descurce singuri [42]. 


IV. PETRU ZOLD DESPRE CEANGĂI 


^Ajături de bogata corespondenţă a misionarilor italieni din Moldova, 

unul din cele mai preţioase izvoare de informaţie cu privire la locuitorii 
catolici din Moldova, la graiul lor şi la portul lor, îl reprezintă cele trei scrisori 
ale misionarului Petru Zold: 

1. Notitia de rebus hungarorum qui in Moldavia et ultra degant, scripta 
Adm. R.D. Petro Zold parocho Csik-Delmensi in Siculia data ad A.R.P. 
Vincenti Blaho*; 

2. Scrisoarea către Ignaţiu Batthyâni, episcopul Transilvaniei, din 
11 ianuarie 1781**; 

3. Scrisoarea către Andrei Dudassi, călugăr paulin, din 3 iunie 1787***. 

Petru Zold era secui, originar din Madefalău, astăzi Siculeni (jud. 

Harghita) [43]. Venind în contact cu românii încă din tinereţe, s-a familiarizat 
cu graiul lor, aşa cum se vorbea prin partea locului. Ca preot, el ţine mult 
Ia poporul său, îi cunoaşte problemele şi simpatizează cu nevoile lui. 

Participant activ la evenimentele social-politice ale vremii, în 1763 
Zold ia apărarea secuilor care protestau împotriva recrutărilor forţate impuse 
de austrieci. Venind astfel în conflict cu autorităţile statului, el este judecat, 
condamnat ca agitator şi întemniţat la Alba Iulia. După un an de detenţiune, 
reuşeşte să evadeze şi se refugiază în Moldova, unde rămîne timp de cinci 
ani, pînă la acordarea amnistiei politice (1770), cînd se întoarce acasă şi îşi 
reia pastoraţia la ai săi. 

în Notitia şi în scrisoarea către episcopul Batthyâni, redactate după 
mulţi ani de la încheierea activităţii misionare din timpul refugiului, el dă 
mai multe informaţii despre situaţia bisericească a catolicilor din Moldova. 
Ca ecleziastic şi patriot secui, fostul misionar se arată îngrijorat de viitorul 
nesigur al limbii maghiare în această ţară. Critică activitatea pastorală a 
misionarilor italieni, pentru care misionarii maghiari nu aveau niciodată 
ochi buni, deoarece italienii nu le dădeau concurs în tendinţele lor de ma¬ 
ghiarizare. Enoriaşii, pe care Zold îi numea ceangăi şi îi considera maghiari. 


* Scrisă în 1780, a fost publicată în „Ungarisches Magazin" (Pressburg), III, 1783, nr. 1, 
p. 90—110 (în versiune germană, sub titlul Reise nach der Moldau) şi în Molnâr Jânos, Magyar 
koniv-hâz, III, Posonyban, 1783, p. 414 — 428 (în versiune maghiară). 

** Scrisă în limba latină şi publicată în Veszely, Imets 6s Kovâcs, Utazâsa Moldva Olih- 
honban 1868, Maros-Vâsârhelyt, 1870, p. 57 — 66 (partea a IlI-a; fiecare parte din volum are 
numerotare separată); a fost tradusă în limba maghiară de Domokos Pâl Peter, op. cit., p. 52—60. 

*** Nu ştim să fi fost publicată; originalul în limba latină se păstrează în Arhiva Secretă 
a Vaticanului ,Fondul Garampi, voi. 96, R. 25, m. 250 —253. Posedăm o copie făcută de 
prof. Dumitru Zaharia din Bacău [44]. 

în cele mai multe sate se arătau refractari faţă de limba maghiară. Deşi 
odinioară, în Transilvania, trecuseră printr-un proces de secuizare şi deprin- 
seseră defectuos limba ungară, totuşi în Moldova cei mai mulţi dintre ei 
foloseau limba română şi prea puţin sau deloc limba adoptată. La cei mai 
mulţi procesul de secuizare fusese superficial, nu prinsese rădăcini în con¬ 
ştiinţa lor lingvistică; limba lor uzuală, limba căminului, rămăsese tot limba 
română, în care se exprimau mai uşor, care le venea mai la îndemînă. Limba 
maghiară o foloseau numai locuitorii din unele sate, mai ales din ţinutul 
Bacăului, care cunoscuseră odinioară un proces mai avansat de secuizare. 
Misionarii italieni, cărora le era încredinţată pastoraţia catolicilor moldoveni, 
de obicei nu reuşeau să înveţe limba maghiară; ei foloseau limba română, 
care le era mai apropiată: „un linguaggio facilissimo . . . composto piu del 
latino e delVitaliano che d’altra lingua" („un grai foarte uşor . . . compus mai 
mult din latină şi italiană decît din altă limbă")*. în activitatea misionară, 
ca şi în scrierile lor (predici, catehisme, manuale de conversaţie) [45], italienii 
foloseau limba română. Aceeaşi limbă o foloseau şi în relaţiile extrabisericeşti 
cu enoriaşii. în aceste condiţii, dacă populaţia nu va fi determinată, prin 
orice mijloace, a folosi limba maghiară în familie şi mai ales în biserică, era 
uşor de înţeles că viitorul acestei limbi va fi compromis în Moldova, ceea 
ce evenimentele au confirmat cu prisosinţă. 

Pe lîngă unele însemnări istorice fără importanţă despre comunităţile 
din misiunea Moldovei, Zold notează şi unele informaţii interesante despre 
limba şi portul locuitorilor catolici. Din păcate, aceste informaţii au rămas 
ca şi necunoscute, trecute cu vederea sau numai parţial relevate de istorici. 
Ele nu au fost niciodată analizate şi valorificte ştiinţific, fiindcă, în trecut, 
nimeni nu avea interes să o facă. 

Pentru înţelegerea exactă a informaţiilor date de Petru Zold, trebuie să 
menţionăm că populaţia catolică din unele sate (de ex. Hălăuceşti şi Talpa) 
s-a stabilit aici în 1756, deci numai cu zece ani înainte de vizita misionarului 
secui, după cum rezultă din relaţia lui losif Cambioli, prefectul misiunii**. 


1. PRIMA MENŢIUNE DOCUMENTARĂ A DENUMIRII CEANGĂI 


Cum s-a mai amintit, prima menţiune documentară a acestei denumiri 
o aflăm în Notitia lui Petru Zold, redactată în 1780 şi publicată în traducere 
germană şi maghiară trei ani mai tîrziu. Ea apare sub forma csăngo-magyar 
şi se referă la locuitorii catolici din Moldova, care, după Zold, sînt un amestec 
de unguri şi saşi. Ei se numesc acum astfel, fără să ştie de unde, de ce şi de 
la cine au primit acest nume***. Denumirea este menţionată şi în scrisoare 
către episcopul Battyhâni (1781), sub forma csdngo-magyarok, fără a mai 
preciza că nu se cunoaşte provenienţa****. Despre români autorul nu aminteşte 
nimic direct. în ambele scrisori arată totuşi că aceşti locuitori vorbesc toţi 


* G, Câlinescu, Alcuni missionari, p. 214, 

** Vezi supra, p. 25. 

**♦ Reise nach der Moldau , p. 96. 

***♦ Voszely, Imets £s Kovâcs, op. cit., p. 58. 

româneşte şi ungureşte, iar ungureşte vorbesc foarte dezagreabil [46]; în 
Notitia mai precizează că ei poartă haine româneşti, confecţionate de femeile lor. 

Apariţia documentară tîrzie a denumirii ceangăi nu este întâmplătoare*. 
Ea este legată de rostirea alterată a graiului unguresc de către românii 
secuizaţi. Această denumire a fost atribuită idiomului lor unguresc amestecat, 
numit csăngo beszed „vorbire corcită", de la verbul secuiesc csângani „a se 
corci"**. De la graiul lor amestecat, denumirea a fost extinsă şi asupra 
vorbitorilor acestui grai, denumiţi şi ei csdngâk. Faptul nu este greu de înţeles: 
ceangăii, români fiind, nu puteau rosti unele sunete ale limbii maghiare, 
de aceea le înlocuiau cu sunete româneşti apropiate, care sunau neplăcut 
pentru urechea secuilor. Ei rosteau graiul unguresc potrivit bazei româneşti 
de audiţie şi articulaţie. La fel se întîmplase odinioară şi macedo-românilor 
din sudul Dunării, porecliţi în derîdere ţînţari, după modul caracteristic de 
rostire a africatei c ca. ţ (de ex. ţinţi în loc de cinci). 

Graiul unguresc al ceangăilor a apărut în decursul procesului de secuizare 
din sud-estul Transilvaniei şi nu în Moldova, cum ar rezulta din relatarea 
lui Zold. Aici a fost adus de vorbitorii lui numai în sec. XVIII, cu ocazia 
valurilor de emigrări de peste Carpaţi. 


2. ORIGINEA TERITORIALĂ 


Zold nu precizează originea geografică a ceangăilor. Despre secuii care 
se stabiliseră în Moldova în urma masacrului de la Madefalău (1764), spune 
că erau originari din ţinuturile Ciuc, Giurgeu şi Trei Scaune***. De aici erau 
originari şi cei mai mulţi ceangăi. Ştefan Meteş arată că unii erau din ţinu¬ 
turile Năsăud şi Dăbîca****. Faptul că cei mai mulţi erau originari din secuime 
ni se confirmă şi de protocolul mănăstirii Şumuleu-Ciuc din 1763, în care 
sînt amintiţi şi pelerinii catolici moldoveni, veniţi la sărbătoarea hramului, 
precizîndu-se despre ei că sînt „e Siculia originati“ şi au îmbrăcăminte albă 
(„albis induti vestibus" )*****, care, se ştie, este caracteristică românilor [47]. 
Protocolul nu spune însă ce limbă vorbeau aceşti pelerini din Moldova [48]. 


3. NAŢIONALITATEA 


Ca secui, Zold vedea în ceangăi o populaţie maghiară (csdngâ-magyar ), 
rezultată dintr-o simbioză cu saşii, care dispăruseră. Şi moldovenii din acea 
vreme vedeau în ceangăii catolici o populaţie ungurească. Aşa era pe atunci, 
apartenenţa confesională atrăgea după sine apartenenţa naţională. După 


* Despre atestarea termenului, vezi Mikecs Lâszl6, op. cit., p. 358. 

** Vezi explicaţia lui Aladâr Ballagi, injra, p. 36. 

*** Veszely, Imets 6s Kovâcs, op. cit., p. 61. 

**** Ştefan Meteş, Emigrări româneşti din Transilvania în secolele XIII—XX, ed. II, 
Bucureşti, 1977, p. 168. 


***** j os if p e tru M. Pal, op. cit., p. 47. 

acelaşi criteriu şi după obiceiul ţării, chiar misionarii italieni denumeau pe 
enoriaşii lor hungari şi ungheresi. Italienii nu erau obişnuiţi a face deosebire 
între noţiunea de ungur şi aceea de ungurean. Şi chiar dacă ar fi sesizat această 
deosebire, pentru noţiunea de ungurean nici limba latină şi nici cea italiană 
nu posedă termeni corespunzători. După o serie de amănunte relatate de 
Zold, ca şi de misionarii italieni, uşor ne dăm seama că, de fapt, nu era vorba 
de apartenenţa etnică maghiară, ci numai de apartenenţa confesională ca¬ 
tolică, considerată lege ungurească după obiceiul vremii [49]. Pentru mol¬ 
doveni, ceangăii fiind catolici, nu puteau fi decît unguri. Un lucru îi cam punea 
totuşi în încurcătură: graiul obişnuit al acestor „unguri" era cel românesc, 
iar unii dintre ei nici nu ştiau ungureşte. Femeile lor erau iscusite la des- 
cîntatul bolnavilor, în româneşte, şi la bocirea morţilor, tot în româneşte. 
Uneori moldovencele, cînd voiau să înveţe descîntece bătrîneşti, se adresau 
babelor „unguroance", pricepute în asemenea îndeletnicire [50]. 

Se ridică întrebarea: cum trebuie să interpretăm faptul că ceangăii 
„maghiari", abia veniţi din secuime, folosesc în familie hmba română şi 
adeseori numai limba română ? Ar fi fost de aşteptat ca ei, dacă erau într-a- 
devăr unguri, să vorbească acasă ungureşte. Cauza aparentei anomalii era 
următoarea: maghiarii misionarului Zold erau, de fapt, români şi numai 
după confesiunea lor catolică erau consideraţi şi numiţi unguri. După neam 
şi după limba lor maternă erau români. în Transilvania, pe atunci, trecerea 
la una din confesiunile recepte conferea cetăţeanului calitatea oficială de 
maghiar. în mod practic însă, aceşti „maghiari" continuau a trăi după 
limba, tradiţiile şi obiceiurile lor. Integrarea lingvistică venea cu timpul, 
iar asimilarea totală, înţelegînd prin aceasta pierderea specificului etnic, 
era un proces de lungă durată. După aşezarea lor în Moldova, în ciuda de¬ 
numirii de unguri ce li se dădea aici, ceangăii trăiau după coordonatele lor 
etnice străbune: limba (cei mai mulţi), portul, obiceiurile, tradiţiile şi modul 
de viaţă (toţi). Din aceste motive, după concepţia noastră, ei sînt, în mod 
obiectiv, de naţionalitate şi origine etnică română, cu toate că, datorită 
împrejurărilor istorice, mulţi au cunoscut un proces mai profund sau mai 
superficial de secuizare. Concluzia noastră concordă cu faptul că ei înşişi 
se consideră români. 


4. BILINGVISMUL ROMÂNESC-UNGURESC 

După cum se ştie, călătoria lui Petru Zold prin unele sate catolice din 
Moldova a avut loc în anul 1766. Reamintim că în multe din aceste sate 
locuitorii se stabiliseră pe la mijlocul sec. XVIII, deci aproximativ cu zece 
ani înainte de vizita misionarului secui. Ce constată Zold despre limba 
acestor locuitori ? „Toţi cunosc şi vorbesc la fel româneşte şi ungureşte" 
(„Omnes linguam moldavicam sive valachicam aeque ac hungaricam et callent, 
et loquuntur”)*. 

Relatarea este deosebit de preţioasă pentru cunoaşterea ceangăilor din 
sec. XVIII. Din ea se desprinde o concluzie certă: în 1766, ceangăii vizitaţi 
de misionarul secui erau bilingvi. Deci aceşti „unguri" vorbeau şi româneşte. 
Erau ei oare maghiari sau nu ? 


* Veszely, Imets es Kovâcs, op. cit., p. 58. 

Este uşor de înţeles câ ceangăii nu au putut fi asimilaţi de moldoveni 
într-un deceniu, între 1756, data stabilirii lor la Hălăuceşti, de exemplu, 
şi 1766, cînd au fost vizitaţi de Zold. Asemenea proces de asimilare presupune 
o perioadă de timp mult mai îndelungată. Deducem în mod strict logic că 
bilingvismul lor era cu mult mai vechi, el apăruse încă în Transilvania. 

Cunoscute fiind împrejurările social-politice din secuime din acel timp, 
putem afirma cu certitudine că nu românii au asimilat pe secui, ci dim¬ 
potrivă, naţiunea dominantă a secuizat pe români, pe care apoi, din cauza 
vorbirii lor ungureşti amestecate, i-a denumit, în derîdere, csdngâk, adică 
un fel de corcituri. Prin urmare, iniţial, aceştia reprezintă o populaţie de 
români transilvăneni secuizaţi. 

Deci ceangăii cercetaţi de Petru Zold vorbeau româneşte fiindcă erau 
români şi vorbeau ungureşte în mod stricat, degradat, cum se va vedea, 
fiindcă erau români în proces de secuizare, proces care nu era pe deplin 
consumat. 

Constatarea lui Zold că ceangăii vorbeau toţi româneşte este semni¬ 
ficativă. La aceasta se adaugă şi atestarea lui Hrisostomo de Giovanni, 
care, în 1762, arată că toţi misionarii de aici vorbesc româneşte, iar în pas- 
toraţie nu se foloseşte altă limbă decît cea română, cu excepţia predării 
catehismului, care în unele locuri se face şi în ungureşte*. Aceste precizări 
confirmă în mod neaşteptat constatarea lui Zold. 

Puteau fi aceştia maghiari românizaţi în Moldova într-un singur deceniu, 
de la 1756 la 1766, sau erau români transilvăneni în proces de secuizare, care 
foloseau graiul lor tradiţional românesc ? Dacă ar fi fost maghiari, cum îi 
consideră Zold, atunci ei ar prezenta cazul paradoxal al unor maghiari care 
vorbesc româneşte chiar de la aşezarea lor în Moldova. 

Prin urmare, ceangăii de la 1766 sînt cu certitudine români transilvăneni. 
Erau însă consideraţi maghiari fiind de confesiune catolică şi în proces de 
secuizare. Metoda folosită faţă de iobagii români era simplă: mai întîi erau 
determinaţi să treacă la catolici sau la reformaţi şi apoi erau declaraţi „ma¬ 
ghiari". Tot atît de „maghiari" erau şi ceangăii întîlniţi de Zold în Moldova. 

Cu privire la bilingvismul acestor locuitori, Zold ne oferă cîteva date 
interesante. Despre graiul lor, el precizează că vorbesc ungureşte foate peltic, 
adică sîsîit („loquuntur hungaricam multo blesius")**. De ce oare „ungurii" 
lui Zold vorbeau peltic, sîsîit, siflant, ungureşte ? Amănuntul acesta este 
revelator. Fenomenul era caracteristic unor graiuri locale româneşti transil¬ 
vănene, precum se va vedea, dar necunoscut tradiţiei fonetice maghiare. 
Ceangăii secuizaţi moşteneau acestâ rostire din graiul lor siflant românesc 
din Transilvania, care a fost graiul lor iniţial. 

în Notitia, Zold arată că ceangăii rostesc foarte neplăcut limba maghiară, 
cu simplitatea lor veche („sehr unangenehm, nach ihrer alten Einfalt")***. 
Această tradiţie fonetică veche, caracteristică românilor, era necunoscută 
tradiţiei fonetice maghiare. Nereuşind a rosti unele sunete ungureşti greu 
de pronunţat pentru români, ei au transpus în noua limbă de adopţiune 
deprinderile de rostire ale vechii lor limbi româneşti: rostirea siflantă, afri- 
catizarea dentalelor t, d, rostirea africatei maghiare cs (c) ca s (de exemplu 


* G. Călinescu, op. cit., p. 214. 

** Veszely, Imets es Kovâcs, op. cit., p. 58. 

*** Reise nach der Moldau, p. 97. 


31 



sont în loc de csont, ca soban, socoi în graiul moldovenesc şi în unele graiuri 
transilvănene). 

Constatările lui Zold sînt clare în această privinţă. Păcat însă că cerce¬ 
tătorii din trecut nu le-au luat în seamă. 


5. PORTUL 


Ca un supliment de informaţie. Petru Zold consemnează un amănunt 
de ordin etnografic, foarte caracteristic pentru naţionalitatea acestor locuitori: 
„îmbrăcămintea lor este românească, ieftină şi e lucrată de nevestele lor" 
(„Ihe Kleidung ist walachisch, nicht kostbar und ein Werk ihrer Weiber" )*. 
Această informaţie este confirmată şi de amintitul protocol al mănăstirii 
din Şumuleu-Ciuc, în care se vorbeşte de pelerinii veniţi din Moldova „îmbrăcaţi 
în veşminte albe" („albis induti vestibus"), adică în port românesc. Folosirea 
acestui port este încă un indiciu, care nu greşeşte cu privire la originea lor 
etnică română [51]. 

Sintetizînd constatările lui Zold, ajungem la următoarele concluzii: 
ceangăii vizitaţi de el erau pe atunci bilingvi, vorbind româneşte şi foarte 
neplăcut ungureşte, şi se îmbrăcau în port românesc. Constatările misionarului 
datează din 1766, adică tocmai din epoca „descălecării" lor în Moldova, dintr-o 
vreme în care nici nu putea fi vorba de un proces de asimilare din partea 
moldovenilor. Un asemenea proces de asimilare masivă în limbă şi port, în 
limitele reduse ale unui deceniu, este cu neputinţă de conceput. Nici nu 
poate fi vorba că moldovenii de atunci ar fi putut să realizeze două performanţe 
imposibile într-un timp atît de scurt: 1) să-i înveţe pe presupuşii unguri a 
vorbi româneşte într-un grai transilvănean şi 2) să le împrumute portul 
românesc într-o variantă deosebită de a lor. 

Iată cum teza favorită a multora, cu privire la asimilarea lingvistică şi 
românizarea ceangăilor se năruie de la sine. Ceangăii de atunci ca şi cei de 
azi vorbeau şi vorbesc româneşte în graiul lor specific transilvănean, nu 
pentru că ar fi fost asimilaţi de moldoveni, ci pentru că erau români transil¬ 
văneni de origine. Acest lucru nu constituia, de altfel, o taină pentru secui. 
Aceştia conlocuiseră doar cu ei şi cunoşteau de bună seamă ce neam de oameni 
erau ceangăii. Şi totuşi mulţi autori maghiari, iar după ei şi alţii, afirmă că 
aceştia sînt maghiari. Cum se explică o astfel de atitudine neştiinţifică? 
Explicaţia este numai de ordin politic. Statul ungar de odinioară, în care 
naţiunea dominantă reprezenta o minoritate numerică, ducea permanentă 
lipsă de maghiari şi de aceea căuta să-i producă în mod artificial. Asimilarea 
altor neamuri era una din preocupările statornice ale politicii ungare din 
trecut. Pe linia acestei politici tradiţionale, românii, care în sud-estul Tran¬ 
silvaniei formau iniţial majoritatea populaţiei, au fost primii vizaţi. Despuiaţi 
treptat, mai ales după Unio trium nationum (1438), de toate drepturile civile 


* Ibidetn. 

şi politice şi de proprietăţile lor, aduşi în stare de iobăgie au fost supuşi 
unui lung proces de secuizare. Potrivit concepţiei oficiale, cine era catolic 
era eo ipso maghiar, indiferent de limba şi naţionalitatea lui şi astfel românii 
catolici au fost consideraţi maghiari de drept şi anexaţi naţiunii maghiare [52]. 
Din această cauză, istoricii, exponenţi fideli ai acestei concepţii, au apărat 
în mod consecvent şi energic teza că ceangăii, fiind catolici, sînt maghiari 
şi aparţin naţiunii respective. Astfel, spre exemplu, Lâszlo Mikecs ştie şi 
recunoaşte că ei nu sînt secui, totuşi, conformîndu-se liniei oficiale, afirmă 
că sînt maghiari. Autorii maghiari nu ignoră că ceangăii din Moldova vorbesc 
româneşte, se îmbracă în port românesc, au obiceiuri româneşti şi trăiesc 
după modul caracteristic românilor. In faţa acestei stări de fapt cu neputinţă 
de negat, au formulat însă o nouă teză, aceea că ei au fost deznaţionalizaţi 
şi asimilaţi lingvistic de către românii moldoveni, într-o epocă recentă. Cu 
toate că această teză era uşor de răsturnat, istoricii şi lingviştii români nu 
au luat nici o poziţie în această împrejurare, considerînd că problema lor 
nu aparţine zonei de interes a ştiinţei româneşti. 

Teza asimilării lor de către moldoveni este veche în ştiinţa şi publicistica 
maghiară. încă de pe vremea lui Elek Geg6 (1838), dar mai ales de la Gâbor 
Szarvas încoace, se afirmă mereu că ceangăii au fost românizaţi şi rupţi din 
trupul naţiunii maghiare. Teza aceasta foarte răspîndită merge însă alături 
de realitate. 


6. GRAIUL MATERN 


Cum am arătat mai sus, bilingvismul ceangăilor nu a luat naştere în 
Moldova, el vine din Transilvania, ca rezultat al secuizării românilor. Zold 
însă nu precizează care era graiul lor matern. Relatările misionarilor italieni 
clarifică şi acest amănunt, important, atunci cînd se referă la limba necesară 
în pastoraţia populaţiei catolice din Moldova: „non si usa altra lingua che 
la moldava"*. Deci limba lor de predilecţie era limba română, în care ascultau 
predica, în care cîntau şi se rugau, în care îşi spuneau păsurile duhovnicului, 
în care vorbeau între ei şi în relaţiile cu ceilalţi locuitori ai ţării. 

Cititorul rămîne însă contrariat. Deşi informaţiile sale şi concluziile ce 
se desprind din ele pledează pentru naţionalitatea română a ceangăilor, totuşi 
Zold îi consideră maghiari, ca şi mulţimea autorilor — specialişti sau nu în 
problemă — ce vor urma. Această contradicţie îşi găseşte explicaţia în con¬ 
cepţia politică a vremii, conform căreia cetăţeanul, ori care ar fi fost na¬ 
ţionalitatea sa reală, din moment ce trecea la una din confesiunile considerate 
maghiare, el devenea maghiar. Voiai sau nu, autorităţile te considerau maghiar 
dacă erai, de exemplu, catolic sau reformat [53]. Sporirea naţiunii în acest 
mod era o linie consecventă a politicii de stat. 

în Moldova situaţia era complet schimbată. Aici legile din Transilvania 
nu mai aveau autoritate şi eficacitate. Cu toate că şi moldovenii vedeau în 
locuitorii catolici tot unguri, şi asta din cauza religiei lor, ei însă erau liberi 
să procedeze după cum găsesc de cuviinţă. Şi au găsit de cuviinţă să fie 


* G. Călinescu, Alcuni missionari, p. 214. 

români, ca şi străbunii lor. Autorităţile bisericeşti şi civile maghiare au aflat 
însă curînd că ceangăii stabiliţi în Moldova nu mai vor să vorbească ungureşte, 
că cei mai mulţi vorbesc numai româneşte, că limba maghiară se uită în 
majoritatea satelor şi se pierde. Relatările misionarilor maghiari, printre care 
şi scrisorile lui Zold, confirmă aceste fapte. Oficialităţile, în primul rînd cele 
bisericeşti, se alarmează, intervin la Roma, trimit în Moldova diferiţii emisari, 
fac tot ce le stă în putinţă pentru menţinerea limbii maghiare, pe care o 
decretaseră absolut necesară şi indispensabilă pentru păstrarea nealterată 
a credinţei catolice [54]. Dar realităţile din Moldova nu se potriveau cu cele 
din Transilvania. Nici misionarii italieni şi nici autorităţile civile nu aveau 
interesul să sprijine cultivarea limbii maghiare şi deci continuarea procesului 
de secuizare. Această limbă îşi pierduse aici orice prestigiu şi nu mai era 
necesară, căci cei mai mulţi dintre ceangăi vorbeau acum numai româneşte. 
Realitatea lingvistică actuală confirmă şi ea că graiul lor matern era românesc. 


V. EVANGHELIARUL ROMÂNESC DE LA KALOCSA 


V 

T om analiza pe scurt o tipăriturăc atolică românească din sec. XVIII, 
care a apărut în Ungaria şi a fost folosită şi în bisericile din Moldova. 

în 1769, preotul piarist David Biro [55], cunoscător al limbii române, 
tipăreşte la Kalocsa un evangheliar cu litere latine (Evangelic la toate duminecs 
si szerbetori peszte tot anul), care cuprinde versiunea românească a evan¬ 
gheliilor ce se citeau în biserică după prescripţiile rituale romano-catolice 
de atunci*. Deşi în titlu se spune că a „telmeciuit" cu „îndemnarea pre cinstitei 
şi slăvitei Doamnei Consiliariţei Margaretei Tomeian" [56], se pare că autorul 
a folosit traduceri româneşti mai vechi, transcriind textele cu litere latine 
şi ortografie maghiară, spre a putea fi utilizate de preoţii care nu cunoşteau 
bine limba română. 

Menţionăm că autorul nu dă nici un fel de indicaţii cu privire la bene¬ 
ficiarii acestei tipărituri, cui anume era destinată, căror nevoi răspundea. 
Atît putem înţelege că evangheliarul era destinat unor credincioşi catolici 
de limbă română. Dar cine erau aceştia ? Să fi fost catolicii români din 
secuime, care se aflau în proces de secuizare şi nu cunoşteau încă satisfăcător 
limba maghiară ? Să fi fost catolicii din Moldova, care ştim că vorbeau ro¬ 
mâneşte ? Să fi fost un alt grup de români transilvăneni convertiţi la cato¬ 
licism ? [57] în orice caz, tipărirea acestui evangheliar nu s-a făcut numai 
pentru „veselia sufletească" a doamnei Margareta Tomeian, cum se aminteşte 
în foaia de titlu, ci pentru folosul sufletesc al unor catolici români, oricare 
ar fi fost ei. Cartea răspundea şi trebuinţelor pastorale ale preoţilor, care, 
după rînduielile bisericeşti, erau obligaţi să citească şi să comenteze evan¬ 
ghelia duminicii sau a sărbătorii în limba poporului (lingua vernacula). 


* Vezi descrierea la loan Bianu şi Nerva Hodoş, Bibliografia românească veche , II, p. 191 — 
192. Ediţia a Il-a a apărut la Buda, în 1790 (vezi ibidem, p. 413). 

înainte de evanghelie se citea praefatincula ad lectionem Evangelii, o 
scurtă introducere: „Evangelia pe astezi renduite . . . care spre limba ro- 
meneaske aşa s-au telmeciuit. . .", după care urmau textul şi predica. 

Pentru motive de utilitate practică, la sfîrşitul cărţii autorul adaugă 
şi întrebările pe care preotul oficiant le adresează naşilor la botez şi mirilor 
la cununie. 

în Transilvania, în sec. XVIII, nu se cunosc comunităţi catolice maghiare- 
secuieşti, care să fi folosit limba română în biserică. Urmează deci că bene¬ 
ficiarii’ evangheliarului de la Kalocsa au fost catolicii români, printre care 
şi cei din Moldova, în bisericile cărora acesta a fost utilizat pînă pe la mij¬ 
locul sec. XIX*. 

Circulaţia acestui evangheliar în Moldova este încă o dovadă că în pas- 
toraţia credincioşilor catolici de aici era necesară limba română. 


VI. ORIGINEA ŞI ÎNŢELESUL DENUMIRII CEANGĂU 


In limba română denumirea ceangău nu are nici un înţeles, semn că 
nu este de origine românească. în literatura ştiinţifică maghiară, originea 
şi sensul acestei denumiri au dat naştere la numeroase interpretări şi ipoteze. 
Astăzi este stabilit că ea e de origine secuiască şi iniţial avea un sens peiorativ, 
dispreţuitor (cf. germ. Spottname). înrudirea etimologică cu şuvăgău, şavgău, 
şangău (ung. sovdgo „tăietor de sare"), la care s-a gîndit cîndva N. Iorga**, 
nu este acceptabilă [59]. Pe lîngă alte defecte— această etimologie nu explică 
de ce ceangăii nu pot suferi această denumire şi o resping, văzînd în ea suma 
tuturor ofenselor. Este un indiciu că ea a avut iniţial un sens depreciativ 
şi le-a fost atribuită de neprieteni. 

Din lunga lor convieţuire cu ceangăii, secuii ştiau că aceştia sînt români 
de origine. După ce, în procesul de secuizare ei au adoptat confesiunea ca¬ 
tolică, secuii le-au recunoscut calitatea de maghiari, dar nu i-au considerat 
maghiari curaţi, autentici, ci o speţă de maghiari degeneraţi. Secuii aveau 
un mod original de a arăta, pe cale indirectă, că ceangăii nu sînt maghiari 
adevăraţi, ci degeneraţi, înstrăinaţi, care poceau şi stricau limba ungară, 
vorbeau în familie limba valahă şi aveau portul şi obiceiurile valahilor. Spre 
a marca deosebirea dintre ei şi ceangăii stricători de limbă, le aplicaseră în 
bătaie de joc denumirea de csăngâ-magyarok, adică maghiari corciţi, care 
vorbesc o limbă maghiară amestecată, degradată. 


* Un exemplar al ediţiei din 1769 a fost descoperit în biblioteca parohiei catolice din 
Bîrgăuani (jud. Neamţ), în 1962. Din însemnarea de pe copertă rezultă că a aparţinut misio¬ 
narului Iosif Clementis, originar din Transilvania, care în 1850 era paroh la Rachitmi (jud. 
Iaşi) [58J. 

** N. Iorga, Privilegiile şangailor de la Tîrgu Ocna, p. 247; idem. Istoria armatei româ¬ 
neşti , I, Vălenii de Munte, 1910, p. 78. 

După părerea lingvistului maghiar Bernât Munkâcsi, originea termenului 
trebuie căutată în verbul secuiesc csdngani „a se corci" (în sens biologic)*. 
Porecla vine de la graiul lor unguresc pocit, amestecat, este vorba deci de 
un proces de amestec în sens lingvistic. în adevăr, graiul unguresc al ceangăilor 
este un grai compus din elemente maghiare (vocabularul şi gramatica) şi 
elemente româneşti (rostirea, sistemul fonetic). Rostirea defectuoasă ungu¬ 
rească o constatase şi Petru Zold, în 1766. Ea nu putea fi altfel, deoarece 
era o rostire românească, potrivit bazei de articulaţie româneşti a vorbitorilor. 

Un alt autor maghiar Aladâr Ballagi, vede problema în acelaşi fel: 

«Ce peuple s'appelle czângo, nom qui tire son origine du verbe csdngani et 
veut dire hongrois degenere »**. 

Deci geneza denumirii ceangău este următoarea: 

a) csdngani „a se corci" (sens biologic); 

b) csângo beszed „vorbire corcită" (sens lingvistic); 

c) csângo-magyar „maghiar corcit", adică cel care vorbeşte o limbă 
amestecată. 

Iniţial, ceangăii reprezentau acel grup de români secuizaţi, care vorbeau 
un grai unguresc corcit, amestecat, pocit. Spre a eluda bănuiala că ei ar fi 
valahi secuizaţi, autorii maghiari au preferat ipoteza că ceangăii ar fi o speţă 
de maghiari degeneraţi, degradaţi. 

Această ipoteză, oricît de ciudată, le conferea implicit dreptul şi chiar 
datoria de a-i readuce pe ceangăi în sînul naţiunii maghiare. 

Dacă învăţaţii maghiari Bernât Munkâcsi şi Aladâr Ballagi ne-au dat 
cea mai izbutită interpretare etimologică şi semantică a poreclei ceangău, ei 
au evitat în schimb orice fel de explicaţie, cît de cît plauzibilă, asupra cauzelor 
care ar fi determinat pe ceangăi, după părerea lor maghiari şi ca atare membri 
ai naţiunii dominante, să se degradeze chiar sub ochii vigilenţi ai clerului şi 
autorităţilor maghiare, în aşa fel încît să-şi pocească limba lor proprie şi să 
adopte apoi limba, portul şi obiceiurile valahe. De unde se vede clar că aşa- 
numiţii „maghiari degeneraţi" nu erau maghiari, ci erau români secuizaţi, 
care, nereuşind a deprinde sunetele şi rostirea corectă a limbii ungare, i-au 
substituit sunetele şi specificul fonetic al limbii lor române, cu rezultatul că 
idiomul unguresc ceangău posedă un sistem fonetic nemaghiar, de origine 
românească. 

Dacă, pentru unii oameni de ştiinţă ai vremii, ceangăii apăreau ca o 
speţă de maghiari degeneraţi, astăzi, pentru raţiunea ştiinţifică, nu se poate 
o dovadă mai elocventă a originii lor româneşti, decît acest sistem fonetic 
al graiului unguresc vorbit de o minoritate dintre ei***. Deşi deprinseseră 
graiul secuilor, pe care îl rosteau în maniera lor proprie, acasă însă, în sînul 
familiei, ei reveneau la graiul lor vechi românesc, nu renunţau la individua¬ 
litatea lor română. Cînd secuii le imputau că s-au amestecat cu valahii, că 
au împrumutat limba şi obiceiurile lor, era vorba, de fapt, de o moştenire 
directă din substratul etno-lingvistic românesc. Porecla de ceangăi, adică 
de corcituri, era o reacţie a secuilor împotriva celor ce le poceau limba, 
amestecînd-o cu elemente valahe. Cînd le imputau că s-au corcit cu valahii, 


* Munkâcsi Bernât, A moldvai csdngok nyclvjărâsa (Graiul ceangăilor din Moldova), în 
„Magyar nyelvor, IX, 1880, p. 445. 

** Lcs hongrois en Moldavie , în „Societatea Geografică Română. Buletin", IX, 1888, p. 215. 

*** Vezi anexa 1. 

ei foloseau această metaforă dispreţuitoare spre a persifla originea lor ro¬ 
mânească. 

Unii observatori români, nefamiliarizaţi cu problematica lor istorică, 
văd în porecla de ceangăi o dovadă a originii lor străine. Dar pentru cerce¬ 
tătorul care posedă înţelegerea istorico-dialectică a faptelor, care cunoaşte 
geneza şi sensul iniţial batjocoritor, ostil, al acestei porecle, denumirea de 
ceangăi reprezintă primul argument de origine populară, venit chiar din 
partea secuilor, care atestă originea lor românească. Dacă secuii ar fi văzut 
în ei o categorie de fraţi maghiari veritabili, oare ar mai fi scornit pe seama 
lor o poreclă atît de dispreţuitoare şi infamantă ? Lucrul nu este de crezut. 
Secuii nu le puteau ierta adeziunea lor constantă faţă de limba română şi 
faptul că vorbeau pocit ungureşte. 

Cu toate că astăzi această poreclă apare odioasă pentru cei vizaţi, ea 
pune totuşi în lumină originea lor românească şi dîrzenia cu care şi-au păstrat 
limba moşilor şi strămoşilor lor, în condiţii istorice de o vitregie care cu greu 
ar putea fi înţeleasă în vremea noastră. Porecla, ironiile şi sarcasmele scornite 
de cei ce voiau să-i rupă de comunitatea cu neamul lor, ţinteau, de fapt, în 
originea şi limba lor românească. Nu este de mirare că, după stabilirea lor 
în Moldova, primul gest pe care s-au simţit îndemnaţi să-l facă, a fost acela 
de a părăsi în masă limba ungară, continuînd a vorbi în graiul lor vechi 
românesc, adus din Transilvania. 

într-o epocă recentă, cu mari sacrificii materiale, statul român a înte¬ 
meiat şcoli cu limba de predare maghiară în cîteva sate de ceangăi din jud. 
Bacău, cu manuale ungureşti şi învăţători secui aduşi de peste munţi, ca 
să se instruiască, chipurile, în limba lor. A fost un hotărîtor examen de con¬ 
ştiinţă pe care această populaţie l-a trecut în faţa istoriei. Ceea ce mulţi 
cărturari români şi străini nu au putut înţelege atunci, a înţeles bunul lor 
simţ, glasul sîngelui, tradiţia şi instinctul lor infailibil. Oamenii au mulţumit 
autorităţilor pentru solicitudinea arătată faţă de ei, dar au continuat să-şi 
trimită copiii la şcolile cu limba de predare română [60]. Opţiunea populaţiei 
era o confirmare a apartenenţei sale româneşti de totdeauna. 

Dacă, constrînşi de necesitate, în prezentul studiu noi am folosit denu¬ 
mirea rebarbativă de ceangăi, cauza este că uzul a impus-o şi ea s-a gene¬ 
ralizat ca denumire specifică şi element de diferenţiere a acestei populaţii 
şi pentru că ea s-a încetăţenit în literatura ştiinţifică a problemei şi nu avem 
un alt termen potrivit cu care s-o înlocuim [61]. 

Obiectiv vorbind, ceangăii au dreptate atunci cînd protestează împotriva 
acestei porecle. în marea lor majoritate, ei nu mai rostesc astăzi pocit limba 
maghiară, pe care au abandonat-o şi au uitat-o încă din prima jumătate a 
secolului trecut. Ei nu sînt nici maghiari degeneraţi, nici maghiari românizaţi 
de moldoveni, ci sînt români trecuţi printr-un proces de secuizare, a căror 
primă grijă, după stabilirea în Moldova, a fost aceea de a se scutura în cea 
mai mare parte de jargonul unguresc, continuînd a vorbi pînă astăzi în graiul 
lor românesc specific. 

Deşi nejustificată din punct de vedere etnic şi semantic, porecla totuşi 
se menţine, datorită uzului [62], ca o cicatrice a unei răni vechi, de mult 
vindecate. 

VIL CONTROVERSE ÎNTRE MISIONARII ITALIENI 

ŞI MAGHIARI 


î 

-■■nformaţiile cu privire la situaţia precară a limbii maghiare în satele 
din Moldova au alarmat pe episcopul de Alba Iulia, Ignaţiu Batthyâni. 
în 6 octombrie 1787, acesta se adresează papei Pius VI, exprimîndu-şi mîh- 
nirea pentru soarta tristă a credincioşilor maghiari din misiunea Moldovei, 
care, spune el, nu înţeleg altă limbă decît cea maghiară. Necunoscînd această 
limbă, misionarii italieni nu predică, nu spovedesc şi nu catehizează în limba 
poporului. Pastoraţia se face deci în condiţii nesatisfăcătoare, spre marea 
primejdie sufletească a credincioşilor şi spre paguba bisericii. în încheiere, 
episcopul indică şi soluţia: papa să dispună retragerea italienilor din misiune 
şi înlocuirea lor cu misionari maghiari trimişi de el. 

Plîngerea episcopului de Alba Iulia poate fi considerată îndreptăţită în 
ceea ce priveşte cele cîteva sate de ceangăi bilingvi din grupul sudic şi cele 
cîteva sate de secui de pe valea Trotuşului, deşi şi în aceste sate populaţia 
înţelegea şi limba română. Ea era însă exagerată şi tendenţioasă în ceea ce 
priveşte marea majoritate a satelor din bazinul Şiretului, în special cele din 
grupul nordic, în care populaţia părăsise limba ungară şi vorbea în graiul ei 
românesc străbun. Bine informat asupra realităţilor din Moldova, papa răs¬ 
punde episcopului în 7 ianuarie 1788, lămurindu-1 clar şi răspicat că situaţia 
nu este atît de alarmantă şi deci nu este cazul să se întristeze. Misionarii 
italieni utilizează în pastoraţie limba română, deoarece aceasta este limba 
nativă a marei majorităţi a populaţiei catolice din misiune. Pentru satis¬ 
facerea trebuinţelor spirituale ale credincioşilor de limbă maghiară, cardinalul 
primat din Esztergom a fost autorizat să trimită în Moldova doi misionari 
cunoscători ai acestei limbi*. 

Misionarii maghiari invocau pretextul că ceangăii transilvăneni, recent 
stabiliţi pe atunci în Moldova, erau în mare parte bilingvi sau, cel puţin, în¬ 
ţelegeau şi limba maghiară şi deci luptau din răsputeri ca această limbă să 
nu fie uitată, ca toţi credincioşii catolici să fie păstoriţi în limba maghiară 
şi numai de preoţi maghiari. Nu este greu de înţeles că preocuparea aceasta, 
în aparenţă plină de grija mîntuirii lor sufleteşti, ascundea de fapt intenţia 
politică de a se continua şi în Moldova acţiunea de maghiarizare lingvistică, 
inaugurată odinioară în secuime. Obstacolul principal care se opunea acestui 
plan nu venea din partea misionarilor italieni, el venea din altă parte şi nu 
putea fi înlăturat cu uşurinţă. Ceea ce inspira nelinişte conducătorilor bi¬ 
sericeşti maghiari era faptul că înşişi ceangăii se arătau indiferenţi sau chiar 
ostili faţă de limba maghiară de care abia scăpaseră de curînd. Limba aceasta 
era greu de învăţat şi de rostit şi nu se lipea de conştiinţa lor lingvistică, 
pe cînd româna era limba lor maternă pe care o vorbeau cu uşurinţă de 
secole. Misionarii italieni nu dădeau nici un concurs pentru răspîndirea limbii 
maghiare, deoarece ei preferau limba română, care le era mult mai accesibilă, 
„un linguaggio facilissimo ", fapt recunoscut şi de adversarii lor. Cititorul 
nu trebuie să-şi închipuie că atitudinea recalcitrantă a populaţiei ar fi fost 


* Domokos Pâl Peter, op. cit., p. 61 [63], 

dictată de niscaiva porniri xenofobe. Dacă ceangăii se arătau refractari faţă 
de graiul unguresc, gestul era spontan, necalculat, era expresia tradiţiei lor 
lingvistice româneşti. Oamenii vorbeau aşa cum le dicta inima şi firea lor 
şi cum le venea mai la îndemînă. Chiar dacă uneori se descurcau, ocazional, 
şi ungureşte, totuşi graiul obişnuit, graiul lor matern era cel românesc. 

Autoritatea supremă bisericească intervine în această spinoasă problemă 
şi o soluţionează potrivit situaţiei obiective. Ceea ce prezintă interes pentru 
istorici, rămîne faptul că, încă la 1788, Curia romană ştia că limba maternă 
a marei majorităţi a populaţiei catolice din Moldova era limba română (ceea 
ce unora nu le vine a crede nici astăzi) şi aprobă ca această limbă să fie folosită 
în pastoraţie. Dar ceea ce a determinat biruinţa limbii române în această 
controversă a fost atitudinea fermă a populaţiei. Indiferent de ceea ce au 
putut crede autorităţile bisericeşti de la Alba Iulia sau de la Roma, indiferent 
de ceea ce credeau cărturarii vremii cu privire la limba şi naţionalitatea lor, 
indiferent de faptul că adeseori chiar autorităţile româneşti, neinformate, 
vedeau în aceşti locuitori o populaţie ungurească, ei au continuat, atunci 
ca şi astăzi, a vorbi în graiul lor tradiţional românesc. Chiar dacă această 
populaţie, în general, nu ştia carte pe atunci, chiar dacă era lipsită de con¬ 
ducători care s-o lumineze [64], chiar dacă conştiinţa ei naţională era încă 
embrionară, mai mult instinctivă, ea poseda în schimb o puternică şi limpede 
conştiinţă a tradiţiei şi apartenenţei sale lingvistice româneşti. 

„Noj asă grăim cum am primit gi la gamini sii vele, alfeli nu seim sî 
grăim, nu pucem. Asă-j la noi. Unguresci nu seim sî grăim. Nu pucem. Unguri 
îs altî limbî gi oamih", aşa ne explica bătrîna Măriţa Ladan (85 de ani) 
din Butea (jud. Iaşi), în anul 1960. 

Pentru misionarii maghiari, bilingvismul de odinioară al ceangăilor, 
rezultat al secuizării, astăzi dispărut în cea mai mare parte, era pretextul 
permanent invocat în sprijinul tezei că aceştia sînt maghiari şi deci trebuie 
să fie păstoriţi în limba maghiară. Discuţiile în jurul acestei probleme au 
provocat interminabile controverse şi discordii între misionarii italieni, care 
reprezentau aproape totalitatea clerului catolic din Moldova, şi cei cîţiva 
misionari maghiari, dînd de lucru, cum s-a văzut, cancelariei papei şi celei 
vieneze, din cauza plîngerilor lor frecvente. Aceştia activau cu toate mij¬ 
loacele, căutau să-şi formeze partizani şi aduceau din secuime dascăli (cantori) 
necesari bisericilor. Dascălii secui s-au dovedit a fi adeseori propagatori 
fervenţi ai limbii maghiare, catehizînd tineretul la biserică şi învăţînd poporul 
să cînte şi să se închine ungureşte, „pentru ca rugăciunea să fie bine primită 
de Dumnezeu" [65]. 

Misionarii maghiari înţelegeau catolicismul numai în cadrul şi sub scutul 
limbii maghiare, motivînd că limba română este periculoasă pentru credinţa 
catolică. Poporul însă înţelegea să-şi trăiască viaţa religioasă după vechile 
sale obiceiuri şi în limba românească. Procesul de secuizare obţinuse cîteva 
succese în unele sate din grupul sudic, dar în marea majoritate a satelor nu 
izbutise să se impună conştiinţei lingvistice a populaţiei, care continua a 
vorbi şi a se ruga româneşte. 

Dezamăgiţi şi refuzînd a recunoaşte deschis că tentativele de secuizare 
a ceangăilor dincolo de graniţele politice maghiare ajunseseră într-un greu 

impas, datorită noilor condiţii istorice şi mai ales rezistenţei instinctive a 
populaţiei, misionarii maghiari aruncau vina pe cei italieni, că în loc să se 
devoteze misionarismului religios, ei se ocupă cu românizarea ceangăilor [66]. 
Ca şi cum misionarii italieni, care cunoşteau aproximativ limba română, 
ar fi avut posibilitatea de a-i româniza. Mai tîrziu, publiciştii maghiari aruncară 
vina pe moldoveni, că ei deznaţionalizează şi asimilează pe „bieţii ceangăi 
maghiari". Ca şi cum moldovenii ar fi putut avea vreun amestec în faptul 
că aceştia vorbesc româneşte în vechiul lor grai transilvănean. Ambele 
acuzaţii erau pe cît de nedrepte, pe atît de puerile. Aceste manevre simpliste 
s-au bucurat de mare răsunet în opinia publică şi chiar în ştiinţa maghiară 
din trecut, fiind mereu invocate în scop de propagandă. 

Regresul rapid al limbii maghiare printre ceangăi, la sfîrşitul sec. XVIII 
şi începutul sec. XIX, are însă altă explicaţie, mult mai simplă. în condiţiile 
de odinioară din secuime, adoptată în procesul de secuizare, ea îşi dovedise 
utilitatea ca punte de legătură între ceangăi şi naţiunea dominantă. Dincolo 
de secuime, în Moldova, nu mai răspundea însă nici unei necesităţi de viaţă, 
nu mai era de nici o trebuinţă nimănui. Cu moldovenii, ceangăii se înţelegeau 
bine în limba română. La biserică preoţii le vorbeau româneşte. Odată cu 
funcţiunea lui istorică, graiul unguresc îşi pierde orice prestigiu social şi 
politic. într-o bună zi, în primele decade ale sec. XIX, fără a se şti cum, cînd 
şi de ce, acest grai dispare din cele mai multe comunităţi catolice. El se mai 
menţine doar în cîteva sate, aproape toate din grupul sudic, ai căror locuitori 
cunoscuseră odinioară un proces mai lung şi mai adînc de secuizare. în marea 
majoritate a satelor bilihgvismul îşi încetează însă existenţa istorică. 

Misionarii italieni, străini de orice intenţii de maghiarizare, nu vedeau 
nici un pericol în limba română. Populaţia catolică, în marea ei majoritate, 
vorbea româneşte. Ori de cîte ori era lăsată la propria alegere, în afară de 
orice constrîngere, ea trăgea spre limba sa maternă, spre graiul străbun 
românesc. Şi apoi, să nu se uite că, pe lîngă ceangăi (români ungureni), erau 
catolici şi unii români băştinaşi, moldoveni propriu-zişi. 

în problema limbii de pastoraţie, episcopii şi preoţii italieni s-au situat 
consecvent de partea limbii române, din cauza situaţiei obiective, la care 
se mai adăuga şi înclinaţia firească pe care o simţeau faţă de graiul romanic 
al enoriaşilor lor. 

Dacă misionarii maghiari luptau cu toate mijloacele spre a determina 
pe ceangăi să vorbească ungureşte, aceasta în mare parte se datora unei 
grave incomprehensiuni. Ca şi învăţaţii maghiari ai vremii, ei nu înţelegeau 
că aceştia nu vorbeau moldoveneşte, ci vorbeau româneşte în graiul lor 
transilvănean tradiţional, pe care nu-1 deprinseseră nici de la moldoveni 
şi nici de la misionarii italieni. Ei vorbeau româneşte pentru că erau români 
transilvăneni. Dacă unii dintre ei erau bilingvi, vorbind şi ungureşte defectuos, 
acesta era rezultatul politicii de maghiarizare din Transilvania. în condiţiile 
evadării lor de pe moşiile feudalilor şi de sub apăsarea grea a dominaţiei ma¬ 
ghiare, încercarea misionarilor de a-i readuce la sînul limbii şi al naţiunii 
maghiare se lovea de o imposibilitate istorică, lingvistică şi psihologică, pe 
care o vom analiza în capitolul următor. 

VIII. SECUIZAREA ROMÂNILOR ŞI GENEZA 
FENOMENULUI CEANGĂU 


„Toate lucrurile dacă se încep a spune 
din începutul său, mai lesne se înţeleg." 

MIRON COSTIN 


C 

încercam a pătrunde mai adînc în taina fenomenului ceangău 
spre a o înţelege „mai lesne", după vorba cronicarului. Problema pe care o 
punem în discuţie este următoarea: există vreo legătura între geneza acestui 
fenomen şi procesul de secuizare a românilor din Transilvania? 

Răspunsul la această întrebare implică cunoaşterea istoriei românilor 
din secuime. Din păcate, această dramatică istorie a fost prea puţin cunoscută 
istoricilor noştri mai vechi. Astăzi istoria românilor din secuime este mai 
bine cercetată şi nu mai este nevoie de noi dovezi spre a demonstra că satele 
româneşti din sud-estul Transilvaniei au fost supuse odinioară unui lung 
proces de secuizare lingvistică, cu rezultatul că situaţia demografică a fost 
radical schimbată în avantajul naţiunii dominante. A crescut simţitor pro¬ 
porţia numerică a secuilor, iar numărul românilor a scăzut. 

’ Un rezultat al procesului de secuizare a fost şi apariţia ceangăilor în 
secuime, fenomen pe care cercetătorii maghiari l-au trecut sub tăcere. Oficia¬ 
lităţile maghiare erau interesate ca originea românească a ceangălior să 
rămînâ ascunsă, necunoscută, iar ei să fie consideraţi de toată lumea maghiari 
curaţi. Nefiind semnalată de nimeni, originea reală a fenomenului ceangău 
începe a fi uitată, cercetătorii adoptînd un limbaj ca acela al lui Domokos 
Pal Peter: „Este greu a da un răspuns la întrebările: cine sînt ceangăii din 
Moldova? cînd s-au aşezat ei pe locurile de astăzi? cine şi cînd i-a creştinat 
în religia catolică? cine i-a învăţat să vorbească ungureşte?" 

Din întîmplare sau intenţionat, autorul uită să mai adauge încă unele 
întrebări, care, prin ele însele, sugerau un răspuns: din ce cauză ei se îmbracă 
în port românesc, au obiceiuri româneşti şi modul de viaţă asemănător cu 
al românilor, cei mai mulţi au nume româneşti şi marea lor majoritate vor¬ 
beşte româneşte în grai transilvănean? cum se explică asemănările dintre 
ceangăi şi românii din Transilvania? 


Procesul de secuizare s-a produs lent, în decursul unei lungi perioade 
istorice. El începe încă din sec. XIV— XV şi se continuă pînă în epoca noastră. 
Se înţelege că acest proces nu putea fi uniform pe toată întinderea regiunii 
secuieşti. El varia, ca intensitate, în raport cu condiţiile locale, cu forţa de 
iradiere a centrelor de influenţă secuiască. Satele româneşti care se aflau 
în zona imediată a centrelor administrative, culturale şi bisericeşti şi care 
aveau un contact frecvent cu secuii au fost asimilate mai repede şi au deprins 
un grai secuiesc mai curat, mai apropiat de cel al secuilor. Satele din zonele 
periferice, de la munte [67], avînd legături mai slabe cu aceste centre şi un 
contact mai redus cu secuii, au deprins un grai secuiesc mai alterat, mai 

puţin controlat. Românii auzeau sunetele ungureşti în felul lor şi le reprodu¬ 
ceau după modul lor de rostire, potrivit bazei lor de audiţie şi de articulaţie. 
In astfel de sate s-a dezvoltat un idiom unguresc aparte, cu un sistem fonetic 
propriu, deosebit de cel tradiţional al limbii maghiare. Era un grai unguresc 
rostit cu buze româneşti. Acest grai impresiona în mod neplăcut urechea 
secuilor, irita sensibilitatea lor lingvistică, provocînd reacţii glumeţe sau 
chiar batjocoritoare, numindu-1 csdngo beszed, adică vorbire corcită. Zdld 
confirmă această denumire, arătînd că ceangăii vorbesc ungureşte „multo 
blesius" („sehr unangenehm“ ), foarte peltic, foarte neplăcut. Stabiliţi în 
Moldova, unde nu mai aveau un strîns contact cu secuii, ei se fixează definitiv 
în această variantă de grai unguresc. în acest sens este foarte semnificativă 
constatarea lui Weigand, relatată de Rubinyi, că aceştia vorbesc ungureşte 
ca şi copiii care încearcă a rosti sunetele limbii *. Cauza acestei rostiri ciudate 
nu era presupusa origine cumană a vorbitorilor, ci baza lor de articulaţie 
românească. 

Iniţial, au fost denumiţi ceangăi acea parte a românilor secuizaţi [68] 
care au dezvoltat un grai unguresc degradat, cu un sistem fonetic aparte, 
deosebit de cel maghiaro-secuiesc. în familie aceşti români vorbeau mai 
bucuros româneşte, iar în relaţiile cu secuii, cu preoţii, cu organele admini¬ 
strative, ei foloseau noul grai de adopţiune, pe care însă îl rosteau altfel decît 
interlocutorii. De la acest grai denumit csdngo beszed „vorbire corcită", secuii 
începură a denumi şi pe vorbitorii lui csdngok, ceangăi, adică corcituri. Unii 
le spuneau şi csdngo-magyarok, adică ceangăi unguri, fiind consideraţi o 
categorie periferică de unguri, degeneraţi, amestecaţi cu românii, de la care 
au luat limba, portul şi obiceiurile. Interpretarea aceasta stîngace era destul 
de transparentă şi semnificativă. După o optică cu totul specială, românii 
secuizaţi deveniră pînă la urmă maghiari corciţi, ceangăi. Denumirea aceasta, 
ironică la început, şi-a schimbat cu timpul sensul peiorativ [69], după cum 
dictau împrejurările sau necesităţile de ordin politic. Mai apoi, ceangăii au 
fost consideraţi maghiari puri, descendenţi ai strămoşilor din Atelkuz, care, 
timp de un mileniu, ar fi reuşit să se menţină intacţi pe văile Şiretului, Mol¬ 
dovei şi Bistriţei. în consecinţă, patrioţii romantici începură a-i revendica 
si mai insistent pentru apartenenţa naţională maghiară, iar teritoriul pe care 
locuiesc a început a fi considerat pămînt strămoşesc maghiar. 

De la teorie la realitate era însă o distanţă ca de la cer la pămînt. 
Ceangăii nu se ştiau maghiari, trăiau după coordonatele lor româneşti şi, 
ceea ce nu observaseră oamenii de ştiinţă, vorbeau un grai românesc specific 
transilvănean, expresie a originii lor româneşti. Cercetătorii însă, fără să 
sesizeze eroarea ştiinţifică în care cădeau ca într-un laţ, interpretau acest 
fapt ca un rezultat al deznaţionalizării şi asimilării lor lingvistice de către 
românii moldoveni. Necesitatea politică a determinat apariţia unei literaturi 
în istoriografia şi publicistica maghiară, care, din păcate, abundă în tot felul 
de speculaţii şi ipoteze imaginare, emise fără nici un temei serios, în contrast 
cu faptele de limbă, cu specificiul etnografic şi cu conştiinţa celor în cauză. 

Problema românilor din secuime, rămasă aproape necunoscută multa 
vreme, a fost analizată şi dezgropată din uitare abia în perioada dintre cele 
două războaie mondiale, prin strădaniile unor cercetători transilvăneni. 


* Rubinyi Mozes, ljljabb adalekok a csângâk nyelvjdrdsdhoz (Noi contribuţii privind graiul 
ceangăilor), în „Magyar nyelv61", XXXI, 1902, p. 3, în notă. Vezi şi Veress Endre, op. cit., p. 5. 

dintre care menţionam pe G. Popa-Lisseanu, Sabin Opreanu, Ştefan Man- 
ciulea, Teodor Chindea şi alţii. 

înainte de secuizare, de metamorfoza lor confesională şi lingvistică, 
istoria străbunilor celor denumiţi ceangăi era una şi aceeaşi cu istoria iobagilor 
români. Aveau aceeaşi lege, purtau aceleaşi nume şi vorbeau aceeaşi limbă. 
Denumirea de ceangăi nu reprezintă un neam de oameni enigmatici, de origine 
necunoscută, apăruţi de undeva de prin părţile Răsăritului, cum sugerau 
în mod fantezist sau diversionist unii istorici şi publicişti din trecut. Ei apar 
în peisajul demografic din sud-estul Transilvaniei, cu fizionomie proprie, cu 
bilingvismul românesc-unguresc şi cu un grai unguresc degradat, ca urmare 
a procesului de secuizare a satelor româneşti de aici. în afara acestui teritoriu 
şi în afara acestui proces, existenţa lor nu a putut fi identificată nicăieri, cu 
toate căutările laborioase ale cercetătorilor maghiari [70]. 

Procesul de secuizare a românilor nu este legat de un anumit moment 
istoric, el a fost determinat de împrejurări locale, iniţial prin încadrarea la 
una din confesiunile recepte a unui grup de familii, a unui sat, uneori a unui 
grup de sate, proces lent dar continuu, care s-a prelungit pînă în epoca noastră. 
Slaba organizare a bisericii româneşti, lipsa preoţilor şi sărăcia satelor de 
iobagi sînt cauzele care au determinat pe numeroşi români să se dezlipească 
de comunitatea lor religioasă şi să treacă la bisericile bine organizate şi bine 
înzestrate ale secuilor. în lipsa preotului român, populaţia făcea apel la 
preoţii secui pentru diferite servicii religioase (botezuri, cununii, înmormîn- 
tări), cu rezultatul că oamenii se încadrau apoi definitiv în confesiunea în 
care au fost botezaţi sau cununaţi. Nevoile vieţii, presiunea mediului şi a 
administraţiei, căsătoriile mixte, prozelitismul clerului secuiesc şi absenţa 
în bună parte a celui românesc, toate acestea îi făceau să se apropie de una 
din confesiunile oficiale, mai ales de cea catolică, viabilă aici şi după impunerea 
reformei în restul Transilvaniei. 

în condiţiile statului ungar de odinioară, procesul de maghiarizare începe 
de timpuriu, încă din vremea regalităţii şi mai apoi a principatului ardelean, 
prin asimilarea clasei conducătoare româneşti, a cnezilor, boierilor şi voievozi¬ 
lor, avînd ca rezultat înglobarea acestora în rîndurile nobilimii maghiare. 
Acest proces se extinde şi asupra satelor româneşti din secuime, în care, după 
încheierea alianţei celor trei naţiuni privilegiate (Unio triunt nationum, 1438), 
situaţia politică şi social-economică a iobagilor ajunsese de plîns. De la înăl¬ 
ţimea stării lor privilegiate, uzînd şi abuzînd de drepturile şi de prerogativele 
lor de stăpîni, bucurîndu-se de o bună stare economică, de o superioară organi¬ 
zare bisericească şi şcolară, conducătorii secui priveau cu dispreţ la starea de 
umilinţă şi la sărăcia românilor, lipsiţi de orice libertăţi şi drepturi, de con¬ 
ducători şi de şcoli. Ca urmare a acestei situaţii şi a promisiunilor care li se 
făceau, numeroase sate româneşti încep a se orienta spre bisericile oficiale ale 
secuilor, ai căror membri se bucurau de prerogative economice şi culturale 
incomparabil superioare. Starea economică de plîns, la care fusese redusă 
iobăgimea românească în urma crudei legislaţii verbocziene şi a tratamentului 
inuman care i se aplica din partea clasei dominante maghiaro-secuieşti şi 
săseşti, este constatată de Iosif al II-lea, care nu exagera cînd, cu prilejul călă¬ 
toriei în Transilvania din 1773, îngrozit ce cele văzute, raporta mamei sale, 
împărăteasa Maria Tereza, următoarele: „Aceşti bieţi supuşi români, care, 
fără îndoială, sînt cei mai vechi şi mai numeroşi locuitori ai Transilvaniei, 
sînt striviţi sub povara nedreptăţilor şi chinuiţi de toată lumea, de maghiari 

ca şi de saşi, în aşa hal, încît soarta lor, cînd o cunoşti, îţi inspiră mila şi este 
de mirare că se mai găsesc atîţia din aceşti oameni şi că ei nu au fugit cu 
toţii" *. Este vorba de fuga în masă a ţăranilor transilvăneni în cele două 
principate româneşti. 

Episcopul Inocenţiu Micu, apărătorul neînfricat al drepturilor românilor, 
copleşit de durere, arată într-una din şedinţele memorabile ale dietei, că 
iobagii români „sînt apăsaţi pînă la sînge" şi că „afară de piele nu li se lasă 
nimic din ce să se hrănească ... iar uneori li se trage şi pielea de pe ei" **. 
Aceasta era cruda realitate, expusă de cea mai îndurerată conştiinţă româ¬ 
nească a epocii. Dar strigătele de alarmă şi toate plîngerile sunau în pustiu. 
Atît de strîmb era întocmită societatea de atunci şi atît de rea era soarta 
iobagilor români, încît pînă şi un reprezentant al clasei conducătoare maghiare, 
baronul Wesselenyi, jignit în conştiinţa sa de om, recunoaşte cu luciditate: 
„Cele trei naţiuni, împreună cu cele patru confesiuni recepte, constituie cele 
şapte păcate capitale ale Transilvaniei". 

în această dramatică situaţie nici o perspectivă de salvare nu se deschidea 
în faţa iobagilor. O soluţie trebuia găsită şi ea nu putea fi decît adaptarea 
sau fuga peste hotare. O adaptare la dura situaţie, oricare ar fi fost ea, se 
impunea ca o inevitabilă necesitate de viaţă. Nu e greu de înţeles de ce 
zeci şi sute de sate româneşti din secuime au trecut încetul cu încetul la 
confesiunile oficiale, devenind cu timpul sate secuieşti, sporind forţa numerică 
şi biologică a secuilor. Spre a putea supravieţui biologic, ei erau condamnaţi 
â muri ca naţionalitate. Căci dacă trecerea la una din aceste confesiuni era 
legată de speranţa unei ameliorări a soartei lor vitrege, în schimb ea coincidea 
cu începutul procesului de secuizare, care se afirma apoi tot mai energic şi 
se aducea la îndeplinire cu toate mijloacele de care dispunea puterea biseri¬ 
cească şi civilă, cu sprijinul protector, al feudalilor. Aceste condiţii istorice 
deosebit de grele au determinat şi apariţia fenomenului ceangău în sud-estul 
Transilvaniei, precum şi stabilirea ceangăilor în Moldova, care se integrează 
în exodul masiv al populaţiei transilvănene din sec. XVIII. 

* * 

* 

Tipic pentru procesul de secuizare a populaţiei româneşti este exemplul 
satelor Vlâhiţa (Oldhfalu) şi Breţcu (villa valachalis Bereczk), care erau 
conduse de cnezi români (Ursu, la 1301; Ioan şi Radu, la 1426) şi trăiau după 
normele vechiului drept românesc (jus valachicum ). Cu timpul, aceste două 
vechi sate româneşti au devenit secuieşti. La fel s-au petrecut lucrurile şi 
cu alte numeroase aşezări româneşti, care sub presiunea împrejurărilor şi a 
mediului ambiant, în speranţa unor condiţii de viaţă mai umane, trec la 
una din cele patru confesiuni recepte, mai ales la catolicism şi calvinism, 
procesul continuînd pînă aproape în zilele noastre [72]. în sec. XVII, proze¬ 
litismul militant al principilor calvini ai Transilvaniei (Gavrii Bethlen, 
Gheorghe Râkoczi, Gheo'rghe Râkoczi II) a avut ca rezultat calvinizarea 
unor preoţi şi comunităţi româneşti. Pentru istoricul de astăzi, fenomenul se 
constată cam în felul următor: un sat oarecare, odinioară românesc, după 
unul sau două secole apare în documente ca sat de limbă şi confesiune ma- 


* Vezi textul german la I. Lupaş, împăratul IosiJ II şi răscoala ţăranilor din Transilvania , 
Bucureşti, 1935, p. 8 [71], 

** Augustin Bunea, Din istoria românilor. Episcopul Ioan Inocenţiu Klein (1728—1751 ), 
Blaj, 1900, p. 99. 

ghiară, fără a se putea stabili data exactă şi împrejurările în care s-a petrecut 
metamorfoza. 

Un exemplu de maghiarizare individuală ni-1 oferă ilustrul cărturar 
Joannes Kajoni (1629—1687). Acest erudit umanist, pe numele lui românesc 
Ioan Căianu, „valachus de Kis-Kâjon" (Căianu Mic), născut „ex parentibus 
schismaticis" (ortodocşi), a fost convertit de tînăr la catolicism şi a devenit 
preot franciscan. A fost un cleric luminat şi activ, organist, constructor de 
orgi şi muzician renumit, de la care ne-au rămas două antologii muzicale: 
Codex Caioni, în care aflăm primele cîntece populare româneşti transcrise 
pe note, şi Cantionale Catholicum, culegere de cîntece bisericeşti, folosită de 
cantorii secui şi în bisericile catolice din Moldova, din care mai multe texte 
s-au tradus apoi în limba română, spre a putea fi învăţate şi cîntate de marea 
majoritate a credincioşilor [73]. A activat mai mult în secuime; a trăit un 
timp şi în Moldova, la mănăstirea din Bacău. Personalitate proeminentă 
ridicată din rîndurile românilor maghiarizaţi, care în secuime vor primi mai 
tîrziu numele de ceangăi, Ioan Căianu „este, fără îndoială, sinteza spirituală 
cea mai expresivă a culturii muzicale feudale din Transilvania"*. Cărturar 
de origine română şi de formaţie latină prin filieră maghiară, el a fost 
produsul unor condiţii de viaţă şi cultură specifice şi ţinutului secuiesc. Cazul 
lui Căianu s-a repetat şi cu alţi numeroşi români, care s-au remarcat în mediul 
cultural maghiaro-secuiesc, dar pe care istoria nu i-a înregistrat nominal 
sau nu i-a scos pînâ acum la lumină [74]. 

* * 

* 

O altă importantă cauză de ordin economic, care a ispitit pe mulţi români 
la secuizare, au fost aşa-numitele com posesor aie [75], Aceste vaste domenii, 
care cuprindeau păduri întinse, terenuri agricole, păşuni etc., aparţineau 
statului ca posesor legal, dar uzufructul lor era acordat exclusiv comunităţilor 
secuieşti. Ca să poţi beneficia de folosinţa acestor bunuri trebuia să fii membru 
al unei asemenea comunităţi. Pentru secui, folosinţa acestor bunuri constituia 
o prerogativă de o valoare şi o importanţă inestimabile; pentru români, 
care fuseseră deposedaţi de proprietăţile lor, ele constituiau o inechitate 
strigătoare la cer. Folosinţa acestor bunuri a constituit unul din elementele 
de mare atracţie care au împins satele româneşti sărăcite în capcana secui- 
zării. Acesta era spiritul legislaţiei verboeziene. 

Procesul de secuizare se reflectă şi în statisticile vremii. Nu posedăm 
statistici din sec. XV—XVII, deşi secuizarea a fost activă. Avem însă date 
oficiale începînd cu sec. XVIII. Astfel, între anii 1733—1760, în judeţele 
Odorhei, Trei Scaune, Ciuc şi Mureş, românii, deşi scăzuţi ca număr, se mai 
menţineau încă în 372 de sate. După un secol, situaţia demografică în aceste 
judeţe se prezintă astfel: românii dispăruseră complet din 119 sate şi erau 
aproape dispăruţi în 123 de sate. Ei au izbutit să se menţină numai în 130 
de sate **. Ce s-a petrecut cu românii din cele 242 de sate? Cei mai mulţi. 


* Vasile Mocanu, Ioan Căian, Bucureşti, 1973, p. 5. 

** G. Popa-Lisseanu, Secuii şi secuizarea românilor, Bucureşti, 1932, p. 38 —39. 

aflîndu-se în proces înaintat de secuizare, au fost integraţi în naţiunea secu- 
iască, iar restul au emigrat în Muntenia şi mai ales în Moldova. Printre aceştia 
sînt şi ceangăii. 

Se înţelege ca statisticile oficiale, potrivit cărora toţi locuitorii care apar¬ 
ţineau confesiunilor recepte ar fi fost de naţionalitate maghiară, trebuie 
privite cu toată rezerva. După trecerea confesională şi încorporarea lor sta¬ 
tistică în rîndul secuilor, românii continuau a trăi încă multă vreme după 
coordonatele lor etnice tradiţionale. Limba, portul şi datinile sînt realităţi 
structurale care nu pot fi lichidate cu uşurinţă, nici pe bază de mutaţie con¬ 
fesională şi nici pe bază de statistică. 

Trecerea la catolicism sau la altă confesiune oficială şi deprinderea gra¬ 
iului unguresc reprezintă punctul de plecare, terminus a quo, care marchează 
apariţia în secuime a fenomenului ceangău. Acest punct de plecare nu coincide, 
cronologic, pentru toate grupele de ceangăi. în unele sate el este vechi, 
datînd chiar din sec. XV, ca în cazul comunităţilor din Vlăhiţa şi Breţcu, 
în altele este mai nou. în cele mai multe din satele ceangăilor emigraţi în 
Moldova în sec. XVIII, secuizarea era în fază incipientă, locuitorii vorbind 
mai mult româneşte. Aşa se explică de ce aici, în majoritatea satelor, graiul 
unguresc a fost foarte repede abandonat şi uitat complet de populaţie. 

Secuii, ca de altfel şi românii, sînt pricepuţi la porecle. Pe timpuri, ei 
scorniră un alt calificativ pe seama celor secuizaţi şi anume acela de dt (tiz) 
koronăs magyar, adică ungur de cinci sau zece coroane, deoarece era obiceiul 
ca celor care treceau la o confesiune considerată maghiară să li se dea un 
modest ajutor bănesc *. Ambele porecle ilustrează realitatea obiectivă a 
procesului de secuizare a românilor, care stă la baza fenomenului ceangău. 
Evoluînd şovăielnic pe linia intermediară dintre români şi secui, numeroşi 
ceangăi rămaşi în Transilvania au fost încetul cu încetul absorbiţi deplin de 
secui, pierzînd, se înţelege, particularităţile graiului lor de adopţiune, care 
s-a integrat cu timpul în cel secuiesc. Numai cei stabiliţi în Moldova au uitat 
repede graiul pătruns accidental în viaţa lor, izbutind să-şi conserve identi¬ 
tatea istorică şi continuitatea graiului, portului şi tradiţiilor străbune, adică 
individualitatea lor etnică românească. 

Fenomenul ceangău nu poate fi privit ca o apariţie singulară, fără ante¬ 
cedente, fără cauzalitate istorică. Cele două graiuri vorbite odinioară de 
ceangăi, graiul românesc şi cel unguresc, demonstrează, fără putinţă de 
îndoială, că nu e vorba de apariţia enigmatică a unor străini de origine ne¬ 
cunoscută, veniţi cine ştie de unde, ci de un proces istoric intervenit între 
români şi secui, mai precis este vorba de un proces de secuizare a românilor 
în condiţii cu totul vitrege. Interferenţele fonetice româneşti ale graiului 


* Ibidem, p. 43. 

unguresc ceangău dovedesc prioritatea unui substrat lingvistic românesc, 
care, în decursul acestui proces, a transmis o parte din caracteristicile lui 
fonetice superstratului de adopţiune *. 


IX. CEANGĂII ÎN MOLDOVA 


I^upă cum ştim, în sec. XVIII grupul ceangăilor se desparte în 
două fragmente teritoriale: o parte din ei emigrează în Moldova, unde cei 
mai mulţi uită repede graiul unguresc adoptat, majoritatea lor rămîne însă 
în Transilvania, unde, încetul cu încetul, au fost absorbiţi aproape în între¬ 
gime de secui, unii dintre ei păstrînd încă vechile lor nume româneşti, astăzi 
secuizate (Kozokăr, Kozăn, Preszekăr, Eszpatâr, Daradics etc.). 

Ceangăii stabiliţi în Moldova nu trebuie confundaţi şi nici nu trebuie 
priviţi ca descendenţi ai vechilor colonişti maghiaro-secui de aici. De asemenea 


* Autorul a cunoscut odinioară un sătean, secui după nume, pe care întîmplarea i-1 adu¬ 
sese ca vecin, pe cînd se afla internat în clinica din Tîrgu Mureş. Omul vorbea bine româneşte 
şi ungureşte. Povestea de toate, vioi, colorat, uneori plin de umor, spre hazul ascultătorilor. 
Bolnavii din salon îi spuneau „baciu’ Dorodici" (Daradics). într-o zi, baciul era bine dispus, 
primise scrisoare de acasă cu veşti bune, avea chef de vorbă şi povestea, povestea mereu. 

— Cum ai învăţat aşa de bine româneşte, baciu* Dorodici? îl întreb din curiozitate. 
Văd că povesteşti foarte frumos în amîndouă limbile. Nici nu pot ghici dacă eşti român sau 
maghiar. 

— Apoi, domnule, spune el după o scurtă ezitare, acolo, în comuna noastră, e o altă 
socoteală . Noi nu sîntem nici români, nici maghiari. 

— Ei, comedie! Atunci ce sînteţi d-voastră, baciu* Dorodici? 

— Noi sîntem ceangăi, domnule, şi pentru aceea vorbim şi una şi alta. 

*— Ce-i asta ceangău ? îl întreb mirat. Ce neam de oameni sînt ceangăii ? 

— Am bănuit eu că n-ai să înţelegi, că şi altă lume tot aşa m-a întrebat. 

Moşul privea încurcat în dreapta şi stînga şi nu găsea cuvinte potrivite spre a-mi lămuri 

taina. 

— Apoi, domnule, ceangăii sînt un fel de unguri, fără decît altfel , că la noi e obiceiul: 
oamenii bătrîni vorbesc mai mult româneşte, dar cei tineri mai mult ungureşte, nu le mai 
place limba bătrînilor. 

*— Iartă-mă că nu înţeleg bine. Dacă sînteţi unguri de ce nu vorbiţi toţi ungureşte? De 
ce spui că bătrînii vorbesc mai mult româneşte? 

— Vezi d-ta, aici e socoteala. în vremea veche am fost toţi români şi de atunci a rămas 
obiceiul limbii. Dar acuma s-a schimbat lumea, se cheamă că sîntem ceangăi, aşa că vorbim 
şi româneşte şi ungureşte. . . 

Baciul Dorodici era originar dintr-un sat de prin părţile Ciucului. Am aflat că numele 
lui, Dorodici, se spunea odinioară Drâghici, rostit în ungureşte Doroghici şi ortografiat Dara¬ 
dics ... Un întreg proces de transformări istorice, sociale şi lingvistice apărea la lumină din 
povestirea aceasta. Am aflat apoi că şi alte nume de familie din acele părţi au fost schimbate 
(Plâieşu a devenit Plâjds , Spătarii , Prisăcaru au devenit Eszpatâr , Preszekăr. . .). 

Povestirea atît de revelatoare a săteanului din Ciuc mi-a amintit de o însemnare mai 
veche a lui N. Iorga cu privire la ceangăi, că ei „nu sînt nici pe departe aşa de străini cum 
s-ar putea bănui". 

Baciul Dorodici (Daradics), Drăghici după strămoşii lui, român secuizat, bilingv, care 
nu şi-a uitat nici originea şi nici limba românească, „un fel de ungur fără decît altfel" după 
optica lui, din ziua aceea mi-a apărut ca un simbol viu şi elocvent al destinului istoric atît 
de încîlcit şi atît de puţin cunoscut al ceangăilor. 


47 



nu există nici un indiciu că ei ar fi descendenţi ai cumanilor, care au locuit 
un timp în Moldova pînă la marea năvălire a tătarilor din 1241. Rostirea 
siflantă, despre care Weigand credea că ar fi de origine cumană, s-a dovedit 
că era necunoscută limbii cumane *. Locuitorii maghiaro-secui şi saşi din 
vechile comunităţi catolice moldovene dispăruseră în cea mai mare parte 
pe la sfîrşitul sec. XVII, iar rămăşiţele acestor comunităţi erau acum româ¬ 
neşti. Ceangăii reprezintă o nouă stratificare de populaţie românească din 
Transilvania, mai mult sau mai puţin secuizată, stabilită succesiv aici în 
secolul următor. Graiul lor specific transilvănean reprezintă dovada peremp¬ 
torie a originii lor româneşti. Afară de puţine elemente lexicale de origine 
secuiască, datorite îndelungatei convieţuiri cu secuii, graiul lor românesc nu 
cunoaşte nici un fonetism care ar putea fi considerat secuiesc la origine. 
Dimpotrivă, graiul unguresc, vorbit de o mică minoritate, spre exemplu cel 
care se mai aude la bătrînii din Săbăoani (jud. Neamţ), păstrează numeroase 
fenomene fonetice de origine românească, datorită cărora sistemul fonetic 
al acestui grai nu poate fi considerat maghiar. 

Cu privire la emigrările din sec. XVIII, reamintim mărturia episcopului 
de Bacău, Stanislau Jezierski, din 1763, precum că numărul catolicilor din 
Moldova sporeşte necontenit prin cei veniţi din Transilvania **. Iar Petru 
Zold, cum am văzut, constată trei ani mai tîrziu că locuitorii catolici de aici, 
numiţi de el ceangăi, care însă în mare majoritate erau proaspăt „descălecaţi" 
de peste munţi, sînt bilingvi, vorbind româneşte şi foarte neplăcut ungureşte, 
şi au îmbrăcăminte românească. 

Este uşor de înţeles că, după stabilirea în Moldova, în noile condiţii 
social-politice şi bisericeşti de aici, procesul de secuizare slăbeşte şi apoi 
încetează cu totul. Fiind din ce în ce mai puţin folosit, căci nu mai răspundea 
nici unei necesităţi, graiul unguresc ceangău dispare văzînd cu ochii în cele 
mai multe sate. Oricîte sforţări au depus cei cîţiva misionari maghiari din 
Moldova, ceea ce era inevitabil nu a putut fi evitat. Graiul unguresc dispare 
de la sine şi odată cu el dispare şi rostirea degradată a vorbitorilor. Lingvistic 
vorbind, aşa-zişii ceangăi, dispar, rămîn însă românii, rămîne în continuare 
graiul lor românesc tradiţional. în 1844 , călătorul maghiar Jernei Jânos 
constată că acest grai a dispărut sau este pe cale de dispariţie în cele mai 
multe sate. Ici-colo, unii bătrîni îşi mai amintesc cîteva cuvinte ungureşti *** **** . 
Unii autori maghiari văd în dispariţia sa o gravă pierdere de ordin naţional, 
în titlul unei broşuri în care românii moldoveni sînt acuzaţi că ar fi dezna¬ 
ţionalizat cu sila pe „bieţii ceangăi maghiari". Moldova este caracterizată 
drept un „mare cimitir al maghiarimii'*****. Nimic real nu există în aceste 
afirmaţii, iar moldovenii nu au nici o vină şi nici un merit în faptul că ceangăii 
au părăsit graiul unguresc, pe care şi aşa îl vorbeau defectuos, preferind a 
vorbi în vechiul lor grai românesc. 

Este adevărat că, în ultimul timp, mulţi dintre ei au deprins şi graiul 
moldovenesc, cu rezultatul că acum vorbesc două graiuri distincte. Cu străinii 


* Vezi Melich Jânos, A moldvai csdngok eredetehez (Contribuţii privind originea ceangăilor 
din Moldova), în „Ethnographia" (Budapest), XIV, 1903, nr. 1—2, ian. —febr., p. 32 —54. 
Vezi şi p. 15,79. 

** G. Călinescu, Altre notizie, p. 476. 

*** Jernei Jânos, Keleti utazdsa (Călătorie în răsărit), I, Pesten, 1851, p. 25. 

**** Baumgartner Sândor, Moldvaa magyarsdg nagy temetoje , Budapest, [1940], 32 p. [76]. 

vorbesc în grai moldovenesc, iar acasă, în familie, vorbesc în graiul lor spe¬ 
cific transilvănean. Chiar în acest caz, ei nu au deprins o limbă străină, iar 
moldovenii nu le-au impus o nouă conştiinţă lingvistică. Fiind în strînse relaţii 
cu aceştia, era normal ca să deprindă cu timpul şi graiul lor. Oricît ar vrea 
unii să forţeze înţelesul cuvintelor şi al faptelor, aceasta nu se poate numi 
nici deznaţionalizare, nici asimilare lingvistică. în Moldova, ceangăii nu 
şi-au pierdut nici limba, nici naţionalitatea, ci dimpotrivă, ei şi-au salvat 
şi limba şi naţionalitatea lor română, ameninţate în trecut de secuizare. 
Ei şi-au salvat individualitatea lor etnică, adică tocmai ceea ce au pierdut 
conaţionalii lor rămaşi în Transilvania, care au fost asimilaţi de secui îrv 
cea mai mare parte. 

Un cuvînt despre ceangăii bilingvi: 

în unele sate, mai ales în judeţul Bacău, locuitorii, mai puternic secuizaţi 
odinioară, vorbesc în familie mai mult graiul unguresc ceangău, iar alte 
relaţii vorbesc româneşte. Astfel de ceangăi aflăm în sate ca: Lespezi, Valea 
Seacă, Valea Mare, Fărăoani, Cleja, Galbeni, Gioseni, Găidar, Nicolae- 
Bălcescu, Luizi-Călugăra, Pustiana, Ploscuţeni (în grupul sudic), Săbăoani şi 
Pildeşti (în grupul nordic) [77]. Această populaţie de grai unguresc nu este 
de neam maghiar, cum crede multă lume şi cum afirmă de obicei autorii 
maghiari, care se referă în mod special la ea cînd e vorba de ceangăii din 
Moldova. Este o populaţie de origine românească, la care procesul de secuizare 
a fost mai profund sub aspect lingvistic. în schimb toate coordonatele ei 
etnografice tradiţionale au rămas româneşti: portul, obiceiurile, modul de 
viaţă, tipul caselor bătrîneşti şi al gospodăriilor, vatra pentru gătit, pirostriile, 
ceaunul de mămăligă, prichiciul sobei, masa rotundă cu trei picioare, războiul 
de ţesut, interiorul locuinţei, laiţele acoperite cu lăicere, culmea, lada de 
zestre etc. Pentru etnografi şi chiar pentru cei profani în materie, este suficient 
să privească imaginile din cele două volume semnate de Peter Pâl Domokos 
şi Lâszlo Mikecs, citate şi de noi, spre a se convinge că este vorba de o popu¬ 
laţie incontestabil românească, la care secuizarea nu a reuşit să schimbe nimic 
sub raportul vieţii materiale şi al creaţiei artistice [78]. Deşi aceşti locuitori, 
îndeosebi femeile în vîrstă, vorbesc în familie mai mult ceangăieşte, totuşi 
ei păstrează tradiţia că se deosebesc de ungurii adevăraţi. 

în condiţiile social-politice ale stăpînirii din trecut, ei au fost asimilaţi 
într-un fel din punct de vedere lingvistic, se poate vorbi şi de o anumită 
simbioză cu secuii, în sensul că le-au dat şi au primit folclor de la ei *, dar 
ca alcătuire psihologică şi ca mod de simţire, de viaţă, de tradiţii, de creaţie- 
artistică ei nu au încetat de a fi români. Instinctul lor ancestral românesc 
nu a putut fi anihilat. Fapt este că, puşi în situaţia de a decide între două 
alternative şi liberi de orice constrîngere, ei optează, fără ezitare, pentru 
alternativa românească, potrivit unui determinism imperios, ale cărui rădăcini 
se adîncesc mult mai departe în trecutul istoric **. 

în celelalte aproximativ o sută cinci zeci de sate, din care vreo şaptezeci 
compacte, reprezentînd circa 70% din totalul populaţiei catolice din Moldova, 
locuitorii au uitat de mult graiul unguresc, vorbind numai româneşte şi. 


* Vezi Farago Iosef, Variantele maghiare ale Mioriţei, în „Limbă şi literatură", V, 1961* 
p. 357-369. 

** Despre atitudinea lor faţă de şcolile cu limba de predare maghiară, înfiinţate după* 
1948, vezi supra, p. 14. [79], 

ceea ce este esenţial şi semnificativ, vorbind româneşte în graiul lor specific 
transilvănean. Cînd au venit din Transilvania, mulţi dintre ei s-au aşezat 
în vatra vechilor sate menţionate de Bandinus (Săbăoani, Tămăşeni, Adju- 
deni, Răchiteni etc.). Alţii s-au stabilit în sate mai vechi de moldoveni sau 
au întemeiat aşezări noi (Hălăuceşti, Talpa, Buruieneşti, Sagna, Rotunda, 
Butea, Oţeleni etc.). Mai tîrziu, prin roire din satele mai mari, au întemeiat 
sate noi şi mai spre răsărit, în ţinuturile Cîrligătura şi Iaşi. 

Stabiliţi definitiv în Moldova, aceşti locuitori paşnici şi muncitori îşi 
urmau viaţa netulburaţi de nimeni, vorbind româneşte în graiul lor străbun 
şi trăind după obiceiuri statornicite de veacuri. Că unii de la noi îi considerau 
străini sau că alţii de peste hotare îi revendicau pentru maghiarism, erau 
probleme care pe ei nu-i deranjau. Esenţial pentru liniştea lor era că nu-i 
mai silea nimeni să vorbească un grai străin, nu-i mai împiedeca să trăiască 
după datina din bătrîni şi nu mai rîdea de ei că sînt opincari şi poartă straie 
româneşti. Catolicisml lor, care acum era românesc, nu le schimbase nici 
firea, nici obiceiurile, nici modul de viaţă [80]. Statorniciţi şi integraţi defi¬ 
nitiv în climatul sufletesc şi social al Moldovei, trăind în bună înţelegere cu 
moldovenii [81], printre care erau şi unii de aceeaşi credinţă, vorbind aceeaşi 
limbă ca şi ei, deveneau din ce în ce mai conştienţi de ceea ce erau şi nu înce¬ 
taseră a fi niciodată, de faptul că erau români ca şi moldovenii, că erau aceeaşi 
limbă de oameni. 

Scriitoarea maghiară Rozsa, Ignâcz care a călătorit prin Moldova, no¬ 
tează cu melancolie absenţa totală a conştiinţei maghiare şi recrudescenţa 
viguroasă a patriotismului românesc la locuitorii din Luizi-Călugăra (jud. 
Bacău). Constată faptele şi le deploră, dar evoluţia psihologică a fenomenului 
ceangău în noul mediul moldovenesc şi izbucnirea fondului ancestral al sufle¬ 
tului lor românesc scapă înţelegerii sale. Ca mulţi din conaţionalii săi, induşi 
în eroare de o istoriografie tendenţioasă, Rozsa Ignâcz se leagănă şi ea în 
iluzia originii lor pur maghiare. Scriitoarea ignoră secuizarea din Transilvania, 
ignoră şi originea românească a ceangăilor pe care i-a văzut la faţa locului 
şi le deplînge soarta, ca de obicei, în accente elegiace *. 

Pe de altă parte nici oamenii noştri de ştiinţă, străini de problemă, nu 
au sesizat drama istorică a acestei populaţii, nici conţinutul real istorico- 
lingvistic al fenomenului ceangău. Chiar şi în zilele noastre, unii cărturari 
români, din păcate neavizaţi asupra fenomenului, privesc cu scepticism şi cu 
un zîmbet indulgent prezumţia „naivă" a unor ceangăi de a se considera 
români [82]. Nici oficialităţile din trecutul nu prea îndepărtat nu aveau o 
viziune clară asupra rostului acestor locuitori, care nu aveau nici o revendicare 
ca ceangăi [83]. Aşa se explică întrucîtva iniţiativa autorităţilor, generoasă 
ca intenţie dar pusă la cale de alţii şi cu alt scop, greşită deci ca şi concepţie 
istorică şi dureroasă pentru aceşti cetăţeni, de a organiza pe seama lor un 
învăţămînt unguresc în jud. Bacău [84]. Oricît de mare a fost zelul învăţă¬ 
torilor secui, veniţi aici din Transilvania, aceste şcoli şi-au închis porţile din 
lipsă de elevi. „Vreţi să ne faceţi unguri?" întrebau oamenii, nedumeriţi, 
pe cei care umblau din casă în casă cu lămurirea. Ei se ştiau români şi aveau 
nevoie de şcoli româneşti. 


* Ignâcz Rozsa, Keleti magyarok nyomâban (Pe urmele maghiarilor din răsărit), Buda- 
pest, [1941], p. 72 —73. 

Din nefericire, echipele de' cercetători ştiinţifici ai institutelor româneşti 
(istorici, lingvişti, sociologi, folclorişti) au ocolit şi ocolesc de obicei satele 
catolice din Moldova [85]. Lingviştii în special nu au acordat nici o atenţie 
graiului lor românesc, plin de vechi reminiscenţe transilvănene, ceea ce nu 
poate fi decît în detrimentul ştiinţei *. 

Desigur însă că dezinteresul cărturarilor români pentru fenomenul 
ceangău i-a păgubit cel mai mult pe ceangăii înşişi, care au continuat să fie 
consideraţi străini, în ciuda faptului că ei se ştiau români. 

Guvernanţii de odinioară nu se interesau de ei decît din perspectivă 
economică (fiscul, corvezile, claca, boierescul). Cu toată indiferenţa statului, 
ei au aflat în tradiţia lor fondul românesc despre care vorbea G. Popa-Lis- 
seanu **, au aflat puterea de a se scutura de influenţele ungureşti şi de a se 
menţine români. Cînd şcolile lui Spiru Haret şi-au făcut apariţia prin satele 
lor, pe la începutul sec. XX, ele nu au avut pe cine să „asimileze", căci ei 
erau români şi vorbeau româneşte încă din Transilvania. Astăzi conştiinţa 
apartenenţei lor româneşti este vie şi activă, cum au dovedit-o în atîtea împre¬ 
jurări grele [86]. Ca şi în trecut, ei îşi manifestă în mod constant dezaprobarea 
şi opoziţia faţă de cei ce le atribuie o origine străină. 

Ştiinţa limbii şi a istoriei este astăzi în măsură să demonstreze pe bază 
de date şi fapte lingvistice cu neputinţă de răsturnat, că tradiţia lor populară 
privitoare la apartenenţa românească are un vechi temei istoric şi lingvis¬ 
tic [87]. Cercetările de limbă au reuşit să înlăture vălul opac ce acoperea 
pînă de curînd aşa-zisa enigmă a ceangăilor. Căutările în acest domeniu atît 
de puţin explorat la noi, cu deosebire scoaterea la lumină a antecedentelor 
istorico-lingvistice transilvănene, uitate sau ignorate de istorici, au situat 
acest fenomen controversat în contextul lui social-istoric originar, în istoria 
plină de peripeţii şi uneori de lacrimi a românilor din sud-estul Transilvaniei. 
In grelele condiţii istorice din trecut, numeroşi ceangăi au fost nevoiţi să 
vină în Moldova în căutarea unei soarte mai bune. Deşi puţini dintre ei mai 
poartă încă în fiinţa lor semnele unor răni de mult cicatrizate, cei aproximativ 
două sute de mii de români catolici, ai căror înaintaşi au scăpat ca prin minune 
de la o moarte etnică ce părea odinioară inevitabilă, ne oferă astăzi aspectul 
pozitiv al unei viguroase renaşteri naţionale. 

După cum poporul român, înconjurat de neamuri mai puternice şi mai 
avantajate de împrejurări, trăind lungă vreme despărţit din punct de vedere 
statal şi sub diferite dominaţii străine, a reuşit ca în decursul istoriei să-şi 
păstreze coeziunea sufletească şi conştiinţa unităţii de neam datorită mai 
ales limbii sale, tot astfel şi această populaţie, datorită graiului său moştenit 
de la înaintaşii transilvăneni, a izbutit, în grele condiţii istorice, să-şi con¬ 
serve individualitatea sa etno-lingvistică originară şi sentimentul de solidari¬ 
tate cu limba şi destinul neamului românesc din care face parte. 

* Un singur exemplu: specialiştii au stabilit că V (muiat) s-a transformat în j, în daco- 
româna, încă în sec. XVI. Or, în unele sate din grupul nordic se mai aud încă şi astăzi ros¬ 
tiri ca: Veu, Vei , Ve (< lat.), de exemplu: Ve sama , Ve mina. 

** Vezi injra , p. 57. 

X. O NOUĂ OFENSIVĂ DE MAGHIARIZARE (SEC. XIX) 


^^/onsecinţa imediată a emigrării ceangăilor în Moldova a fost că, 
în noile condiţii social-politice, urmările secuizării au slăbit în intensitate, 
apoi au încetat cu totul în cea mai mare parte, mai ales în satele grupului 
nordic. 

Acest fapt este adus la cunoştinţa episcopului Transilvaniei, care, cum 
am văzut, intervine în 1787 la papa Pius VI, pentru înlocuirea misionarilor 
italieni cu cei maghiari. Cunoscînd că în bisericile catolice din Moldova este 
necesară limba română, cu tradiţie seculară aici, papa nu a aprobat cererea 
episcopului, iar misionarii italieni au rămas la datorie. în schimb, pentru 
minoritatea de limbă maghiară, el a dispus ca primatul Ungariei să trimită 
aici doi preoţi franciscani. Dar episcopul şi ecleziasticii maghiari nu au fost 
mulţumiţi de hotarîrea papei. Ei au rămas neclintiţi în convingerea că toţi 
catolicii din Moldova trebuie să fie păstoriţi în limba maghiară. Aşteptau 
numai momentul favorabil spre a interveni din nou în sprijinul acestei idei. 

O împrejurare neprevăzută a permis conducerii bisericeşti maghiare să 
reia cu mai multă energie ofensiva împotriva limbii române vorbite de cre¬ 
dincioşi. Pe timpul episcopului Ioan Filip Paroni, Congregaţia de Propaganda 
Fide nu a mai putut trimite în Moldova personalul necesar misiunii [88], 
în această situaţie, episcopul s-a gîndit să ceară ajutorul provinciei fran¬ 
ciscanilor conventuali din Transilvania în 1825, între episcopul Paroni şi 
provincialul respectiv s-a încheiat o convenţie, prin care provincia se obliga 
să pună la dispoziţia misiunii un număr de şase preoţi, în schimbul retribuirii 
cu o sută de scuzi anual. De acum înainte, pe baza acestei neinspirate con¬ 
venţii, aceşti preoţi maghiari vor activa în Moldova timp de aproape patru¬ 
zeci de ani, cu rezultate care nu au corespuns totdeauna speranţelor puse 
iniţial în ei. 

Misionarii maghiari erau convinşi că toţi credincioşii catolici din Mol¬ 
dova sînt şi trebuie să rămînă maghiari pentru totdeauna, avînd deci datoria 
de a şti şi de a vorbi ungureşte. Dar cînd vin aici, ei constată cu stupoare 
că cei’ mai mulţi dintre credincioşi nu ştiu nici un cuvînt unguresc, vorbesc 
între ei numai româneşte şi sînt refractari faţă de limba maghiară. Cînd, 
ocazional, unii bătrîni încercau a vorbi ungureşte, rosteau cuvintele atît de 
pocit, atît de denaturat, încît nici nu mai puteau fi înţeleşi de misionari. 
Atunci aceştia încep a alarma autorităţile bisericeşti din Ungaria, că în 
Moldova piere limba maghiară şi, odată cu ea, piere şi credinţa catolică. 

Toţi misionarii, oamenii de ştiinţă şi publiciştii maghiari ai vremii 
vedeau în acest proces firesc, de uitare a graiului unguresc, un rezultat al 
politicii de deznaţionalizare, aruncau vina pe moldoveni, că ei românizează 
cu sila pe „bieţii ceangăi maghiari" şi acuzau pe misionarii italieni, că în loc 
să se îngrijească de mîntuirea sufletelor, ei se ocupă de românizarea enoria¬ 
şilor. Optica lor specifică, obişnuită cu ceea ce se petrecea în Transilvania, 
nu vedea în Moldova decît numai deznaţionalizare şi asimilare cu forţa. 

Ce se întîmpla în realitate? Organele de stat, care, ca toată lumea, ve¬ 
deau şi ele în ceangăi o populaţie ungurească, erau indiferente faţă de aceşti 
„străini" şi nu se prea interesau de soarta lor. Se petrecea însă un lucru şi 

mai interesant, Ceangăii, despre care se afirma în mod axiomatic că au fost 
complet asimilaţi de moldoveni, în realitate nu vorbeau moldoveneşte, nu 
deprinseseră graiul acestora, ci vorbeau româneşte în graiul lor specific, 
moştenit din Transilvania de la înaintaşii lor români. Chiar şi astăzi ei vor¬ 
besc în familie acelaşi vechi grai românesc. Prin urmare ei nu au fost româ¬ 
nizaţi cu forţa de guvernele româneşti „intolerante", nici nu au fost asimi¬ 
laţi în mod silnic de moldoveni. Dacă ceangăii de acum un secol vorbeau 
româneşte în grai transilvănean, ca şi cei de astăzi, aceasta se datora desigur 
faptului că erau români de origine. Acest lucru devine şi mai evident dacă 
ne gîndim că mulţi dintre ei, spre exemplu cei din Valea Seacă (jud. Bacău) 
sau din Hălăuceşti (astăzi în jud. Iaşi), erau români greco-catolici, care 
emigrînd în Moldova, în lipsa bisericii lor, au adoptat ritul roman, trecînd 
sub ascultarea canonică a episcopului de la Iaşi. Aceasta nu a împiedicat 
pe unii autori să vadă în satul Valea Seacă unul din cele mai maghiare 
sate din jud. Bacău *. 

Cînd episcopul Paroni invită misionarii maghiari în Moldova, el nici 
pe departe nu putea bănui cîte necazuri şi dezamăgiri vor urma datorită 
lor. îndată ce pun piciorul aici, ei se transformă în propagandişti ai limbii 
maghiare pe lîngă enoriaşii recalcitranţi. A fost o tragică eroare, o gravă 
neînţelegere a proceselor fireşti istorice şi lingvistice , eroare plătită cu multe 
osteneli zadarnice şi cu un val de reacţii şi discordii foarte păgubitoare pentru 
bunul mers al misiunii. 

în satele care le-au fost destinate, misionarii se aştern cu hotărîre pe 
muncă. încep cu matricolele parohiale: liber baptizatorum, liber copulatorum, 
liber defunctorum [90]. într-o vreme în care autoritatea preotului în parohie 
nu era contestată de nimeni, în care controlul organelor civile era inexis¬ 
tent, acesta opera în treburile comunităţii precum credea de cuviinţă. Aso- 
ciindu-1 pe dascăl [91], de obicei secui adus din Transilvania, conformîndu-se 
practicii oficiale bine cunoscute, misionarul începea cu revizuirea, cu „puri¬ 
ficarea", adică maghiarizarea scriptelor bisericeşti. Onomastica enoriaşilor 
era tradusă în ungureşte, după gustul şi inspiraţia preotului şi a colabora¬ 
torului său, dascălul secui. Astfel nume de familie ca: Lupu, Negrea, Rotam, 
Feraru, deveneau Farkas, Fekete, Kerekes, Kovdcs ş.a.m.d. Alteori, numele 
de familie era eliminat şi înlocuit cu numele de botez tradus ungureşte: 
Gavril Avădanei era schimbat în Gâbor, Anton Prisăcaru în Antal, Mihai 
Rusa în Mihdly, Pavel Dumitraş în Păi **. 

încetul cu încetul, datorită zelului maghiarizant al parohului, ono¬ 
mastica enoriaşilor ajunsese împestriţată cu nume ungureşti, pe care ei, 
adeseori, nici nu le înţelegeau. Nimeni nu înţelegea de ce Florea ajunsese 
Virăg, de ce Ursaru devenise Medves, de ce Bujor era acum Bozso. Şi numele 
satului era schimbat în matricole, astfel Barticeşti devenise peste noapte 
Bartikok ***. 

O altă tentativă îndrăzneaţă de maghiarizare era încercarea de a se 
înlocui limba română din biserică, cu tradiţie seculară în Moldova, cu limba 
maghiară [93]. Citirea evangheliei şi predica se făceau în ungureşte, diferite 
imne şi litanii se cîntau în ungureşte, iar dascălul preda catehismul tot în un- 


* Iosif Petru M. Pal, op. cit., p. 52 [89]. 

** Cf. ibident, p. 53. 

*** [Leopold Nestmann], Cronica parohiei Barticeşti, I, p. 160 (manuscris păstrat la 
parohia catolică Barticeşti, jud. Neamţ) [92]. 


53 



gureşte. Necazul era însă că presupuşii „unguri" nu ştiau ungureşte. 
Se plîngeau părintelui că nu înţeleg nimic, dar el era de altă părere. 
El predica ungureşte pentru ca cei care nu ştiu această limbă s-o înveţe, 
iar cei care o ştiu să n-o uite. Fiindcă poporul se plîngea, murmura, părin¬ 
tele îşi formase cîţiva partizani dintre cei ce-1 înţelegeau, care lămureau 
pe oameni că trebuie să se roage ungureşte, pentru ca Dumnezeu să le asculte 
şi să le primească mai bine rugăciunea. Cu timpul, în sate se constituiră 
două partide rivale: una favorabilă limbii române şi alta favorabilă limbii 
maghiare. în felul acesta discuţiile şi gîlcevile se ţineau lanţ, devenind tot 
mai aprinse şi izbucnind uneori chiar în biserică [94], 

Jalbele şi protestele se adunau tot mai multe pe masa vizitatorului 
apostolic din Iaşi. Uneori se îndreptau la isprăvnicia ţinutului, iar cîteodată 
ajungeau pînă la Roma. Dar nici misionarii maghiari nu se lăsau mai prejos: 
alarmau mereu guvernul şi autorităţile bisericeşti ungureşti, că limba ma¬ 
ghiară se stinge în Moldova şi din această cauză piere şi catolicismul. 

Superiorii de la Iaşi se sileau să aplaneze conflictele, îndemnau poporul 
la linişte şi pe părinţii misionari la moderaţie şi pace. Cancelariile Congrega¬ 
ţiei de Propaganda Fide şi ale nunţiaturii din Viena erau tot mai des înştiin¬ 
ţate despre dezbinările care se produceau în misiunea Moldovei. 

Dacă odinioară în Transilvania nu era posibilitate de nesupunere faţă 
de preot, în Moldova situaţia era cu totul schimbată. Aici gurile erau mai 
slobode şi glasurile mai hotărîte. Oamenii au înţeles de la o vreme că părin¬ 
tele misionar i-a „lucrat". Mai întîi le-a schimbat numele fără să-i întrebe, 
acum vrea să le schimbe şi limba. De la murmure s-a ajuns la proteste, de- 
terminînd isprăvnicia ţinutului să intervină cu forţa publică pentru păs¬ 
trarea liniştii şi ordinii în biserică. 

Episcopii regretau amar imprudenţa făcută atunci cînd fraţii misionari 
maghiari au fost chemaţi în misiunea Moldovei. Căci nu era uşor să disci¬ 
plinezi pe aceşti fraţi nesupuşi, să le aplici o sancţiune canonică sau să-i 
îndepărtezi, fiindcă îndreptau îndată plîngeri la Viena. Din 1814, Austria 
era protectoarea misiunii catolice din Moldova pe lîngă Poarta Otomană 
şi deci peste cuvîntul agentului diplomatic austriac de la Iaşi nu se putea 
trece uşor. De la o vreme s-a convins însă şi acesta că zelul misionarilor 
maghiari a mers prea departe, iritînd în mod inutil o populaţie paşnică de 
felul ei şi devenind astfel suspecţi şi odioşi în faţa autorităţilor statului. 

Pe marginea acestei probleme s-a produs un schimb foarte caracteristic 
de scrisori între episcopul Paul Sardi de la Iaşi şi cardinalul Iosif Kopâcsy, 
primatul Ungariei, care poate fi urmărit la N. Iorga, Studii şi documente , 
I—II *. 

Sardi se plînge de comportarea unor misionari, care „împinşi de fana¬ 
tismul orb al naţionalităţii" („caeco nationalitatis fanatismo abrepti "), fac 
cauză comună cu unii agitatori politici veniţi din Ungaria şi provoacă tul¬ 
burări şi discordii în sînul populaţiei. Numai datorită intervenţiei agentului 

* Vezi p. 221—224. în 30 noiembrie 1845, Sardi a trimis la Roma originalul ultimei seri- 
sori a cardinalului maghiar, caracterizînd-o astfel: „Un' amalgama di fanatismo e di contradizioni 
sijfate . un'affare di mala fede“ (ibidem, p.224). 

diplomatic Eisenbach, decretul de expulzare a misionarilor maghiari nu 
a fost publicat şi dus la îndeplinire *. 

Alunecînd pe panta misionarismului politic şi văzînd în misionarii ita¬ 
lieni o piedică pentru realizarea scopului lor, căci aceştia nu încurajau pla¬ 
nurile de maghiarizare, misionarii unguri au încercat mereu să-i îndepărteze 
pe italieni şi să transforme misiunea catolică a Moldovei într-una maghiară. 
Sperînd şi în concursul guvernului cezaro-crăiesc de la Viena şi invocînd 
mai ales motive de ordin spiritual, ei credeau că vor putea convinge Curia 
romană să aprobe îndepărtarea italienilor. Dar Congregaţia de Propaganda 
Fide, înţelegînd bine ceea ce nu era greu de înţeles în această delicată pro¬ 
blemă, nu a dat nici o urmare proiectului. 

Convins că o colaborare sinceră şi armonioasă cu provincia franciscană 
ungară şi cu misionarii săi nu se poate realiza nicidecum, în 17 iulie 1859, 
vizitatorul general Iosif Tomassi face cunoscut superiorilor ordinului fran¬ 
ciscan de la Roma, că în viitor suma de o sută de scuzi nu va mai fi tri¬ 
misă provincialului franciscan maghiar, ci colegiului „San Antonio" din 
Roma, pentru doi misionari italieni, deoarece convenţia episcopului Paroni 
a devenit nu numai oneroasă („onerosa "), ci chiar nedemnă („indecorosa”). 
„Şi aşa a extirpat din rădăcină sămînţa dezbinării şi a restabilit pacea în 
misiune", conclude un istoric franciscan român originar din Moldova **. 


Dacă rezilierea convenţiei şi retragerea treptată a misionarilor maghiari 
din Moldova a restabilit pacea în misiune, urmările negative ale activităţii 
lor se resimt pînă astăzi. Cînd, în timpul domniei lui Cuza-vodă, statul român 
a organizat oficiile de stare civilă şi a dispus ca ele să funcţioneze în cadrul 
primăriilor, funcţionarii comunali au purces la copierea datelor din matri¬ 
colele bisericeşti, aşa cum fuseseră „purificate" de către misionarii ma¬ 
ghiari [96]. Vechea onomastică istorică a ceangăilor fusese maghiarizată 
mai întîi în Transilvania, apoi a doua oară în Moldova, fără ştirea şi con- 
simţămîntul celor în cauză. Această onomastică devenită astăzi oficială, 
obligatorie, este împestriţată cu multe nume de origine maghiară, care nu 
corespund nici limbii, nici tradiţiei şi nici gustului populaţiei. Adeseori ea 
îşi exprimă nemulţumirea faţă de această situaţie, ar vrea să se scape de 
ea, dar nu reuşeşte să o facg, fie din lipsă de mijloace, fie din cauza difi¬ 
cultăţilor de procedură [97]. 

Apartenenţa românească a locuitorilor catolici din Moldova, ilustrată 
în mod convingător de graiul străbun transilvănean şi în mare parte chiar 
de onomastica lor românească, răstoarnă vechile concepţii cu privire la 
presupusa lor origine străină şi modifică fundamental perspectiva din care 
trebuie să fie privită istoria lor de acum înainte. 

* Vezi scrisoarea către Kopâcsy din 24 octombrie 1845 (ibidem, p.222). 

** „Atque sic denique semen dissensus penitus extirpavit , pacemque in missione stabilivit” 
(Bonaventura Morariu, Series chronologica episcoporum ac praefectorum apostolicorum Missionis , 
fratrum minor um conventualium in Moldavia (Romania) durante saeculo XIX , [Roma], 1942, 
p. lî—12) [95]. 

XI. CONSIDERAŢII ISTORICO-ETNOGRAFICE 


„Albis induti vestibus." 
(Protocolul mănăstirii Şumuleu , 1783J 


î 

l-n sprijinul tezei originii româneşti a ceangăilor am invocat adeseori 
şi argumentul etnografic, care ar putea constitui obiectul unui studiu special 
bogat în învăţăminte *. Cum însă aspectul etnografic nu formează obiectul 
nostru principal, pentru orientarea cititorului semnalăm numai cîteva refe¬ 
rinţe care prezintă atît interes istoric, cît şi etnografic. 

Numeroşi observatori ştiinţifici (istorici, geografi) sau simpli călători 
au semnalat cu uimire că ceangăii, consideraţi de obicei maghiari de origine, 
au o fizionomie caracteristic românească şi conservă cu tenacitate vechiul 
port românesc al regiunii carpatice [99]. 

Sever Pop, autorul Atlasului lingvistic român (I), constată următoarele: 
„Le costume des femmes, dans la region, n-a rien de hongrois; il offre, au 
contraire, presque toutes Ies caracteristiques du costume des r£gions mon- 
tagneuses de la Moldavie" **. 

Despre ei s-a afirmat de nenumărate ori că ar fi maghiari, degeneraţi 
sau veritabili, şi tot de atîtea ori s-a constatat în mod paradoxal că se îm¬ 
bracă numai româneşte. Adăugăm că nu s-au aflat niciodată şi nicăieri cean¬ 
găi propriu-zişi, care să îmbrace costumul popular maghiar sau secuiesc. 
Cum au ajuns aceşti presupuşi maghiari să reprezinte specificul portului 
vechi românesc de la munte? Unii atribuie faptul recentei lor asimilări de 
către românii moldoveni. Dar Petru Zold constatase în sec. XVIII că au 
„îmbrăcăminte valahă, ieftină, făcută de nevestele lor". Este evident că 
ceangăii de atunci, abia descălecaţi în Moldova, nu avuseseră timpul necesar 
să împrumute portul de la moldoveni, ci veniseră cu el din Transilvania. 

Mult mai veridică ne apare părerea lui Nicolae Iorga, care îşi manifestă 
admirativ surprinderea faţă de îmbrăcămintea românească a ceangăilor 
„cu frumoase porturi falnice", ale căror femei îşi înfăşoară capul „în mari 
broboade albe***, întru toate asemenea prin mărimea lor şi prin felul cum 
sînt prinse, cu acelea ale fetelor şi nevestelor muntelui făgărăşean". Nu 
este nici o mirare că portul lor seamănă cu cel făgărăşean, fiindcă şi ei sînt 
transilvăneni de origine, după cum nu ne miră nici comentariul final al isto¬ 
ricului, despre care am mai amintit: „Dar ungurii aceştia, fără a fi români 


* Cf. Iosif Petru M. Pal, op. cit., p. 55 —65 [98], 

** Vezi recenzia la Jryd Wichmanns, Worterbuch des ungarischen Moldauer Nordcsângâ 
und des Hetfaluer Csdngodialektes nebst Grammatikalischen Aufzeichnungen und Texten aus dem 
Nordcsângodialekt, Helsinki, 1936, în „Bulletin linguistique", VIII, 1940, p. 175 [100]. 

*** Semnalăm cu această ocazie, că Vasile Alecsandri, care cunoştea bine pe locuitorii 
catolici din Mirceşti şi împrejurimi, scrie intr-unui din pasteluri: „Bătrîni cu feţe stinse, români 
cuplete dalbe, / Românce cu ochi negri şi cu ştergare albe“, referindu-se la femeile lor, deoarece în 
partea locului numai ele purtau pe atunci ştergare albe. Plecînd de la pitorescul costumului 
popular, viziunea artistică, ajutată de intuiţia poetului, formulează în versuri un adevăr istoric, 
pe care ştiinţa limbii încearcă să-l confirme abia în zilele noastre. [ 101] 

pe de-a întregul, nu sînt nici pe departe aşa de străini cum s-ar putea bă¬ 
nui" *. Agera intuiţie a savantului presimte că în culisele istoriei se petre¬ 
cuse ceva, un proces atunci încă nesesizat, care astăzi explică în mod plenar 
portul lor românesc. 

Bun cunoscător al procesului de secuizare a românilor, G. Popa-Lis- 
seanu este şi mai explicit, cu specificarea că el vede o similitudine între secui 
şi ceangăi: „La secui, ca de altfel şi la ceangăi, nu este vorba numai de o 
influenţă românească întîmplătoare, ci se poate spune că este vorba de un 
fond românesc, căruia i s-au adus numai modificări de detaliu **. Cele 
două populaţii sînt însă cu totul distincte, avînd comun doar o trecătoare 
simbioză istorică. Fondul românesc al multor secui nu poate fi deci identic, 
în structura şi dimensiunea sa, cu fondul românesc al ceangăilor, care se 
deosebeşte prin profunzime, prin modul cum se exteriorizează sub toate aspec¬ 
tele spirituale şi materiale şi prin potenţa sa de dezvoltare. 

Sînt revelatoare impresiile unui observator maghiar. în 1887, Aladâr 
Ballagi, preşedintele Societăţii Geografice Maghiare, vizitînd satul Cleja 
(jud. Bacău), nu-şi poate ascunde prima impresie pe care i-au făcut-o lo¬ 
cuitorii de aici: „La prima vedere ei par valahi. Nu numai portul, dar şi 
fizionomia lor poartă amprenta valahă" ***. Deşi Ballagi venise la Cleja cu 
părerea dinainte formată, ca şi cei mai mulţi autori de atunci şi de mai tîr- 
ziu, totuşi prima impresie nu l-a putut înşela: şi portul şi felul de a trăi 
şi fizionomia lor sînt româneşti. Dar, ca şi Bernât Munkâcsi, el explică fe¬ 
nomenul cu ajutorul unei ipoteze ciudate: vede în ei o speţă de maghiari 
degeneraţi, amestecaţi cu valahii, de la care ar fi împrumutat caracteristi¬ 
cile româneşti ale vieţii lor. Istoriceşte, presupunerea nu are nici un temei, 
deoarece în trecutul lor nu se cunosc coordonate etnografice maghiare. 

Iată şi constatările unui alt observator străin, de data aceasta un fran¬ 
cez, contele d’Hauterive, pe care soarta îl adusese în Moldova ca secretar 
al domnitorului Alexandru Mavrocordat. în 1787, acesta semnalează în me¬ 
moriul său, că „ungurii" catolici din Moldova sînt dansatori pasionaţi şi 
interpreţi iscusiţi ai dansurilor româneşti: „Infatigables pour la danse, come 
ponr le travail, ils donnent au braule moldave une vivacite, qui le corrige de 
sa monotonie naturelle" ****. 


Pentru noi, astăzi, este uşor de înţeles de ce „ungurii" din Moldova 
se îmbrăcau şi vorbeau atunci româneşte şi dansau cu pasiune jocurile ro¬ 
mâneşti. Francezul însă nu poseda nici un fel de informaţii cu privire la 
antecedentele lor româneşti transilvănene. Şi totuşi el constată că aceşti aşa- 
zişi „unguri" joacă brîul românesc, nu ceardaşul sau alte dansuri maghiare. 

Merită a fi subliniată şi o altă observaţie: „Neobosiţi la joc ca şi la lucru". 
Şi poezia lor populară aminteşte despre pasiunea dansului: „Foaii vergi 

gi trifoi, I Asă-i zocu-n sat la noi: / Sî-nvîrcesci cîci doi, / Sî-năinci, sî-napoi". 
Ei sînt cunoscuţi şi astăzi ca oameni foarte harnici şi buni agricultori [104]. 
Un frumos catren spune că omul harnic nu se mai întoarce seara de la cîmp, 
ci doarme acolo spre a continua munca mai cu spor în răcoarea dimineţii 


* N. Iorga, România cum era pînă la 1918, II, p. 180— 181. 

** G. Popa-Lisseanu, op. cit., p. 115 [102]. 

*** Les hongrois en Moldavie , p. 216 [103], 

**** Contele d’Hauterive, Memoriu asupra vechei şi actualei stări a Moldovei, Bucureşti, 
1902, p. 90 —91; braule „brîu". 

următoare: „Fisoru carii fisor / Hoginesci pi ogor, j Nu sî culci noapca-n ţol, f 
Doarni pi pămîntu gol“. 

Cu privire la vechimea lor în Moldova, contele d’Hauterive înregistrează 
tradiţia populară moldovenească a vremii, după care „ungurii" s-ar fi aşe¬ 
zat aici pe timpul lui Ştefan cel Mare şi ar fi deprins apoi limba şi obiceiu¬ 
rile ţârii. Este greu a se stabili proporţia exactă de adevăr sau de ficţiune, 
inerentă oricărei tradiţii populare. Un fapt e sigur: „ungurii" despre care 
vorbeşte autorul reprezentau, în cea mai mare parte, noua stratificare de 
de populaţie românească din Transilvania, stabilită aici după 1700. 

* * 

* 

Destinul istoric al ceangăilor a fost dur. Timp îndelungat ei au fost 
supuşi cunoscutului proces de secuizare şi încorporare în sînul naţiunii do¬ 
minante maghiaro-secuieşti. Se înţelege că istoricii maghiari din trecut nu 
puteau recunoaşte şi interpreta acest proces decît în conformitate cu optica 
şi doctrina lor istorică, cu interesele naţionale şi politice ale statului maghiar 
de atunci. Istoria ceangăilor a fost adaptată şi prezentată în aşa fel încît 
să corespundă acestor interese. 

Din fericire, istoria lor reală nu s-a pierdut cu desăvîrşire, ci ni s-a păs¬ 
trat sub forma graiului pe care mulţi dintre ei îl vorbesc şi astăzi. Docu¬ 
ment cu adevărat autentic din trecutul lor istoric, păstrat integral cu sfin¬ 
ţenie ca grai al căminului (Heimsprache) , acest grai românesc nu se înşeală, 
nici nu poate înşela. El reflectă în mod obiectiv istoria şi sufletul vorbito¬ 
rilor lui. Descifrarea istoriei reale a ceangăilor se p^ate realiza numai prin 
cercetarea şi analiza amănunţită a graiului lor românesc. 

Cercetarea noastră încearcă să răspundă acestei sarcini. Faptele sem¬ 
nalate pînă aici cu privire la trecutul lor istoric nu reprezintă deocamdată decît 
o schemă generală ale cărei detalii ar avea adeseori nevoie de precizări mai 
ample. Sîntem abia la începutul restaurării istoriei lor reale, camuflate pînă 
acum în penumbrele istoriei. Semnalînd pentru întîia oară existenţa şi sem¬ 
nificaţia istorică a graiului acestei populaţii, grai care fundamentează pe baze 
ştiinţifice teza originii sale româneşti, această schemă, chiar aşa sumară cum 
este, va putea servi în viitor ca bază de discuţii şi punct de plecare pentru 
cercetări mai aprofundate. 



Aspecte 

lingvistice 



A 

CONSIDERAŢII GENERALE 

I. CELE DOUĂ ASPECTE LINGVISTICE 
ALE FENOMENULUI CEANGĂU 


enomenul lingvistic ceangău implică două aspecte divergente, efecte 
ale unor momente istorice distincte, ambele de incontestabil interes ştiin¬ 
ţific : 

a) aspectul originar românesc transilvănean; 

b) aspectul maghiar, ca rezultat al procesului de secuizare. 

Acordînd atenţie numai unuia dintre cele două aspecte, în detrimentul 

celuilalt, aşa cum s-a întîmplat în toate cercetările din trecut *, rezultatul 
inevitabil a fost imposibilitatea elucidării integrale a problemei originii cean¬ 
găilor, cu toate sforţările depuse de cercetători. Era pus în lumină numai 
aspectul maghiar al problemei, dar era ignorat sau împins în umbră aspectul 
românesc originar, şi asta numai pentru că aşa dictau anumite interese de 
ordin neştiinţific. 

Pe de altă parte, cercetătorii români au crezut că problema ceangăilor 
din Moldova, consideraţi a fi de origine străină, maghiară, aparţine exclusiv 
zonei de interes şi de cercetare a ştiinţei maghiare. Ca urmare, ei nu au acor¬ 
dat atenţie graiului românesc vorbit de aceştia, în care, fără o prealabilă 
analiză a faptelor de limbă, vedeau doar graiul defectuos al unei populaţii 
alogene, care abia recent s-ar fi iniţiat în cunoaşterea limbii române. S-a 
uitat ori nu s-a ştiut că, în decursul procesului de secuizare, cea mai mare 
parte a acestor aşa-zişi ceangăi nu şi-au părăsit vechiul lor grai românesc 
transilvănean, ci au continuat să-l vorbească în familie şi astfel, odată cu 
emigrarea, l-au transferat în Moldova în sec. XVIII. După statornicirea 
în noua lor patrie, cei mai mulţi dintre ei abandonează şi uită repede graiul 
unguresc de adopţiune, continuînd a vorbi numai româneşte în graiul lor 
tradiţional. 

De unde ştim aceste lucruri? Din faptul că ei vorbesc acelaşi grai şi 
în zilele noastre. 

Bilingvismul românesc-unguresc din unele sate şi apartenenţa lor con¬ 
fesională catolică nu era de natură a stimula curiozitatea ştiinţifică a invâ- 


* Szarvas Gâbor, A moldvai csdngâ nyelvrol (Despre limba ceangăiască din Moldova), 
în „Magyar nyelvor" (Budapest), III, 1874, p. 1 — 6; 49 — 54 (continuarea are titlul A csdngâ 
nyeîvorl) ; Munkâcsi Bernât, A moldvai csdngâk nyelvjârăsa (Despre graiul ceangăilor din Mol¬ 
dova), tbidem, IX, 1880, p. 444-455; 481-493; 529-533; X, 1881, p. 1-6; 49-54; 101-107; 
149_158; 199 — 205 (în 1881, cu titlul A csăngo nyelvrol ); Rubinyi Mozes, Adalekok a moldvai 
csdngâk nyelvjdrdsdhoz (Contribuţii privind graiul ceangăilor din Moldova), ibidem, XXX, 1901, 
p. 57-65; 109-116; 170-182; 227-235; XXXI, 1902, p. 1-7; 82-87; 143- 148; 202-208 
(în 1902, cu titlul Ujabb adalekok a csdngâk nyelvjârâsdhoz). 


60 



ţaţilor români faţă de această problemă. Astfel, graiul românesc transilvă¬ 
nean, cea mai veche expresie lingvistică a acestei populaţii, a rămas necu¬ 
noscut ştiinţei 

Sprijiniţi pe o serie de noi temeiuri istorico-lingvistice, în consideraţiile 
ce urmează ne propunem a demonstra că graiul românesc al ceangăilor s-a 
vorbit timp de secole în Transilvania, că problemele pe care acest grai le 
ridică nu sînt deloc mai prejos decît cele ridicate de alte graiuri româneşti, 
ci dimpotrivă, ele pot interesa cu folos atît pe istoricii cît şi pe lingviştii 
noştri, chiar dacă, pentru un motiv sau altul, cercetătorii de odinioară nu 
l-au studiat. 


II. VECHIMEA CARACTERULUI SIFLANT 
AL GRAIULUI CEANGĂU 


(jraiul românesc ceangău face parte din categoria, aproape uitată 
astăzi, a graiurilor siflante transilvănene, care în trecut au cunoscut o arie 
de răspîndire mai extinsă decît în zilele noastre. Pe cînd graiurile rotaci- 
zante transilvănene au trezit un deosebit interes ştiinţific şi au fost studiate 
de mai mulţi lingvişti români şi străini, îneît problema acestora a fost elu¬ 
cidată în linii mari, graiurile siflante, dispărute în mare parte înainte de 
apariţia dialectologiei ca ştiinţă, au trecut aproape neobservate de către 
cercetători. 

Aceste graiuri cuprindeau odinioară două grupuri principale: 

a) grupul sud-vestic, extins în Transilvania de sud-vest, în Banat şi 
în nord-vestul Olteniei, unde rostirea siflantă, deşi în faza dispariţiei, se 
aude încă şi astăzi; 

b) grupul din sud-estul Transilvaniei, reprezentat astăzi de graiul cean¬ 
găilor din Moldova, emigraţi aici în sec. XVIII. 

Cel dintîi care a semnalat fenomenul rostirii siflante în sud-vest a fost 
folcloristul Enea Hodoş, în prefaţa culegerii sale de poezii populare din 1892 *. 
Fenomenul a fost pus mai tîrziu în circulaţie ştiinţifică de G. Weigand, 
în studiul privitor la comunităţile cu s **. 

în ce priveşte grupul din sud-estul Transilvaniei, posedăm o serie de 
atestări care ilustrează vechimea istorică a graiului siflant din această re¬ 
giune. 

1. Se ştie că secuii au fost colonizaţi aici în sec. XII—XIII, ca paznici 
şi apărători ai frontierei răsăritene a regatului ungar ***. Prin forţa îm¬ 
prejurărilor, coloniştii secui au fost nevoiţi a fi în contact cu românii şi a 


* E. Hodoş, Poezii poporale din Bănat , Caransebeş, 1892, p. 5. 

** Gustav Weigand, Der Ursprurtg der s-Gemeinden, în „Neunter Jahresbericht. . 
1902, p. 131-137. 

*** G. Popa-Lisseanu, Secuii şi secuizarea românilor, p. 33 — 39; 52 — 56; Sabin Opreanu, 
Ţinutul secuilor. Contribuţii de geografie umană şi de etnografie , Cluj, 1928, p. 58 — 59. 

împrumuta unele cuvinte din graiul lor, mai ales denumiri toponimice *. 
Astfel au preluat de la ei şi toponimul Kăszon, atestat documentar de mai 
multe ori în sec. XIV, care reproduce rom. Casîn, în rostire siflantă, aşa 
cum îl pronunţă şi astăzi ceangăii. Despre acest împrumut N. Drăganu pre¬ 
cizează că „ung. ’ Kăszon nu este decît evoluţia normală ungurească a lui 
Caşin, cu rostirea sz a lui ş obişnuită la unii secui şi ceangăi" **. Credem 
că nu este vorba de „evoluţia normală ungurească a lui Caşin ", în ce pri¬ 
veşte sz pentru ş, ci forma maghiară Kăszon transcrie pronunţarea româ¬ 
nească siflantă Casîn a unei populaţii care trăia în sud-estul Transilvaniei 
şi vorbea româneşte în grai siflant [105]. 

Vorbind de actuala populaţie secuiască din regiunea oraşului Tîrgu 
Secuiesc, cercetătorul maghiar Geza Bako constată: „Desigur, populaţia 
actuală a acestei regiuni nu mai este ceangăiască, dar infiltrarea unor ele¬ 
mente dialectale ceangăieşti în graiul secuilor de aici arată că secuii au găsit 
aici şi au asimilat un număr important al purtătorilor dialectului ceangă- 
iesc"’***. 

„Au găsit şi au asimilat..." Concluzia autorului apare ca firească şi 
logică. Deci, în ordine cronologică, problema raporturilor dintre secuii 
şi „ceangăii" medievali se prezintă, după Geza Bako astfel: 

a) La aşezarea lor în sud-estul Transilvaniei, secuii au aflat aici o popu¬ 
laţie mai veche, băştinaşă, cu care ei au intrat în relaţii de convieţuire, popu¬ 
laţie pe care autorul o denumeşte ceangăi. Pe bază de fapte lingvistice, se 
constată că în regiunea oraşului Tîrgu Secuiesc locuia odinioară o populaţie 
ceangăiască, băştinaşă, anterioară secuilor. 

b) Cu timpul, secuii, deţinători ai puterii politice, au asimilat un număr 
important al purtătorilor graiului ceangăiesc siflant. Deci secuii sînt asimi¬ 
latorii, ceangăii sînt băştinaşii asimilaţi. 

c) în acest proces de asimilare, unele elemente dialectale ceangăieşti, 
deci şi rostirea siflantă, au pătruns în graiul secuilor de aici şi au rămas pînă 
astăzi. 

Se ridică întrebarea: cine erau acei locuitori băştinaşi, acei ceangăi care 
vorbeau siflant? Este evident că, dacă secuii au asimilat numeroşi vorbitori 
ai acestui grai, înseamnă că ei nu puteau fi nici secui şi nici maghiari, căci 
în asemenea eventualitate nu mai era cazul să fie asimilaţi. Atunci cine erau 
ei, ce neam de oameni erau? Nu puteau fi decît locuitorii băştinaşi ai ţinutului, 
de la care secuii împrumutaseră toponimul Kăszon, cu rostire siflantă lo¬ 
cală (Casîn). Erau deci români de grai siflant. După asimilarea lor de secui, 
vechea rostire siflantă începe a se infiltra şi în graiul secuiesc de adopţiune, 
ca reflex al stratului românesc asupra superstratului secuiesc. 

Este necesar să amintim că rostirea s: ş (sz: s) nu este de origine nici 
secuiască, nici maghiară. Ea pătrunde la secui din graiul populaţiei asimi¬ 
late, adică din limba română. Pe atunci această populaţie nu purta încă 
denumirea de ceangăi, care i se va da mai tîrziu de către secui. Rostirea 
siflantă este caracteristică numai ceangăilor, fiind necunoscută tradiţiei 
fonetice maghiare şi secuieşti. Ori de cîte ori ea apare într-un grai regional 


* Teodor Chindea, Contribuţii la istoria românilor din Giurgeul Ciucului , Gheorghieni, 
1930, p. 21 — 25. 

** N. Drăganu, Românii în veacurile IX—XIV pe baza toponimiei şi a onomasticei , 
Bucureşti, 1933, p. 542 — 543. 

*** Bako Geza, op. cit., p. 39. 

maghiar, este vorba de un fenomen fonetic nemaghiar, pătruns în limbă 
ca rezultat al asimilării unor străini, în cazul de faţă a populaţiei băştinaşe 
româneşti care rostea Casîn. Acest toponim românesc şi, după el, cel ma¬ 
ghiar Kăszon, reprezintă exemple de larga circulaţie, o dovadă documen¬ 
tară că, în sec. XIV şi cu siguranţă şi mai înainte, rostirea cu s era un feno¬ 
men fonetic tradiţional în graiul românilor din sud-estul Transilvaniei. 

2. Unii locuitori secui din oraşul Vlăhiţa poartă şi astăzi nume de fa¬ 
milie cu rostire siflantă (Minisz, Kozăn), moştenite de la strămoşii lor ro¬ 
mâni *. Cu alte cuvinte, strămoşii actualei populaţii secuieşti de aici erau 
români care înainte de secuizare vorbeau româneşte în grai siflant. După 
secuizarea lor lingvistică definitivă, această rostire începe a dispărea din 
graiul de adopţiune, menţinîndu-se totuşi la cele două vechi nume româ¬ 
neşti (Minis, Cozan: Miniş, Cojan). 

3. Din Codex Bandinus (1646), aflăm că unii locuitori catolici din lo¬ 
calităţile Valea Seacă, Stăneşti şi Cotnari aveau nume de familie româneşti 
rostite siflant (Kozokar, Kozan) **. Purtătorii acestor nume erau origi¬ 
nari din Transilvania, din regiunile unde exista rostirea siflantă românească. 
Din această atestare onomastică rezultă că, în sec. XVII, rostirea siflantă 
transilvăneană începe a se infiltra şi dincoace de Carpaţi, în Moldova. 

4. în manualul de conversaţie româno-italiană intitulat Diverse materie 
in lingua moldava, scris de misionarul Antonio Mauro prin 1760 ***, constatăm 
prezenţa graiului siflant la locuitorii catolici din Răchiteni (ţinutul Roman), 
unde autorul era paroh. Misionarul cunoştea bine limba română şi, de regulă, 
evită formele prea dialectale. Totuşi, sub influenţa enoriaşilor săi, a adop¬ 
tat şi unele rostiri siflante, ca de exemplu: mossa, după moaşă (moaşă), cris- 
ma, după crîsma (crîşma), rosignd (verb), după rusîna (ruşina), enselatoare, 
după însălătoare, slusba, după sluzba (slujba), leneş, ispasim, akusa etc. 

Prin urmare, enoriaşii misionarului Mauro, veniţi de curînd din Tran¬ 
silvania, vorbeau în graiul lor tradiţional siflant, cu fenomenele fonetice ca¬ 
racteristice (ş: s şi z: j). 

5. în manuscrisul de la Miclăuşeni, scris pe la începutul sec. XIX cu 
alfabet cirilic, aflăm opt reţete medicale populare, redactate, în grai local, 
cu titluri ca: di săli, di trînzi (de şale, de trînji) ****. Aşadar, la începutul 
sec. XIX, ceangăii din grupul nordic vorbeau în vechiul lor grai transilvă¬ 
nean, aşa cum mulţi dintre ei mai vorbesc şi în zilele noastre [107]. 

* * 

* 

Din cele arătate pînă aici rămîne stabilit documentar că graiul siflant 
este un grai regional românesc vechi, vorbit de populaţia românească din 
sud-estul Transilvaniei încă din sec. XII—XIII, populaţie care ulterior 
a fost mai mult sau mai puţin secuizată şi din care o parte a emigrat în Mol¬ 
dova. Prin urmare graiul ceangăilor moldoveni nu reprezintă, cum s-a crezut 


* Sabin Opreanu, op. cit., p. 71. 

** V. A. Urechiă, Codex Bandinus, p. 105, 112, 125. 

*** Carlo Tagliavini, Alcuni manoscritti sconosciuti di missionari cattolici ilaliani in Mol- 
davia (sec. XVIII), în „Studi rumeni", IV; 1929- 1930, p. 51-104. 

**** Epifanie Cozarescu, Un manuscrit de folklore medical des alentours de Roman (en 
Roumanie), în XXII-e Congres internaţional d’histoire de la medicene. Comptes rendus, Bucarest, 
1970, p. 135- 136 [106], 

de unii, un grai degradat, creat recent de o populaţie străină care nu ar putea 
rosti sunetele limbii române. 

Continuitatea istorică neîntreruptă a acestui grai siflant, din sec. XII— 
XIII pînă în zilele noastre, demonstrează atît vechimea sa, cît şi originea 
şi apartenenţa românească transilvăneanuă a vorbitorilor lui. 

Acest grai românesc este unul din cele mai vechi graiuri regionale tran¬ 
silvănene, care ni s-a păstrat în faza lui fonetică arhaică. Ce cauze istorice 
au favorizat acest fapt? 

Izolarea geografică în care înaintaşii ceangăilor au trăit timp de secole 
în regiunea Carpaţilor Orientali, în depresiunile Ciucului şi Giurgeului, de¬ 
parte de marile căi de comunicaţie, explică, după principiile geografiei 
lingvistice, conservarea prelungită a graiului respectiv. La aceasta s-au mai 
adăugat o serie de cauze istorice. Ca urmare a procesului de secuizare con¬ 
fesională şi lingvistică, românii catolici secuizaţi se izolează de conaţionalii 
lor ortodocşi. Deoarece, în acea epocă, diferenţierea confesională se interpu- 
nea ca un izolator puternic, graiul lor românesc se constituie încetul cu în¬ 
cetul în arie dialectală separată, care participă în măsură mai slabă sau nu 
participă deloc la schimbările lingvistice ce se vor produce în alte graiuri. 
Cînd, într-o epocă mai nouă, rostirea arhaică dispare la românii din sud- 
estul Transilvaniei, ea se menţine încă în aria proprie a graiului românilor 
catolici secuizaţi. După emigrarea acestora în Moldova, aceeaşi deosebire 
confesională favorizează din nou izolarea lingvistică. Ca şi portul românesc, 
graiul lor siflant se menţine şi aici cu tenacitate, ca un semn distinctiv al 
apartenenţei lor confesionale. 

„A să sî grăiesci la noi la catolis” , obişnuiesc a spune unii vorbitori bă- 
trîni, spre a motiva deosebirile de rostire faţă de graiul moldovenesc. 

în zilele noastre, datorită contactelor frecvente cu moldovenii, acest 
grai se integrează încet în graiul moldovenesc, şi împreună cu acesta, în 
limba română comună. Dar vorbitorii bătrîni, în special femeile, nu renunţă 
la el. 

Precum se vede, cunoaşterea graiului românesc ceangău, de o vechime 
atît de respectabilă, poate fi utilă şi azi pentru cunoaşterea istoriei limbii 
române, confirmînd adevărul că, pentru reconstituirea stadiilor de limbă 
anterioare sec. XVI, „ne poate servi şi cel mai neînsemnat — în aparenţă — 
grai regional. "*. 

Un alt exemplu, interesant de astă dată pentru tot spaţiul romanic, 
îl constituie conservarea în acest grai a termenului de înrudire Ier, lerule, 
leru-neu, cu înţeles de „cumnat" [108], ceea ce dovedeşte că termenul, deşi 
dispărut astăzi din limbă, trebuie să fi circulat odinioară în dacoromână, 
astfel explicîndu-se, poate, toponimul Lereşti (jud. Argeş) şi numele de fa¬ 
milie Lerescu, Lereanu. Termenul acesta de origine latină (< lat. levir, leviri) 
a dispărut în decursul timpului, în concurenţă cu sinonimul cumnat (< lat. 
cognatus) , dar s-a menţinut în varianta dialectală a ceangăilor. Atestat ca 
termen de înrudire şi în Digestele lui Justinian **, el nu s-a păstrat în nici 
o limbă romanică, a dispărut şi din română, în schimb îl aflăm şi astăzi în 


* Emil Petrovici, Studii de dialectologie si toponimie , Bucureşti, 1970, p. 104. 

** Vezi infra , p. 90 — 92. 

graiul românesc al ceangăilor. în consecinţă, am crezut că studierea acestui 
grai nu este lipsită de interes pentru lingvistica română, deşi abordarea, 
după aproape un secol de dialectologie românească, a unui grai necunoscut, 
şi încă a unui grai al ceangăilor, consideraţi de obicei de origine maghiară, 
ar putea să apară ca o încercare temerară. Lucrări ştiinţifice prestigioase, 
ca atlasul lingvistic al lui Gustav Weigand şi Atlasul limbii române , nu în¬ 
registrează acest grai regional. Lingvişti maghiari valoroşi, ca Gâbor Szar- 
vas şi Mozes Rubinyi, erau încredinţaţi că ceangăii au deprins a vorbi româ¬ 
neşte de la moldoveni. Fără un control sumar al faptelor invocate şi al argu¬ 
mentaţiei, această teză a fost adoptată, cel puţin tacit, şi de către unii isto¬ 
rici şi lingvişti români, care vedeau în ei pe singurii specialişti incontestabili 
în această problemă. De aceea majoritatea lucrărilor istorice, lingvistice şi 
geografice româneşti prezintă pe aşa-zişii ceangăi ca o populaţie ungurească *. 

Singuri Iosif Petru M. Pal şi Petru Râmneanţu, folosind alte criterii 
de cercetare, afirmă în mod explicit originea lor românească. Plecînd de la 
premise istorico-etnografice sau biologice, ajutaţi şi de intuiţia lor, cei doi 
cercetători au ajuns la concluzia că această populaţie aparţine etniceşte nea¬ 
mului românesc. Dacă, în acel timp, lingviştii ar fi cunoscut şi valorificat 
şi graiul ei românesc, această concluzie ar fi devenit certitudine ştiinţifică. 
Dar tirania prejudecăţilor era atît de absolută, încît nimeni nu s-a gîndit 
să studieze acest grai. Informaţiile pe care le posedăm astăzi cu privire la 
acest original grai românesc au lărgit considerabil orizontul nostru ştiinţific 
şi au deschis perspective noi asupra acestei controversate probleme. 


III. CERCETĂRILE LUI GÂBOR SZARVAS CU PRIVIRE 
LA GRAIUL CEANGĂILOR 


Cxâbor Szarvas este primul cercetător ştiinţific al graiului unguresc cean¬ 
gău. Contribuţia lui ar fi fost cu mult mai mare, dacă ar fi extins cercetarea şi 
asupra graiului românesc vorbit de marea majoritate a ceangăilor. în acest 
caz, el ar fi putut stabili o serie de interferenţe fonetice între cele două gra¬ 
iuri, românesc şi unguresc, care l-ar fi condus la unele concluzii foarte pre¬ 
ţioase pe plan istoric şi lingvistic. Din păcate, lucrurile nu s-au petrecut 
aşa şi astfel „enigma" fenomenului ceangău a rămas nedezlegată. 

Deşi lingvist erudit şi experimentat, Gâbor Szarvas nu s-a putut ridica 
deasupra prejudecăţilor contemporanilor săi. Valahizată de-a binelea în 
ceea ce priveşte portul şi obiceiurile, această populaţie este binişor valahi¬ 
zată şi lingvistic în partea de nord şi este bilingvă în partea de sud, unde 
bărbaţii vorbesc pînă la unul şi ungureşte şi româneşte. Acestea sînt consta- 


* Un singur exemplu: George Ioan Lahovari, C. I. Bratianu şi Grigore G. Tocilescu, 
Marele dicţionar geografic al României, I —V, Bucureşti, 1898—1902, în care populaţia satelor 
catolice din Moldova este considerată de origine ungurească. 

tarile sale la faţa locului *. Despre graiul românesc nu ne dă nici un amă¬ 
nunt, în schimb, analizînd caracterele fonetice ale graiului unguresc, el se 
convinge repede că ceangăii rostesc vocalele acestui grai într-un mod cu 
totul particular. Şi pe bună dreptate, deoarece oricine-1 cunoaşte îşi dă seama 
că sistemul lui fonetic este deosebit de cel maghiar. Ceangăii nu pot rosti 
vocalele tipice ungureşti, a, e, 6, o, u, u, pe care le evită sau le înlocuiesc 
cu alte vocale. Cuvîntul fii st os „afumat" se rosteşte fisztesz (fistăs) în graiul 
lor. Sibilanta maghiară s (rom. ş) se rosteşte sz (rom. $), după vechea ros¬ 
tire siflantă românească. Dentala t, urmată de vocalele i, y, se rosteşte cs 
(rom. t) şi altele. Care este cauza, care este originea acestei rostiri? Una 
singură: toate aceste fonetisme ciudate (pentru urechea maghiarilor) sînt 
fenomene^ fonetice româneşti, foarte naturale pentru urechea vorbitorilor 
români. în decursul procesului de secuizare, românii transilvăneni denumiţi 
mai tîrziu ceangăi au deprins limba maghiară, dar nu s-au putut acomoda 
cu sistemul său fonetic de tip fino-ugric, înlocuindu-1 cu cel al graiului lor 
românesc. Astfel s-a născut un grai unguresc amestecat, numit de secui 
csângo **, pe care Szarvas l-a studiat destul de sumar şi unilateral, fără a 
examina cît de puţin şi graiul românesc al ceangăilor pe care îi considera 
„valahizaţi". Poate că lingvistul maghiar nici nu cunoştea sau cunoştea 
prea puţin limba română şi cu atît mai puţin graiurile româneşti. împreju¬ 
rarea explică, dar nu justifică eroarea lui, care a derutat atîtea generaţii 
de cercetători maghiari, rămaşi cu convingerea greşită că ceangăii sînt ma¬ 
ghiari veritabili, care au învăţat româneşte de la moldoveni. El nu cunoşte 
sau nu vrea să folosească noţiunea de români secuizaţi. 

Se înţelege că, în patria sa, concluzia acestui lingvist a fost considerată 
ca ultimul cuvînt al ştiinţei. în stadiul cunoştinţelor de atunci nu s-a găsit 
nimeni, nici la noi, nici în străinătate, care să prezinte starea de fapt şi să 
combată această eroare. Oficial şi teoretic, întreaga evoluţie istorică a cean¬ 
găilor a fost denaturată, inversată, răsturnată, din români secuizaţi în Tran¬ 
silvania, ei au ajuns să fie prezentaţi ca maghiari românizaţi în Moldova. 
Procesul de secuizare s-a metamorfozat în proces de românizare. Astfel 
s-a statornicit în ştiinţă teza cu privire la originea maghiară a ceangăilor, 
adoptată de cei mai mulţi istorici şi publicişti maghiari şi preluată ca o 

axiomă de mulţi autori români ***. 

} 

Eroarea aceasta o face şi Sever Pop, unul dintre cei mai valoroşi dia¬ 
lect ologi români. Conformîndu-se opiniei încetăţenite cu privire la ceangăi, 
lingvistul clujean scrie următoarele despre portul şi limba lor: „Par leur 
costume et leur maniere de parler ils sont entierement assimiles aux rou- 
mains" ****. Adică fondul originar românesc al acestei populaţii este inter¬ 
pretat ca o consecinţă a asimilării. Eroarea se explică prin faptul că, în această 
problemă, ştiinţa românească din trecut a rămas tributară ştiinţei maghiare. 
Ea s-ar putea datora, în parte, şi limitării cercetării numai la aspectele de 

* Szarvas Gâbor, op. cit., p. 1. 

** Vezi anexa I, p. 98 - 100. 

*** Mikecs Lâszl6, op. cit., p. 330 —399, semnaleazâ 242 titluri de lucrări referitoare la 
ceangăi, scrise în majoritate de autori maghiari. Nici una din ele nu se ocupă de graiul lor 
românesc. Din 1941 si pînă în prezent, numărul acestora a crescut considerabil. 

**** Sever Pop, op. cit., p. 178 [109]. 

suprafaţă, deoarece mulţi dintre ceangăi, mai ales cei tineri, care vorbesc 
bine şi moldoveneşte, ascund graiul propriu în faţa străinilor, pentru motivul 
că aceştia fac haz şi rîd de rostirea lor „sîsîită" *. 


IV. DUALISMUL FONETIC TRANSILVANO-MOLDOVENESC. 
CERCETĂRI RECENTE (1950-1970) 


T^ acă lingviştii maghiari au studiat în mod exclusiv problema gra¬ 
iului unguresc (vorbit de o minoritate dintre ceangăi), noi ne-am propus să 
cercetăm graiul românesc (vorbit de marea lor majoritate). Cu scopul de a 
verifica ceea ce rămîne valabil din cercetările mai vechi despre ei şi de a 
constata cum vorbesc în zilele noastre, între anii 1950—1970 am întreprins 
unele investigaţii de limbă în satele: Gherăeşti, Hălăuceşti, Barticeşti, Săbă- 
oani, Pildeşti, Răchiteni, Butea, Fărcăşeni, Oţeleni, Sagna, Buruieneşti, 
Rotunda, Adjudeni şi Tămăşeni (din grupul nordic), Prăjeşti, Văleni, Măr¬ 
gineni, Luizi-Călugăra, Valea Seacă, Valea Mare, Lespezi, Dărmăneşti şi 
Faraoani (din grupul sudic). 

Faţă de atîtea versiuni, de atîtea păreri şi ipoteze contradictorii care 
circulă pe seama lor, atît în literatura de specialitate maghiară cît şi în opinia 
cărturarilor noştri, scopul urmărit în cercetările întreprinse a fost întreit: 


* în legătură cu „ascunderea" graiului părintesc, avem o experienţă mai veche, de 
altă natură, cu elevii ceangăi din secuime. Prin anii 1926— 1930, unii dintre aceşti elevi de la 
liceul Stătus-ului romano-catolic din Tîrgu Mureş răspundeau foarte slab sau aproape nimic 
la orele de limba română, motivînd că nu înţeleg, că nu ştiu româneşte* Am luat notă de 
aceasta şi, ca urmare, am acordat acestor elevi toată bunăvoinţa şi o atenţie specială la predarea 
lecţiilor. Dar cu toate silinţele depuse, cu toate pretenţiile noastre minime, progresele nu se 
vedeau deloc. Pînă cînd într-o zi unul dintre elevii secui, văzînd inutilitatea ostenelilor noastre 
şi plictisit de această comedie, îl dă de gol pe colegul său ceangău în felul următor: 

— Ştie, domnule, româneşte, că la ei (la ceangăi) vorbesc în casă româneşte. Şi îl pro¬ 
voacă, adresîndu-se în ungureşte respectivului: 

— Spune drept, tu acasă nu vorbeşti româneşte cu bunică-ta? Nu te-am auzit eu? Spune 
adevărul! 

Apoi iar către noi: — Ştie, domnule, româneşte, dar se preface că nu ştie, şi dumnea¬ 
voastră vă pierdeţi vremea cu el. 

Iritat, am crezut că e vorba de o farsă şcolărească de prost gust, care nu poate rămîne 
fără urmări. Dar obişnuitul doi în catalog nu ni s-a părut măsura cea mai indicată. Am bănuit 
că farsa aceasta trebuie să aibă un tîlc. într-o pauză l-am luat pe băiat cu binişorul. Pînă la 
urmă şi-a recunoscut vina: — Ştiu româneşte, domnule! Am minţit că nu ştiu şi vă rog de 
iertare... Dar aşa este aici la noi, nu ştiu cum să spun, nu pot să vă explic. 

Şi elevul ezită, tace,. Apoi, din vorbă în vorbă, am înţeles că unii elevi ceangăi se arată 
a fi secui neaoşi, că nu ştiu nici o boabă româneşte, spre a nu fi suspectaţi şi acuzaţi de 
colegii lor secui că, vorbind bine limba română, în sufletul lor au rămas tot români. Aşa că 
băieţii se sileau în toate chipurile să demonstreze că ei sînt secui şi „cu sufletul", de aceea 
simulau că nu ştiu româneşte. Atunci arii înţeles... 

Din această tragică comedie umană, oglindă a epocii, ca şi din alte împrejurări, am înţeles 
că unii ceangăi din secuime, deşi secuizaţi, în casă mai folosesc încă limba română a strămo¬ 
şilor lor. Ne-a rămas întipărită în minte replica sinceră a elevului secui, că „la ei vorbesc 
în casă româneşte../' 

a) sa ne convingem pe bază de fapte dacă mai există sau nu la ei un 
grai românesc propriu, deosebit de cel moldovenesc; 

b) dacă un asemenea grai există şi astăzi, atunci să stabilim după acelaşi 
criteriu caracterele sale fonetice predominante. 

c) să ne formăm o convingere riguros ştiinţifică, dacă ei reprezintă o 
populaţie maghiară deznaţionalizată şi asimilată de români (teza lui Gâbor 
Szarvas) sau e vorba de o populaţie de români transilvăneni, care au trecut 
odinioară prin cunoscutul proces de secuizare. 

Cercetările au fost extinse mai ales în satele grupului nordic, unde cean¬ 
găii au trăit departe de orice influenţă secuiască, spre deosebire de cei din 
grupul sudic, unde contactul cu secuii se menţine încă, influenţînd vorbirea 
lor dialectală. 

în consecinţă, investigaţiile noastre au urmărit particularităţile fonetice 
cele mai caracteristice ale graiului lor românesc şi sistemul său fonetic, în 
opoziţie cu acelaşi sistem al graiului moldovenesc. Nu am insistat asupra 
fenomenelor fonetice comune cu ale acestui grai, de exemplu palatalizarea 
labialelor, fenomen cunoscut şi graiurilor transilvănene şi celor moldoveneşti. 

în satele bilingve, de exemplu la Săbăoani, unde o parte din populaţie 
vorbeşte şi ungureşte, observaţiile s-au extins şi asupra sistemului fonfctic al 
acestui grai, spre a identifica fenomenele fonetice împrumutate din graiul 
românesc ceangău. 

Am urmărit şi particularităţile lexicale ale graiului, mai ales cîţeva arha¬ 
isme de origine latină, precum şi unele regionalisme de origine transilvăneană. 

în sfîrşit, am urmărit şi unele elemente de folclor: basme, colinde, urâturi, 
zicători, proverbe. 

Am luat contact cu persoane de toate categoriile, adunînd observaţii, 
fapte de limbă, informaţii şi păreri ale vorbitorilor. Toate constatările le 
făceam cu prilejul conversaţiilor cu oamenii, care de obicei nici nu bănuiau 
că sînt puşi sub observaţie. Cînd informatorul avea chef de vorbă, devenind 
mai comunicativ, foloseam metoda întrebărilor directe: Cum spuneţi la 
cutare lucru? Cum rostiţi cuvîntul cutare? Cum rostesc femeile bătrîne? 
De ce tinerii rostesc într-un fel (de ex. injăcţie), iar bătrînii altfel (inzăcţie) ? 
De ce în casă vorbiţi cu s, z (de ex. sad, cozoc), iar la căminul cultural nu vorbiţi 
astfel (am observat că aceeaşi persoană rosteşte şi şăd, cojoc )? Cine vorbeşte 
mai frumos, d-voastră sau moldovenii? Etc. 

întrebările variau după împrejurări, iar răspunsurile variau şi ele de 
la om la om. Dar din totalitatea lor ne puteam da seama despre stadiul fonetic 
al acestui grai, despre integrarea lui progresivă în graiul moldovenesc şi 
despre acest important fenomen lingvistic: dualismul dialectal al vorbitorilor. 
După diferitele situaţii de comunicare, oamenii folosesc graiul lor propriu 
în familie şi în relaţiile dintre ei, iar graiul moldovenesc în contact cu străinii. 
Am observat prestigiul de care se bucură, în ochii lor, graiul moldovenilor, 
care „grăiesc mai frumos ca noi". Uneori în decursul conversaţiei apăreau 
unele cuvinte neobişnuite (de ex. polozănie, vintriâel), alteori cîte o expresie 
rară (de ex. nu ti mai nisăli atîta ), asupra cărora ceream explicaţii. Altă dată. 

mai rar, se auzea cîte un fonetism arhaic: l’e sama, măi băieţi (ia seama, măi 
băiete), ca un ecou întîrziat din vremuri apuse *. 

Cu ocazia investigaţiilor noastre am apelat la cei mai valoroşi informatori, 
la bătrîni, mai ales la femeile fără ştiinţă de carte [110], care conservă cu 
tenacitate graiul generaţiilor trecute. Cu nici un preţ nu se abat de la tradiţie. 
„Asă-i la noj, alfeli nu seim sî grăim, nu pucem", obişnuiesc a spune femeile. 
Cele mai multe vorbesc în graiul lor în orice împrejurare, deoarece nu şi-au 
însuşit graiul moldovenesc. Dacă reuşeşti să le cîştigi încrederea, să le faci 
comunicative, lucru destul de greu, sînt informatoare excelente. 

Am urmărit şi cum vorbesc tinerii, spre a ne da seama în ce direcţie 
evoluează graiul acestora. 

Am constatat mai departe că folclorul acestei populaţii nu este prea 
bogat [111]. Nu am aflat lucruri remarcabile în genul epic. Ceea ce se putea 
auzi erau poveştile cunoscute din cărţile şcolare. Ici-colo unele reminiscenţe, 
unele strofe desprinse din ceea ce se pare că a existat odată. Cîntecele popu¬ 
lare auzite erau din cele obişnuite în circulaţia curentă. Numai urâturile şi 
şi colindele dovedeau o vechime şi o vitalitate mai puternică **. 

* * 

* 

în legătură cu dualismul fonetic al ceangăilor din Moldova, prin care 
înţelegem că ei, ca românofoni, se folosesc alternativ de graiul transilvănean 
şi de cel moldovean, dificultatea principală ce se ridică în calea cercetătorilor 
o constituie împrejurarea la care ne-am mai referit, că nu vorbesc în graiul 
lor propriu decît între ai casei, cu rudele şi prietenii, cu oamenii din acelaşi 


* într-o zi mă aflam în familia unui cunoscut din Sâbăoani. La un moment dat îşi face 
apariţia pe masă o sticlă de vin, împreună cu invitaţia: — L’e g i be , domnule , Ve gi be, nu 
ci-ngie. .. (ia de bea, nu te-mbia). Am răspuns desigur invitaţiei, dar rostirea aceasta mi s-a 
părut foarte ciudată. Era vorba de o formulă veche de invitaţie, folosită la mese cu oaspeţi 
străini. 

întreb: — De unde aţi auzit vorbele astea Ve gi be? 

— Aşa spunem noi, oamenii bătrîni, dar tinerii spun altfel, după moda nouă: poftiţi, 
serviţi! Se schimbă lumea, se schimbă şi vorba oamenilor (răspunsul este redat în limba lite¬ 
rară) . 

Fonetismul arhaic Ve, cu V (muiat), adică je (ia < a lua), aflat în vorbirea unor oameni 
despre care se spune că sînt unguri şi că ar fi fost asimilaţi recent de români, ne-a uimit din 
prima clipă. De unde cunoştea omul meu asemenea rostire veche? Explicaţia lui era simplă: 
„Aşa spunem noi, oamenii bătrîni". 

Odinioară, în urmă cu secole, limba română cunoştea imperativul Ve cu V (muiat), apoi, 
prin sec. XVI —XVII, limba a evoluat la forma de rostire regională actuală ie. Dar de atunci 
au trecut circa trei-patru secole. Iar vorbitorul nostru din Săbăoani, presupus a fi ungur, 
foloseşte încă forma arhaică Ve a dacoromânei medievale. Problema care se ridică, problemă 
emoţionantă prin semnificaţia ei istorică, este aceasta: de unde ştiu vorbitorii din Săbăoani 
a folosi fonemul V, după rostirea limbii române anterioare sec. XVI, cînd acest fonetism a dis¬ 
părut din graiul moldovenesc? E clar că aceşti vorbitori, care reprezintă noua stratificare de 
locuitori aşezaţi aici în sec. XVIII, nu au primit fonetismul de la moldoveni, ci l-au adus din 
patria lor de origine, din Transilvania. Prin urmare presupuşii unguri nu sînt unguri, ci sînt 
români transilvăneni, care din graiul strămoşilor mai păstrează încă rostirea veche dacoromână 
l’ejt, Vei , Ve. Fonetismul acesta este în curs de dispariţie, supravieţuind numai în cîteva sate. 

** In ajunul Crăciunului şi mai ales al Anului Nou, satele lor vuiesc de corinde şi corin- 
d adori: 

Noi vinim gin Ţaligrad, 

Muldi drumuri am unblat, 

Mulâi cas-am corindat 
Sî pornim la alâi saâi, 

Rămîneţ cu san ataci. .. 

sat. Daca se află printre ei vreun străin, atunci vorbesc moldoveneşte sau 
cît mai literar cu putinţă. îndeosebi tinerii, dintre care cei mai mulţi sînt 
absolvenţi ai şcolii generale, ţin cu tot dinadinsul să demonstreze cît de bine 
şi-au însuşit în şcoală limba literară. 

Pentru a afla elemente din graiul lor tradiţional, cercetătorului îi trebuie 
multă răbdare şi trebuie să se apropie îndelung de informatorii cercetaţi, de 
dorit fiind să locuiască un timp între ei, spre a putea astfel observa folosirea 
acestui grai al căminului, foarte diferit de cel moldovenesc. 

Autorul, care a întreprins cercetările sale şi pentru a verifica o serie de 
date pe care le deţinea din propria sa experienţă lingvisitcă, a întîmpinat şi 
el unele dificultăţi. Ferindu-se să vorbească cu cei anchetaţi altfel decît în 
limba literară, a trebuit să aştepte mult pînă ce a auzit bunăoară la gazda 
sa Petre Agu din Buruieneşti, mai întîi la femei, pronunţii de felul lui păreţi, 
frunci, socotalî, lapti, necunoscute graiului moldovenesc, dar bine atestate, 
cum ştie toată lumea, în partea centrală şi de nord a Transilvaniei şi în 
Banat * [112]. Lucrul acesta se petrecea la fel şi în celelalte familii din Buru¬ 
ieneşti, ca şi în alte sate, cum aveam să constat mai apoi. 

De atunci mi-am ales informatorii mai mult dintre bătrîni, în special 
dintre femei, deoarece ele reprezintă elementul cel mai conservator în materie 
de limbă. Graiul lor, ca valoare de autenticitate, este incomparabil mai 
preţios, mai reprezentativ, decît graiul celor tineri, care şi-au însuşit în parte 
graiul moldovenesc. 

Coexistenţa a două sisteme fonetice distincte, în vorbire aceleiaşi persoa¬ 
ne, reprezintă un fenomen de limbă de o mare semnificaţie istorică. Ea denotă 
o populaţie care a fost transferată sau a emigrat de bună voie dintr-o zonă 
dialectală în alta, unde, ca urmare, a deprins cu timpul şi graiul zonei res¬ 
pective, fără a uita însă graiul ei propriu. 


* Am observat astfel că, pe măsură ce deveneam mai mult un familiar, al casei, gazdele 
mele preferau să evite şuierătoarele ş, j, înlocuindu-le cu s, respectiv z : closcî, şanţ, săpci, coazî , 
cozoc, grizî, zur nai, baraz . Am fost curios să-l chestionez pe informatorul meu asupra celor 
observate, întrebîndu-1: 

— Bade Agule, d-ta ai trăit prin Transilvania? — Nu! îmi răspunde. 

— Ai trăit prin Banat, prin Oltenia ? — Nu! 

— Văd că rostiţi cuvintele ca prin Transilvania, ca prin Banat. De pildă, am auzit ca 
nevasta d-tale spune cloşca cu puişori (cu 5), iar d-ta spui cloşca cu puişori (cu s). De unde 
vine deosebirea asta? 

Omul îmi explică în grai moldovenesc, redat de noi în limba literară: — Noi în casă grăim 
altfel, după obiceiul bătrînilor. Cu nevasta şi cu mama nici nu pot grăi decît aşa cum ştiu 
ele, ca bătrînii din vremea veche, cum se vorbea mai demult la noi, la catolici. 

— Dar cu mine de ce nu grăieşti tot aşa? 

— Cu d-ta e altă socoteală, nu eşti om de casă. Cu d-ta grăiesc mai modificat, că dacă oi 
grăi ca bătrînii mă tem că ai să rîzi de mine. Şi apoi graiul bătrînilor nici nu-i aşa de frumos, 
domnule. Ei grăiesc cu s , cu z, ca oamenii cei vechi de demult, care nu ştiau carte. Acuma s-a 
mai deşteptat lumea, avem şcoli mai multe, acuma se grăieşte mai frumos. Tinerii rîd de vorba 
bătrînilor, nu le mai place [113]. 

Cum se vede, omul nu avea o părere prea bună despre graiul bătrînesc pe care îl vorbea 
şi el in casă cu familia lui, cu consătenii, dar de care se jena şi îl evita faţă de străini. Cu 
aceştia el folosea sistemul fonetic al graiului moldovenesc, care i se părea mai frumos. Badea 
Agu trecea cu cea mai mare uşurinţă de la o pronunţare la alta. 

B 

DESCRIEREA GRAIULUI 


FONETICA 

Consideraţii preliminare 

Graiul românesc ceangău se distinge prin cîteva particularităţi fonetice 
proprii, necunoscute graiului moldovenesc. Dacă ceangăii ar locui din veci 
în Moldova, cum consideră Radu Rosetti *, astăzi ei ar trebui să vorbească 
curat moldoveneşte. 

Principalele caracteristici fonetice care îl diferenţiază net de graiul 
moldovenesc sînt trei: 

1. Africatizarea dentalelor t, d urmate de e, i. De exemplu: frunţi, 
munţi, fraţi, mintios, ginţi gi lapci. 

2. Rostirea siflantă s : ş şi z : j. De exemplu: sar pi (pl. sărk’), săsî, cozoc, 
coazî, zaluzăli. 

3. Conservarea lui l’ (muiat) netrecut la i, atestată la verbul a lua: 
eu Veu, tu Vei, el l’e, ei Veu. 

Graiul cunoaşte şi unele fenomene fonetice comune cu graiul moldove¬ 
nesc: palatalizarea labialelor p, b, f, v, m, închiderea vocalelor finale ă, e 
la î, i (cast, curţi) şi altele, cunoscute şi graiurilor transilvănene răsăritene, 
asupra cărora nu ne vom opri. 

Cele trei fenomene menţionate, dintre care primele două foarte frec¬ 
vente, îi conferă o individualitate proprie africatizantă şi siflantă transilvă¬ 
neană, cu mult mai marcantă şi mai caracteristică decît particularităţile care 
diferenţiază, de exemplu, subdialectul moldovenesc de cel muntean. 

în consecinţă, observaţiile noastre vor stărui asupra celor trei fenomene, 
reprezentînd aspectele fonetice principale moştenite din vechea lui bază 
dialectală transilvăneană. 

Să le cercetăm pe rînd. 


1. AFRICATIZAREA DENTALELOR t, d (+ e, i) 


Graiul ceangău nu cunoaşte oclusivele dentale t, d urmate de e, i, caracte¬ 
ristice românei comune, nici t’, d’, dorsopalatalele întîlnite în Crişana şi 
Maramureş [114], ci, după cum am arătat mai înainte, numai t, g africate, 
ca în unele zone din Transilvania şi în Banat: minţi, sati, bucăţi, feti, cârti, 


* Radu Rosetti, Despre ungurii si episcopatele catolice din Moldova, în „Analele Academiei 
Române. Memoriile Secţiunii Istorice", seria II, tom. XXVII, 1904—1905, p. 248. 

parei, patinei, miticei, congei, borgei, dreptati, bunataci, spati, gîngesc, ştiu, 
poftim, ti tem f, putem, Ar gal, Cucuten\, Sîreti (Şirete), Calu lu Vodî etc. 

Rostirea africată a dentalelor t, d imprimă graiului o fizionomie fonetică 
tipic transilvăneană. Iată cîteva texte cu asemenea, rostire *: 

Cuza n-o făcut dreptati, 

Dumne^ău sî-i faci par ti. 

Gizaba, ti scoli gi nQapti, 

Daci n-ai noroc nis par ti... 


Drustili ca mustili 
Prăpăgesc gălustili ... 


Trăsnascî-cf puterea lu Dumnedău Sfîntu! 

N-aj nis o socotalî -n capu tău, măi băieţi. Ie sama, sîlesti-ti la-nvăţăturî, 
fătu-neu, cî minta-i puterea omului, nu coarnili, ca la zici ... Vorba seluia: 

Batî-ci pustiia minţi, 

Cî n-ai fos măi iinăinti ... 

(jin-i gi omu mintos, 

Cî iei umblî cu folos. 


Cî minţi ai gistulî, fărî gicît nu-i tătî buîn. Bagî-ţ în cap si-ţ spui, cî 
munca-i liacu sărăsiji, nu zoaca, nu prostita. Sî măi ţîj minţi una, cî gin boalî ci 
scolţ, gin beţîii ti tredăsc, da gin prostiţi niscacum. Tredăsti-ti sî pun-ci pi 
■cârti, cî cu fotbalu sî cu ţîgara nimi nu s-o ferisit la igzamin. Sî dacî nu înţă- 
lez gi vorbî bunî, ieu oi sti sî grăiesc sî alfeli. Aud ? ... 

Rostirea africatizantă a consoanelor t, d (+ e, i) a fost transmisă şi 
.graiului unguresc ceangău. Locuitorii bilingvi din Săbăoani rostesc în ungu¬ 
reşte pe t + y, i ca cs (c), de ex. kutya „cîine" se rosteşte kucso (cuco), mi 
„atyânk „tatăl nostru" se rosteşte mi ocsânk (mi ocanc). 

Copiii ceangăi învaţă la şcoală să citească şi să recite versurile după 
fonetica limbii literare. Scăpaţi de sub influenţa imperativă a şcolii, la ter¬ 
minarea ei, sub influenţa mediului familial, revin la rostirea lor tra¬ 
diţională** [115]. 

Prezenţa fenomenului africatizării dentalelor în graiul ceangău ne amin¬ 
teşte de fenomenul similar din Transilvania şi Banat şi justifică concluzia că 


* Folosim o transcriere fonetică simplificată pe baza Atlasului lingvistic român . 
<nota V M.U>. 

** Am ascultat cînd/a un copil recitind versuri după fonetica graiului de acasă: 

/ 

Pi o stîncî njagri, într-on veki castel , 

Ungi curii-n vali on rîu miticei ... 

On oroliu suni ngapta zumatati. 

La cattel în ppartî oari sini baţi? 

— Bravo, ai spus foarte bine poezia. Dar trebuie să rosteşti cuvintele aşa cum ai învăţat 
a şcoală : castel , mititel. Şi cum te cheamă? 

— Mă chiamî Stefăhicî Anton. 

— Foarte bine. Acum să rosteşti frumos ca la şcoală: Şte-fă-ni-că. 

— A să nu itiu sî spui. 

— încearcă şi vei vedea că ştii. Vezi ciocolata asta? Dacă spui frumos cum te cheamă... 

Băiatul măsoară din ochi ispita, se răzgîndeşte.., Ciocolata se dovedeşte mai puternică 
-decît tradiţia. Cu o sforţare vădită, de parcă ar fi înghiţit o doctorie, rosteşte apăsat: Şte- 
fă-ni-câ. 

între acest grai şi graiurile unor transilvăneni trebuie să fi existat într-o epocă 
mai veche un contact lingvistic, o relaţie de origine, o legătură de viaţă 
comună şi să fi avut acelaşi element etnic, căci o concordanţă fonetică atît 
de caracteristică şi consecventă nu poate fi un produs al întîmplării. Faptul 
că ceangăii vorbesc de secole româneşte cu fenomene caracteristice graiurilor 
transilvănene demonstrează originea lor românească transilvăneană. Iar 
dualismul fonetic actual, confirmînd această concluzie, are o semnificaţie 
istorică precisă: înainte de a deprinde graiul moldovenilor, ei vorbeau în 
graiul lor regional transilvănean. 

Cînd Radu Rosetti, de acord cu unii autori maghiari, afirmă că ceangăii 
locuiesc de veci în Moldova, adică din epoca întemeierii principatului sau 
chiar mai dinainte, el afirmă implicit o imposibilitate lingvistică. Este cu 
neputinţă de conceput că, în decursul unei convieţuiri cu moldovenii, pre¬ 
supuse de şase-şapte secole, ei nu s-ar fi acomodat cu graiul acestora, ci ar 
fi dezvoltat un sistem fonetic propriu, cu fonetisme deosebite de ale celor cu 
care convieţuiesc de un timp atît de îndelungat, în schimb identice cu ale 
unor graiuri româneşti din Transilvania şi Banat. Dacă ei ar fi unguri care 
locuiesc de veci în Moldova, desigur că demult ar fi fost asimilaţi de moldo¬ 
veni şi astăzi ar vorbi curat moldoveneşte. Spre a ne convinge despre aceasta, 
să analizăm cazul ceangăilor de origine secuiască de pe valea Trotuşului. 
Aceşti refugiaţi secui, denumiţi şi ei impropriu ceangăi, s-au stabilit aici în 
urma evenimentelor sîngeroase de la Madefalău (1764). în decurs de două 
secole, cei mai mulţi dintre ei au deprins atît de bine graiul moldovenesc, 
încît nici nu pot fi deosebiţi de moldoveni. Atunci cum să ne explicăm faptul 
că ceangăii români de pe valea Şiretului, în special cei din grupul nordic, 
nu vorbesc nici acum în familie decît în graiul lor propriu, nu în cel moldo¬ 
venesc? Răspunsul este limpede: pentru că ei încă din Transilvania vorbeau 
graiul pe care îl vorbesc şi astăzi, pe cînd secuii la care ne-am referit au învă¬ 
ţat româneşte după stabilirea lor în Moldova. Eroarea lui Radu Rosetti şi 
a altor istorici se datoreşte faptului că ei îi consideră ceangăi pe locuitorii 
vechilor aşezări catolice moldovene din sec. XIII—XVII, or ceangăii apar 
aici numai în sec. XVIII. 


2. ROSTIREA SIFLANTĂ (s: ş şi z : j) 


Cel mai caracteristic fenomen al graiului ceangău este rostirea siflantă 
(s în loc de s şi z în loc de j), denumită popular sîsîită (germ. gelispelt, ung. 
sziszego). Vorbind de acelaşi fenomen în graiul unguresc al ceangăilor, Petru 
Zold se exprimă astfel: „quamquam hanc multo blesius efferant quam nos" *, 
pronunţă foarte peltic (germ. „sehr unangenehm ") **. 

Ceangăii din Moldova sigmatizează şi africatizeazâ orice cuvinte româ¬ 
neşti sau străine ar auzi. Moara lui Schuller (un mecanic german de pe vremuri) 
se numea moara Suleriului în graiul populaţiei din Butea. Un contabil. Le 


* Veszely, Imets es Kovâcs, op. cit., p. 58. 

** Reise nach der Moldau, p. 98. 

Faucher, elveţian de origine, era numit Lifosăriu, iar dr. Le Page, medic 
veterinar de origine franceză, era doftoru Lăpazu. Misionarului italian Corra- 
dini i se spunea^ p arin cili Coraginu. Chiar imnul latinesc Te Deum laudamus 
era rostit Ce Ceum de bătrînul dascăl Gîrleanu, prin 1920—1921 *. în 
zilele noastre apoi, poţi auzi la orice pas rostiri ca: sofer\, şantier^ săginţî, 
presăginci, parcid, girecţîii, zurnal, ambalaz, Cluz, Cecus, Ceva, Cimisoara 
etc. etc. [117]. 


a. Vechimea fenomenului 

Sigmatismul nu este atestat în nici unul din monumentele literare ale 
sec. XVI, semn că fenomenul era sporadic şi se păstra în unele localităţi 
izolate, departe de marile căi de comunicaţie. O seamă de nume vechi româ¬ 
neşti în rostire siflantă s-au transmis şi graiului secuiesc, în care au rămas 
pînă în zilele noastre (Kâszon, Minisz, Kozdn, Kozokâr) **. 

O zonă izolată, în care populaţia folosea această rostire, era şi zona 
muntoasă din sud-estul Transilvaniei (Ciuc, Giurgeu, Trei Scaune), patria 
originară a multor ceangăi din Moldova ***. Cercetările referitoare la istoria 
limbii române nu amintesc de vechea rostire siflantă regională. Totuşi urmele 
acesteia nu lipsesc din documente, cum sînt cele semnalate în studiile lui 
Mihail C. Gregorian **** şi Mircea Borcilă *****. 

Ceangăii cunoşteau şi foloseau rostirea siflantă atît în graiul lor românesc, 
cît şi în graiul unguresc adoptat mai tîrziu, fapt constatat, cum am văzut, 
de Petru Zold în 1766. 

Preluînd termenul lui Zold, istoricul Engel confirmă şi el rostirea siflantă 
la ceangăi: „nur redeten sie das ungarische blaese (schlirpend)", vorbesc 
ungureşte peltic ******. 

Pentru satul Cleja (jud. Bacău), aceeaşi rostire este atestată de Szarvas 
(1874) ******* şi de Ballagi (1888) ********. La începutul sec. XX, Rubinyi 


* Am cunoscut mai demult cîteva eleve originare din satele catolice din fostul judeţ 
Roman, care urmau cursurile Institutului Notre Dame de Sion din Iaşi. In primii ani de 
şcoală, cînd scăpau de sub supravegherea călugăriţelor, aceste eleve obişnuiau a rosti limba 
franceză după tradiţia siflantă a graiului lor românesc de acasă. Astfel: saque zour (chaque jour), 
zamais (jamais), ze ne sais pas (je.. .), ze m’en vais au zardin (je. .. jardin), rostire care Ii se 
părea mai uşoară şi mai firească decît cea franceză [ 116]. 

** Vezi supta, p. 

*** Veszely, Imets es Kovâcs, op. cit. , p. 61. 

**** Mihail C. Gregorian, Graiul şi folclorul din Oltenia nord-vestică şi Bănatul răsăritean, 
I, Craiova, 1938, p. 46. 

***** Originar dintr-un sat bănăţean cu rostire siflantă, Mircea Borcilă s-a preocupat de 
acest fenomen fonetic în următoarele studii, fără a extinde aria cercetării şi în Moldova: Un feno¬ 
men fonetic dialectal: rostirea lui ş ca s şi a lui j ca z în graiurile dacoromâne. I. Răspîndirea şi 
situaţia actuală a fenomenului , în „Cercetări de lingvistică", X, 1963, nr. 2, iul.—dec., p. 269 — 279; 
Un fenomen fonetic românesc dialectal: ş s şi j z. II. Locul şi reflexele fenomenului în microsis- 
temul graiului, ibidem, XI, 1966, nr. 1, ian.—iun., p. 71 — 76; Un fenomen fonetic dialectal: ros¬ 
tirea lui ş ca s şi j ca z în graiurile dacoromâne . Vechimea şi originea fenomenului , în „Studia 
Universitatis Babeş-Bolyai", series Philologia, 1965, fasc. 2, p. 109—119 (atestări documen¬ 
tare, p. 115—116). 

****** Johann Christian Engel, Geschichte der Moldau und Walachey , I, Halle, 1804, p. 45. 

******* Szarvas Gâbor, op. cit. f p. 1 — 2. 

******** Les hongrois en Moldavie, p. 215. 

studiază rostirea siflantă din cîteva sate băcăoane şi din Sabăoani (azi 
în jud. Neamţ) *. 

După cum ştim, rostirea siflantă nu este cunoscută sistemului fonetic 
maghiar. Dacă această rostire este frecventă în aria minusculă a graiului 
unguresc din Moldova, faptul se explică prin aceea că vorbitorii acestui grai 
sînt români secuizaţi, iar fenomenul siflant a fost transferat din româneşte 
în ungureşte, ca reflex al substratului lingvistic de adopţiune. 

în Moldova s-a crezut multă vreme că aceasta ar fi o rostire stricată, 
aberantă, caracteristică numai ceangăilor. Eroarea este evidentă, deoarece 
rostirea siflantă reprezintă un fenomen caracteristic şi altor graiuri regionale 
din spaţiul lingvistic românesc, iar în trecut fenomenul a fost cu mult mai 
răspîndit decît în zilele noastre. 

Pentru Banat, cum am mai amintit, acest fenomen fonetic a fost relevat 
mai întîi de Enea Hodoş, în 1892. El remarca atunci că, în cîteva comune din 
Banat, în locul sunetului ş se pronunţă s **. Fenomenul este semnalat şi 
de G. Weigand, în 1896, care atestă şi existenţa rostirii z în loc dej ***. Cu 
privire la extinderea fenomenului (lingvistul german îl înregistrase numai în 
patru sate), Hodoş precizează în altă culegere de poezii populare: „Există 
în Banat... cinci comune, unde sunetele ş, j se înlocuiesc cu s, z, şi adică: 
Ilova, Poiana, Ţerova, Visag şi Cuptoare. Şi dacă la unele din aceste sate 
dispare pe încetul pronunţarea veche .... pot afirma cu multă aparenţă de 
adevăr, că în alte sate din împrejurime a dispărut obiceiul înainte de ce 
lumea s-a gîndit să facă cercetările trebuincioase pentru cunoaşterea acestor 
subdialecte române." **** 

Această rostire este atestată în satul Cuptoare şi de un glosar bănăţean 
din 1886, publicat de Pia Gradea. Aici se rostea: cas, sură, besică, sad, săpă¬ 
toare, zir, zireadă, zudecată etc. ***** 

Existenţa sigmatismului şi în Visag, contestată de Weigand şi susţinută 
de Hodoş, este confirmată şi de răspunsul la chestionarul Hasdeu, trimis de 
învăţătorul local Liviu Iancu, la 13/1 martie 1885, în care se precizează: 
„în locul lui ş se aude tare des s, de ex.: asa pentru aşa, si pentru şi, septe 
pentru şepte, sasă pentru şasă" ******. 

în 1900, Weigand sesizează fenomenul şi în Oltenia vestică, în localităţile 
Siroca, Balta, Malarişca, Gorneşti, Presna, Costeşti, Gornoviţa, Cernavîrf, 
Nadanova, Izverna, Seliştea, Obîrşia, Merişeşti, Orieşti [118], Sohodol, Cloşani, 
remarcînd şi faptul că aici z nu apare niciodată ***** **. Fenomenul siflant 
din Oltenia a fost studiat mai tîrziu şi de Mihail C. Gregorian, constatînd că 
această rostire e încă generalizată în comunele din regiunea muntoasă a jud. 
Mehedinţi: Gornenţi (cu Camăna), Costeşti, Prejna, Gornoviţa şi Obîrşia- 
Cloşani. De aici s-a extins spre sud (Podeni, în special cătunul Malovanul), 


* Rubinyi Mozes, op. cit., p. 62 — 63. 

** E. Hodoş, Poezii poporale din Bănat, p. 5. 

*** Gustav Weigand, Der banater Dialekt, Leipzig, 1896, p. 32 — 34. 

**** j? Hodos, Cîntece bănăţene. Cu un răspuns d-lui dr. G. Weigand, Caransebeş, 1898, 

p. 11. 

***** Pia Gradea, O culegere de cuvinte bănăţene , în „Materiale şi cercetări dialectale", 
I, 1960, p. 131. 

****** Ibidem, nota 2. 

******* Gustav Weigand, Die rumănische Dialekte der Kleinen Walackei .. ., în „Sie- 
benter Jachresbericht. . .1900, p. 50. 

spre est (Malarişca, Sfodia şi Balta, sporadic), spre nord (Nadanova, Canicea 
şi Izverna) şi spre nord-est (Ponoare, Gărdăneasa, Băluţa şi Ludu, cu influenţa 
redusă). Sporadic se întîlneşte şi în Cloşani şi Orzeşti *. 

Ultimul cercetător al rostirii siflante din Oltenia este Valeriu Rusu, 
într-un studiu despre consoana ş **. 

O rămăşiţă întîrziată de asemenea rostire se constată şi în Nadăşu (jud. 
Cluj), unde se păstrează rostirea cireşe în loc de cireşe, termen prin care este 
denumit un model de cusătură la chimeşile femeieşti ***. 

După informaţii orale pe care nu le-am putut controla, fenomenul se 
mai întîlneşte sporadic şi în alte regiuni ale Transilvaniei. 

Trecem peste existenţa fenomenului în dialectul istroromân şi în dialectul 
unor aromâni din nordul Greciei, unde acesta se datoreşte probabil adstratelor 
străine, fără a fi exclus ca el să aparţină substratului protoromân. 

Dacă în cercetarea noastră despre ceangăi ne-am oprit poate prea mult 
asupra existenţei fenomenului rostirii siflante şi în alte graiuri regionale, 
am făcut-o cu scopul de a demonstra că această rostire nu este aberantă şi 
nu se datoreşte unor străini care vorbesc limba română în mod degradat, 
ci dimpotrivă, este un fenomen fonetic vechi românesc, răspîndit nu numai 
în graiul ceangăilor, ci şi în alte regiuni ale teritoriului lingvistic dacoromân, 
fenomen a cărui origine se adînceşte în trecut, atît în limba română cît şi 
în alte limbi europene, pînă în epoca de formaţie a limbilor şi popoarelor 
respective. 

Prezenţa acestui fenomen fonetic în vechiul grai al ceangăilor nu dove¬ 
deşte originea străină a vorbitorilor lui, ci dimpotrivă, ilustrează aparte¬ 
nenţa lor românească, ei fiind, de-a lungul istoriei, purtătorii unui fenomen 
arhaic dispărut din limba română comună, care, datorită unor împrejurări 
istorice speciale, s-a putut conserva cel mai bine în acest grai transilvănean. 

Fenomenul este simţit pretutindeni ca foarte vechi şi demodat şi din 
această cauză se află într-o fază regresivă, apropiindu-se încet de faza finală 
a stingerii lui definitive. Vestigiu care ar trebui să ne amintească de origini, 
el se mai menţine astăzi în două zone teritoriale ale dacoromânei: sporadic, 
pe pragul dispariţiei, în Banat şi în Oltenia nord-vestică; încă viguros şi 
în acelaşi timp în regres, în Moldova, fiind prezent în graiul a circa 180 000 
de vorbitori de limbă română şi bilingvi din cele 170 de sate cu populaţie 
catolică din judeţele Bacău, Neamţ şi Iaşi. Văzut din perspectiva evoluţiei 
limbii, după cîteva generaţii fanomenul este destinat dispariţiei definitive. 

b. Rostirea s: ş 

Tradiţia fonetică a graiului ceangău nu tolerează niciodată şuierătoarea 
ş, care se rosteşte totodeauna s, în orice condiţie şi în orice poziţie. I se 
aplică deci un singur tratament. Astfel: sar pi, săsî, săpâi, chimesî, rusîni , 
senusî, mătusî, lesîii, usî, cas, closcî, puişor, cucos, borş, căuş, sîpot, pocris, 


* Mihail C. Gregorian, op. cit., p. 44—45 [119]. 

** Valeriu Rusu, Consoana s în limba română , în „Studii si cercetări lingvistice", XVIII„ 
1967, nr. 2, p. 181-183 [120]. 

*** G. T. Niculescu-Varone, Costumele naţionale din România întregită , Bucureşti, 
1937, p. 81 [121]. 

ţăruş, bătăuş, §ires, oraş, sîr, sîrag, mos, mQasî, a prăsî, agrest, a ist (a ieşi), 

Tămăsăn, Fărcăsăh, Niclăusăh, Ies, Petrisor, Scheia, Cimisăsci, Hăbăsăsci, 
Focsăh. Cauza acestei intoleranţe ancestrale este greu de precizat, probabil e 
o tendinţă moştenită din substrat. 

Siflanta s, ca de altfel şi alte consoane, avînd caracter dur, condiţionează 
puternic vocalele i, e care îi urmează, schimbîndu-le în î şi ă. Astfel: i pre¬ 
cedat de s>î (st, şiret, sînî, a păsî, a sfîrsî) ; e final precedat de s >ă >î (flori 
frumoasî, vaci grasî) ; pronumele reflexiv se şi conjuncţia să se aud st (st st 
duci st si speli; st chei gin faţa me, si nu ci văd). 

Rostirea siflantă şi caracterul întotdeauna dur al consoanei s au dat 
naştere unui interesant fenomen morfologic: omonimia singularului cu pluralul 
la substantivele şi adjectivele cu tema în s (sau, altfel spus, neutralizarea 
opoziţiei singular-plural). Astfel: 


singular: un om frumos 

un om sănătos 
un urs bătrîn 
un ţăruş lung 
un chipăruş gras 


plural: doi oamini frumos 
doi oamini sănătos 
doi urs bătrîni 
doi ţăruş lungi 
doi chipăruş gras 


într-un singur caz, fenomenul se constată identic şi în graiul istroromâni¬ 
lor din Suşnieviţa *, deşi între cele două graiuri nu a existat nici o legătură 
teritorială, iar evoluţia lor istorică s-a produs în condiţii deosebite. 


c. Rostirea z: j 

Aceeaşi tradiţie fonetică nu tolerează nici şuierătoarea j, care în cuvintele 
vechi slave se rosteşte totdeaun ca z. De ex.: cozoc, coazî, grizî, tînzalî, zîtar*, 
Bezan, Cozan, Burduzăh, Prădăst. 

Trebuie precizat că pe cînd şuierătoarea ş cunoaşte un singur tratament, 
şuierătoarea j din româna comună cunoaşte două tratamente: 

a) în cuvintele de origine slavă şi în neologismele pătrunse recent în 
grai, j se rosteşte z: strazî, cîrzî, pîrzol, zaracic, zăli (jale), rogozînî, vlăzgan, 
a prăzi, a grizî, a sluzî ; bagaz, grilaz, rodaz, pontaz, zambon, angazament; 

b) în cuvintele de origine latină, j din limba literară se rosteşte întot¬ 
deauna ca z constrictiv: ioc, zos, zug, azung, zumataci, zur, împrezur, zugărit, 
zuncan, zugeţ, zugicatî. 

Distincţia se observă bine în zicătoarea zocu sparzi cozocu (zoc < lat. 
iocus ; cozoc < vsl. kozuhu ). 

Regula se aplică consecvent, fără greşeală. în grai, sînt deosebite perfect 
cuvintele de origine veche latină de cele de origine veche slavă. Niciodată 
nu se rosteşte un cuvînt latin cu z sau un cuvînt slav cu i. 

Care este explicaţia ? Credem că ne putem opri la următoarele consideraţii: 

Şuierătoarea j de origine slavă a pătruns în limba română deodată cu 
cuvintele slave, cam prin sec. VII—IX, şi aşa a rămas pînă în zilele noastre, 
în graiurile siflante, în care vorbitorii nu tolerau şuierătoarea ş, nu puteau 


* Sextil Puşcariu, Studii istroromâne, II, Bucureşti, 1926, p. 121. 

tolera nici şuierătoarea j , pe care au receptat-o ca z ( cozoc, coazî ) şi aşa s-a 
păstrat pînă astăzi. 

Alta a fost însă evoluţia lui iot latin. După normele fonologiei istorice 
a limbii române, acesta a cunoscut următoarele faze fonetice: i >g > j, 
ca în seria: 


iocwn > goc > joc 
iovem > goi > joi 
iuri > gur > jur * 

Cînd cuvintele slave pătrund în limba română, iot latin ajunsese în faza 
g (goc, goi, gur). El îşi continuă evoluţia trecînd succesiv prin fazele z (z), 
iar în sec. XVIII ajunge, într-o parte a teritoriului lingvistic dacoromân, 
la faza actuală j (joc, joi, jur). 

Graiul siflant al ceangăilor, care nu tolerează şuierătoarea j, s-a oprit 
la faza anterioară z, ca în Moldova, o mare parte din Transilvania propriu- 
zisă şi în Banat, şi aşa a rămas pînă în zilele noastre. 

Din acestea, putem trage următoarele concluzii: 

1) Graiul siflant a parcurs acelaşi proces fonetic evolutiv, de la iot latin 
pînă la faza z, ca şi celelalte graiuri dacoromâne. Cu alte cuvinte, strămoşii 
ceangăilor au vorbit româneşte ab initio, din epoca formării limbii şi poporului 
român. 

2) Dacă ceangăii ar fi maghiari românizaţi şi asimilaţi recent de români, 
ei ar trebui să vorbească graiul moldovenesc. în realitate, dublul tratament 
al consonantei j ca z şi z nu j şi £ (ca în graiul moldovenesc) diferenţiază 
net cele două graiuri. 

3) Că j slav a fost receptat ca z în graiurile siflante nu este numai o 
presupunere, ci un fapt care se petrece la fel şi în zilele noastre. Orice fel de 
j, indiferent de origine, care pătrunde astăzi în graiul ceangăilor, este în mod 
automat interceptat ca 2 - (zurnal, angazament şi chiar bonzur). Este evident 
că în astfel de cazuri nu ne găsim în faţa unui proces regresiv de la j la z, 
datorat unui proces intern de dezvoltare a limbii, ci este vorba de receptarea 
spontană a lui j ca z, din cauza, probabil, a unei intoleranţe datorată sub¬ 
stratului. 


* * 

* 

După Weigand, rostirea siflantă ridică două probleme conexe: originea 
acestui fenomen şi originea vorbitorilor. 

Prin urmare, abordînd problema fenomenului vom aborda, eo ipso, şi 
problema originii etnice a ceangăilor. 

Cu privire la originea lui în limba română vorbită de ceangăi, au circulat 
odinioară două ipoteze controversate: a originii lui cumane şi a originii 
maghiare. 


* Vezi Acad. Al. Rosetti, Istoria limbii române , IV,V,VI, Bucureşti, 1966, p. 54; I. Şiadbei, 
Contribuţii la studiul latinei orientale, în „Studii şi cercetări lingvistice", III, 1957, nr. 4, 
p. 486; Florica Dimitrescu, Introducere în Jonetica istorică a limbii române , Bucureşti, 1967, 
p. 109. 

d. Ipoteza originii cumane a fenomenului 

Cercetătorii noştri nu au acordat atenţie rostirii siflante din graiul româ¬ 
nesc ceangău, sau, dacă au semnalat-o în treacăt, manifestau tendinţa de 
a vedea în ea rostirea degradată a unor vorbitori de neam străin. 

Cu mult mai intens s-au ocupat de ea cercetătorii maghiari ai graiului 
unguresc ceangău. A fost o vreme cînd toate aspectele enigmatice ale pro¬ 
blemei ceangăilor erau atribuite unei presupuse influenţe cumane* Weigand 
vedea în ceangăii de grai siflant o rămăşiţă de cumani maghiarizaţi, care au 
fost recent românizaţi de moldoveni, iar în rostirea siflantă vedea o moştenire 
din limba veche a strămoşilor cumani. Probe convingătoare însă nu aducea, 
în general, lingvistul german a tratat această problemă cu prea mare grabă. 
El nu-şi punea cel puţin problema: dacă ceangăii au fost românizaţi de moldo¬ 
veni, atunci de ce nu vorbesc graiul acestora? Lingvistul maghiar Melich 
Jânos a dovedit cu argumente considerate unanim valabile, că rostirea siflantă 
a graiului unguresc ceangău nu are nimic comun cu limba cumană *. Nici 
descendenţii actuali ai cumanilor, despre care ştim sigur că s-au stabilit în 
sec. XIII între Tisa şi Dunăre, astăzi asimilaţi de maghiari, nu au păstrat 
în graiul lor unguresc actual nici o urmă de rostire siflantă. Ipoteza originii 
cumane a acestui fenomen fonetic a fost părăsită de lingviştii maghiari, 
considerînd-o perimată **. Prin urmare originea fenomenului, atît în graiul 
românesc cît şi în cel unguresc ceangău, va trebui căutată în altă parte decît 
în limba cumană. 


e. Ipoteza originii maghiare 

Alţi autori au presupus, dar fără argumente plauzibile, că fenomenul ar 
fi o rămăşiţă din graiul vechi al maghiarilor din Atelkuz, iar ceangăii ar fi 
descendenţii unor maghiari atelkuzieni stabiliţi în Moldova în sec. X ***. 
Partea grea a problemei este aceea că graiul acestor maghiari nu ne este 
cunoscut. Nu ştim dacă el avea sau nu acest fenomen fonetic. Apoi, dacă 
ceangăii sînt maghiari atelkuzieni, atunci cum au ajuns ei să vorbească un 
grai românesc transilvănean? 

După o ipoteză a lui Gâbor Luko, fenomenul ar fi fost moştenit în graiul 
unguresc ceangău din graiul unei populaţii maghiare, care în sec. XI—XII 
ar fi locuit în regiunile Tisei şi Someşului, în al cărei dialect ş, j şi c erau 
înlocuite cu s, z şi ţ ****. Din păcate nici graiul acestei presupuse populaţii 
nu a lăsat nici un fel de urme documentare şi nu ne este cunoscut pînă acum, 
încît ipoteza ar avea nevoie de temeiuri mai sigure. 

Mai nou, Geza Bako formulează ipoteza că rostirea siflantă la ceangăi 
ar fi reflexul unei influenţe panono-slave, din vremea cînd strămoşii lor înde¬ 
părtaţi locuiau în regiunea Râba, de la frontiera apuseană a Ungariei 
(sec. XI—XIII). în sec. XIII, aceşti maghiari au fost transferaţi în scopuri 


* Melich Jânos, op. cit. [ 122]. 

** Mikecs Lâszlo, op. cit., p. 43. 

*** Gyorffy Istvân, op. cit., p. 68 — 74. 

**** Luko Gâbor, A moldvai csdngok. I. A csdngok kapcsolatai az erdeîyi magyarsdggal 
(Ceangăii din Moldova. I. Legăturile ceangăilor cu ungurimea din Transilvania), Budapest, 
1936, p. 26. 

militare în partea răsăriteană a regatului unguresc (sud-estul Transilvaniei), 
de unde cu timpul au trecut în Moldova *. Conform acestei ipoteze, descen¬ 
denţii acestor maghiari occidentali ar fi ceangăii actuali. Partea dubioasă a 
ipotezei este aceea că nu se poate preciza dacă rostirea siflantă în graiul 
maghiarilor din Râba reprezintă o influenţă panono-slavă, cum presupune 
autorul, sau o influenţă romano-panonică. Fiindcă iată ce scrie Anonymus 
despre romanii din Panonia, denumiţi „pastores romanorum ", adică valahii, 
românii: „Et iude egressi usque ad Rabam et Rebuceam venerunt. Sclavorum 
et Pannoniorum gentes et regna vastaverunt et eorum regiones occupave- 
runt... et Romanos fugatos esse de Pannonia per ipsos" (Şi ieşind de aici, 
au ajuns pînă la Râba şi Rebucea. [Maghiarii] au devastat ţările şi neamurile 
slavilor şi panonilor şi au ocupat pămînturile lor ... şi romanii au fost goniţi 
din Panonia de ei) **. 

De aici pare a rezulta că cei care au transmis rostirea siflantă graiului 
maghiarilor din Râba au fost românii panonici (pastores romanorum , valahii), 
goniţi din Panonia de către maghiari în această regiune, unde au fost cu 
timpul asimilaţi de ei. Aşadar este vorba mai probabil de o influenţă romano- 
panonică, adică românească, decît de una slavo-panonică, cum interpretează 
autorul.. 

Al doilea, nu ni s-a păstrat nici o mărturie documentară din care să 
rezulte că maghiarii din Râba ar fi fost transferaţi tocmai în sud-estul Tran¬ 
silvaniei. Ipoteza nu se poate cu nimic susţine. 

Al treilea: pentru a explica originea rostirii siflante în graiul unguresc 
al ceangăilor din Moldova, nu este nevoie a se recurge la graiul maghiarilor 
din Raba, cu care strămoşii români ai ceangăilor bilingvi e sigur că nu au 
avut nici un fel de legătură. E suficient să ştim că această rostire este feno¬ 
menul cel mai caracteristic al graiului românesc al ceangăilor secuizaţi. în 
procesul secuizării, rostirea lor siflantă tradiţională a trecut din graiul lor 
vechi românesc în graiul unguresc de adopţiune, ca reflex al stratului românesc 
asupra superstratului secui. Acest fapt face de prisos şi cu totul neplauzibilă 
ipoteza unei influenţe panono-slave sau a unei influenţe maghiare din regiunile 
Tisei şi Someşului asupra graiului unguresc ceangău. în perioada secuizării, 
înaintaşii ceangăilor nu aveau nevoie de nici o influenţă străină de la care să 
primească rostirea siflantă, pe care o cunoşteau prea bine din graiul lor anterior 
românesc. 

Din ipoteza formulată de Geza Bak6 putem însă reţine amănuntul că, 
în graiurile regionale maghiare, ori de cîte ori se constată, în mod accidental 
şi tranzitoriu (de ex. în regiunea Râba), fenomenul rostirii sz : s (rom. s: ş), 
este vorba de o influenţă străină, nemaghiară. Fiind străină şi deci neviabilă, 
această rostire a dispărut cu timpul, deoarece nu era un fenomen băştinaş. 
Numai graiul unguresc al ceangăilor din Moldova face excepţie de la această 
regulă, pentru că ei sînt români secuizaţi. Pe cînd conştiinţa lingvistică a 
maghiarilor şi secuilor manifestă aversiune şi incompatibilitate fonetică faţă 
de rostirea siflantă, simţind în ea o rostire pocită, străină de spiritul limbii 
maghiare, ceangăii, din contra, sigmatizează consecvent, atît în româneşte 
cît şi în ungureşte, şi foarte greu renunţă la această rostire. Cauza acestei 
propensiuni către rostirea cu s rezidă în faptul că la ei fenomenul e străvechi. 

* Bak6 G6zsl, op. cit. t p. 39 — 41. 

** N. Drăganu, op. cit., p. 542 —543 [123]. 


Ca şi alte fenomene, rostirea siflantă, atît de tenace în graiul unguresc al 
unor ceangăi, reprezintă dovada lingvistică a originii lor româneşti. în pro¬ 
cesul asimilării lor lingvistice de către secui, ceangăii au adoptat elementele 
materiale ale limbii maghiare, lexicul şi gramatica, dar nu şi-au putut însuşi 
sistemul fonetic de tip ugro-finic al acestei limbi, căreia i-au substituit deprin¬ 
derile de rostire ale graiului lor originar, turnînd materialul lingvistic unguresc 
în tiparul fonetic al graiului lor de bază românesc. în localităţile în care ei 
au cunoscut o influenţă secuiască de durată, cum s-a întîmplat în satele din. 
secuime, rostirea siflantă a dispărut cu timpul, deşi urmele sporadice ale fe¬ 
nomenului se mai constată ici-colo şi aici, după cum ne informează Geza Bako. 
După emigrarea ceangăilor în Moldova, influenţa unificatoare a limbii 
maghiare încetînd, mai ales în satele din grupul nordic (de ex. la Săbăoani), 
această rostire s-a conservat aici nealterată, deoarece ea îşi găsea sprijin 
în stratul lingvistic românesc al vorbitorilor. 


f. Originea protoromână (latină) 

Unii observatori au văzut în rostirea siflantă a ceangăilor o anomalie 
lingvistică, datorită neputinţei unor străini de a se adapta sistemului fonetic 
românesc. Faptele nu confirmă această părere. Graiul românesc ceangău 
a parcurs aceleaşi etape de dezvoltare pe care le-au cunoscut şi alte graiuri 
transilvănene. Aceeaşi rostire siflantă în graiul unor bănăţeni şi olteni nu a 
fost considerată niciodată ca aberantă, ca o anomalie fonetică, concluzie 
valabilă şi pentru graiul ceangăilor. Ei rostesc corect sunetele româneşti 
caracteristice, greu de rostit pentru neromâni, cum sînt vocalele mediale ă, î, 
fricativele s, z , diftongii ea, oa, au, îi, iar cînd folosesc graiul moldovenesc, 
rostesc normal şi şuierătoarele ş, j, pe care tradiţia lor fonetică nu le tolerează 
în graiul propriu. 

Mircea Borcilă e de părere că nu-i nici o legătură între fenomenul rostirii 
s : ş din Banat şi acelaşi fenomen din Moldova *. Dimpotrivă, Weigand 
consideră că, natural, nu ne putem gîndi la apariţia izolată a acestui fenomen 
lingvistic în Moldova, Oltenia şi Banat, aici trebuind să fie la bază „un ele¬ 
ment etnografic comun" **. 

Părerea lingvistului german ni se pare perfect logică, căci, precum încer¬ 
căm să demonstrăm, această rostire reprezintă acelaşi fenomen în toate 
graiurile dacoromâne, datorită aceleiaşi origini şi aceloraşi cauze. în afară 
de rostirea siflantă, graiul ceangău are şi alt fonetism comun cu graiul bănă¬ 
ţean : africatizarea dentalelor t, d, urmate de e, i. Ceangăii rostesc ca şi bănă¬ 
ţenii: frunte, minte, lapte, veşted ***. Să fie oare aceasta o simplă întîmplare 
sau se datoreşte unei evoluţii istorice şi fonetice comune, într-un trecut 
îndepărtat? Mai puţin inspirată era părerea lui Weigand cînd afirma că 
bănăţenii de grai siflant ar fi ceangăi românizaţi, pierzînd din vedere faptul 


* Mircea Borcilă, Un fenomen fonetic dialectal..., în „Studia...", p. 110. 

** Gustav Weigand, Der Ursprung der s-Gemeinden, p. 137. 

*** Facem abstracţie de caracterul mai moale al acestor africate secundare în Banat 
decît în graiurile transilvănene în care se mai întîlnesc şi decît în graiul ceangăilor din Moldova, 
întrucît este acelaşi proces de africatizare a dentalelor. 

că, atunci cînd primele colonii de ceangăi au fost aduse în Banat [124], ei 
foloseau de secole această rostire. Prin urmare nu aveau cum s-o deprindă 
de la ceangăi. 

Înlăturînd pentru motive valabile, după părerea noastră, ipoteza originii 
cumane sau maghiare a fenomenului, Mircea Borcilă consideră că rostirea 
s : ş este un fenomen fonetic românesc, rezultat al unui proces intern de 
dezvoltare a limbii române *. Ar fi vorba de un proces de depalatalizare a 
lui ş, care s-ar putea încadra, crede el, unei tendinţe mai generale, ce se impune 
în limba română ca urmare a influenţei slave **. Puţin probabil. Ceea ce 
lui Mircea Borcilă i se pare a fi exemple de depalatalizare a lui $ atestate în 
sec. XIV—XV (toponimele Vizak, Visak, în loc de Vişag şi Russova, Ruszova, 
în loc de Ruşova) este de fapt pronunţarea siflantă a acestor nume topice. 

Această ipoteză ridică unele îndoieli. Procesul intern de dezvoltare a 
limbii române a mers totdeauna în direcţia palatalizării lui s primitiv latin 
urmat de i şi nu se poate demonstra că acest proces s-ar fi inversat ulterior, 
mergînd de la ş la s, datorită unei cauze obscure. 

Nu se poate înţelege de ce rostirea s: ş ar fi rezultatul unei regresiuni 
fonetice (ş > s) sau chiar un fenomen împrumutat de la slavi, atunci cînd — 
şi faptul a existat cu certitudine — rostirea cu s primitiv, nepalatalizat, era 
caracteristică latinei populare şi mai apoi protoromânei din sec. V—VII. 
Acesta este faptul de limbă obiectiv, care precede şi care, după logica faptelor, 
stă la baza rostirii siflante. Cînd avem un temei lingvistic atît de cert în pro¬ 
pria noastră limbă primitivă, nu mai avem nevoie de alte speculaţii dubioase 
cu privire la o incertă origine panono-slavă a fenomenului, cu atît mai mult 
cu cît aceasta se constată identic şi în idiomurile romanice apusene, în care 
ipoteza unei origini slave este exclusă. Weigand constată rostirea cu s la 
aromânii din regiunea Olimpului, de ex. arsune (ruşine), ar os (roş) ş.a., fiind 
de părere că fenomenul s-ar datora influenţei greceşti***. Lucrul este cu pu¬ 
tinţă,dar nu e sigur, căci fenomenul, cum am văzut, îl aflăm şi în unele graiuri 
regionale dacoromâne (bănăţenii şi ceangăii rostesc msîne şi ros) şi aici nu 
se datoreşte influenţei greceşti. 

Emil Petrovici consideră că rostirea s : ş reprezintă un fenomen de sub- 
diferenţiere fonologică sau de pierdere a şuierătoarelor prin fuziunea lor cu 
siflantele, datorită fie influenţei substratului, fie adstratului ****. Fără a se 
pronunţa hotărît cu privire la originea fenomenului, Petrovici nu exclude 
posibilitatea unei moşteniri fonetice din substrat şi atunci nu mai poate fi 
vorba de o subdiferenţiere fonologică sau de o pierdere a şuierătoarelor, ci 
de conservarea siflantelor primitive ale substratului latin. 

Valeriu Rusu, care a urmărit fenomenul în graiul din Oltenia nord- 
vestică, este de părere că ar putea fi rezultatul unui proces local de reamena- 
jare a sistemului consonantic, datorită reacţiei vorbitorilor împotriva identi¬ 
ficării lui s cu ş, şi al realizării unor noi relaţii în sistemul consoanelor s — ş 


* Mircea Borcilă, op. cit. , p. 118. 

** Ibidem , p. 117. 

*** G. Weigand, Die Sprache der Olympo-Walachen , Leipzig, 1888, p. 52 — 53; vezi şi 
Th. Capidan, Aromânii. Dialectul aromân, Bucureşti, 1932, p. 334 —335. 

**** E m ii Petrovici, Interpenetration des systemes linguistiiues, în Ades du X-e Congres 
International des Linguistes . . ., I, Bucarest, 1969, p. 43 [125]. 

şi s — s *. Adică se preferă o soluţie complicată, dubioasă, unei soluţii 
clare şi logice care încadrează perfect rostirea siflantă în substratul latin al 
limbii române. 

Toate aceste trei ipoteze văd în rostirea siflantă un fenomen fonetic 
românesc, sau, cel puţin, apărut pe teren românesc. Fără a o nega, ele ocolesc 
însă ipoteza conservării unei rostiri protoromâne întîrziate, moştenite din 
latina populară. Există oare motive suficiente spre a exclude o astfel de 
ipoteză ? 

Orice observator atent rămîne izbit de corespondenţa fonetică dintre 
rostirea latină populară cu s + i nepalatalizat şi rostirea identică a graiurilor 
dacoromâne siflante, de ex. lat. tussire faţă de actualul tusîre, serpem faţă de 
şarpe şi sărpe, sesse faţă de sase şi sase, insellare faţă de însălare, sessum faţă 
de sas, caseum faţă de cas etc, 

Constatăm aceeaşi corespondenţă între rostirea latină şi unele graiuri 
romanice apusene: 

lat. tussire faţă de vfr. toussir, it. tossir, eng. tussir; 

„ serpem „ „ it., port. ser pe, sp. sierpe, eng. serp; 

„ lixivia „ „ piem. lessie, mii. lesia, fr. lessive, rom. Icsîie ; 

„ sesse „ „ eng. ses, sp., port. seis, fr. six, frl. sis; 

„ sessum „ „ it., port. sesse, sp. siesse, vfr. ses; 

„ caseum „ „ sard. casu. 

Dacă corespondenţele fonetice romanice apusene reprezintă, fără nici 
un dubiu, o filiaţie fonetică directă, o continuare a fonetismelor latine popu¬ 
lare, ne întrebăm: oare aceeaşi concluzie nu este valabilă şi în cazul graiurilor 
siflante dacoromâne? Este o ipoteză care nu poate fi exclusă de la bun început. 
Cu atît mai mult cu cît comparaţia cu alte idiomuri romanice este o metodă 
sigură pentru stabilirea caracterului romanic (de origine latină) a unor feno¬ 
mene lingvistice. 

Intr-adevăr , dacă sard. casu este, fără nici o îndoială, reflexul lat. casseus, 
prin filiaţie directă, putem afirma oare că forma siflantă dacoromână casu 
este rezultatul unei regresiuni fonetice caş > cas sau chiar reflexul unei in¬ 
fluenţe slave? O asemenea presupunere nu poate fi considerată acceptabilă. 

Care este situaţia fenomenului în alte limbi şi dialecte europene? 

în limba polonă rostirea dialectală siflantă, denumită mazurzenie, este 
particularitatea fonetică cea mai caracteristică a dialectului mazurilor, care 
locuiesc în regiunile Mazovia şi Malopolska. Slaviştii poloni, între care şi 
eruditul dialectolog Kazimierz Nitsch **, sînt de acord că acesta este un feno- 
ment fonetic de origine arhaică, moştenit din protoslavă, datorat unui sub¬ 
strat baltic, graiul iatvingilor. Fenomenul a dispărut din limba polonă comună, 
dar s-a conservat în graiul mazurilor. Să reţinem deci: fenomenul e moştenit 
din protoslavă. 

Acelaşi fenomen se constată şi în unele graiuri sîrbocroate, sub denumirea 
cakavizam, pe care lingviştii îl consideră tot ca moştenire din protoslavă [126]. 

în dialectul german plattdeutsch, spre deosebire de germana literară, 
grupurile consonantice st, sp se rostesc cu s curat, nepalatalizat, de ex. ster- 
ben „a muri" şi Spiel „joc", în care grupele consonantice st, sp se aud ca în 
cuvintele româneşti mister, spirală. Filologii germani sînt de acord că feno- 

*** Valeriu Rusu, op. cit., p. 182. 

* Kazimierz Nitsch, Wybor pism poloni st ycznych , I, Wroclaw, 1954, p. 195. 

menul reprezintă conservarea unei rostiri arhaice protogermane, moştenită 
din indoeuropeană. 

Această rostire s-a conservat dialectal şi în limbile germanice nordice, 
în toate aceste limbi s-a constatat că fenomenul e o moştenire întîrziată din 
protogermana comună. 

Se ştie că rostirea cu s primitiv indoeuropean s-a păstrat şi în limbile 
greacă şi latină. 

Conservarea acestei rostiri în limbi, dialecte şi pe teritorii atît de diverse, 
la popoare atît de deosebite, presupune o străveche bază lingvistică comună. 
Este vorba de conservarea unui stadiu primitiv de rostire, păstrată sub nume¬ 
roasele stratificări etno-lingvistice generate de perpetua succesiune a eveni¬ 
mentelor istorice. Este un fenomen străvechi, moştenit — după părerea 
comună a lingviştilor — din substratul protoslav, respectiv protogerman, 
care, la rîndul lor, l-au moştenit din substratul comun indoeuropean. 

Revenind la aceeaşi rostire a unor graiuri dacoromâne, apare logică 
ipoteza ca acelaşi fenomen din aceste graiuri trebuie să aibă aceeaşi origine 
foarte veche ca şi în celelalte limbi şi dialecte europene. în consecinţă, el 
reprezintă o moştenire fonetică din româna primitivă, care la rîndul ei l-a 
moştenit direct din limba latină populară, iar aceasta din indoeuropeană. 

Lingvistica generală ne învaţă că orice transformare fonetică de mare 
amploare, cum a fost palatalizarea lui s latin urmat de i, care apare prin 
sec. V—VI, nu se produce brusc, ci se dezvoltă lent, generalizîndu-se progresiv. 
La finele mileniului, rostirea cu s primitiv nu dispăruse încă din toate gra- 
iurile dacoromâne. Prezenţa ei se constată în sud-estul Transilvaniei în 
sec. XIV*. 

în sprijinul conservării fenomenului şi în graiurile româno-panonice ale 
mileniului întîi, vine şi faptul că acesta s-a menţinut pînă în zilele noastre 
in unele graiuri dacoromâne sud-vestice, care, anterior apariţiei maghiarilor, 
au trăit şi s-au dezvoltat în vecinătate şi în legătură cu aceste graiuri. 

Din această veche arie dialectală sud-vestica s-a desprins apoi şi graiul 
siflant al românilor din sud-estul Transilvaniei, care, în urma procesului de 
secuizare, vor primi de la secui porecla de ceangăi. 

♦ * 

* 

în rezumat, consideraţiile de ordin lingvistic care ne determină a vedea 
în rostirea siflantă o rămăşiţă arhaică întîrziată, moştenită din protoromână 
şi latină, sînt următoarele: 

1. Rostirea cu s primitiv indoeuropean, transmisă principalelor limbi 
de pe continentul nostru, ca vechea germană, slavă, greacă şi latină, a constituit, 
încă din epoca arhaică, o normă pentru popoarele indoeuropene din Europa, 
inclusiv pentru romani. O astfel de rostire nu putea să dispară brusc din 
româna primitivă în sec. V—VI, cînd îşi face apariţia palatalizarea lui s -f- i. 
Ea şi-a continuat existenţa timp de secole în arii teritoriale izolate (în unele 
graiuri sud-vestice şi în graiul din sud-estul Transilvaniei). 

2. Dacă după o perioadă de timp un fenomen este atestat din nou în 
acelaşi loc, fără a i se putea dovedi o altă origine, trebuie să se admită că 
el a continuat neîntrerupt pe teritoriul respectiv. Or, fenomenul rostirii 
siflante se păstrează în unele graiuri din Banat şi Oltenia, fără a i se putea 


* Vezi supra, p. 62 





dovedi altă origine, după ce el a fost cunoscut în româna primitivă. în con¬ 
secinţă, trebuie să se admită că el a continuat neîntrerupt pe acest teritoriu 
încă de atunci. 

3. Fonetica istorică a limbii române nu a cunoscut şi nici nu cunoaşte 
o cauză internă atît de puternică şi eficientă în stare să înlăture o tradiţie 
fonetică de atîta amploare, cum este palatalizarea lui $ urmat de i, apărută 
în sec. V—VI şi generalizată ulterior în limba română. Dacă o astfel de cauză 
ar fi existat ca rezultat al unui proces intern de dezvoltare a limbii, ea ar fi 
acţionat şi în alte graiuri ale limbii noastre, ceea ce nu s-a întîmplat. în evo¬ 
luţia fonetică a limbii române sînt cunoscute şi alte fenomene arhaice întîr- 
ziate, păstrate pe plan local, după ce au evoluat în celelalte graiuri daco¬ 
române. Astfel este conservarea lui n protoromân (ca de ex. vine < lat. 
vinea „vie", cun < lat. cuneus „cui" ş.a.), în Banat. După cum bănăţenii 
de astăzi rostesc vine şi cun cu n din protoromână, tot astfel ei rostesc sase 
şi şarpe cu s protoromân nepalatizat. Privite diacronic, rostirea lui s -f- i 
primitiv nepalatizat, ca şi conservarea lui n protoromân, constatat pe acelaşi 
teritoriu cu rămăşiţe arhaice, apar ca o continuare firească a celor două 
fenomene identice din protoromână. Nu se poate afirma că rostirea lui n ar 
fi apărut în graiul bănăţean într-o epocă mai nouă, concluzie tot atît de valabilă 
şi despre rostirea cu s + i nepalatalizat. Ambele reprezintă cazuri de feno¬ 
mene arhaice păstrate în graiuri locale. Ceea ce astăzi, în perspectiva sin¬ 
cronică, apare ca o ciudată anomalie fonetică, în protoromână constituia o 
normă fonetică. Este indubitabil că, începînd cu sec. VI—VII, cele două 
rostiri (cu s şi ş) au coexistat timp de secole, concurîndu-se reciproc, pînă 
cînd inovaţia cu ş palatalizat s-a generalizat şi a biruit pe cea mai mare parte 
a teritoriului lingvistic românesc (sec. X—XI). în unele graiuri mai con¬ 
servatoare însă, cu deosebire în acele regiuni în care sigiliul latinităţii se 
imprimase mai puternic în fizionomia fonetică a limbii, cum erau Oltenia, 
Banatul şi sud-estul Transilvaniei, s-a păstrat vechea rostire protoromână 
cu s + i nepalatalizat. Dacă rostirea cu ş reprezintă astăzi biruinţa deplină 
a unei inovaţii apărute prin sec. V—VI, rostirea cu s reprezintă ultima re¬ 
zistenţă, în arii locale, izolate, a unei rămăşiţe fonetice arhaice de origine 
latină. La obiecţia că palatalizarea lui s + i reprezintă o „lege fonetică" în 
evoluţia limbii române, răspundem că faptul este desigur incontestabil, dar 
el nu exclude ca unele graiuri regionale să păstreze, în arii izolate, rostirea 
protoromână cu s nepalatalizat. Faptul se constată şi în cazul muierii con¬ 
soanelor V şi n, transformate în i în dacoromână. Aceasta nu a împiedicat 
ca, pe plan local, graiul bănăţean să păstreze încă rostirea vine (vie) *, iar 
graiul ceangăilor să mai aibă şi astăzi rostirea cu l’: eu l’eu, tu l’ei, el l'e 
(ieu, iei, ie). 

4. în ipoteza că depalatalizarea lui s s-ar datora unei tendinţe ce se 
impune în limbă ca urmare a unei influenţe străine, după cum sugerează 
Mircea Borcilă, atunci acea influenţă îndeplinea funcţia paradoxală de a 
consolida o tradiţie de rostire moştenită din latina populară**. Noi însă 
considerăm mai plauzibilă ipoteza cea mai logică, conform căreia fenomenul 
care în toate limbile europene coboară din protoslavă sau protogermană, în 


* I. Stan, Observaţii asupra evoluţiei n < i în limba română, în „Cercetări de lingvistică", 
IV, 1959, p. 49. 

** Vezi o constatare similară la Al. Graur, Evoluţia limbii române, Bucureşti, 1963, p. 76. 


85 



română trebuie să coboare de asemenea din protoromână, cu alte cuvinte, 
este un reflex întîrziat din latina populară. 

5. Ca şi vfr. toussir, it. tossir, eng. tussir, din graiurile romanice apusene, 
care păstrează rostirea latină cu s nepalatalizat, tot astfel şi rom. tusîre, din 
cele două graiuri amintite, reprezintă un fonetism protoromân întîrziat, pe 
plan regional, al aceleiaşi rostiri din latina populară (tussire). 

Rostirea siflantă ne apare astfel ca o permanenţă fonetică arhaică, prin 
care dacoromâna se întîlneşte şi se înrudeşte cu grupul limbilor romanice 
apusene, şi ca una din verigile de filiaţie fonetică dintre latina populară şi 
unele graiuri regionale dacoromâne. Evoluţia fonetică a limbii române nu 
exclude posibilitatea conservării, în arii dialectale izolate, a vechiului s latin 
anterior asimilării, păstrat şi în alte limbi romanice. 

Asemenea argumente nu au fost aduse nici pe departe în sprijinul ipotezei 
cumane sau maghiare a rostirii siflante la ceangăi. 

Permanenţa rostirii arhaice cu s latin nepalatalizat reprezintă o indicaţie 
preţioasă cu privire la continuitatea neîntreruptă în nordul Dunării a unei 
vechi populaţii romanice de grai siflant, din epoca romană pînă. în zilele 
noastre. 

* * 

* 

De obicei poreclele se atribuie colectivităţilor umane din cauza unei 
însuşiri curioase, a unui obicei ciudat, a unui defect care impresionează în 
mod deosebit pe ceilalţi oameni. în procesul de secuizare, ceangăii rosteau 
pocit limba maghiară, amestecînd sunetele româneşti cu cele ungureşti, 
în special rostirea siflantă românească transpusă în limba maghiară îi irita 
pe secui, care au născocit pe seama celor ce vorbeau astfel denumirea de 
ceangăi (ung. csăngok), preluată ulterior şi de publicistica românească. 

Nu negăm că, privită din perspectiva evoluţiei actuale, vechea rostire 
siflantă a unor graiuri regionale apare şi pentru români ca o rostire ciudată, 
pentru unii chiar ridicolă. Să nu pierdem însă din vedere că, în urmă cu şai¬ 
sprezece secole, aceasta era rostirea comună, tradiţională, de pe întregul 
teritoriu lingvistic al vechii Dacii. 

Datorită unor condiţii speciale de dezvoltare istorică, unii bănăţeni şi 
ceangăii au conservat-o multe secole după ce ea a dispărut din limba comună, 
întrebaţi de ce rostesc astfel aceste sunete, nici vorbitorii nu ştiu, ridică din 
umeri: „Nu seim, asă-i la noi, asă o grăit bătrîni, asă am apucat. . ." 


3. CONSERVAREA LUI L’ (MUIAT) 


începînd încă din româna primitivă, consoana l urmată de 1 (e scurt 

accentuat) şi 1 (i lung accentuat) s-a palatalizat, s-a muiat, rostindu-se l’, 
apoi, în dialectul dacoromân, s-a vocalizat, rostindu-se i, aproximativ în 

sec. XVI*. Fenomenul a cuprins deopotrivă elementele latine şi cele 
slave: 

lat. linum > l’in > iin > in 

„ llporem > l’epure > iepure 

„ levo > l’eţf, > iey, (iau) 

vsl. Ijutu > l’ute > iute 

„ krali > crai 

Stadiul V se conservă încă în dialectele suddunărene. în graiul ceangău 
acesta s-a menţinut parţial pînă astăzi, patru secole după transformarea lui 
în dacoromână, reprezentînd un exemplu de evoluţie întîrziată, încetinită. 
După atestările unor informatori bătrîni, pe vremea copilăriei lor (sfîrşitul 
sec. XIX), prezentul indicativ al verbului a lua se rostea astfel în satele 
catolice din grupul nordic: l’eu, l’ei, l’e, luăm, luaţi, Veu. Această rostire veche 
se aude încă în graiul unor bătrîni din Barticeşti, Gherăeşti, Pildeşti, Să¬ 
băoani, Corhana, Adjudeni (jud. Neamţ) şi Hălăuceşti (jud. Iaşi)**. 

în Săbâoani am auzit rostiri ca acestea: l’e gi be, nu H-ngie (ia de bea, 
nu te-mbia), Ve musca gin lapci (ia musca din lapte), l’e sama, măi băieci, 
(ia seama, măi băiete), Ve mina gi pi mini (ia mîna de pe mine). Forma de 
imperativ Ve a trecut şi în graiul unguresc local. în Săbăoani şi Pildeşti se 
spune şi astăzi Ve te (ia tu), ceea ce dovedeşte că acest fonetism era atît de 
frecvent odinioară încît a fost transmis şi graiului unguresc. Asemenea 
fonetisme vechi româneşti, în graiul unei populaţii considerate de obicei 
de origine ungurească, nu se datoresc hazardului şi nici nu sînt împrumutate 
de la moldoveni. Ele sînt moştenite din vechiul grai românesc transilvănean 
pe care ceangăii îl vorbeau anterior secuizării lingvistice, într-o epocă în care 
rostirea cu V (muiat) dăinuia încă în dacoromână (sec. XV—XVI). Pe atunci* 
strămoşii lor vorbeau numai româneşte. Despre bilingvismul apărut ulterior 
şi păstrat parţial şi astăzi la Săbăoani, menţionăm faptul constatat de Gusta v 
Weigand şi relatat de lingvistul maghiar Rubinyi Mozes, că ceangăii nu pot 
nici măcar pronunţa unele sunete ale limbii maghiare, pe care o vorbesc 
ca şi copiii cînd învaţă sunetele limbii. în schimb, atunci cînd vorbesc ro¬ 
mâneşte, ei mai folosesc şi astăzi fonetisme medievale. Ce concluzie se poate 
trage de aici ? Credem că una singură: aşa-zişii ceangăi sînt români, care 
odinioară au fost secuizaţi (mai mult sau mai puţin) în Transilvania***. 

* Cf. Florica Dimitrescu, op. cit. , p. 96. 

** Voind să ridic de jos mingea unei fetiţe, Maria Copilaş, din Barticeşti, ea a replicat,, 
energic: „Lasă c-o Veu ieu°, în care rostirea Veu se auzea foarte clar. Nu era o rostire spe¬ 
cific copilărească, fiindcă mama şi bunica fetiţei rosteau la fel. 

*** Sugestivă pentru bilingvismul unei minorităţi dintre ei este întîmplarea relatată de- 
losif Petru M. Pal, în cartea des citată de noi, Originea catolicilor din Moldova şi franciscanii , 
păstorii lor de veacuri. în vara anului 1936, Onisifor Ghibu, profesor la Universitatea din Cluj 
a făcut o vizită la Săbăoani, unde a stat de vorbă cu locuitorii, pe care i-a întrebat: — Ce sîn- 
teţi voi? — Români! au răspuns ei. — Cum români? Voi nu vorbiţi ungureşte? — Apoi, dom¬ 
nule, a răspuns un tînăr, limba aceasta e o pacoste pe capul nostru! (p. 73). 

Pacostea istorică de care vorbea tînărul din Săbăoani era procesul de securizare, căruia, 
i-au căzut victime majoritatea românilor din secuime, între ei fiind şi înaintaşii ceangăilor. 
Oamenii au păstrat tradiţia că sînt români, dar „pacostea 0 limbii ungureşti face să nu fie crezuţi, 
ba unii autori văd chiar în această „pacoste 0 dovada originii lor ungureşti. De bună seamă 
că şi acest grai dovedeşte ceva, şi anume secuizarea lingvistică a românilor transilvăneni, el nu 
dovedeşte însă originea lor maghiară. 

B 

LEXICUL 


1. TERMINOLOGIA RELIGIOASĂ 


Numeroşi sînt observatorii care recunosc că fenomenul ceangău implică 
atîtea elemente structurale româneşti, încît ceangăii cu greu pot fi deosebiţi 
de românii moldoveni. Un istoric maghiar de pe vremuri, Elek Gego, care 
i-a vizitat în 1838, constată la ei atîtea elemente nemaghiare, în limbă, port, 
obiceiuri şi în modul de viaţă, încît trage concluzia, justă din punct de vedere 
ştiinţific, că la origine ceangăii nu sînt maghiari [127]. 

Ceea ce derutează astăzi pe mulţi observatori români, în special pe cei 
■care nu sînt familiarizaţi cu vechea problemă a secuizării, este apartenenţa 
lor confesională catolică. Dacă ceangăii nu ar fi catolici, nimeni nu ar fi 
ispitit a-i crede unguri de origine. Există chiar unele comunităţi ai căror lo¬ 
cuitori, după stabilirea în Moldova, au trecut la confesiunea ortodoxă. Astfel 
sînt satele Budeşti şi Bălţăteşti (jud. Neamţ), unde locuitorii au cunoscut 
şi folosit mult timp graiul siflant transilvănean*, iar astăzi sînt consideraţi 
moldoveni, fiind ortodocşi şi vorbind moldoveneşte. în schimb rudele lor 
rămase catolice sînt considerate de origine ungurească. Prin urmare, criteriul 
confesional nu este valabil în stabilirea apartenenţei etnice. Ceea ce s-a în- 
tîmplat cu istroromânii catolici, care au trăit în simbioză cu croaţii, s-a 
întîmplat şi cu românii catolici secuizaţi din Transilvania, ca urmare a 
simbiozei lor cu secuii. Datorită condiţiilor istorice de dezvoltare, numeroşi 
români au trecut la confesiunea catolică. Acest fapt este interpretat şi in¬ 
vocat ca o dovadă a originii lor maghiare. Ei însă se consideră români de 
neam şi de limbă. Dar vechea confuzie între confesiune şi apartenenţă na¬ 
ţională încă se menţine şi deci lumea îi consideră ca atare. Ceea ce descoperim 
însă sub aparenţe nu confirmă această părere. Se constată că întregul sub¬ 
strat religios inerent modului lor de gîndire şi de viaţă este românesc, iar 
terminologia religioasă cu caracter arhaic şi folcloric este în întregime de 
origine latino-slavă. Chiar şi o serie de noţiuni specifice catolicismului apusean 
poartă denumiri slave. Astfel în graiul românesc ceangău e numit episcopul 
■vlăgicî (vlădică), liturghia e sluzbî (slujbă), ceremonia scurtă [de seara] e viiernî 
(vecernie), rozariul poartă numele de mătănii [128], rugăciunile sînt osinasî 
(ocinaşe), ca în tipăriturile coresiene, predica se cheamă în unele sate şi 
cazanii, slujba la morţi e prohod, iar preotul sluzăsti, spovigesci,împărtăsăsci, 
bocadi, cununi etc. Alţi termeni: Maica Domnului, Maica Presista, Sfînta 
FisQarî, nir, iertăsune [129], groapî, gropni§eri, pomani, pominiri, comînd 
[130], bosit, Grăsun, Bobocadî, Stracenii, Florii, Pasci, Ispas, Rusalii, Sinketru, 


* Domokos Pâl Peter, op. cit., p. 97. 

Sîndîieni, Sîncilii, Sîntă-Mării, inzer [131], dracu, nicuratu, spurcatu, usigă-l 
crusa si tămîia, Doamni-ăzutî, Doamni firesci sî apîrî, bodaprosci [132] etc. etc. 

Prezenţa masivă a terminologiei ortodoxe tradiţionale în graiul cean¬ 
găilor catolici, presupuşi unguri, care trăiesc de secole în disciplina bisericii 
apusene şi sub conducerea severă a clerului latin, provoacă nedumerire. 
Care este explicaţia acestei terminologii şi a tradiţiilor româneşti în graiul 
şi în mentalitatea lor ? Şi invers: cum trebuie să interpretăm absenţa aproape 
totală a terminologiei şi specificului unguresc ? S-ar putea oare o dovadă 
mai evidentă a fondului lor etno-lingvistic românesc şi o confirmare mai 
pregnantă a intuiţiei lui N. Iorga, care spune despre ei că nu sînt nici pe 
departe aşa de străini cum s-ar putea bănui ? Istoria şi limba ne oferă singura 
posibilitate de înţelegere a aşa-zisei enigme ceangăieşti. Trecînd la catolicism, 
înaintaşii lor şi-au schimbat numai forma exterioară a cultului, au trecut sub 
altă autoritate bisericească, dar nu şi-au schimbat fondul sufletesc şi vechea 
lor mentalitate, nu au lepădat zestrea de datini, nici terminologia tradiţională 
religioasă. Nu negăm că, datorită disciplinei canonice romane, fondul lor 
sufletesc nu a primit mai multă vigoare, cu urmări pozitive în viaţa publică 
şi de familie, dar structura lui intimă a rămas aceeaşi. Revenind la termeni, 
în Transilvania cazania a fost mult timp cartea fundamentală de predici, 
de aceea în unele sate catolice predica se numeşte şi acum căzariie, iar preotul 
căzănuiesci la biserică. Textul rugăciunilor a putut cunoaşte multe schimbări, 
dar în popor ele se numesc pînă astăzi osinasî, ca în sec. XVI. Liturghia se 
celebra pînă de curînd în limba latină, dar denumirea i-a rămas tot cea 
slavă — sluzbî. Tradiţionalele ouă roşii de Paşti, încondeiate cu podoabe 
în formă de cruce, se numesc şi acum ouă încrstiti, de la vsl. kristu „cruce" 
ş.a.m.d. Acestea sînt tradiţii moştenite din vechime şi ele demonstrează că 
teza unor istorici despre originea maghiară a ceangăilor după criteriul apar¬ 
tenenţei confesionale este infirmată în primul rînd de terminologia lor re¬ 
ligioasă, de criteriul suveran al faptelor lingvistice şi folclorice. Limba şi 
folclorul nu mistifică, aşa cum se întîmplă cu tezele tendenţioase ale istoricilor 
subordonaţi altor interese decît cele de ordin ştiinţific. Meglenoromânii au 
devenit mahomedani, istroromânii sînt catolici, dar nimeni nu a susţinut 
vreodată că din această cauză ei nu ar fi români. Numai în cazul ceangăilor 
optica este schimbată. Ei, fiind catolici, sînt consideraţi unguri de origine, 
deşi graiul lor este şi astăzi cel vechi românesc. Dar nici maghiarii nu i-au 
putut transforma pe ceangăi în maghiari, nici părerile unor istorici nu i-au 
putut determina a uita că sînt români. 


2. NUMELE DE FAMILIE 

în matricolele bisericeşti ale parohiilor catolice din Moldova constatăm 
o situaţie semnificativă. Să analizăm, de exemplu, cazul unui sat de frunte 
din jud. Bacău, Luizi-Călugăra, în care noii locuitori transilvăneni se stabilesc 
între anii 1730—1740. Pe lîngă un procent de nume ungureşti de 30%, dintre 
care multe sînt nume româneşti traduse în ungureşte, la marea majoritate 
a locuitorilor se constată nume de familie româneşti: Bîrsan, Mocanu, Giurgiu, 
Lupan, Zaharia, Solomon, Gălaţanu, Moraru, Păuleţ, Tulbure, Colţa, Fînaru, 

Cazacii, Iancu, Butacu, Butăcel, Armanu, Lupu *, Cojocaru, Olani, Voinea, 
Macarie, Marcu, Condac, Cernica, Jitaru, Clopotarii, Bogdan, Bogdanei, 
Bălan, Sumănaru, Mititelu, Pătraşcu, Vornicii etc.** 

Situaţii asemănătoare aflăm şi în matricolele altor sate*** [134], Pre¬ 
tutindeni numele de familie româneşti sînt predominante, în proporţie de 
circa două treimi. Judecind după numele şi portul lor românesc, locuitorii 
din Luizi-Călugăra nu pot fi decît români. Ei înşişi se consideră români de 
neam. Din păcate, organele administraţiei româneşti de odinioară considerau 
unguri pe toţi locuitorii de aici, ca şi pe cei din alte sate catolice din Moldova, 
din cauza confesiunii lor, oferind astfel o preţioasă mînă de ajutor unor 
revendicări fără temei şi propagandei antiromâneşti de peste hotare. 

Onomastica ceangăilor din Moldova se aseamănă foarte mult cu cea a 
românilor din Transilvania, deoarece s-a format în aceleaşi condiţii istorice. 
Indiferent însă de numele de familie pe care îl poartă şi indiferent cum sînt 
priviţi de unii sau de alţii, ei se ştiu numai români, se manifestă ca români 
şi trăiesc după coordonatele lor româneşti de totdeauna. 


3. REGIONALISME DE ORIGINE LATINĂ 
a. Ler (< lat. lever 'cumnat’) 

O preţioasă moştenire lexicală, coborîtoare din latina populară şi dis¬ 
părută din româna comună****, este termenul de înrudire Ier, leru-neu, vocativ 
lerule, diminutiv lerisorule, cu sensul de cumnat. Termenul nu are nici o 
legătură de înţeles sau origine cu Ier din refrenul colindelor şi s-a păstrat 
numai în graiul ceangăilor, frecvent cu deosebire în grupul nordic. Probabil 
că a circulat şi în alte graiuri regionale, de unde a dispărut fără urmă, fiind 
concurat şi apoi eliminat de sinonimul cumnat (< lat. cognatus). După o 
informaţie orală, pe care nu am putut-o verifica personal. Ier s-ar auzi ici-colo 
şi în vorbirea bătrînilor din unele sate de la poalele Munţilor Codrului (Archiş, 
Beliu, Groşeni, Nermiş şi Răpsig, în jud. Arad). Dicţionarele limbii române 
şi glosarele regionale nu-1 înregistrează, semn că termenul a dispărut de mult. 
Nu-1 cunoaşte nici Vasile Scurtu, eruditul cercetător al termenilor de înrudire 
româneşti *****. S-ar părea că odinioară el a circulat în dacoromână, dovadă 
posibilă fiind toponimul Lereşti şi numele de familie Lerescu, Lereanu, care 
presupun o rădăcină Ier. Acest termen de înrudire reprezintă un vestigiu 
de origine latină, căci atît semantic cît şi după normele fonologiei istorice 


* Un vlăstar al acestei familii. Andrei Lupu, a fost primul erou român căzut pe pămîntul 
Bulgariei în timpul Războiului de Independenţă (în noaptea de 13/14 august 1877) [133]. 

** Iosif Petru M. Pal, op. cit., p. 52. 

*** Chiar în Găiceana (jud. Bacău), unde locuitorii se consideră azi maghiari, dovadă 
că procesul de secuizare a acţionat la ei în adîncime şi a atras după sine şi o mutaţie de con¬ 
ştiinţă, pe lingă multe nume de familie ungureşti, se întîlnesc şi destule nume româneşti, ca: 
Avâdanei, Bariu, Ciobanu, Cojocaru , Spâtaru, Rotaru, Blăjut, Cojan, Cernica, Bogdan , Juratu, 
Guşa, Iancu > Petrici etc. (vezi Petru Râmneanţu, Problema iradierii românilor din Transilvania 
în principatele române , p. 143). 

**** v ez i şi supra, p. 64—65 

***** Vasile Scurtu, Termenii de înrudire în limba română, Bucureşti, 1966. 

a limbii române, el derivă din lat. lever, devenit mai tîrziu levir, leviri (cu e 
lung accentuat), care figurează în toate lexicoanele limbii latine cu înţelesul 
de cumnat. Căderea lui v în poziţia intervocalică a dat naştere rom. Ier. 
După Quicherat*, lat. levir îl aflăm cu acelaşi sens la scriitorii latini Festus 
şi Isidorus (sec. YI—VII), precum şi în Digestele împăratului Justinian, unde 
este folosit ca termen juridic, cu precizarea clară a înţelesului: „vir sororis 
levir est" , întocmai ca în graiul ceangăilor, unde soţul unei surori mai în 
etate este denumit Ier, implicînd o nuanţă de respect cînd este folosit de 
cumnaţii mai tineri. Este interesant faptul că acest termen popular şi juridic 
latin din sec. VI, dispărut din toate dialectele româneşti (exceptînd, poate, 
satele arădene menţionate), s-a putut conserva în graiul regional ceangău, 
cu conţinut semantic identic şi cu aproape acelaşi schelet sonor ca în latină. 
Pentru limba română, acest grai are meritul de a fi vehiculat un termen 
latin unic şi fenomenul rostirii siflante din latina populară pînă în zilele 
noastre. Cuvîntul Ier fiind necunoscut idiomurilor romanice şi limbilor po¬ 
poarelor vecine, urmează că s-a putut conserva şi transmite numai prin filiera 
graiului unei populaţii dacoromâne, care a vorbit ab initio în grai romanic, 
încă din epoca îndepărtată a originilor. Complexul de cauze care au dus la 
dispariţia acestuia pe întregul cuprins romanic şi la conservarea lui numai 
în aria mică a graiului ceangău este greu de elucidat. S-a păstrat în daco¬ 
româna transilvăneană, a dispărut de aici, menţinîndu-se numai în aria 
izolată a acestui grai. Ca şi în cazul rostirii siflante, faptul ilustrează încă o 
dată caracterul arhaic şi conservator al graiului respectiv, confirmînd teoria 
lui Bartoli cu privire la conservatorismul ariilor laterale izolate**. 

Conservarea acestui termen numai sau aproape numai în graiul ceangău 
şi vehicularea lui pe parcusul întregii istorii a limbii române nu poate fi 
pusă de acord cu teoria despre ceangăii ce formează „a moldvai magyarsâg", 
căci în această ipoteză ne-am găsi în faţa unui termen şi a unui fenomen 
fonetic arhaic care coboară în linie dreaptă din latina populară prin filiera 
unor presupuşi maghiari din Atelkuz sau din regiunea Râba a Ungariei 
occidentale, prin filiera unor maghiari care abia la finele sec. IX îşi fac apa¬ 
riţia în Panonia, ipoteză care, evident, nu poate fi considerată plauzibilă. 
De unde urmează că aceşti moştenitori şi purtători ai unor astfel de perma¬ 
nenţe latine nu pot fi decît o ramură de dacoromâni transilvăneani. 

Dar cuvîntul Ier implică şi un alt aspect interesant. El a trecut cu acelaşi 
înţeles şi în graiul unguresc ceangău, sub forma ler-em şi ler-eszkem (lerule, 
lerisorule). La fel au trecut în acelaşi grai şi termenii a corinda şi păcurar, 
sub forma korinddlni şi pakurăr. 

Adepţii teoriei că ceangăii sînt de origine maghiară trebuie să rezolve 
şi această problemă spinoasă: oare cei trei termeni de origine latină au trecut 
din româneşte în ungureşte sau din ungureşte în româneşte ? Răspunsul 
este prea evident: ei au trecut din româneşte în ungureşte, căci limba maghiară 

* L. Quicherat et A. Davelny, Dictionnaire latin-frangais, ed. XLIV, Paris, f.a., de 
unde am luat informaţiile şi citatul. 

** Vezi Sextil Puşcariu, Limba română. I. Privire generală , Bucureşti, 1976, p. 212. 

nu putea nicidecum să-i moştenească din latină. în ungureşte i-au adus înşişi 
ceangăii, care, în decursul procesului de secuizare, pe lîngă o serie de foneme 
proprii, au transpus în graiul de adopţiune o cantitate însemnată de termeni 
lexicali româneşti, printre care şi unii termeni pastorali şi de înrudire. Pentru 
cei ce vor să vadă cu toată claritatea, aceşti termeni româneşti transpuşi 
de ei în ungureşte ilustrează atît originea românească a ceangăilor secuizaţi, 
cît şi prioritatea în timp a graiului lor românesc, ca prim termen lingvistic 
al bilingvismului ulterior. Cu alte cuvinte, înainte de a vorbi ungureşte, ceangăii 
au vorbit româneşte. Aceeaşi prioritate în timp a graiului românesc faţă de 
cel unguresc este ilustrată şi de transferul unor fenomene fonetice româneşti 
în graiul unguresc (rostirea siflantelor, africatizarea dentalelor, iodizarea 
lui e, rostirea cu s a africatei maghiare cs, transferul vocalei româneşti ă), 
pe care le constatăm în graiul respectiv din Săbăoani. Este extrem de inte¬ 
resantă constatarea că, pe cînd graiul unguresc ceangău este plin de fenomene 
fonetice româneşti, graiul românesc al aceloraşi ceangăi nu cunoaşte nici un 
fenomen fonetic care ar putea fi atribuit unei influenţe maghiare. Faptul se 

explică istoriceşte: graiul românesc al strămoşilor ceangăilor era constituit 
şi era vorbit cu secole înainte de apariţia maghiarilor şi secuilor în Tran¬ 
silvania. 

Se vede că autorii teoriilor cu privire la „frîntura de populaţie maghiară 
a ceangăilor din Moldova" nu au prevăzut cu siguranţă aceste neplăcute, 
pentru ei, complicaţii lingvistice. 

Prin urmare nu se poate vorbi în mod ştiinţific despre ceangăi ca maghiari. 
Ei reprezintă o veche populaţie românească transilvăneană, iar faptul că 
odinioară au traversat un trecător proces de secuizare, astăzi de mult lichidat 
în cea mai mare parte, nu legitimează deloc pretenţia unora că ar fi maghiari. 


b. Corindă (< lat. kalenda) 

în folclorul românesc este bine cunoscut termenul colindă (cu l), de origine 
latină, prin filieră slavă (lat. kalenda > vsl. kolenda > rom. colindă ) [135]. 
Ca şi unele graiuri transilvănene, graiul românesc ceangău cunoaşte şi va¬ 
rianta ’corindă (cu r), moştenit direct din latină: kalenda > cărindă > 
corindă, care avea o arie de circulaţie extinsă, împreună cu derivatele: a. 
corindă, corindat: corindător. 

Noi sîncem corindători, 

Nu stăm nQapca pi cupciori. 

Am vinit la corindat, 

La hăit sî la urat. 

La gospodari gin sat. . . 

în ultimul timp corindă începe să dispară în multe sate, în unele a şi dis¬ 
părut, sub influenţa şcolii şi a graiului moldovenesc. Se mai aude în vorbirea 
bătrînilor din unele sate izolate. Termenul face parte din vechea bază lexicală 
transilvăneană a graiului românesc ceangău şi dovedeşte că originea teri- 

torială a acestui grai este Transilvania. De asemenea el confirma şi legăturile 
care au existat într-o epocă mai veche între strămoşii ceangăilor şi alte 
graiuri transilvănene. Cum am văzut, derivatul a corinda a trecut şi în 
graiul unguresc ceangău, sub forma korindălni. 


c. Român „soţ" 

Este semnificativ faptul, atestat şi în alte regiuni, că femeile îşi denumesc 
în mod frecvent soţii cu apelativul român: măi române, românu-neu, n-o vinit 
românii, n-o murit românu. Dacă ele ar avea conştiinţa că sînt maghiare, 
desigur că nu şi-ar denumi soţii cu acest termen [136]. 

c 

CONCLUZII 


„CU DOSARUL FĂRĂ GREŞ AL LIMBII ÎN MÎNĂ" 

„Limba este tezaurul cel mai preţios 
pe care îl moştenesc copiii de la părinţi. . . 
Ea este cartea de nobleţe,, 
testimoniul de naţionalitate al unui neam/' 

V. Alecsandri 


1. Popoarele se confundă cu însăşi limba lor tradiţională pe care au 
moştenit-o de la înaintaşi. Originea şi trecutul popoarelor se oglindesc în 
limba lor maternă, care le întregeşte şi le defineşte fiinţa. 

în funcţie de împrejurările istorice în care trăieşte şi constrînsă de acestea, 
o populaţie poate uneori adopta şi limba altei populaţii cu care conlocuieşte. 
Astfel ia naştere bilingvismul. Acesta este şi cazul ceangăilor, care, trăind 
timp îndelungat împreună cu secuii, au deprins în mare parte şi graiul un¬ 
guresc al acestora. în cazul dat, istoricul face cuvenita deosebire între cei 
doi termeni ai bilingvismului: termenul prim, stratul lingvistic primitiv 
moştenit de la înaintaşi, şi termenul secund, adică superstratul lingvistic 
adoptat sub presiunea evenimentelor istorice. Starea de bilingvism se rezolvă 
de obicei tot datorită unor asemenea evenimente, fie prin uitarea, fie prin 
adoptarea definitivă a unuia dintre cei doi termeni. în cazul de faţă, ceangăii 
transilvăneni bilingvi, stabiliţi în Moldova în sec. XVIII, abandonează repede 
limba maghiară, termenul secund al bilingvismului lor, pe care o uită definitiv, 
continuînd a vorbi româneşte în graiul lor tradiţional siflant adus din Tran¬ 
silvania, redevenind unilingvi, ca şi în perioada lor istorică premaghiară. 

2. Pentru ceangăii din Moldova, graiul lor românesc transilvănean 
reprezintă cea mai valoroasă moştenire culturală, păstrată de la înaintaşii 
lor români din Transilvania. Studiul acestui preţios document de limbă şi 
de istorie ne oferă astăzi principalul izvor de informare şi de documentare 
cu privire la trecutul istoric, la originea şi la întreaga lor problematică istorico- 
lingvistică. Fără studiul acestui grai, trecutul lor istoric nu poate fi înţeles. 

3. Misionarii italieni din sec. XVIII şi XIX confirmă toţi existenţa 
graiului românesc al ceangăilor. Chiar Petru Zold, misionar secui, atestă că 
ei toţi vorbesc româneşte. Numai autorităţile bisericeşti din Transilvania 
şi Ungaria, tendenţios informate şi deci în necunoştinţă de cauză, negau 
în faţa Romei acest fapt, cu scopul precis de a obţine îndepărtarea misionarilor 
italieni din Moldova şi înlocuirea lor cu cei maghiari. Din fericire, papa şi 
Congregaţia de Propaganda Fide cunoşteau bine realitatea şi deci schim¬ 
barea preconizată cu atîta insistenţă nu s-a realizat. 

4. în sfîrşit, lingvistul maghiar Gâbor Szarvas (1873), ca şi alţi autori 
dinaintea lui, constată că cei mai mulţi ceangăi vorbesc româneşte. După 

părerea sa, însuşită şi răspîndită de atunci şi pînă astăzi de autorii maghiari, 
graiul românesc al ceangăilor ar fi un rezultat al „românizării" lor de către 
moldoveni. Fiind prea puţin informat asupra problemelor de dialectologie 
română, Szarvas confunda graiul lor transilvănean cu graiul moldovenesc, 
eroare de neiertat sub raport ştiinţific, cu atît mai gravă pentru cei care o 
mai susţin şi în zilele noastre. 

5. Dovada cea mai grăitoare că acest grai românesc a existat în trecut 
şi s-a vorbit fără întrerupere este faptul că şi în zilele noastre ceangăii, în 
special bătrînii, vorbesc în graiul lor siflant şi africatizant, pe care, evident, 
nu-1 puteau primi de la moldovenii care nu-1 cunoşteau, ci l-au moştenit 
dintr-o epocă veche de la strămoşii lor români din Transilvania. 

6. După cum odinioară, pe timpul Şcolii Ardelene, studiul limbii române 
a ilustrat şi a demonstrat originea şi apartenenţa romanică a limbii şi a 
poporului român, tot astfel, la scară dialectală, studiul vechiului grai tran¬ 
silvănean al ceangăilor ilustrează şi demonstrează originea şi apartenenţa 
românească transilvăneană a vorbitorilor lui. Cheia dezlegării aşa-zisei enigme 
a ceangăilor este graiul lor românesc propriu, care se vorbeşte şi astăzi. 

7. Vechea teză a istoriografiei maghiare, privită ca o axiomă în ştiinţa 
de odinioară, conform căreia ceangăii ar fi fost deznaţionalizaţi şi asimilaţi 
lingvistic de către românii moldoveni, nu ţinea seamă nici de graiul lor 
românesc şi nici de originea lor românească, venind astfel în dezacord cu 
istoria şi cu faptele de limbă. Această teză reprezintă un nonsens, o impo¬ 
sibilitate de fapt, o gravă inadvertenţă ştiinţifică. Bilingvismul româno- 
unguresc de odinioară a fost o realitate pentru mulţi ceangăi, dar el nu se 
datoreşte deznaţionalizării din Moldova, ci secuizării din Transilvania: nu 
românii au asimilat aici pe ceangăii maghiari, ci maghiaro-secuii au dezna¬ 
ţionalizat dincolo, în Transilvania, o parte din români. Pentru ceangăi. 
Moldova a fost limanul unde şi-au salvat şi întremat fiinţa lor etnică ro- 
m ânească. 

8. Actualul dualism dialectal al ceangăilor din Moldova are o semnificaţie 
istorică precisă, aceea că, înainte de a deprinde graiul moldovenesc, ei au 
vorbit româneşte în graiul lor propriu transilvănean. Prin urmare ei nu mai 
puteau fi şi nici nu era cazul să fie românizaţi de moldoveni. Aceştia nu le-au 
împrumutat o limbă nouă, nu le-au impus o nouă conştiinţă lingvistică, ei 
nu au făcut altceva decît doar să-i influenţeze indirect, prin contactul inerent 
de zi cu zi, ca pe lîngă graiul lor propriu să deprindă şi pe cel moldovenesc. 

9. Uitarea graiului unguresc de către marea majoritate a ceangăilor 
nu era un efect al românizării lor imposibile. în condiţiile evadării de sub 
dominaţia maghiară, abandonarea şi uitarea graiului unguresc au fost re¬ 
zultatul reacţiei fondului lor originar etno-lingvistic românesc, acea „reazione 
etnologica" de care vorbeşte Ascoli*. Nemaiavînd nevoie de limba maghiară 
în relaţiile social-economice şi culturale, ei au părăsit această limbă impusă 
odinioară în secuime, sfîrşind prin uitarea ei definitivă. Procesul de dez- 
secuizare s-a produs spontan, ca un reflex al unei necesităţi interne, favorizat 
şi de noile condiţii istorice din Moldova. 

10. Graiul siflant al ceangăilor a reprezentat timp de secole graiul fa¬ 
miliei, al căminului (die Heimsprache ), îndeplinind funcţia de apărător şi 
conservator al individualităţii lor etno-lingvistice mereu ameninţate. Tena- 


* Vezi B. Petriceicu-Hasdeu, Etymologicum Magnum Romaniae, I, Bucureşti, 1972, p. 26. 

citatea cu care a fost conservat acest grai, în condiţii neînchipuit de grele, 
împotriva tuturor formelor de opresiune ale stăpînirii străine, se integrează 
în lupta comună a întregului popor român pentru păstrarea limbii şi identi¬ 
tăţii sale etnice de-a lungul istoriei, fapt care' determina pe umanistul Bon- 
finius să afirme că românii s-au luptat mai mult pentru păstrarea limbii 
lor decît pentru viaţă. în epoca noastră, acelaşi grai străbun reprezintă 
din punct de vedere ştiinţific dovada istorică incontestabilă şi testimoniul 
lingvistic cert al originii şi apartenenţei lor româneşti. 

11. Tentativa de odinioară de a rupe pe ceangăi din comunitatea na¬ 
ţiunii române s-a lovit de obstacolul invincibil al limbii, făcîndu-se încă o 
dată dovada că, în lupta pentru existenţa şi pentru păstrarea fiinţei naţio¬ 
nale, un popor nu poate fi doborît atîta timp cît el nu-şi părăseşte limba, 
forţa cea mai dinamică a conştiinţei de neam. 

Diferitele versiuni neştiinţifice de odinioară şi chiar de astăzi despre 
originea lor s-au dovedit zadarnice şi inutile. Oricare ar fi fost speculaţiile 
cercetătorilor mai mult sau mai puţin savanţi, ceangăii nu şi-au uitat originea 
şi nu şi-au părăsit graiul lor românesc. 

12. A nega originea şi apartenenţa românească a acestei populaţii în¬ 
seamnă nu numai a ignora un capitol dureros al trecutului nostru istoric, 
ci şi a nega documentului lingvistic orice valoare probantă, mergînd astfel 
împotriva evidenţei şi raţiunii ştiinţifice. Acest fapt de limbă şi de istorie, 
graiul lor românesc transilvănean, rectifică în mod fundamental perspectiva 
ştiinţifică din care trebuie privită întreaga problematică de acum înainte. 

13. „Cu dosarul fără greş al limbii în mînă", după expresia lui Vasile 
Bogrea, vechea tradiţie populară a ceangăilor cu privire la apartenenţa lor 
românească din moşi-strămoşi este confirmată de faptul de limbă. Pe baza 
graiului românesc transilvănean vorbit de marea ei majoritate, această 
populaţie din Moldova nu mai poate fi privită ca o enclavă etnică de origine 
alogenă, nici ca o minoritate etnică conlocuitoare, ci ca o populaţie româ¬ 
nească de origine transilvăneană, aşa cum a fost din totdeauna. Căci limba 
e o moştenire vie, caracteristică şi definitorie pentru cei ce o vorbesc, ea 
nici nu se înşeală şi nici nu poate înşela. Ea reflectă în mod obiectiv ade¬ 
vărul vieţii şi al istoriei. 

14. Dacă părăsirea şi uitarea graiului unguresc, rezultat al secuizării 
de odinioară, au fost determinate de reacţia fondului etno-lingvistic şi de 
opţiunea proprie a populaţiei, în schimb părăsirea de către ştiinţă a unei 
vechi erori istorice şi repararea nedreptăţii seculare comise faţă de această 
veche populaţie românească rămîn de acum înainte sarcini imperioase ale 
lingvisticii şi istoriografiei române. 

Prezentul studiu reprezintă numai un început al acestei acţiuni de restau¬ 
rare ştiinţifică şi naţională. 

Port popular din zona Roman (Faraoani) 



Port popular din zona Bacău 









Port vechi din Tămăşeni (1918) 



Horă la Răchitcni (1918) 





Vechi interior (Valea 


Seacă, jud. 


Bacău) 



Mirii, nănaşii, chemătorii şi druştele (jud. Bacău, 1947) 







Port do sărbătoare din zona Roman (Oţeieni) 



Fete şi flăcăi în port de sărbătoare (jud. Bacău) 








Grup de tinere din Faraoani 







Costum de sărbătoare din Săbăoani (jud. Neamţ) 









O nuntă în zilele noastre ia Sărata (jud. Bacău) 





Costumul popular din Luncaşi (jud. Iaşi) 



Anexe 



INTERFERENŢELE FONETICE ROMÂNEŞTI ALE 
GRAIULUI UNGURESC CEANGĂU 


Sub aspectul său morfologic şi lexical, graiul unguresc ceangău este 
astăzi destul de bine cunoscut, datorită cercetărilor mai vechi şi mai noi, 
ultimele fiind întreprinse cu asiduitate de către lingviştii maghiari clujeni, 
ale căror rezultate sînt cuprinse în cele două volume publicate de prof. Gyula 
Mârton *. Alta este situaţia cercetării acestui grai sub aspect fonetic. După 
părerea noastră, rezultatele la care s-a ajuns pînă acum ar avea nevoie 
de unele elucidări. 

De la Gâbor Szarvas încoace, toţi cercetătorii maghiari au avut în vedere, 
în mod exclusiv, graiul unguresc vorbit de o minoritate dintre ceangăi, toţ i 
au ocolit şi ignorat cu desăvîrşire graiul românesc vorbit de marea lor majo¬ 
ritate. Acelaşi lucru îl constatăm şi în lucrările lui Gyula Mârton, foarte 
valoroase din punctul de vedere al graiului unguresc, cu o singură lacună: 
ele ignoră graiul românesc ceangău, ca şi cum acesta nici nu ar exista. Şi 
totuşi există, se foloseşte şi azi şi a exercitat o puternică influenţă şi asupra 
graiului unguresc. 

Ca urmare, sistemul fonetic al acestui grai, cu o fizionomie ciudată, 
este un sistem nemaghiar, de tip caracteristic ceangăiesc (românesc), străin 
tradiţiei fonetice maghiare. Cunoaşterea sistemului fonetic al graiului româ¬ 
nesc ceangău ne oferă dezlegarea enigmei graiului unguresc vorbit de ceangăi, 
în procesul de secuizare lingvistică, românii transilvăneni nu s-au putut 
obişnui cu sistemul fonetic fino-ugric al graiului secuiesc, cu urmarea că ei 
au transferat în graiul de adopţiune o bună parte a sistemului fonetic al 
graiului lor românesc, dînd astfel naştere unui nou grai unguresc, graiului 
unguresc ceangău, specific românilor secuizaţi. 

Atunci cînd, datorită unor condiţii istorice, oamenii trebuie să înveţe 
o limbă străină, cu alte cuvinte, cînd se trece de la un sistem tradiţional de 
articulaţie a sunetelor la un sistem de rostire caracteristic unui alt idiom, 
ei nu pot părăsi modul de rostire iniţial, specific vechii lor baze de articu¬ 
laţie. Chiar cînd au reuşit a deprinde lexicul şi morfologia din noua limbă, 
ei nu se pot adapta uşor noului mod de articulare a sunetelor, pe care le vor 
rosti după caracteristicile proprii limbii lor materne. Ei aduc în noua limbă 
anumite predispoziţii şi predilecţii de rostire, un anumit mod de intonaţie, 
de accentuare, de ritm al vorbirii, aduc deci amprenta sistemului fonetic al 


* Mârton Gyula, A moldvai csângâ nyelvjârâs român kolcsonszavai ; idem, Igetdvek , igei 
jelek es szemelyragok a moldvai csdngo nyelvjârâsban (Teme verbale, sufixe verbale şi terminaţii 
personale în graiul ceangău din Moldova), Bucureşti, 1974. 

limbii lor originare. Astfel au procedat dacii cînd au învăţat limba latină 
a coloniştilor romani, la fel au procedat slavii asimilaţi, care au transmis 
limbii române adoptate unele modalităţi de rostire caracteristice limbii lor, 
tot astfel au procedat şi românii secuizaţi cînd au adoptat graiul unguresc. 
Fiind vorba de interferenţa a două limbi eterogene, influenţa limbii române 
asupra sistemului morfologic al graiului unguresc este slabă. Această influ¬ 
enţă este deosebit de puternică încă asupra sistemului fonetic, deoarece ro¬ 
mânii, vorbitori ai unei limbi romanice, nu reuşeau a asimila cu uşurinţă 
sistemul vocalic şi consonantic de tip fino-ugric al limbii maghiare. Românii 
nu pot rosti vocalele ungureşti (a, e, o, 6, u, ii), pe care le înlocuiesc cu 
vocalele româneşti apropiate. 

Un cuvînt secuiesc [maghiar] ca fiistos „afumat" se rosteşte ceangăieşte 
fisztesz (fistăs), în care şuierătoarea secuiască s (rom. ş) e înlocuită cu 
siflanta s, vocalele ii şi o sînt delabiliazate şi rostite româneşte i şi ă, deoarece 
ceangăii nu pot pronunţa sunetele caracteristice ungureşti. 

Un cuvînt secuiesc [maghiar] ca az Isten 'Dumnezeu' se rosteşte z-Iszten 
(z-Istăn), în care constatăm nu mai puţin de patru fenomene fonetice româneşti: 

1) afereza lui a iniţial neaccentuat din articolul az, la fel ca în rom. 
miel din lat. agnellus; 

2) aglutinarea articolului cu cuvîntul următor care începe cu vocală, 
formînd corp comun cu el în rostire (z-Istăn), ceea ce împrumută artico¬ 
lului hotărît o fizionomie specific ceangăiască; 

3) rostirea sibilantei ungureşti s (rom. ş) ca s, din cauză că ceangăii 
manifestă o veche intoleranţă faţă de sibilantele s, j; 

4) înlocuirea vocalei e prin vocala românească ă, necunoscută vocalis- 
mului maghiar. 

în graiul unguresc ceangău, mai ales în cel de la Săbăoani, aspectul 
sonor al cuvîntului unguresc a fost supus unei readaptări fonetice totale. 
Sunetele tipice ungureşti, necunoscute sistemului fonetic al ceangăilor, au 
fost înlocuite cu sunete apropiate, împrumutate din vechiul lor grai româ¬ 
nesc. Caracteristic acestui grai este mai ales vocalismul de tip ceangăiesc- 
românesc, cu predominarea vocalelor româneşti, în special a vocalei ă (e), 
precum şi consonantismul siflant, reflexe ale sistemului fonetic al graiului 
românesc ceangău. Necunoscînd acest grai românesc, dialectologii din tre¬ 
cut nu au putut constata strînsa legătură dintre sistemele fonetice ale celor 
două graiuri, românesc şi unguresc, vorbite de ceangăi în proporţia arătată 
în cuprinsul lucrării. 

Cele mai caracteristice interferenţe româneşti în graiul unguresc de la 
Săbăoani sînt următoarele: 

1. Rostirea siflantă sz, z în loc de s, zs (rom. s, 2 în loc de?,;). Exemple: 
pirosz în loc de piros (roş), 16zi în loc de Iâzsi (Iosif). 

2. Africatizarea dentalelor t, d -e, i, y, care se rostesc cs, dzs. Exem¬ 
ple: z-ocsânok în loc de az atydnak (al tatălui), kondzsei în loc de kondei (con¬ 
dei), ne dzs în loc de negy, nedy (patru). 

3. Rostirea africatei cs ca s (ca mold. socoi, soban) *. Exemple: mosko 
în loc de macska (pisică), sont în loc de csont (os), sinălni în loc de csinâlni 
(a face). 

4. Preiotarea lui e iniţial, care devine ie. Exemple: iedesz în loc de edes 
(dulce), ien în loc de en (eu), iedsz în loc de egy (unu). 

5. Penetrarea masivă în vocalismul unguresc a vocalei româneşti ă 
(e). Exemple: z-ember în loc de az ember (omul), ingem în loc de engem (pe 
mine), eszriem în loc de esnem. 

Toate acestea sînt fenomene de tip ceangăiesc-românesc, identice cu 
aceleaşi fenomene pe care le constatăm şi în graiul românesc al ceangăilor. 
Nu sînt fenomene împrumutate de la moldoveni, care nu cunosc rostirea 
siflantă şi africatizarea dentalelor. Ele sînt caracteristice vechiului lor grai 
siflant transilvănean, din care au trecut în graiul unguresc, în decursul pro¬ 
cesului de secuizare, concomitent cu unii termeni româneşti (lerem, lereszkem, 
korindălni, pakurăr, pita etc.) [137]. Astfel de fenomene fonetice şi lexicale 
s-au transmis în bloc graiului unguresc de adopţiune. Nu este vorba de o 
influenţă tîrzie, accidentală, ci de moştenirea unui sistem fonetic străin limbii 
maghiare. E vorba de rostirea străină a unor vorbitori care aparţineau îna¬ 
inte altui sistem fonetic, altei baze de articulaţie, şi care nu au putut asi¬ 
mila fonetica limbii maghiare, din care cauză i-au substituit propriul lor sis¬ 
tem fonetic. Această rostire denaturată a limbii ungureşti, pe care con¬ 
ştiinţa lingvistică a maghiarilor şi secuilor o simte străină, neplăcută, explică 
aprecierea lui Petru Zold că ceangăii vorbesc ungureşte „multo blesius“ 
(„sehr unangenehm" ), precum şi porecla de csăngok, creată de umorul popular 
secuiesc. 

Graiul unguresc al ceangăilor de pe valea Trotuşului, secui de origine, 
se deosebeşte sub raport fonetic de cel unguresc siflant al ceangăilor de 
origine română. Primul s-a dezvoltat pe un substrat şi pe o bază dialectală 
secuiască, iar al doilea s-a suprapus pe fondul şi pe substratul lingvistic 
românesc, vizibil şi astăzi în sistemul fonetic al acestui grai. 

Originea nemaghiară a vorbitorilor graiului unguresc siflant a fost cu¬ 
noscută şi în trecut, fără a se aminti însă că ei sînt sau ar putea fi de ori¬ 
gine română. 


* în polemica dintre Wichmann şi Rubinyi (vezi prezentarea acesteia la Lâszl6 Mikecs, 
op. cit., p. 371 —374), lingvistul finlandez avea dreptate atunci cînd combâtea legenda câ 
ceangăii ar rosti africata maghiară cs ca c, s, sz (ţ, ş, s). Spre deosebire de alţi autori maghiari, 
Wichmann remarcase cu exactitate că ei rostesc această africată ca un S muiat, intermediar între 
5 şi ş, ca în mold. Sutură, Soc, Somag. Gustav Weigand remarcase şi el acelaşi sunet fricativ în 
graiul bănăţean din Visag: „der Zwischenlaut zwischen s und s (vezi Der rumănischen Dia 
lekte der Kleinen Walachei, Serbiens und Bulgariens, în „Siebenter Jahresbericht...", 1900, p. 50). 

II 


TEXTE 


1. TEXTE DIALECTALE [138] 


Deoarece graiul românesc ceangău este puţin cunoscut, punem la dis¬ 
poziţia cititorilor cîteva texte dialectale, adunate din folclor şi din graiul 
actual vorbit mai mult de bătrîni. 

O expresie a mîndriei şi a patriotismului local: 

Nis la Ies, nis la Focsări, 

Ca la noi la Tămăsăn ! 

* 

O observaţie: înlcigi usa, matusî, sî nu intri cloşca. 

* 

Zicătoare despre o femeie mai în vîrstă, exagerat de gătită: 

în sat păpusî, 

Acasî mătusî. 

* 


Strigături la nuntă: 

Tresi nunta pi susa, 

Lumia spunj-asa s-asa ... 

Sărasili sucili, 

Cum măritî slucili! 

* 

Relatare despre reforma agrară din 1864, care a avut un puternic răsu¬ 
net printre ţăranii din satele catolice: 

La săi^ă sî patru, Cuza-Vodî o-npărţît mosîia boţeriului Sturda, o 
dat pămîn la oamin. Ved neta aţesce oggarî, gi la humăriţi păr la grgapa 
Buţîi sî măi giparci, cît prin$ cu vigerţa? Tăci gi la Cuza lţ-avem.^ Apuj, 
măi nipQaci, asta o fos ca o pînilcicatî gin serj pi pămînt. Plînze gamini sî fimeili 
gi mari" bucurai si ţera pi lumi. Dumne(ţău Sfîntu sî-j facî parei lu Cuza- 
Vodî. Asela o fos om cu nilî sî cu dreptaci pintru gamini nivoţes. Ca asela 
om, altu n-a măi si pi lumia iasta ... Încî <^îsi o samî gi lumi, ca gamini sij 
prosc, cî pi Cuza l-ar si alungat boieri gi sudî, pin străinătăţ. Da cum sî poaci 
una ca aiasta? Cuza o fos om mari, domle, stăpîn pi tăci ţării, înparat a si 

fos jel. Sini sî-1 alunzi pi unu ca dînsu? Cuza o fos omu lui Dumne^ău pi 
pămînt. 

Cuza n-o făcut dreptad, 

Dumnedău sî-i facî parei ; 

Cu sfinţii sî-1 oginascî, 

Tăt omu sî-1 pominascî. 

Vorba aiasta gi la tătuca o ţîu minei, gi cîn o fos cu oamini la Ruzi- 
noasa, la-ngropăsuha lu Cuza. O tras atuns taci clopocili la taci bisărisili. 
Atuns o fos zăli mari-n lumi, cî boseu noroagili, sî barbaţîi sî fimeili, gi nu 
s-o măi pominit zăli ca âseţa ... 

Atuns iera pamini măi bun, amu-i altfelj gi lumi. 

* 

Dialog din actualitate, notat pe o uliţă a satului Butea. 

Se întîlneşte mătuşa Vîrvara cu nepoată-sa Vironica, elevă de şcoală: 

— Sâru mîna, mătusî! Cum o dus cu ginili? 

— Ca mîţa cu cînili, fatî-hăi, ca bătrîni ... Cî n-ai scapat gi-un nacaz sî 
vin douî-n loc. Da tu si măi fas, Vironicî? Pi ungi umbli, cî nu 6e-am vădut 
gi az-varî ? 

— D-apui cî nu n-i ge-a umblatului sî ge-a corindatului amu, mătusî. 
Umblu la scoalî, îs în clas-a opta. Amu învăţăm sî noi dăsi clasî, ca la oraş. 

— Nu măi spuni ... Dăsi clasî? Doamni, iartî-mă, da si sî fas tu cu atîca 
clasî? Nu iera gi-azuns patru? Doamni, Vironicî, vâri s-a si cu lumia iasta? 
Cum măi giruiesc geţîi coplcu? 

— Iaca giruiesc, mătusî. Acuma cu sosializmu trăbui sî sciii lumia 
cârd măi multî, nu ca aldatî. Asă-i acu. 

— Acu nu $îc gi dni, cî iesd fatî mărisoarî, iesci fatî socodtî, da cum 
or girui colcilasîi nicuţ sî-nveţî? 

— (jiruii, mătusî, nu ci cerni neta gi asta. 

— Dă, asă a si cum <^îs, si po sî sem ieu? Da mămucî-ta-i sînătoasî, 
Vironicî? 

— Sînătoasî, mătusî, har Domnului, făr gi cît s-o obrincit la on gezit. 
O fos sî la doftor sî trăbî sî-i tnacî. 

— Leru o vinit gi la Ies cum o fos cu barabuli? 

— N-o vinit păr amu, da-1 asceptăm, cre-d vini gisarî. 

— Sî zî asă-i cu şcoala. Măi, măi ... Sî si-i sî fas tu cu atîta carci, cî 
tari-i multî după sococala me? ! 

— Apui acu-s ald dmpurţ, mătusî. Acu construim sosializmu sî oamini 
trăbî sî sdii carci multî, nu ca pi vremia netali. N-ăi vădut cî gi-amu-i gata 
sî şcoala sei nouî? 

— Sî-ţ pari gini? 

— Da cum darî, s-avem sî noi şcoala măi aproapi, cî numa coceni noştri 
ierau giparci gi scoalî. 

— Ci pomiriesc cî păr la urmî m-or lua sî pi mini la scpalî. Da capu neu 
îi hîrbuit, nu-i ge-a-nvaţatului. 

— Nu ci cerni, mătusî, cîneta iese cocizent vele. Scoala-i pintru sn cinerp 

— Tăci-s buni, fatî-hăi, da cu frigu nu mă-npac giloc. Noroc gi cozo- 
selu ista cumpărat anţărţ, la Probazîn. Umblî sînătoasî, Vironicî, sî spuni 
sanataci la mămuc-ta sî la leru, cînd a vini. 

— Săru mîna, mătusî, sî sî măi vii sî pi la noi *. 

* 

Un cîncic gi vadanî din Mirceşti (jud. Iaşi), în care se deplînge singură¬ 
tatea şi amarul vieţii: 

Gizaba ci scoli gi noapci, 

Dacî n-ai noroc nis parei; 

Gizaba ci culs tîrţlîu. 

Nu poţ scapa gi pusciu. 

I^is nu mor, nis nu trăiesc, 

Sîngurî mă Kinuiesc. 

Nimi-n lumi nu mă cregi, 

Nimi-n lumi nu mă vegi ; 

Gi n-i rău sî gi ri-j gini, 

Sciii inima gin mini; 

Gi n-i gini, gi n-i rău. 

Sciţi numa Dumnedău. 

Sini ari noroc ari. 

Puni Kiatrî sî răsări ; 
leu am pus sî busuioc 
Sî n-o răsărit giloc, 

Batî-1 puscia noroc! 

Cî norocu-i floari rarî, 

Gi nu cresci pi ogoarî; 

Norocu-i floari străini, 

Gi nu cresci în grăginî. 

Lumia nu-i făcutî gini, 

Norocu fu zi gi mini, 

Nacazu gi cap mă ţîrii. 

* 

Fragmente dintr-un uret (urătură): 

Sara bunî gaspodarţ, 

La anu sî la mulţ an! 

Asta-i casî luriinoasî, 

* Să se observe: 

— rostirea siflantă caracteristică: sî sî mâţ vij sî pi la noţ (şi să mai vii şi pe la noi); 

— o rămăşiţă de rotacism: păr la (păn' la); 

— construcţie regională veche, din ce în ce mai rară: gg-a îmbiatului, gg-a corindatului, 
gg-a-nvaţatului (de umblat, de corindat, de învăţat); 

— regionalism unic: Ier „cumnat*'; 

— palatalizarea dentalei t: coceni (cotenii, oamenii din cotul, din partea noastră de sat); 

— grupul consonantic sc : ieici, aşteptăm ; 

— cre-cî , contaminare din cred + că, frecventă şi în Transilvania; 

— regionalism transilvănean: corindat; 

— fonetism dialectal: cocizent (contingent); 

— formă regională: vâri (oare); 

— rostire veche cu d netrecut la 2: dâsi , vădut , Dumnedău ; 

— fatî sococitî (cu judecată); 

— palatalizarea labialei b : girufesc (biruiesc); 

— Probazîii , sărbătoare de vară (6 august), cînd are loc iarmarocul la Roman (Probajini, 
Schimbarea la Faţă); 

— expresii specifice: făr gi cît (făr’ de cît, numai că), da cum darî (da cum dară, sigur). 



Feci harnisi, frumoasî, 

Colas gramadî pi masî... 

Noi avem borgeii afumaci, 

Cu firesc întunicaci, 

TulHlaci, miciceli, 

Sar purisi pisci ieli. 

Pi vatrî n-avem senusî, 
iQis faini după usî, 

Nis cucosu n-ari-n gusî. 

Ie scoaci-on colac, mătusî! 

Mînaţ, măi!... 

Sî nu siii micicel, 

Sî siii măi mărisel; 

Nu sî siii cît aluna, 

Sî n-ai pi si puni mîna. 

Sî siii unu cît doi, 

Bun pintru flecăi ca noj; 

Sî siii unu cît sins. 

Bun pintru flecăi vojnis ... 

Noi vinim gin Ţaligrad, 

Muici drumuri am unblat. 

Muici saci-am corindat., 

Sî pornim la aici saci, 

Rămîneţ cu sanataci! 

Aho!... 

(De la un grup de urători din Gherăeşti, jud. Neamţ) 

* * 

* 

Adăugăm o suită de texte din Sagna (jud. Neamţ) [139]: 

Lacrima mami, ungi cagi, argi. 

* 

Sanataci, puica taci! 

* 

Fas ca seala: am avut sî n-am avut s-an trăit cum am putut. 

* 

Sini nu-i om gizaba măi trăiesci pi lumi. 

* 

Numa boii beu, oamini siscesc! 

* 

Nu ci bucura gi lucru altuia, cî nu s-alezi nica gi tăt si ai. 

* 

Gi giparci pâre cî-i om, sî cîn colo jera on cîiii. 

* 

Mămucuţa mami meii, mămucuţî! 

* 

Si sî mai dîc: vorba seia, sini o ţîni pi mama îj $îc tatî. 

* 


... Sî iaca asă, o prăpăgit fata purselu. Catî-1, Ileanî,-n sus, catî-1 în 
zos, păr la urmî je-1 gi ungi nu-i. Sî tăt întreba gi fiiicari: — Moşule, mă- 
tus-âj, băgicî, lelicî, n-ăi vă^ut on pursel cu curmeiu după iei, s-ave s-on 
vîrcezăl?... Cî nu n-i nis gi pursel, nis gi curmejel, cum n-i gi vîrcezăl, cî 
[era nou! 

* 

înăinci făse acolo o scălduscî sî gata. Amu li trăbî cumâtriji cu lău¬ 
tari sî cîci douî păr ele gi nînas la bocez ... 

* 

La cini o fos moasî Zărăfoaja. 

* 


Tu ce-j născut la Pasc, la zîua sei luninantî. Sî coplciii intrau cu cîrdu-n 
casî sî zîseu cari maj gi cari: — Stos o-vnetj Stos o-nvet! [HO] Sî tu ţîpai: 
— Oa, oa! 

* 


Gi Pasc, fimeiili nu-s vă<i capu gi triabî: cu grizîtu, cu coptu ... La grizît 
sî văruiesci, sî muruii vatra sî sî lilcesci pi zos. S-apî sî pun lăiseri pi păreâi 
sî pi laiţî. 


Zoi după Pasc i zîua fimejilor. Sî duşi fiiicari la moaşa iii cu cozonac 
sî pascî s-apui vin cu tăcili la crîsmî sî beu sî zoacî sî pitrec numa ieli-ntri 
jeli, cî barbaţîj n-au si căta ... £141]. Ei, da Budăsica o păţît-o—tr-on an, 
cî j-o muscat Victor gi-n fiiicari cozonac sî i-o fos rusîni sî sî duc-asă cu iii. 


* 

Je cozocu gi pi sînî cî ţî-1 taii masîna! 


* 


Fuz cî ci calcî motovila! [142]. 

* 

La min-i francu cît roata carului, cî n-am gi pi si-1 fasi. 

* 

„Da-n sî tot dă-n ..." Parcî-j tarapanaua la mini vori la mini fatî frăn- 
coajca. Ved cî gi greu înKip gologanu ... 

* 


Cîn nu plouî vara, isîm dumnica cu căldările pi drum sî ni udăm. Asă 
am apucat. 

* 


Morţîj cari nu măi au pi nimi sî-j pominascî îs uitaţ. Cîn nu plouî, pin- 
tru iij sî fasi praznicu uitaţilor împrezuru bisărisi sî vini tăt satu. La praznic 
sî fasi <^amî, gălusci sî plalcii sî sî mînîncî cu lcitan. 


* 

Cîn vii gi la mort sî ci spel’ pi mîn, ca sî nu amorţascî. 

* 

Cîn-o murit ler-tu, tare-1 măi bose sor-sa gi la Kiscu Rusului: „Ce-i 
dus, fraci, s-ăi lasat după cini on musunoi gi furnis ..." Sî gînge la geţîi copaii. 

* 

Cîn mînîs prima vara seva gintăi, zîs: sanataci, mîncari nouî-n gurî 
velei! 

* 

Cîn tunî gi prima datî, sî ci dai cu capu gi păreci sau gi usî, ca sî siii 

tari. 

* 

Sad într-on loc, cî doarî n-ai niscoris ... 

* 

Am fo sî ieu fimeii gospoginî la casa me, sî pi urmî am ramas vadanî, 
s-o.trăbuit sî siu sî fimeii sî barbat. S-asă mă pringi cîci-o zăli! 

* 

Urgala sî fasi gin sămînţî gi cînipî, kisatî-n lciuî sî opăriţi. Sî zufa tă gin 

saminţi gi cinipi si fasi. 

* 

Nu dugi atîta apî-n cini, c-ăi sî fas broasci. 

* 

Mîncaţ, mîncaţ, da gin barbî sî nu daţ ... 

* 

Brînza-*i iuci, carna puci, lapcili s-o corăslit, si soarli sî vă dau gi mîncari? 

* 

Crapî-n cini si-a si, cî maţu n-ari oglindî. Doarî n-am sî ci ţîu cu sco- 
fetur|. 

* 

Gi sumî, foamici sî război izbăvesci-ni, Doamni! asă sî cîntî în litania 
la tăţ sfinţîi. 

* 

Sî la noi ° fos orginu a tride [H3]. ÎSli strînzem la o casî cu tăţîi sî Anton 
a lu Ignat iii sice sî tari ni măi învăţă gi gini. Da omu-i cicălos ... 

* 

Cîn mpari vo sineva lcic-o sce gi pi serţ. 

* 

Tăci-s buni, una-i ră, nu-s parali la cură! 

* 

S-apî iac-asă: iii sî ieii smîntîna, sî ieu numa kis’lagu ... 

* 

Cîn n-ai cribit sî merz în sat după foc, fimeja vor} âini-i acasî îţ puni 
cu clescili zaracic pi faras, sî la urmî îţ ie on cărbuni înapoi, c-asă-j gini. 

* 

Cîn tresi nunta gi la bisăricî sî varsî apî cu caldaria ginăinca nirului 
s-a niresîi, sî riirili trăbî sî plăcascî. 

Cîn ierai în covăţîcî s-avei focusor sî tăt plînzei gi una, c-am giscîntat 
la o babî, sî preutu m-o alungat gi la spovadî. 


Nainci vremi nu sî-ncuieu casîli ca amu. Sî pune numa mătura-n usî 
sî gata [144]. 


Coplciii nis asâ urî la Anu Nou: 

Plugu babi cu doi boi 
L-o sulei t on kiţîgoi. 
L-o sukit, l-o sukit. 
Păr l-o mîntuit. 

Aho! 


* 

— Un ci dus? 

— La Cecus. 

— Si sî fas? 

— Cozonas. 

- Cui şî-i dai? 

— Lu Nihai... 

* 

Susai, malai, 

Fă-ci dulti cî ci tai! 

* 

On om vroie sî nu măi grăiascî ca pi la noi- Sî cîn o vă^ut zăndariu o 
zîs: — Stai la şoari domnu săf ? 

* 

Vor] iesci om vor}' nu! [145] 


2. O „CARTE" ROMÂNEASCĂ DE RUGĂCIUNI DIN 1776 


En numele al Tatalui -f- sci al Fiului + sci al Duchului Sfent +. Amin. 

Se me blagoslovaske pe mine ne vrednika făptură, sfenta, una sci ne 
desperzita Troiza, Domnezeu Tatul, sci Fiul, sci Duchul Sfent, karele noo 
pena la zoa acasta din mila a sfenziei săli a trai sci a sufla au lasat. Amin. 

A tuoata potere a lu Domnezeu Tatul, en zua acjasta se me feraska pe 
mine de tot reul. 

Enzelepciune a lu Domnezeu Fiul en zua acasta la tot binele se me 
enveze pe mine. 

Dragoste al Duchului Sfent Domnezeu la tot binele se me aprinde 
pe mine. 

Oremus 

Domine, Deus omnipotens, qui ad principium hujus diei nos pervenire 
fecisti, tua nos hodie salva virtute, ut in hac die ad nullum declinemus pec- 
catum, sed semper ad tuam justitiam faciendam, nostra procedant eloquia, 
dirigantur cogitationes et opera. Per X[rist]um D[omi]num nostrum. Amen. 

Se spunem, preiubizilor, Tatului Domnezeu pentru mulzumire ke ne 
au zidit: 

Talul nostru 

kare jest en cierur, sfinzaskese numele teu, vie emperezie ta, fie voja ta,, 
precum en cierur, ascia sci pe pement. 

Pugne nostru cel de tuote zilele dene noo astez sci jarte noo grescelele 
nuostre, precum jertem sci noi grescelele a grescizilor nuostri, sci nu ne duce 
pe noi entru ispita, sci ne izbevesce della reu. Amin. 

Bocorete Maria 

plină jest de mila. Domnul ku tine, blagoslovita jest entre femejele, blagos¬ 
lovita jest roda trupului teu Issus X[ris]tos. Sfent Maria, Maica a lui Dom¬ 
nezeu, roghete pentru noi peccatosci, sci akmu sci en ciasul morzi nuostre. 
Amin. 

Se spunem, prejubizilor. Fiului Domnezeu, pentru mulzemire ke ne au 
reskumperat. 

Tatul nostru — Bocorete Maria 

Se spunem , prejubizilor, Duchului Sfent Domnezeu, pentru mulzemire 
ke ne au sfenzit. 

Tatul nostru — Bocorete Maria 


Cred 

entr un Domnezeu, Tatul a tot puternikul, Feketorul cerului sci al pemen- 
tului, sci en Issus Christos, Fiul a lui unul Domnul nostru, kare sau ze- 
meslit din Duchul Sfent, naskut din Maika fata ficiora, pătimit sub Pilat 
din Pont, restignit, morit sci engropat, sau coborit la jad, a treia zi s-au 
sculat din morzi sau suit en cerur, sede din dreapta Tatului Domnezeu a 
tot puternikul. De acolo va se vie sa judice pe vii sci pe morţi. Cred en 
Duchul Sfent, sfenta Biserika katoliciaska, unire a sfinzilor, jertare a pecca- 
telor, enviere a trupurilor sci viaza de-vecie. Amin. 

Oremus 

Omnipotens, sempiterne Deus, da nobis fidei, spei et charitatis aug¬ 
ment um, ut et mereamur assequi quod promittis, fac nos amare quod prae- 
cipis. Per Christum Dominum nostrum. Amen. 

Fapta doreri a pekatelor 


Dumnezeul mieu pentruke jubesk asupra a tuote acee mare sci nesfer- 
zita bunetate a ta, em pare reu din tota inima me, sci forte tare me kejesck, 
ke mam grescit Sfenzie tali, sci am fakut en potriva legii sci poroncilor tale, 
me kejesc dar di toti pekatele mele, ke am fekut en tota viaza ne, pentru 
ciertare sci pedapsa karele se kade mie pentru pekatele mele, dar mai tare 
me kejesk de tote pekatele mele ce am fakut pen akmu, pentru ke zic am 
grescit, sci reu enainte ta am fakut, sci t-am okarit pe Sfenzie ta, tote pe¬ 
katele mele le oresk sci le blastem, sci pre forte tare me adereveresk ke 
ku adzutorul a Sfenzie tali, nu me voi pekatui mai mult, sci d-aku me voi 
feri sci me voi pezi de tote precinile al pekatului. 

Fapta kredinzi 

Pre forte tare jeu kred tote acele ce porunceşte mie a krede Sfenta Maika 
Biserik Katoliziaska, pentruke de la Tine, Dumnezeul mieu, ke jest adeve- 
rul cel negrescit, mie s-au aretat, adeke jeu kred ke Fiul al lui Dumnezeu 
s-au entrupat en pentecele a Sfentei Maria purure ficiori, din darul a Du- 
kului Sfent, sci din je au luat asupra sine trup omenesk, au pătimit, s-au 
restignit sci au morit pe kruce pentru reskumperare a nostra din jad, sci 
a treia zi au enviat din morzi sci s-au suit en cierur, sci de akole la sfer- 
scitul lumii va veni ka se zudece pe totz, sci va da celor buni emperezie 
al cierului sci va pedepsi pe acei rei ku osenda vesnika en jad, entru acjasta 
kredinza afara de kare nu jeste ispasenie al sufletului, fer de-ndujala voi 
se trajesk sci se muor. 


Fapta nedejdi 

Dumnezeul mieu, fiind Sfenzia ta a tot puternik sci fer d-azuns milos¬ 
tiv, pentru faptele cele bune a lui Issus X[ris]tos, forte tare nedejduiesk 
ke em vei da mie pe lume acjasta jertarea a tuturor pekatelor mele sci mila 
sfenta ka se me pezesk d-aku enainte de la tote pekatele, sci en cealalta viaza 
vesnika me vei bukura pe mine ku bukurie vesnika en rai, prekum tu Doam¬ 
ne t-ai adeverit, de voi face fapte bune, kum me fegadujesk ku agiutorul 
a Sfenzie tali. 

Fapta dragostei dumnezeisti 

Dumnezeul mieu, pentruke jest Sfenzia ta binele cel mare sci nesfarscit, 
te jubesk pe tine asupra tote, din tota inima me, sci pentru dragoste a Sfen¬ 
zie tali sci jubesk, sci tot de una voi jubi pe totz ca sci pe mine. 

Dumnezeul mieu se fii mie pekatosului milostiv. 

Se fie laudata pre Sfenta Precistenii, adever trup al Domnului nostru 
Issus X[ris]tos, aku sci purure sci en vez vezilor. Amin. 

En numele a Tatului, sci a Fiului, scia a Dukului Sfent. Amin. [H6] 

III 


CÎTEVA NOTE AUTOBIOGRAFICE 

CUM AM AJUNS LA REZOLVAREA, ÎN LINII GENERALE, 
A PROBLEMEI CEANGĂILOR 


în legătură cu această problemă notez aci cîteva însemnări de natură 
autobiografică, din care se poate înţelege lungul proces sufletesc, la capătul 
căruia am ajuns nu numai la sentimentul apartenenţei naţionale româ¬ 
neşti, ci şi la convingerea fermă, ştiinţifică, a etnicităţii. româneşti a cean¬ 
găilor. Astăzi ştiu în mod precis că ceangăii din Moldova, care vorbesc ro¬ 
mâneşte şi se îmbracă în port românesc, sînt români etnici, adică sînt ceea 
ce au fost şi n-au încetat a fi niciodată. Aceia dintre ceangăi care vorbesc 
şi ungureşte şi româneşte sînt români maghiarizaţi sub raportul limbii, 
care şi-au păstrat însă portul şi datina veche românească, cum sînt cei 
de la Săbăoani, Pildeşti şi din cîteva sate din judeţul Bacău. Printre ei, 
mai ales pe valea Trotuşului, sînt şi unele ingrediente secuieşti, care se cu¬ 
nosc după port, obiceiuri şi graiul secuiesc pe care îl vorbesc, deosebit de 
graiul unguresc ceangău. 

Folosind un criteriu lingvistic, ştiu azi că toţii ceangăii care cunosc 
rostirea siflantă sînt români etnici, chiar dacă unii din ei sînt parţial maghia¬ 
rizaţi, căci sigmatismul e. un fenomen caracteristic vechii limbii româneşti, 
care a trecut şi în graiul unguresc al ceangăilor. Aceste lucruri însă nu le-am 
ştiut totdeauna. 

Cînd eram copil ştiam că sînt român, aşa cum învăţasem în şcoală. Pă¬ 
rinţii mei, ţărani bătuţi de nevoi şi necazuri, nu-şi băteau capul cu astfel 
de probleme, ei se ştiau catolici şi români, dar deosebiţi de „moldoveni", 
adică de ortodocşi. îmi amintesc că mama făcea uneori haz de oamenii din 
Săbăoani, care „hodorogesc" şi pe ungureşte. 

Ca elev în seminar, am ajuns să am unele nedumeriri in privinţa re¬ 
ligiei: de ce noi sîntem catolici în timp ce alţi români sînt ortodocşi? Se 
vede că cineva ne-a convertit la catolicism. Cine? Auzisem ceva despre că¬ 
lugării dominicani, că au predicat catolicismul la cumani în veacul al XÎII-lea. 
Poate aci să fie cheia misterului. Probabil sîntem români sau cumani româ¬ 
nizaţi şi catolicizaţi de călugării dominicani. Explicaţia mi se părea ştiin¬ 
ţifică. Dar de ce lumea ne zice unguri? Şi nimeni nu ne-a lămurit taina. 
Şi eu ca şi colegii mei eram contrariaţi şi revoltaţi cînd lumea ne zicea un¬ 
guri. Ce fel de unguri sîntem noi, dacă nu cunoaştem nici o iotă ungurească? 
Devenisem cuiics să aud pe cineva vcrbind ungureşte. Cum o fi sunînd 
limba aceasta? 

Cît priveşte porecla ceangăi, nici nu auzisem de ea. în ultima clasă 
am dat peste studiul lui Radu Rosetti, Despre unguri şi episcopiile catolice 
din Moldova. Cartea m-a nemulţumit, iar afirmaţiile puerile despre limba 

ceangăilor, că ei ar rosti, chipurile, siaun, sias, sioară [ 147J etc., că vorbesc 
ungureşte, că nu pot rosti „sonurile" Ţ z, produceau ilaritate. 

Era evident că autorul nu spunea adevărul. Dar un lucru mi-a rămas 
ca un spin în inimă: va să zică lumea în general şi oamenii de ştiinţă ne 
consideră şi ne numesc unguri şi scriu aceasta chiar în publicaţiile Academiei. 
Şi noi care n-am ştiut niciodată că sîntem unguri! Ba din contra, ne sim¬ 
ţeam români şi încă patrioţi înflăcăraţi. începuse războiul pentru întregi¬ 
rea neamului, în 1916; eram cu trup şi suflet pentru eliberarea Transilvaniei. 
Despre istoria catolicilor din Moldova nu ştiam mai nimic, decît atîta că 
noi catolicii locuim în Moldova din vremuri vechi, de pe vremea lui Ştefan- 
Yoievod, ba chiar dinainte de întemeierea statului moldovenesc. 

Dar spinui mă înţepa în inimă şi ori de cîte ori mă gîndeam la această 
problemă eram nemulţumit: să fim noi oare unguri? ! Trebuie să fie ceva 
adevărat, de vreme ce sîntem catolici şi toţi oamenii de ştiinţă afirmă că 
sîntem unguri. Mărturisesc că eram jenat de originea mea ungurească, nu 
mă puteam împăca cu gîndul acesta, nu mă recunoşteam ungur, nu voiam 
să fiu considerat ungur. Poate că strămoşii mei de demult or fi fost unguri, 
îmi ziceam, dar de sute^ de ani ne-am împâmîntenit, ne-am asimilat, am 
devenit şi noi români. încet-încet am început să mă obişnuiesc şi să mă 
consolez cu gîndul acesta. Oare strămoşii lui Caragiale au fost români? Poetul 
Heine era oare german? Petofi nu era de origine sîrbească? Napoleon nu 
era de origine italiană? 

La universitate, ca student la filologia română, constatam la fiecare 
pas că graiul din satul meu de naştere e grai autentic românesc. Eroii bas¬ 
melor lui Creangă vorbesc ca la noi în sat. Ce fel de unguri sînt ceangăii 
dacă ei vorbesc ca eroii din basmele lui Creangă? 

Alt detaliu curios: mama spunea acasă că părincele căzănuiesce, că şi- 
ceşce cazania, dumineca merge la vişernă, se roagă la Maica Preşista, Sf. Troiţă, 
spune oşinase, spune mătăniile (nu rozariul), merge în rogină, preotul îi 
şiceşce molifta, la Paşti se spovigeşce, primeşte sfînta prişişcenie etc. Ce caută 
această terminologie veche româno-slavă ortodoxă în gura ţăranilor noştri 
catolici şi unguri? în ipoteza că sîntem unguri, se vede că am fost asimilaţi 
de lungă vreme. Explicaţia mi se părea ştiinţifică. 

într-o zi mi-a căzut în mînă o carte a lui Densusianu: Graiul din Ţacra 
Haţegului [148]. Cu fiecare pagină citită, mirarea creştea. Oamenii de la 
Clopociva aveau un grai uneori foarte asemănător cu graiul buceninilor noştri. 
Cînd am terminat de citit cartea, am exclamat aproape stupefiat: de unde 
cunoaşte mama mea, care n-a părăsit niciodată satul Butea, graiul din Ţara 
Haţegului? ! Haţeganii spun munce, frace, părince, ca la noi la Butea. O 
serie de nume şi prenume din Haţeg sînt ca la Butea (loja, Ianăş, Ruja). 
Ciudat, de neînţeles! 

într-o vacanţă de vară (1921) am avut prilejul să vizitez Humuleştii 
şi casa-muzeu a lui I. Creangă. Altă stupefacţie: casa lui Ştefan a Petrei 
parcă era casa noastră bătrînească de la Butea, în care copilărisem pînă la 
v-îrsta de 10 ani (1907). în timp ce vizitatorii ceilalţi treceau grăbiţi şi indi¬ 
ferenţi de la una la alta, eu m-am aşezat pe o „laiţă" şi priveam încremenit 
identităţile pînă la cele mai mici amănunte. Auzisem că străbunii lui Creangă 
erau veniţi din Ardeal prin veacul al XVIII-lea. Oare butenii noştri, pe 
care toată lumea îi numeşte unguri, n-or fi şi ei de origine ardeleană? Ipo- 

teza pusă era dezminţită de „certitudinea" cealaltă: noi sîntem aci din 
vremea lui Ştefan cel Mare. Aşa eram informat pe vremea aceea. 

Ani de zile am purtat în suflet nedumerirea aceea dureroasă: ce fel de 
unguri sîntem noi, dacă nu ştim o boabă ungurească şi dacă toate detaliile 
vieţii noastre materiale şi sufleteşti sînt identice cu ale românilor? 

Nedumeririle însă nu dispăreau: oamenii la Butea vorbesc cu s, sîsî- 
iesc: şarpe, săse, usă, soarec. Auzisem eu la cursuri despre baza de articu¬ 
laţie. Ce origine etnică ascunde această rostire sîsîită care nu e românească? 
Alta: femeile toate la noi se îmbracă cu catrinţă, pe cap poartă cîrpă şi ştergar 
alb, se îmbracă în „port unguresc", cum se spune, altfel decît femeile moldo- 
vence, care poartă fuste. Asta îmi dădea mult de gîndit. Aveam intuiţia 
vagă că vorbirea aceasta sîsîită şi portul acesta femeiesc ascund în ele taina 
originii ceangăilor noştri. Şi îmi era frică să nu fie origine ungurească. 

Mai tîrziu nevoile profesionale m-au purtat prin Bucovina, Basarabia, 
prin Transilvania, pe la Arad, Sighişoara, Tg. Mureş. Pretutindeni ţăranii 
români seamănă cu cei de la Butea. Toamna, copiii de la Daneş (comună 
lîngă Sighişoara) sau de la Voiniceni (comună lîngă Tg. Mureş) şi din alte 
sate, veneau la şcoală ghemuiţi în căruţa cu fîn, pe salteaua de paie, spe¬ 
riaţi, nedumeriţi, întovărăşiţi de părinţii lor, ţărani apăsaţi de toate umilin¬ 
ţele şi nevoile vieţii lor amărîte, cu gîndul de a pregăti copiilor un drum mai 
lesnicios, o viaţă mai omenească. Mărturisesc că toţi aceşti copii îmi inspi¬ 
rau o profundă simpatie, căci îmi aduceau aminte de mine, de copilul care 
odinioară, în 1907, ghemuit într-o căruţă cu fîn, alături de tata, intram în 
Iaşi, pe uliţa Păcurarilor, speriat de larma oraşului şi a tramvaielor. De 
aceea i-am iubit pe aceşti băieţaşi, i-am ocrotit, i-am încurajat şi ajutat, după 
puteri, în tot cursul carierii mele. 

Stabilit în Tg. Mureş ca profesor la liceul Al. Papiu-Ilarian, am predat 
limba şi literatura română şi la liceul unguresc romano-catolic. Directorul 
şi colegii unguri, aflînd că sînt ceangău, m-au primit cu mare bunăvoinţă, 
dar nu-şi puteau ascunde dezamăgirea: eu, ceangău şi ungur, după părerea 
lor, nu ştiam nici o boabă ungurească. Atmosfera în şcoală era binevoitoare, 
dar rece şi străină. Am cunoscut elevii secui, părinţii lor, am cunoscut şi 
ţărani secui, pe care i-am cercetat cu mare atenţie. Oameni gospodari şi 
înstăriţi, mîndri, nu semănau cu ţăranii ceangăi din Moldova noastră, nici 
la vorbă, nici la port, nici la obiceiuri. Alţi oameni, alt stil de viaţă. în 
schimb la Papiu-Ilarian, printre copiii de valahi, şi mai ales cu părinţii lor, 
ţărani cuviincioşi şi modeşti, m-am simţit totdeauna printre ai mei şi sînt 
dator să mărturisesc că, timp de 37 de ani, părinţii ca şi copiii satelor arde¬ 
leneşti mi-au dăruit, în orice împrejurare, o dragoste caldă şi curată, care 
şi astăzi mă mişcă pînă la lacrimi. A fost cea mai preţioasă răsplată a oste¬ 
nelilor mele de dascăl (1925—1962) [M9]. în schimb unii dintre colegi, mai 
ales cei din regat, mă priveau cu neîncredere. Aflaseră că sînt ceangău, adică 
ungur după părerea lor. 

Dar să revin la subiect. Prin anii 1930—1931, mă aflam în Bucureşti, 
la un concert dat în sala Ateneului. Ciudată şi neuitată surpriză. Admirînd 
fresca pictorului Costin Petrescu, mai ales scena năvălirii barbarilor, nu mă 
puteam mira îndeajuns că femeile speriate care fugeau cu copiii de mînă 
purtau exact costumul „unguroancelor" noastre catolice de prin părţile 
Romanului. Deschid vorba cu vecinul meu de stal şi, ca din întîmplare, re¬ 
marc costumul femeilor de pe fresca din faţa ochilor noştri. 

— Da, domnule, de asta mă mir şi eu. Ce idee curioasă a avut pictorul, 
să îmbrace femeile acestea în costumul unguroancelor din jud. Roman. Căci 
îi cunosc bine pe ceangăi, am fost mai mulţi ani ofiţer de jandarmi în acele 
părţi. 

— Ce impresie aveţi despre ceangăi, sînt români ori unguri? 

— Sînt unguri şi-s toţi catolici, altfel sînt oameni gospodari şi harnici, 
trăiesc ca şi românii, vorbesc româneşte, numai că-s papistaşi. Dacă nu ar 
fi religia lor, nu i-ai putea deosebi de români. Şi să-ţi mai spun ceva: costumul 
acesta de care vorbeam de fapt nu-i unguresc, aşa se îmbracă femeile române 
din multe sate de la munte, de prin Bucovina, de ex. în comuna Sadova etc. 
Se vede că ceangăii au împrumutat costumul acesta de la români. 

întors acasă la Tg. Mureş, am început să fac cercetări asupra costumului 
naţional românesc şi am aflat, cu plăcută surprindere, că costumul vechi al 
femeilor românce de la munte era catrinţa caracteristică, sumanul de lînă şi 
ştergarul alb. într-un luxos album de costume naţionale, întocmit de d-na 
Enăchescu-Cantemir, am avut surpriza să constat că din cinci costume 
naţionale din ţinutul Roman, patru erau costume ceangăieşti. Va să zică 
ceangăii se îmbracă în costum vechi românesc, aşa cum constată şi celebrul 
romanist Gustav Weigand, care a fost şi la Butea în anul 1900. Chestiunea 
este: ceangăii au împrumutat acest costum de la români sau l-au moştenit 
de la strămoşii lor români? Alternativa a doua mi se părea cea mai probabilă. 
Rămînea însă o chestiune enigmatică: de ce sînt catolici şi de ce vorbesc 
sîsîit? Ulterior am făcut excursii pe la Topliţa, pe la Corbu şi iar am con¬ 
statat cu plăcută surprindere: costumele româneşti din aceste sate sînt identice 
cu cele de la Butea. Deci ceangăii se îmbracă româneşte şi ardeleneşte. Să fie 
ceangăii ardeleni? Căci mulţi din elevii mei de la Papiu poartă nume identice 
cu cele de la Butea (Husaru, Dărăbanu, Blaj...). 

între anii 1935—1940, cu ocazia lecturilor mele istorice, am dat de o 
carte a lui Popa-Lisseanu, Secuii şi secuizarea românilor. Lectura acestei 
cărţi a fost o adevărată revelaţie. Am găsit aci dovada ştiinţifică a faptului 
neştiut, nelămurit pînă acum, că sute de sate româneşti au fost maghiarizate 
şi catolicizate în secuime. Am cetit şi cercetat cu atenţiune toată literatura 
acestei probleme, cărţile lui Sabin Opreanu, Şt. Manciulea, T. Chindea, 
diverse publicaţiuni şi reviste. Onomastica românilor secuizaţi de prin ţinutul 
Giurgeului şi Mureşului era identică cu onomastica ceangăilor noştri moldo¬ 
veni. Am cetit apoi cartea lui Ion Nistor despre emigrările masive de ardeleni 
în principatele române, mai ales în veacul al XVIII-lea [150]. Două concluzii 
clare şi evidente ca lumina soarelui se desprindeau din aceste cărţi: 

1) Ceangăii sînt români ardeleni maghiarizaţi şi catolicizaţi în secuime, 
emigraţi în Moldova în sec. XVIII. 

2) Nu se poate înţelege nimic din problema ceangăilor, dacă nu cunoşti 
istoria românilor din ţinutul secuiesc. Istoria ceangăilor nu este altceva 
decît un capitol din istoria românilor secuizaţi. 

în perioada grea a războiului am urmărit polemicile de presă dintre 
ziarele noastre şi cele ungureşti, în special articolele istorice semnate de Zenovie 
Pâclişanu [151] în ziarul „Universul" şi publicaţiunile colecţiei publicate de 
profesorii Universităţii din Cluj-Sibiu, Biblioteca Rerum Transilvaniae. Două 
cărţi apărute în acei ani au aruncat o lumină deplină asupra problemei: 
cartea d-rului Râmneanţu, Die Abstammung der Tschangos şi cartea părinte¬ 
lui dr. Iosif Petru Pal, Originea catolicilor din Moldova. D-rul Râmneanţu, 

în urma unor minuţioase cercetări făcute în satele ceangăilor din Bacău, 
arată pe baza analizei serologice că ceangăii au acelaşi indice biologic ca şi 
românii, deosebit de indicele biologic al ungurilor. Părintele Pal continuă 
cercetările lui Ion Nistor, aplicîndu-le la ceangăi, cu concluzia: ceangăii în 
marea lor majoritate sînt români de neam, originari din secuime, emigraţi 
în Moldova în sec. al XVIII-lea. Dovezile le scoate din bogata corespondenţă 
a misionarilor italieni cu Propaganda: „Non aliter augetur numerus catholi- 
corum quam per ex Transylvania advenientes catholicos". Sau protocolul 
mănăstirii din Şumuleu: „Iii enim Moldavienses catholici e Sicula originali, 
albis induti vestibus La aceste două cărţi se adăuga broşura părintelui Ion 
Mărtinaş, Cine sunt catolicii moldovenii , care sublinia cu noi consideraţiuni 
şi argumente aceeaşi teză: catolicii din Moldova sînt emigranţi ardeleni, 
stabiliţi aci în sec. XVIII. 

în afară de orice îndoială, istoriceşte era dovedită originea ardeleană a 
ceangăilor. O singură deficienţă însemnată prezentau aceste cărţi: problema 
graiului ceangăilor nu era limpezită deloc. Şi graiul este totul. Cele cîteva 
observaţii notate de Pal despre limba ceangăilor erau confuze, insuficiente şi 
neconvingătoare. Mi-am zis atunci că datoria cercetării acestei probleme 
îmi revine mie. 

Am început să adun note, însemnări, observaţii privitoare la graiul 
ceangăilor, pe care l-am vorbit şi eu în copilărie şi pe care am prilejul să-l 
aud ori de cîte ori mă abat spre satul meu de naştere. Butea. Cercetările 
erau anevoioase, căci dacă însemnări istorice se pot afla în cărţile publicate 
pînă astăzi, apoi despre graiul românesc al ceangăilor nu s-a scris aproape 
nimic. însemnările lui G. Weigand despre aşa-numitele de el „die s-Gemeinden“ 
sînt prea generale, prea sărace şi romanistul de la Lipsea n-a putut adînci 
problema. 

De atunci am adunat note peste note, am acumulat observaţii peste 
observaţii, atît din amintite cît şi din unele cercetări făcute la Butea. Astăzi 
am peste 20 de caiete groase care cuprind materiale de limbă şi istorie. 

în special problema rostirii siflante mi-a dat multă bătaie de cap, pentru 
că nu a fost cercetată încă de lingviştii noştri. Fenomenul l-am botezat eu 
însumi cu numele de sigmatism, adică rostirea cu s, z în loc de £, i. Am 
întrebat pe mulţi despre originea fenomenului. Nimeni nu mi-a putut da nici 
o lămurire. Am scris unui cunoscut lingvist ungur de la Cluj, întrebîndu-1 
care poate fi originea acestei rostiri siflante. Mi-a răspuns că lingviştii unguri 
pînă azi nu cunosc originea fenomenului, care se găseşte numai la ceangăi. 

Am avut norocul să dau peste scrisorile despre ceangăi ale misionarului 
secui Petru Zold, din 1780 şi 1781, care cuprind date extrem de interesante 
despre graiul lor. 

Concluziile finale la care am ajuns sînt următoarele: 

1) Ceangăii n-au fost asimilaţi lingvistic în Moldova, ei n-au învăţat 
româneşte aici, fiindcă la 1766 erau bilingvi şi vorbeau româneşte în graiul 
lor vechi adus din Transilvania. 

2) Ei nu vorbesc nici azi în grai moldovenesc, ci în graiul lor specific 
ardelean, sigmatizant şi africatizant. 

3) Atît africatizarea cît şi sigmatismul sînt fenomene fonetice populare 
transilvănene. 

4) Graiul ceangăilor, ca şi datele istorice, confirmă din nou teza că ei 
sînt români transilvăneni, unii parţial maghiarizaţi în secuime, stabiliţi în 
Moldova în sec. al XVIII-lea. 

Astăzi nu-mi rămîne decît să coordonez materialele adunate şi să le 
dau forma definitivă. Nu am putut face acest lucru pînă în prezent, din cauza 
multiplelor ocupaţiuni profesionale şi a multelor şi grelelor dificultăţi fa¬ 
miliale [152]. 

Buzău, 6 febr. 1963 

III 

Nete 

st comentarii 



[1] Autorul foloseşte denumirea ceangăi numai fiindcă aceasta este 
frecventă în scrierile privitoare la populaţia catolică din Moldova. Termenul 
a fost preluat însă la noi din publicistica maghiară şi, la fel ca şi denumirea 
populară de unguri, nu este acceptat de cei denumiţi astfel, care se consideră 
români catolici. „Toţi catolicii din Moldova simt denumirea de ceangău ca 
Poreclă, ca ofensă care nu li se cuvine, pe care o resping, pe care le-o dau străinii. 
Cei ce le-au dat-o deci n-au putut fi decît străini; care au vrut să-i batjoco¬ 
rească, să-i hulească. Ei rezistă poreclei instinctiv. însă vorba ceangău nu-i 
de origine românească, ci ungurească. Deci ei simt pe unguri ca străini" 
(D. Mărtinaş, Caietul Alfa I, p. 138). Cf. şi constatarea unui geograf: 
„ ... nici nu sunt bucuroşi să li se spuie unguri sau ceangăi; ei zic că sunt 
români catolici" (Prof. dr. Victor Tuf eseu, 0 regiune de vie circulaţie: „poarta 
Tîrgului-Frumos" , în „Buletinul Societăţii Regale Române de Geografie", 
LIX, 1940, p. 372). Vezi notele 5, 24 şi 69, precum şi o altă precizare a auto¬ 
rului la p. 37. 

[2] Cu un secol înainte, după o călătorie la faţa locului, Elek Gego scria 
următoarele: „ ... se înşeală... toţi aceia care afirmă cu certitudine că aşezările 
ungureşti din Moldova sînt de origine secuiască" [A moldavi magyar tele- 
pekrdl , p. 68). 

[3] Partea I a apărut şi separat, la aceeaşi tipografie din Sâbăoani, în 
1941 (un amănunt: tipografia „Serafica", proprietate a provinciei franciscane 
române, a fost distrusă de horthyşti în primăvara anului 1944, împreună 
cu un stoc de cărţi, vagonul cu care se expedia la Beiuş, în refugiu, fiind 
îndrumat prin Ghimeş — Ciceu). Apariţia lucrării nu a fost pe placul unor 
exclusivişti, care neagă din principiu existenţa românilor catolici din Moldova. 
losif Petru M. Pal (1889, Nisiporeşti, jud. Neamţ — 1947, Luizi-Călugăra, 
jud. Bacău), a cărui familie se numea odinioară Dumitraş (vezi nota 92), 
a fost superiorul franciscanilor minori conventuali români (1932—1947), 
organizator al seminarului teologic franciscan din Luizi-Călugăra, cercetător 
al istoriei populaţiei catolice din Moldova şi apărător al ei în vremuri de 
restrişte. Patriot luminat, el a redactat unul din protestele acestei populaţii 
împotriva pretenţiilor teritoriale horthyste din 1940 (cf. şi articolul său 
Catolicii din Moldova sunt români neaoşi, în „Almanahul revistei populare 
catolice «Viaţa»", 1941, p. 56—60). După 23 August 1944, cînd catolicii 
din Moldova erau în primejdia de a fi deportaţi odată cu populaţia de origine 
germană, el s-a prezentat la Comisia Aliată de Control din Bucureşti şi a 
expus adevărul istoric cu privire la apartenenţa acestora la naţiunea română, 

fapt care a determinat revocarea deportării (în această acţiune a fost spri¬ 
jinit în mod deosebit de Constantin Prisnea, prefectul de atunci al jud. Bacău, 
a cărui soţie era originară din Săbăoani; în 1949 exista încă scrisoarea fostului 
prefect de Bacău către prietenul său P. Anton Petz din Răchiteni, jud. Iaşi, 
în care arăta cum s-au petrecut lucrurile). Despre viaţa şi activitatea sa, vezi 
închinare pr. dr. Iosif P. M. Pal, fost ministru provincial al franciscanilor 
din Moldova ..., [Oradea], 1947, p. 1—25. în Italia, personalitatea sa este 
bine cunoscută din diferite publicaţii franciscane; vezi în special P. Felice 
Rossetti, Una dolce amicizia. P. Pietro Giuseppe Pal — P. Massimiliano 
Kolbe, [Siena, 1981], 195 p., biografie care îl prezintă ca „figlio della Ro¬ 
mânia", „una delle figure moderne di sacerdote piu significative della sua 
nobile patria" (p. 13), „salvatore dei cattolici moldavi", care „non sono- 
ungheresi, ma romeni di origine e di diritto" (p. 107). Viaţa exemplară şi 
fnoartea sa eroică (a decedat în urma asistenţei date unui bolnav de tifos 
exantematic) au determinat dieceza de Padova să introducă procesul beati¬ 
ficării sale. 

[4] Prima lucrare face parte din seria Bibliotheca rerum Transsilvaniae, 
editată de Centrul de Studii şi Cercetări privitoare la Transilvania (Sibiu). 
Ambele lucrări integrează problema în istoria românilor din Transivlania. 
Ulterior, regretatul om de ştiinţă a extins cercetările cu privire la această 
temă, după cum rezultă din manuscrisele păstrate în familie (comunicarea 
dr. Radu-Ştefan Ciobanu). 

Menţionăm şi o lucrare sumară mai puţin cunoscută, semnată de fratele 
autorului acestui studiu (I. Mărtinaş, Cine sunt catolicii moldovenii , Iaşi, 
1942, 37 p.), din a cărei concluzie cităm: „Ar fi deci timpul să ne facem o 
mică cercetare de cuget. Ar fi timpul să nu mai nesocotim istoria şi realităţile 
şi să dăm catolicilor moldoveni dreptul de a se numi şi de a fi adevăraţi 
români. S-ar cuveni ca să nu mai fie insultată dragostea lor de neam şi ţară, 
să nu mai fie arătaţi prin grai viu şi manualele de şcoală ca unguri şi străini, 
să nu li se mai arunce neplăcuta poreclă de „ciangăi", pentru că ceangăi nu 
există, ci există români de religie catolică" (p. 35—36). 

[5] Caracterizarea datează din 1907, cînd N. Iorga a făcut o călătorie 
cu trăsura de la Roman la Scheia, pe valea Şiretului. Intuiţia istoricului este 
întărită şi de constatările: „elevi catolici din Iaşi, fii de străini, dar născuţi 
în România, şi cîte unul fecior de ţeran român de lege latină" [în realitate 
feciorii de ţărani români erau cei mai mulţi, n.n.], care închină un volum 
omagial episcopului Camilli ( Talente necunoscute, în „Floarea darurilor", I, 
1907, nr. 2, p. 117), şi: „înşişi ţăranii unguri de la munte se zic «români»" 
(Oameni cari au fost, II, Bucureşti, 1935, p. 192). 

Amintim aici şi pe Constantin Lozincă, cercetător necunoscut al româ- 
nităţii locuitorilor catolici din jud. Bacău, care a trimis lui N. Iorga o scri¬ 
soare cu informaţii despre portul, firea, obiceiurile şi numele lor româneşti, 
publicată în „Revista istorică", cu următoarea menţiune introductivă: „Pri¬ 
mim aceste rînduri, care destăinuiesc originea românească a multor ceangăi" 
(XXI), 1935, nr. 10—12, oct.—dec., p. 402—403). Vezi şi Const. Lozincă, 
Românii din satele catolice, în „Poporul românesc", V, 1936, nr. 3, 1 febr., 
p. 52, unde anunţă o lucrare în pregătire cu acest titlu. 

[6] Kogălniceanu înscrisese drepturile românilor catolici şi în Dorinţele 
partidei naţionale din Moldova (punctele 25 şi 26). Cităm din punctul 25: 

„Peste 50 000 români sunt catolici. Pînă acum guvernul nu s-a ocupat nici¬ 
decum de educaţia atît morală, cît şi religioasă a lor. Clerul lor este străin 
şi nu se sprijineşte de către stat. Este dar neapărată trebuinţă ca şi aceşti 
fii ai patriei să tragă parte din folosurile publice" (vezi M. Kogălniceanu, 
Dorinţele partidei naţionale din Moldova, ed. III. Publicată de Petre V. 
Haneş, Bucureşti, f.a., p. 30—31). Cîteva date despre interesul lui Kogăl¬ 
niceanu faţă de’ catolicii din Moldova, vezi la Alexandru Zub, Preocupări de 
istorie eclesiastică la M. Kogălniceanu, în „Mitropolia Moldovei şi Sucevei", 
XLIX, 1973, nr. 3—4, mart.—apr., p. 232, şi la Doctorand pr. V. Palade, 
Principii de drept bisericesc în opera lui Mihail Kogălniceanu, ibidem, LI, 
1975, nr. 3—4, mart.—apr., p. 299—300. 

[7] Mai ales Gheorghieş Sturdza, reprezentantul marilor proprietari din 
ţinutul Roman, care îşi motiva atitudinea prin faptul că e român. Combătrînd 

patriotismul de clopotniţă", răspunsul lui Kogălniceanu a fost prompt: 
„ ... şi eu sunt român, şi mai mult decît d-lui. Neam de neamul meu a fost 
român; sunt răzăş, vechi băştinaş de pe Cogălnic... însă chestia nu este 
cine este român mai mult sau mai puţin ..., chestia este cine apără o idee 
mai dreaptă" (vezi Dimitrie A. Sturdza şi C. Colescu-Vartic, Acte şi documente 
relative la renascerea României, VI/I, p. 229). 

[8] Acest deputat pontaş al ţinutului Roman era Ianuş Roba, (vezi şi 
discursul din 20 ianuarie 1865, în Mihail Kogălniceanu, Opere, IV. Oratorie, 
II/I, Bucureşti, 1977, p. 58). Nedreptatea de atunci a fost reparată la alegerile 
din 24 şi 25 noiembrie 1864, cînd acesta a fost ales deputat în Adunarea Elec¬ 
tivă a României (vezi „Desbaterile Adunării Elective a României", 1865, 
nr. 1, p. 2). Despre problema drepturilor politice ale populaţiei catolice din 
Moldova la Divanul Ad-hoc, s-a ocupat recent şi istoricul Lajos Demeny, 
în două articole ( Bonyodalmak egy kepviselovâlasztâs korul. (I). Csdngok az 
egyesules kordban — Avataruri în jurul unei alegeri de deputat. (I). Ceangăii 
în epoca Unirii, în „A het", XIII, 1982, nr. 19, 7 mai, p. 8, şi Kogălni¬ 
ceanu a moldvai Orszâggyulesben egyenlo jogokat kovetel a csawgoknak — 
Kogălniceanu cere drepturi egale pentru ceangăi în Divanul moldovean, 
ibidem, nr. 20, 14 mai, p. 8), la care precizăm: 1) deputatul se numea Ianuş 
(pronunţat Ianus) Robu, nu „Rab Jânos", cum scrie autorul; 2) Kogălni¬ 
ceanu nu a cerut drepturi egale pentru „ceangăi", ci pentru pămînteniicatolici 
care, „în cea mai mare parte", erau „adevăraţi români de origine" (vezi 
Mihail Kogălniceanu, Opere III. Oratorie. I/I, Bucureşti, 1983, p. 207), „ca 
aşa cu toţii să fim o singură naţie: naţia română " şi „să avem şi să apărăm 
o singură patrie: frumoasa Românie !“ (Dimitrie A. Sturdza şi C. Colescu- 
Vartic, op. cit., p. 238). 

Unul din nepoţii deputatului Robu a fost Mihai Robu (1884, Săbăoani — 
1944, Beiuş, reînhumat ulterior la Iaşi), primul episcop român al diecezei 
catolice de Iaşi. „Născut şi crescut în România, purtînd un nume ţărănesc 
de la noi, ştiutor şi al nevoilor populaţiei... şi al intereselor statului român 
de care trebuie să fie legat prin toată fiinţa sa" (N. Iorga), episcopul Robu, 
sub care eparhia a cunoscut o epocă de înflorire spirituală şi naţională, a 
confirmat pe deplin prin activitatea sa declaraţia făcută în anul înscăunării: 
„Nu voi uita niciodată că sunt .un fiu al poporului românesc şi voi munci din 
răsputeri pentru propăşirea sa" (vezi „Neamul românesc", XX, 1925, nr. 215, 

26 sept., p. 1, şi nr. 226, 9 oct., p. 2). Despre el, vezi Iosif E. Naghiu, Episco¬ 
pul Mihaiu Robu, în „Universul", LXI, 1944, nr. 289, 25 oct., p. 3. 

Din aceeaşi ilustră familie face parte şi Ioan Robu (originar din Traian, 
com. Săbăoani), actualul administrator apostolic al Arhidiecezei Catolice de 
Bucureşti, consacrat episcop la Roma în 8 dec. 1984, căruia îi revine misiunea 
de a continua, pe plan mai larg, opera înaintaşului său de la Iaşi. 

[9] Alte pasaje semnificative la p. 238—242. Discursul este reprodus 
în Mihail Kogălniceanu, op. cit., p. 50—62. 

Unele aspecte din discursul lui Kogălniceanu sînt cuprinse şi în apelul 
episcopului Antonio de Stefano, vicar apostolic al Moldovei (vezi şi nota 64), 
din martie 1857, înaintat Comisiei Europene pentru Reorganizarea Principa¬ 
telor Române. Italian de origine, scriitor bisericesc de limbă română şi bun 
cunoscător al realităţilor din Moldova, el foloseşte în document termenul 
„Ies Catholiques Roumains" (acelaşi, în 1848, tipărise la Braşov un catehism 
românesc pentru „daco-romano-catolici"). A participat ca invitat la deschi¬ 
derea Divanului Ad-hoc şi a colaborat îndeaproape cu partida unionistă, 
combătînd manevrele agentului consular austriac Godel, susţinător al anti- 
unioniştilor, şi luptînd pentru recunoaşterea drepturilor politice ale românilor 
catolici din Moldova. Despre activitatea sa, vezi I. Dumitriu-Snagov, Le 
Saint-Siege et la Roumanie moderne 1850—1866, Rome, 1982, p. 49—56. 

[10] Ediţia a IlI-a (Bucureşti, 1972) nu mai cuprinde nici o menţiune 
despre ceangăi. 

[11] Cf. şi D. Macrea: „Foarte puternică este influenţa românei asupra 
graiului ceangăilor din Moldova. Aceştia trăiesc, din evul mediu, în mijlocul 
unei mase compacte de români, sînt puţini la număr şi toţi bilingvi" ( Probleme 
ale structurii şi evoluţiei limbii române, Bucureşti, 1982, p. 95—96). Se vede 
că, spre deosebire de alţii, autorul consideră ceangăi numai minoritatea 
bilingvă dintre ei. 

[12] Lucrarea a fost prezentată pe larg de geograful blăjean Ioan Rusu, 
însemnări asupra călătoriei P[ărintelui ] A. Gegd în Moldova, în „Foaie pentru 
minte, inimă şi literatură", II, 1839, nr. 43—46; reprod. în „Societatea Geo¬ 
grafică Română. Buletin", XIII, 1892, p. 56—73. Autorul redă termenul 
ceangăi prin hăngăi. 

[13] Este semnificativă constatarea sa cu privire la cercetătorii maghiari 
ai originii acestei populaţii, care îşi păstrează valabilitatea pînă în zilele 
noastre: „Să nu accepte nimeni în mod gratuit că am investigat aşezările 
ungureşti din Moldova pînă la locurile de baştină din Asia şi de acolo am 
însoţit corturile lor cu lumina slabă a făcliei mele. S-au făcut multe cercetări 
în această privinţă, dar opiniile diferă ca şi mersul ceasornicelor de buzunar 

şi — fără a-i jigni pe savanţii noştri — fiecare îşi urmează intuiţia proprie" 

(p. 62). 

[14] Vezi şi studiul Die Dialekte der Moldau und Dobrudscha, în „Neunter 
Jahresbericht ...", p. 138—236. Georges D. Cioriceanu susţine o simbioză 
cumano-română pentru ceangăii care vorbesc ungureşte: „Les Ci'angai, 
parlant le hongrois, de confession catholique et s'habillant â la roumaine, ne 
sont, en majorite, que des Coumans et des Roumains melanges. Ils sont 

venus de Transylvanie" {La Roumanie economique et ses rapports avec l’etran- 
ger de 1860 a 1915, Paris, 1928, p. 64, nota 2). 

[15] Pentru originea lor cabaro-cazară se pronunţă mai nou Sandor N. 
Szilâgyi, Amil meg nem mondtak el a csângo nevrol — Ceea ce nu s-a spus 
încă despre numele ceangău, în „A het", X, 1979, nr. 24, 15 iun., p. 10). 
Observăm că, în 1979, revista „A het" („Săptămîna") a dat o mare atenţie 
aşa-zişilor ceangăi, în toate articolele publicate respectînd, bineînţeles, linia 
tradiţională maghiară cu privire la originea lor. 

[16] N. Iorga îl considera „un punct nou de vedere", formulîndu-1 astfel: 
„ ... este vorba de o străveche populaţie turcească, în stare să dea nume 
cîtorva din vîrfurile Carpaţilor" şi care, „rămînînd de sine stătătoare, s-a 
organizat împreună cu românii în aceste forme «romanice» la care s-au 
adaos pe urmă creaţiile politice de caracter popular ale acelei Romanii". 

[17] Desigur, este mai mult un reflex al prezumtivei origini hunice a 
secuilor, susţinută de cronicarii maghiari. 

[18] Nu am văzut lucrarea citată. în schimb, în Moldva (Budapest 
1916), acelaşi autor vede în ceangăi un amestec din mai multe feluri de ma¬ 
ghiari şi străini, cu pronunţie siflantă preluată de la cumani, pe care o păstrează 
şi atunci cînd se valahizează complet (p. 20). Despre secuii de pe Trotuş 
spune că nu sînt solidari cu ceangăii şi se dispreţuiesc reciproc (p. 23). 

Menţionăm că s-a vorbit la noi şi despre originea dacică a ceangăilor, ca 
vestigii ale tribului kaukoens (vezi M. Gârniţeanu, Catolicii ciangăi din 
Moldova sunt daci. Daci care trăiesc şi azi, în „Lumina Creştinului", XXX, 
1944, febr., coperta 3—4; reprod. din „Moldova", III, 1944, 26 ian., p. 2). 

[19] Ilie Minea însă avea în pregătire o lucrare despre originea lor româ¬ 
nească (vezi Emil Diaconescu, Opera ştiinţifică a profesorului Ilie Minea- 
în „Studii şi cercetări istorice". Iaşi, XVIII, 1943, p. 23). Lucrări în manu¬ 
scris despre catolicii din Moldova au rămas de la Giorge Pascu, lingvist şi 
istoric literar (vezi Iosif E. Naghiu, loc. cit.) şi de la Petru Cancel (1890— 
1947), slavist, originar din sînul acestei populaţii (vezi Dr. Radu-Ştefan 
Ciobanu, Puncte de vedere asupra originii ceangăilor, în „Flacăra", XXXI, 
1982, nr. 1,7 ian., p. 10). 

[20] în legătură cu aceasta, cităm următoarea însemnare a lui D. Măr- 
tinaş: „Despre aceste controverse fără nici un rezultat, s-ar putea aplica 
observaţia făcută de un istoric maghiar cu privire la originea secuilor, că 
«cerneala care s-a consumat în discuţiunile acestea ar fi suficientă spre a 

mîna o moară » (vezi Karâcsonyi Jânos, A szekelyek dsei es a szekely magyarok , 
1924)". 

[21] O variantă a lucrării a fost publicată şi la Budapesta, în 1950. 

[22] Un caz tipic a fost Inocenţiu (Ince Jânos) Petraş (181 1 — 1886), 
paroh la Cleja (jud. Bacău), care a primit o educaţie maghiară în Transilvania. 
Revenit în Moldova ca preot, el a fost tot timpul ostil limbii române (vezi 
relaţia lui Iosif Tomassi, nota 89). A relevat însă valorile spirituale din sub¬ 
stratul românesc al enoriaşilor săi, culegînd prima variantă a Mioriţei, în 
ungureşte, anterioară variantei clasice Russo—Alecsandri (vezi Farago Iosif, 
Variantele maghiare ale Mioriţei, în „Limbă şi literatură", V, 1961, p. 358; 

cf. şi Adrian Fochi, Mioriţa, [Bucureşti, 1964), p. 459]. Despre sfîrşitul sau 
tragic, vezi Augustin Paul (Delaletca), între Someş şi Prut, Bucureşti, 1905, 
p. 274—275). 

[23] Precizarea trebuie rectificată. Nu „aproape pretutindeni", cum scrie 
Victor Tufescu, ci absolut pretutindeni în aceste sate nu se aude nici o vorbă 
ungurească. Vezi şi Ioan M. Bejan, Despre ungurii din România în parla¬ 
mentul ungar, în „Neamul românesc", III, 1908, nr. 150, 17 dec., p. 2383. 

[24] Vezi nota 1. O referire la locuitorii din Cotnari (jud. Iaşi): „Astăzi 
dacă ai spune unui catolic de acolo că e neamţ sau ungur, ţi-ar răspunde 
revoltat: «Nu, domnule, eu sunt catolic român»" (Ioan Ferenţ, Biserica veche 
din Cotnari, în „Calendarul catolic", XIV, 1916, p. 39. Cf. Artur Gorovei, 
Cotnarii, în toamna lui 1930, în „Lumea", XIII, 1930, nr. 3710, 3 nov., p. 2: 
„Un cotnărean care ne conduce ni spune că el e român, dar catolic". Iată 
şi o reflecţie a unui ţăran din Bîrgăuani (jud. Neamţ): „Noi sîncem gi niamu 
limbij noastri sî ungurii îs gi niamu limbii lor. îs altî naţii gi oamini" (D. 
Mărtinaş, Caietul XVI A, p. 16). 

[25] Jean Tatrosi (pseudonimul lui Veress Endre (1868—1953), alias 
Andrei Veress, cunoscut şi prin lucrările sale istorice şi bibliografice publicate 
în limba română), autorul articolului Les Hongrois de Moldavie, apărut în 
„Revue de Hongrie" (Budapest), XV, 1922, tom. XXVI, p. 129—134, 
176—182. Punctul său de vedere nu putea fi deosebit de cel oficial. Repro¬ 
ducem un fragment semnificativ pentru optica opiniei publice de atunci: 
„II est caracteristique que les Tschangos ainsi roumanises parlent meme le 
roumain avec sifflement. C’est lâ l'une des raisons pour lesquelles l'opinion 
publique roumaine ne les considere pas comme bons Roumains, et que l’un 
de nos ecrivains dit fort bien, â leur propos, que la câte tragique de la vie des 
Tschangos est que jamais ils ne seront de veritables Roumains et ne sauront 
plus garder longtemps leur caractere hongrois. Hongrois aux yeux des Rou¬ 
mains, ils seront Roumains aux yeux des Hongrois" (p. 181). 

[26] „Mărturisesc că lungă vreme, deşi concluziile faptului lingvistic 
erau de o evidenţă greu de contestat, nu am avut curajul să mă ridic împotriva 
autorităţii ştiinţifice formidabile pe care o reprezintă ştiinţa oficială", scria 
D. Mărtinaş într-o însemnare din 15 oct. 1969. Următoarele zguduitoare 
Confidenţe ne dezvăluie procesul de conştiinţă din care a izvorît lucrarea: 
„1. Punctul de plecare al acestui studiu este un proces de conştiinţă: ce 
sînt eu, român sau cuman (Weigand) sau maghiar (Philippide) ? Să nu ştii 
ce eşti? Este insuportabil. 2. Ce atitudine, ce poziţie trebuie să iau în viaţă, 
ca cetăţean, în profesiunea mea? Să privesc lucrurile ca român, să le privesc 
ca maghiar? E foarte dureroasă drama omului care nu ştie ce este. Sufeream 
în conştiinţa mea că nu ştiu ce sînt. Mi-am făcut însemnări, am început să 
scriu un roman (Dipsihie. Omul cu două conştiinţe...). Nimeni nu mă putea 
lămuri : 3. Am început să caut singur. Am început să învăţ ungureşte. Mi-am 
luat ore la liceele ungureşti. Am observat pe elevii secui şi ceangăi (din 
Transilvania, n.n.). Am observat acelaşi proces de dipsihie la elevii ceangăi: 
ei se fereau a se mărturisi - ceangăi, voiau să fie secui, dar ei ştiau că numele 

lor e românesc (Achim, Moldovân, Plâjâs), ştiau că bunica şi bunicul au 
vorbit româneşte, că unchiul lor a fost « popă românesc». Rezultatul — 
neliniştea, zbuciumul sufletului: sînt şi român, dar sînt şi secui. C-un ochi 

rîd, dar cu celălalt plîng... 4. Refugiul în studiu. Am cercetat amănunţit 
istoria secuimii, secuizarea românilor. Fără a cunoaşte istoria secuizării 
românilor nu se poate scrie despre ceangăi. Studiul meu este rezultatul pe 
plan ştiinţific al unui zbucium de decenii, pînă am ajuns la certitudinea 
ştiinţifică. Acum sînt liniştit. Singurul regret: mulţi dintre cărturarii români 
continuă, bona fide, a ne considera unguri românizaţi". Trebuie să precizăm 
că „dipsihia" de care vorbeşte autorul a intervenit în timpul formării sale 
intelectuale (vezi şi anexa III); ea este cu totul necunoscută populaţiei. 

[27] Vezi Const. C. Giurescu, Tîrguri sau oraşe şi cetăţi moldovene din 
secolul al X-lea pînă la mijlocul secolului al XVI-lea, Bucureşti, 1967, passim. 

[28] Vezi Eqaterina Zaharescu, Vechiul judeţ al Saacului în lumina 
istoriei si antr o po geografiei, în „Buletinul Societăţii... de Geografie", XLI, 
1922, p. 147—173. 

[29] Unii autori consideră că actuala populaţie catolică din Moldova 
continuă neîntrerupt creştinismul latin la români, de la origini pînă în prezent 
(cf. Pr. dr. Dominic Neculăeş, Latinitatea bisericii româneşti, Săbăoani — 
Roman, 1940, p. 72: „. . . găsim o îndreptăţire fundată a susţinea că aceşti 
catolici moldoveni, cel puţin într-o mică parte, sunt o continuare a rămăşiţelor 
româneşti în sînul bisericii străbune latine"). Problema creştinismului la 
români nu a fost pe deplin elucidată documentar pînă acum. Faptul 
însă că, la 1234, papa Grigore IX dispune lui Teodoric, episcopul 
cumanilor, să numească un episcop-vicar de naţiune valahă, înseamnă 
că pe teritoriul acestei episcopii, care depindea direct de Roma, existau 
şi valahi de credinţă romană. Deci, negreşit, dispoziţia papală, dată 
cu referire la hotărîrile conciliului din Lateran din 1215, invocate în 
document, a ţinut seama înainte de toate de realităţile locale. Acţi¬ 
unea lui Laţcu a avut desigur în vedere şi existenţa catolicilor români, 
a sporit numărul acestora şi a determinat înfiinţarea episcopiei catolice de 
Şiret (1371), prima episcopie din istoria Moldovei, domnitorul consolidînd 
astfel prin relaţiile sale poziţia internaţională a noului stat. După moartea sa 
(1375), catolicismul este susţinut cu fervoare de Margareta-Muşata, fonda¬ 
toarea dinastiei muşatine (vezi Ştefan Pascu, Contribuţiuni documentare la 
istoria românilor în sec. XIII şi XIV, Sibiu, 1944, p. 44; Ioan Mărtinaş, 
Margareta Muşata, principesă a Moldovei, în „Almanahul « Presa Bună »," 
XXXI, 1944, p. 61 — 69). în 1413, pe timpul lui Alexandru cel Bun, se 
întemeiază o nouă episcopie la Baia (în 1401 se organizase canonic şi ierarhia 
ortodoxă), în 1607 se înfiinţează episcopia de Bacău, iar în 1884 episcopia 
de Iaşi (despre vechile episcopii catolice din Moldova, vezi studiile lui C. Auner, 
menţionate la bibliografie, p. 179-180). Elementul românesc a fost totdeauna 
preponderent în catolicismul moldovean, în decursul timpului absorbind 
parţial şi celelalte elemente etnice (o parte din acestea s-au integrat în orto¬ 
doxie şi nimeni nu le-a contestat vreodată originea etnică românească). 
Numărul românilor catolici s-a mărit considerabil în sec. XVIII, în urma 
emigrărilor masive din Transilvania, iar de atunci este în continuă creştere 
datorită vitalităţii lor morale şi biologice, precum şi unor convertiri. Dacă 
în trecut se vorbeşte prea puţin de românii catolici de aici, faptul se datoreşte 
lipsei clerului indigen şi protectorilor din afară ai bisericii catolice moldovene: 
mai întîi regii Ungariei, apoi regii Poloniei şi în sfîrşit curtea din Viena, 
în concepţia căreia catolicismul trebuia să rămînă străin, pentru a avea 

nevoie de protectoratul Austriei (vezi M. Theodorian-Carada, Din frămîn- 
tările trecutului, Bucureşti, 1920, p. 133). Renaşterea României a însemnat 
şi renaşterea lor la o intensă viaţă spirituală şi naţională (vezi şi nota 42). 
Istoria bisericii catolice din Moldova se integrează în istoria bisericii române. 

[30] Faptul este confirmat şi de Giulio Mancinelli, la sfîrşitul sec. XVI: 
„în Moldova s-a oprit cîteva zile la Iaşi, unde a găsit că aproape toţi creştinii 
catolici, care fuseseră cu cîţiva ani în urmă foarte numeroşi în cele două 
principate. Moldova şi Ţara Românească, din lipsă de preoţi latini [= catolici, 
n.n.] trecuseră la ritul grec [= ortodox, n.n.]; pînă şi negustori din Chios şi 
Ragusa şi din alte locuri din Italia [trecuseră] cu totul sau în bună parte, 
pentru a nu rămînea lipsiţi de slujba bisericească" (Călători străini despre 
ţările române, II, Bucureşti, 1970, p. 524; vezi şi Cesare Alzati, Tera romena 
tra oriente e occidente. Chiese ed etnie nel tardo ’500, [Milano, 1982], p. 273—274). 

[31] Dottrina christiana. Tradotta in lingua valacha dai padre. . . este 
a doua carte românească tipărită cu litere latine şi a servit atît misionarilor 
din Moldova, cît şi cercetătorilor italieni care doreau să ne cunoască limba 
(vezi Viorica Lascu, Documente inedite privitoare la situaţia ţărilor române 
la sfîrşitul secolului XVII, în „Anuarul Institutului de Istorie din Cluj", 
XII, 1969, p. 238). Necesitatea acestui catehism româneşc în pastoraţia 
catolicilor moldoveni se constată şi din răspunsul lui Piluzio la un chestionar 
al Congregaţiei de Propaganda Fide, din 1671, care confirmă ceie relatate de 
Del Monte: „Este necesară limba română, care e nativă, şi încă ungara; 
dar cu toate acestea ungurii cunosc şi vorbesc foarte bine româneşte" (vezi 
Francisc Pali, Le controversie tra i missionari conventuali e i gesuiti nelle mis- 
sioni diMoldavia (Romania) , în „Diplomatarium italicum", IV, [1939], p. 259. 

Despre autor şi opera sa s-a scris destul de mult, vezi în special: I. Bianu, 
Vito Pilutio. Documente inedite din archivul Propagandei, în „Columna lui 
Traian", IV, 1883, nr. 1—2, ian.—febr., p. 142—149; Ramiro Ortiz, Per 
la stofia della cultura italiana in Romania, Bucarest, 1916, p. 68—85; N. 
Drăganu, Catehismul din manuscrisul de la 1719 al lui Silvestru d’Amelio, 
copie după al lui Vito Piluzio tipărit la 1677 , în „Făt-Frumos", I, 1926, nr. 2, 
mart.—apr., p. 34—38; Iosif E. Naghiu, Despre Vito Piluzio, în „Studii şi 
cercetări istorice", XVIII, 1943, p. 397—399; D. Găzdaru, Prima tipăritură 
din Moldova. Contribuţie la istoria culturii româneşti din sec. XVII , în „Buleti¬ 
nul Bibliotecii Române" (Freiburg), I, 1953, p. 37—54; Giuseppe Piccillo, 
Note sulla lingua valacha del Katekismo kriistinesko di Vito Piluzio, în „Studii 
şi cercetări lingvistice", XXX, 1979, nr. 1, p. 31 — 46.; Călători străini despre 
ţările române, VII, Bucureşti, 1980, p. 66—78. Catehismul a fost reprodus 
în „Buciumul român", I, 1875, după copia lui Gh. Sion Gherei (o copie făcuse 
la Berlin şi A. Papiu Ilarian, care semnalase pentu prima data tipăritura în 
Tesauru de monumente istorice, I, Bucureşti, 1862, p. 105—106). 

[32] Vezi şi Călători străini, VII, p. 105—107. într-o altă relaţie (c. 1687), 
cu evidentă exagerare, se arată că Moldova e „quasi distrutta", localită¬ 
ţile Cotnari, Baia, Tîrgu Frumos, Şiret, Suceava, Botoşani, Roman, Bacău, 
Bîrlad, Ştefăneşti, Huşi, Vaslui şi Săbăoani sînt părăsite, locuitorii de aici 
fugind în Polonia şi Transilvania. Puţini catolici au rămas numai în Iaşi, Fara- 
oani, Trotuş şiGalaţi (vezi G. Călinescu, Alcunimissionari, p. 140). V. I. Ghika 
afirmă chiar că, după prădăciunile tătarilor chemaţi aici de turci şi după ciumă. 

numărul catolicilor din Moldova s-a redus la sfîrşitul sec. XVII pînă la 300 
de suflete (Spicuiri istorice, p. 20), cifră desigur diminuată faţă de realitate. 

[33] „Săbăoani. Biserica de piatră cu un altar. Acolo nu este nimeni", 
scrie Piluzio în 10 iulie 1682 (Călători srtăini, VII, p. 105). 

[34] Vezi şi P. Ioseph P. M. Pal, Schematismus fratrum minorum . .., 
Săbăoani-Roman, 1935, p. 32—33. într-o jalbă înaintată divanului în 
ianuarie 1768, locuitorii din Săbăoani arată că au fost supuşi pe nedrept la 
ponturi, deoarece, „fiind oameni străini, ungureni", aşezaţi pe moşia mănăs¬ 
tirii Secu, aveau obiceiul „de da boierescul numai cîte o giumătate de leu 
de căsaş". Divanul însă îi consideră locuitori de la „descălecâtoarea satului" 
şi-i obligă să urmeze ponturile, motiv pentru care conflictul s-a prelungit 
peste decenii. Vezi V. Mihordea, Relaţiile agrare din secolul al XVIII-lea 
în Moldova, Bucureşti, 1968, p. 243—244. 

[35] De atunci şi pînă astăzi populaţia catolică din Moldova este în 
continuă creştere, deşi emigrările au încetat pe la sfîrşitul sec. XVIII. Petru 
Râmneanţu constată o mare disproporţie între creşterea populaţiei Moldove 
şi cea a populaţiei catolice de aici. Astfel în perioada 1902—1930, populaţia 
Moldovei a crescut cu 37%, iar cea catolică cu 70,2% ; mai mult, în perioada 
1912—1930, prima a crescut cu 13,8%, iar a doua cu 42,4%, deci de trei ori 
mai mult. De bună-credinţă, autorul explică această creştere neobişnuita 
printr-o acţiune de catolicizare (vezi Problema iradierii românilor din Tran¬ 
silvania în principatele române, p. 26). Explicaţia nu corespunde decît par¬ 
ţial realităţii, sporul fiind în cea mai mare parte natural, datorit dinamismului 
biologic şi moralităţii populaţiei (vezi Iosif Gabor, Dicţionar statistic al loca¬ 
lităţilor catolice din Moldova 1865—1948, voi. I—III, 673 p. (manuscris). 
Despre Săbăoani (jud. Neamţ), date actuale ne oferă Petre Sescu (Păduraru): 
„Aproape fiecare familie are în medie cîte 8—9 şi 10 copii, dar sînt şi 20 mame 
care au între 12—14 copii şi nu întîmplător la ora actuală avem în Săbăoani 
400 de familii cu copii mulţi, care beneficiază de ajutor familial de stat. Po¬ 
trivit evidenţelor de la consilul popular, Săbăoanii au în prezent 82 mame 
eroine, 329 mame decorate cu «Gloria maternă» cl. I-a, 410 mame cu 
« Gloria maternă » cl. a Il-a şi 442 mame cu « Gloria maternă » cl. a IlI-a" 
(.Structuri durabile, în „Ceahlăul", XIV, 1981, 11 apr., p. 3). Cf. şi însemnarea 
Satul cu cei mai mulţi copii, în „Scînteia", XLVI, 1977, nr. 10735, 24 f ebr., p. 4. 

[36] „Trebuie ... să se ţie seamă şi de faptul că foarte adesea, sub numele 
de «ungurii» se ascundeau « ungureni», adică români din Ardeal sau chiar 
români din principate, fugiţi peste munţi şi care se reîntorceau acum sub 
acest nou nume" (Constantin C. Giurescu, Populaţia judeţului Putna la 1820, 
în „Buletinul Societăţii... de Geografie", LIX, 1940, p. 205—206. Cf. şi Sever 
Pop: „La denomination de ungur, ungurean etait de tradition chez Ies Rou- 
mains des Moldavie pour designer Ies Roumains venus de Transylvanie" 
(vezi „Bulletin linguistique", VIII, 1940, p. 176). După denumirea statului 
de care aparţinea atunci, în concepţia populară Transilvania era, impropriu, 
„ţară ungurească" (cf. zicala: c-o minciună boierească treci în ţara ungu¬ 
rească), iar locuitorii veniţi de aici erau şi ei „unguri". 

[37] Notăm o coincidenţă. în voi. Augustin Paul (Delaletca), între 
Someş şi Prut, unul din capitole este intitulat Unguri cari nu ştiu ungureşte 
(p. 239—271). Autorul relatează aici fapte şi impresii din două călătorii: 

făcute la Huşi (Corni), în 1897 şi 1899: o femeie strigă pe stradă un copih 
„Măi Nyihai!", copiii organistului desfac cucuruzi şi cîntă Pe o stîncă neagră 
într-un vechi castel, duminica, la horă, flăcăii şi fetele joacă de ţi-e mai mare 
dragul să te uiţi la ei, iar la vecernie 1500 de persoane cîntă româneşte litania 
lauretană. Ziaristul a rămas uimit de cele văzute la aceşti „unguri'' (şi el 
pune termenul între ghilimele). Dacă ar fi vizitat şi alte localităţi catolice din 
Moldova, şi-ar fi dat poate seama că aici nu-i nimic extraordinar, aceste 
aspecte făcînd parte din viaţa obişnuită a locuitorilor, ei fiind români de 
religie catolică şi nicidecum „unguri cari nu ştiu ungureşte". 

[38] Am refăcut datele statistice după Pietro Tocanei, Storia della Chiesa 
Cattolica in Romania, III/l, Padova, [1960], Iosif Gabor, op. cit., p. 10—11 
şi schematismele misiunii şi ale diecezei. în manuscris, datele sînt reproduse 
după Petru Râmneanţu, Die Abstammung der Tschangos, p. 19—20. La 
recensămintele generale de după 23 August 1944 nu s-a mai consemnat religia 
locuitorilor, deci pe această cale nu mai avem date despre numărul catolicilor 
din Moldova. Avem în schimb date precise despre naţionalitatea locuitorilor 
de aici. Astfel la ultimul recensămînt (1977), în toată Moldova s-au declarat 
5770 de locuitori de naţionalitate maghiară (vezi Recensămîntul populaţiei şi 
al locuinţelor din 5 ianuarie 1977 , I, [Bucureşti], 1980, p. 614—615). Deci mai 
puţin de 2,5% din totalul populaţiei de aşa-zişi ceangăi (în realitate procen¬ 
tajul este mai mic, majoritatea celor declaraţi de naţionalitate maghiară 
fiind într-adevăr maghiari, stabiliţi aici recent). Şi dacă aceasta este opţiunea 
populaţiei exprimată în mod liber, cu ce drept şi în numele cărei raţiuni 
ştiinţifice vin autorii unei lucrări recente (Naţionalitatea maghiară din Româ¬ 
nia, Bucureşti, 1981) să o includă cu atîta insistenţă în rîndul naţionalităţilor 
conlocuitoare, fără a face nici o distincţie? De ce nu au precizat că aceasta 
este părerea sau convingerea lor proprie, în schimb populaţia în cauză se 
consideră şi se declară de naţionalitate română? Cui serveşte camuflarea 
realităţilor cu privire la această populaţie? 

[39] După date, comunicate de ordinariatul de Iaşi, la 1 ian. 1985, 
în localităţile din Moldova (exceptînd Bucovina), existau 237 000 locuitori 
catolici, la care se adaugă cei stabiliţi în alte regiuni ale ţării. 

[40] Amintirea emigrărilor în Moldova, devenită acum un fel de Eldorado 
pentru transilvăneni, s-a păstrat şi în poezia populară: 

Astâ-vară mi-am vărat 
Sub o cetină de brad. 

Dar la vară mi-oi văra 
Cu mîndruţa-n Moldova, 

Că-n Moldova-i apă bună. 

Cine bea se împreună ... 

Cîţi voinici de seama mea 
Toţi în Moldova trecea; 

Cîţi voinici de-a mea măsură 
Toţi în Moldova trecură ... 

Cucul cîntă, mierla zice: 

— Taci, nevastă, nu mai plînge. 

C-o veni primăvara 
Şi-om trece la Moldova, 

La Moldova, ţară bună, 

Unde-i naţie română ... 

(Ioan Urban Jarnik şi Andrei Bîrseanu, Doine şi strigături din Ardeal, 
Bucureşti, 1968, p. 235, 309, 435) 

[41] Oroarea faţă de înrolările forţate în armată se constată şi după 
stabilirea lor în Moldova. Din această cauză, la 24 apr. 1831 a avut loc o 
luptă crîncenă între trupele ţariste şi ţăranii din Săbăoani, ajutaţi de cei 
din împrejurimi, printre care erau şi ortodocşi (în acel timp au avut loc răscoale 
ţărăneşti şi în alte părţi ale Moldovei; vezi Gh. Duzinchevici, Răscoalele din 
Moldova în anul 1831 împotriva Regulamentului organic, în „Revista Arhive¬ 
lor", V/2, 1943, p. 352—366; despre Săbăoani, p. 356—357). Au căzut în 
luptă: 2 ofiţeri ţarişti, 30 de ţărani catolici din Săbăoani, 4 din Pildeşti, 
3 din Gherăeşti, 1 din Barticeşti, 1 din Prăjeşti (jud. Bacău) şi 5 ţărani orto¬ 
docşi din diferite sate; după cîteva zile au murit şi 35 dintre răniţi (vezi 
Iosif Gabor, Lupta de la Săbăoani dintre săteni şi armata ţaristă 24 apr. 1831, 
p. 14, manuscris; după datele comunicate de autor, în scrisoarea din 8 apr. 
1980, Petru Sescu-Păduraru a scris un articol cu această temă şi l-a trimis 
revistei „Korunk" din Cluj-Napoca, unde a fost publicat sub semnătura 
Erdos Szăszka Peter, tradus, prezentat şi completat de Istvân Imreh; vezi 
nr. 3/1982, p. 222—224). Cf. şi P. Felix Wiercinski S.J., Din trecutul satului 
Săbăoani, în „Almanahul «Presa Bună»", XVII, 1930, p. 69—71. Cînd 
armata va deveni naţională, această oroare va dispărea cu totul, iar copiii 
celor căzuţi la Săbăoani vor fi ostaşi viteji şi vor înscrie pagini de glorie în 
Războiul de Independenţă (un gherăeştean, de exemplu, a venit de la Plevna 
cu şapte decoraţii şi, printre alte trofee, a adus în ţară şi o sabie turcească, 
păstrată la muzeul din Iaşi; vezi Pr. Ioan Mărtinaş, Gherăeşti, sat de frunte 
în ţinutul Romanului, ibidem, XXVIII, 1941, p. 53). 

[42] Desigur că au fost şi greutăţi, inerente începutului, dar pînă la urmă 
fiecare şi-a făcut un rost. După o scurtă perioadă de aclimatizare, gospodăriile 
şi satele lor au început să se dezvolte prin muncă proprie, devenind cu timpul 
înfloritoare (de la contele d’Hauterive — sfîrşitul sec. XVIII — încoace 
avem multe mărturii în această privinţă). După destule încercări de frînare 
a integrării lor în comunitatea românească, la care au contribuit mai mulţi 
factori (misionarii şi agitatorii maghiari, dascălii secui şi unii români exclu- 
sivişti, cu mentalitate fanariotă), conştiinţa lor naţională s-a cristalizat, iar 
legătura cu pămîntul Moldovei a devenit foarte trainică. 

încetarea activităţii misiunii şi întemeierea episcopiei de Iaşi, la 27 
iunie 1884, constituie începutul unei noi epoci în istoria românilor catolici 
din Moldova. Treptat, clerul va fi în cea mai mare parte ridicat din rîndurile 
lor, legat de ei şi de patrie, aşa cum preconizase Vito Piluzio cu două secole 
înainte (vezi Francisc Pali, op. cit., p. 167), iar cultura naţională va fi o 
preocupare constantă a ierarhilor acestei episcopii. Bun cunoscător al situa¬ 
ţiei din Moldova, noul episcop, Nicolae Iosif Camilli (1884—1894; 1904—1915), 
are de înfruntat din nou propaganda maghiară. Vizita lui Aladâr Ballagi 
în Moldova şi prezentarea unei comunicări despre ceangăi la Societatea 
Geografică Maghiară (1887) oferă ocazia provincialului conventualilor maghiari 

In salul Ini D. Mărtinaş, lintea (jnd. Iaşi) — o formă a împlinirii aspiraţiilor urmaşilor 







Institutul teologic catolic din Iaşi 

pentru a cărui înfiinţare a militat Alexandru Ioan Cuza 





















Tapiserie-prapor — cu chipul lui Ieremia Valahul — dezvelită solemn 
pe faţada bazilicii San Pietro la Roma (30 oct. 1983) 





























Hora iu zilele noastre 






Gospodărie tradiţională din Frumoasa (jud. Bacău' 


Moment solemn la Roma, 
in capela Paulin& 
din Palatul Vaticanului, 
sub splendidele fresce 
ale lui Michelangelo: 
un imn românesc la 
consacrarea episcopului 
loan Robii (8 dec. 198'i) 










Un moment istoric: Papa Ioan Paul II oficiază la Roma (30 oct. 1983) 
beatificarea lui Ieremia Valahul, plecat din Şasea (Baia) în anul 1574 







O expresie a arhitecturii contemporane — biserica din com. Nicolae Bălcescu 
(jud. Bacău) 





Sărbătoarea crinilor (13 iunie) ceremonie amintind parcă tradiţia romană a Rusaliilor 






de a informa Roma despre cele relatate de Ballagi, susţinînd că, dacă supe¬ 
riorii ordinului nu vor da ascultare şi acestui ultim glas, vor fi responsabili 
de pierderea celor 200 000 (!) de catolici din Moldova, care vor fi înghiţiţi 
de ortodocşi. Unica soluţie: misiunea (se vede că provincialul nu ştia că 
aceasta îşi încetase existenţa) să fie încredinţată naţiunii maghiare, care 
are atîtea merite în faţa Bisericii. Refrenul era vechi şi de aceea scrisoarea 
din 16 iunie 1888 a rămas fără răspuns (vezi Pietro Tocanei, op. cit., III/2, 
Padova, [1965], p. 712—715). După zece ani de păstorire demnă, în timpul 
căreia a respins toate ofertele îmbietoare venite din afară, Camilli s-a retras 
în Italia. Urmaşul său, Dominic Jaquet (1895—1903), i-a continuat opera 
în acelaşi spirit (cf. scrisoarea sa către N. iorga, publicată în I. E. Torouţiu, 
Studii şi documente literare, X, 1940, p. 384: „Veuillez donc croire, Monsieur 
le Professeur, qu'aujourd’hui pas plus quepar le passe, l'eglise catolique ne 
vetu etre une religion etrangere"). Cînd Camilli a revenit în scaun (1904), 
prima grijă a fost să scrie păstoriţilor săi: „îmi rămîne a spune un ultim 
cuvînt, şi-l zic deschis şi tare tuturor catolicilor care locuiesc în eparhia 
mea, fie ei indigeni ori străini, fie ei clerici sau laici. Ca şi în timpul întîiei 
mele administraţiuni a eparhiei de Iaşi, aşa şi în aceasta a doua (. . .) 
eu am intenţiunea şi voinţa ca toţi credincioşii încredinţaţi mie să iubească 
precum se cuvine patria lor română, dacă sunt indigeni, sau să respecteze 
şi să păzească datoriile ospitalităţii române, dacă sunt străini (Epistola 
pastorală a mons. Nicolae Iosif Camilli .. ., Bucureşti, 1904, p. 14—15,). în 
1915, „el moare pe pămîntul nostru, reprezentînd la Iaşi ideea latină" 
(N. Iorga). Despre Camilli, vezi: Prea Sfinţiei Sale Părintelui Nicolae Iosif 
Camilli. . . Omagiu din partea studenţilor Seminarului eparhial de Iaşi, Iaşi, 
1906; M. Theodorian-Carada, Nicolae-Iosif Camilli, în „Revista catolică" 
(Bucureşti), V, 1916, nr. 1, ian.—mart., p. 57—60; Mihai Robu, Moartea 
episcopului nostru, în „Lumina creştinului", IV, 1916, nr. 1, ian., p. 1 — 8; 
N. Iorga, Oameni cari au fost, II, Bucureşti, 1935, p. 192; Anton Despinescu, 
L'activite pastorale de Nicola Giuseppe Camilli, premier eveque de Jassy — 
Koumanie, Rome, 1980; Bibliografia românească modernă (1831—1918), I, 
[Bucureşti], 1984, p. 541—542. 

Nu e locul aici să facem un istoric al episcopiei de Iaşi, care a avut 
un rol naţional deosebit de important pentru românii catolici din Moldova. 
Ne mărginim a preciza numai data întemeierii unor instituţii: seminarul 
diecezan (Iaşi, 1886), provincia franciscană română (1895), institutul „Cipa- 
riu" (Iaşi, 1895), seminarul franciscan (Prăjeşti, 1897, mutat în 1898 la Hălău- 
ceşti), revista „Lumina creştinului" (Iaşi, 1913), revista „Viaţa" (Săbăoani, 
1913), orfelinate pentru orfanii şi orfanele de război (Hălăuceşti, 1917; Huşi, 
1918), editura şi tipografia „Presa Bună" (Iaşi, după primul război mondial), 
editura şi tipografia „Serafica" (Hălăuceşti, după primul război mondial, 
mutată ulterior la Săbăoani), seminarul teologic franciscan (Luizi-Călugăra, 
1932) şi gimnaziul franciscan (Hălăuceşti, 1936; acesta a deschis calea for¬ 
mării unei pături intelectuale laice; unul dintre elevii săi a fost regretatul 
actor Ludovic Antal, originar din Butea). 

Dintre absolvenţii institutelor superioare s-au distins (menţionăm numai 
dintre cei decedaţi): Anton Gabor (ziarist şi editor). Petru Neagu, Ion M. 
Gârleanu şi Iosif Cojocaru (poeţi), Dumitru Lucaciu (teolog), Iosif Tălmăcel 
(scriitor popular), Cârmii Tocănel (muzician), Ioan Ferenţ, Iosif Petru M. Pal 

şi Bonaventura Morariu (istorici). Mulţi şi-au continuat studiile în străină¬ 
tate, mai ales la Roma. Toţi, fără nici o excepţie, au fost acolo ca români 
şi în orice ocazie şi-au manifestat sentimentele lor româneşti. Un exemplu: 
la academia poliglotă organizată la Roma cu ocazia sărbătoririi tricente- 
narului Congregaţiei de Propaganda Fide (22 iun. 1922), un loc de onoare 
l-a avut şi oda dedicată Romei de studentul Dumitru Andrieş (din Gherăeşti, 
jud. Neamţ), din care reproducem: 

„Nos fide et sanguine Romani!" 

Romă! o lăcaş cucernic şi al nostru leagăn sacru. 

Ce trecut măreţ, ce fală. Tu ne-ascunzi sub sfînta-ţi glie! ... 

Da, o ştim: azi nu-i pe lume, nici n-a fost, nici n-o să fie 
Un cuvînt ce să răsune pentru noi mai plin de farmec, 

Decît Roma! 

Roma e doar Mama noastră. Noi copiii Ei ne zicem, 

Căci am supt cîndva la sînu-i — şi de-atunci ne curge-n vine 
Strămoşescul sînge nobil; iar azi ştie orişicine 
Că şi limba-ne preadulce o primirăm încă-n faşe 

De la Roma! 

(„Calendarul «Presa Bună», X, 1923, p. 88, şi „Albina", II, 1922, 
nr. 131, 24 iun., p. 1) 

Despre poetul Iosif Cojocaru (1915—1937), din Pildeşti, mort pe cînd 
era student la Strasbourg, francezii care l-au cunoscut ziceau că el a făcut 
„mai mult pentru România decît acei care ţin discursuri mari" (vezi Semi¬ 
narul „Sf. Iosif ". Volum festiv ...» Iaşi, 1939, p. 99). 

„Souviens-toi, Mărie, De la Roumanie!" era refrenul cîntat de pelerinii 
catolici români şi francezi, cu ocazia depunerii steagului românesc la Lourdes 
(august 1885) (vezi Dr. A. Gabor, Steagul nostru la Lourdes, în „Lumina 
creştinului", I, 1913, nr. 5, mai, p. 68—71). 

în trecut, românii catolici din Moldova au fost mai puţin cunoscuţi 
peste hotare. Un caz ieşit din comun este cel al călugărului capucin Ieremia 
(Ion) Stoica (1556—1625), stabilit la Napoli, unde a practicat în grad eroic 
omenia specifică poporului nostru, fapt pentru care italienii l-au supranumit 
San Geremia Valacco. El relevează în mod luminos „adîncimea sufletului 
românesc, precum şi marea lui afinitate cu sufletul latin şi italian" (Francesco 
Orestano, fost preşedinte al Societăţii Italiene de Filozofie). Viaţa sa exemplară 
a fost descrisă de Francesco Severini (1670) şi de Emmanuele da Napoli 
(1761, cu versuri dedicate lui în limbile greacă, latină, italiană, ebraică şi 
chineză). La români a fost prezentat prima oară de N. Iorga (1915); au 
activat intens pentru cunoaşterea şi recunoaşterea virtuţilor sale eroice: 
dr. Ilie Dăianu, Gr. Manoilescu şi Felicia Paraschivescu. După o aşteptare 
de trei secole, a fost „beatificat" la 30 oct. 1983, în prezenţa a 70 000 de 
pelerini, veniţi la Roma din Italia şi din lumea întreagă. Cu această ocazie, 
unică în istoria poporului român, papa Ioan Paul II l-a caracterizat în mod 
solemn: „un figlio della Romania, la nobile nazione, che porta nella lingua 
e nel nome l’impronta di Roma" (vezi „L'Osservatore romano", CXXIII, 
1983, nr. 252, 31 oct. — 1 nov., p. 2). 

Dacă pentru pastoraţia catolicilor din Moldova veneau misionari străini, 
după întemeierea episcopiei de Iaşi şi dezvoltarea institutelor româneşti de 

învăţământ din cadrul acesteia, fiii lor au ajuns să lucreze în alte părţi. Astfel: 
Ion M. Gârleanu, Dominic Neculăeş şi alţii în Transilvania, Anton Bişoc, 
Bonaventura Morariu şi Petru Tocănel în Italia (la Roma şi Assisi), Gheorghe 
Gabor şi Andrei Benchea în China, Petru Balint în Brazilia (Săo Paulo), 
Neculai Dumea, Anton Ceangău şi Iosif Chelaru în Rhodesia (vezi Iosif 
Chelaru, Un român misionar în Africa, Bucureşti, [1942]). „Moldova noastră 
— scria prof. dr. Petru Pal, primul absolvent al seminarului diecezan — , 
odinioară ignorată, oropsită, ce înghiţea numai puteri trimise de aiurea, astăzi 
a ajuns fericirea să dea aiurea fii din oasele ei" (vezi „Lumina creştinului", 
XXII, 1936, nr. 5, mai, p. 75). Iar în discursul rostit la consacrarea episcopală 
(20 sept. 1925), Mihai Robu amintea de un înaintaş al său, care, amărît şi 
dezgustat de numeroasele greutăţi ivite în cale, a exclamat într-o clipă de 
exasperare: „Maledicta terra /" — pămînt blestemat e acesta care nu a 
dat roadele aşteptate de dînsul. „Eu însă — adăuga primul episcop catolic 
român — spun astăzi în auzul tuturor: Benedida terra ! — binecuvântat 
pămînt e pămîntul Moldovei frumoase şi mănoase . . . , căci a început să 
producă roadele de mult aşteptate" (Mons. dr. Anton Gabor, Omagiu Prea 
Sfinţiei Sale Monsenior. Mihai Robu ..., Iaşi, 1925, p. 34). 

Cînd, rar, se mai ivea cîte un incident cu guvernanţii de odinioară, 
protestul era energic: „Ne face impresia că oblăduit orii noştri ar voi ca să 
ne facă străini cu forţia. Mărturisim însă că nici o forţă nu ne va putea în¬ 
străina de ţara aceasta în care ne-am născut şi am crescut, pentru care am 
făcut atîtea jertfe, fiind totdeauna gata la jertfe şi mai mari", scriau preoţii 
din decanatul Şiretului, în 1924, către Ministerul Cultelor şi al Instrucţiunii 
Publice (vezi Protestare, în „Viaţa", X, 1924, nr. 3, mart., p. 52). Iar preoţii 
din decanatul Bacău aminteau aceluiaşi ministru că „istoria nu se poate 
distruge, oricît s-ar căuta să se falsifice" (vezi Dr. Anton Gabor, Indignare 
legitima, în „Sentinela catolică", IV, 1924, nr. 3, mart., p. 2). Apartenenţa 
la naţiunea română era afirmată fără echivoc: „Dar oare nici azi nu ştiu 
guvernanţii noştri în care judeţe se găsesc români catolici ? Oricum, ne 
permitem a arăta că numeroasă populaţiune de români catolici locuiesc prin 
satele din judeţele Bacău, Roman, Putna, Fălciu, Iaşi şi Neamţ" ( Tot în 
chestia şcolară, în „Viaţa", X, 1924, nr. 4, apr., p. 52). 

Chiar dacă dicţionarele şi manualele prezentau această populaţie ca 
străină de origine, se auzeau şi voci oficiale care recunoşteau realitatea: 
„Da! Sunt convins de calităţile de adevărat român ale acestui popor. îmi 
pare rău că mulţi ignorează acest lucru; însă eu voi arunca lumină în privinţa 
aceasta oriunde, dar mai ales la centru. îmi pare bine că acest popor şi-a 
găsit îndrumătorii fireşti, pe terenul religios şi cel naţional românesc", declara 
Mircea Cancicov, ministru de finanţe, la inaugurarea şcolii de fete din Luizi- 
Călugăra, în 3 dec. 1937 (vezi „Almanahul revistei populare catolice « Viaţa »", 
1938, p. 107, şi „Notitiae Almae Provinciae » S. Ioseph» . . .", VI, 1938, 
nr. 6, p. 5—6). 

Orice acţiune a guvernului pentru ridicarea satelor catolice din Moldova 
era o bună ocazie pentru afirmarea românismului acestei populaţii de către 
reprezentanţii ei: „Ştiu, că am cetit în ziare, cum că guvernul a pus electrică 
şi în Săbăoani, sat de ciangăi etc. Dar d-voastră nu aţi luat în seamă nici 
acestea, nici alte săgeţi care v-au ajuns la urechi, nici nu v-aţi intimidat, 
căci a lucra cu dreptate e a celor înţelepţi şi tari’, şi n-aţi făcut deosebire, 
ci ne-aţi recunoscut de ceea ce suntem într-adevăr, nu minoritari, ci adevăraţi 

români, pe picior de egalitate cu toţi ceilalţi buni români, avînd rădăcini 
adinei în pâmîntul ţării noastre, adinei cit de adine sunt îngropaţi părinţii 
noştri şi lungi cit de lung e şirul veacurilor pe care le numără generaţiile 
strămoşilor noştri", declara Anton Bişoc, paroh de Săbăoani, în discursul 
rostit la inaugurarea uzinei electrice din localitate, în 4 noiembrie 1937 (vezi 
„Almanahul. . . « Viaţa », 1938, p. 97). 

[43] Unele date biografice la Bitay Arpâd, Zold Peter egyenisege (Perso¬ 
nalitatea lui Petru Zold), în „Erdelyi irodalmi szemle", IV, 1927, p. 165—172. 
La Madefalău, în 7 ianuarie 1764, a avut loc cunoscutul siculicidium (măcelul 
secuilor), după care a urmat emigrarea unor secui în Moldova (vezi Teodor 
Chindea, Siculicidium, în „Gazeta Ciucului", IV, 1932, nr. 14, 1 sept., p. 1—3; 
Adrian Hamzea, Gesta siculorum. IV. Urgia de la Siculeni, în „Astra", XVII, 
1983, nr. 4, apr., p. 6. 

[44] Am primit şi noi o copie prin bunăvoinţa prof. D. Zaharia şi a lui 
Martin Bursuc (Bacău), cărora le mulţumim şi aici. Este vorba de un extras 
din scrisoare, cu date privind misiunea Moldovei. Se remarcă aceleaşi acuzaţii 
împotriva misionarilor italieni, care nu cunosc şi deci nu predică niciodată 
în limba maghiară, ci numai în limba română, fiindcă aceasta e înrudită cu 
italiana şi o învaţă mai uşor ; nici româneşte nu predică bine, amestecînd 
multe cuvinte italiene, astfel că ungurii curaţi nu înţeleg nimic, iar cei care 
vorbesc limba română înţeleg foarte puţin. Nu este nici o parohie care să 
nu poată fi administrată de un preot care cunoaşte numai limba maghiară, 
dar e mai convenabilă cunoaşterea limbii române: „Nulla vero ex dictis 
parochiis quam non solius hungaricae linguae gnarus sacerdos administrare 
possit, pro commodiori enim est linguae valachicae peritia". 

[45] Despre scrierile româneşti ale misionarilor italieni, vezi; Carlo Ta- 
gliavini, Alcuni manoscritti rumeni sconosciuti di missionari cattolici italiani 
in Moldavia (sec. XVIII), în „Studi rumeni", IV, 1929—1930, p. 41 — 104; 
D. Găzdaru, Informaţii italiene inedite despre cîteva texte româneşti scrise de 
misionari catolici, în „Studii italiene", I, 1934, p. 79—89 (vezi şi Omagiu 
profesorului D. Găzdaru, I, Freiburg, 1974); P. Bonaventura Morariu, Bi¬ 
bliografia franciscană în Moldova, în „Almanahul ... «Viaţa»", 1925, p. 53—59 
(semnat: P. M.); Iosif Petru M. Pal, op. cit., p. 233—240. 

[46] în contrast cu caracterizarea foarte clară a rostirii limbii maghiare de 
către ceangăi ( „multo blesius" , respectiv „sehr unangenehm" ), Gyula Mârton 
scrie totuşi: „Zold între altele aminteşte că ceangăii înţeleg la fel de bine 
limba maghiară şi cea română, dar limba maghiară o vorbesc mai bine" 
(subl. ns.) (vezi Cîteva aspecte ale bilingvismului maghiaro-român la ceangăii 
din Moldova, în „Studii şi cercetări lingvistice", XII, 1961, nr. 4, p. 541; 
autorul citează versiunea maghiară publicată de Molnâr Jânos). 

[47] Cf. Al. Odobescu: „...nu mă pot opri de a vă atrage băgarea de 
seamă chiar aci, unde a fost vorba de albele straie ale dacilor, asupra unui 
caracter distinctiv al portului românesc. Poporul la noi se îmbracă în alb, 
atît vara cît şi iarna; albul la dînsul e coloare predomnitoare; şi băgaţi de 
seamă că nici un alt popor european nu are această predilecţiune pentru 
coloarea candoarei, cum zicea, acum cîţiva ani, un mare poet al României" 

(Artele în România, Bucureşti [1924], p. 62—63,). Aceeaşi remarcă o face 
şi Mihail Sadoveanu: „Poporul nostru şi-a păstrat din viaţa lui străveche 
portul alb, ceea ce înseamnă cuviinţă şi curăţenie" (Cîteva note, în „Viaţa 
românească", XVII, 1964, nr. 4—5, apr.—mai, p. \2). 

[48] Tradiţia pelerinajului la Şumuleu s-a păstrat pînă aproape în zilele 
noastre (se crede că statuia Madonei de aici a fost adusă de la mănăstirea 
franciscanilor din Bacău). Pelerinii mergeau acolo pe jos, cîntînd româneşte. 
Despre pelerinajul din 1931, cronica revistei „Viaţa" ne informează: „Toţi 
cîţi întîlneau acest grup de pelerini rămîneau uimiţi, mai ales că toate rugă¬ 
ciunile şi cîntecele ce le cîntau de răsunau văile erau româneşti" (XVII, 
1931, nr. 6, iun., p. 111). 

[49] Termenul ungur fiind echivalent cu catolic, de multe ori şi misionarii 
italieni apar în documente ca unguri: „preutul unguresc Felicsi Antonio 
Zaulu, prefectul, carile iaste pitrop peste toate bisăricile ungureşti ce sînt 
aicia în ţară" (privilegiu de scutelnici dat de Dimitrie Cantemir în 13 martie 
1711; vezi N. Iorga, Studii şi documente, I—II, p. 91). „Preutul unguresc" 
era italianul Felix Antonio Zauli, autorul unui catehism şi al unui evangheliar 
în limba română. 

Echivalenţa catolic = ungur se mai păstrează, din nefericire, şi în zilele 
noastre (la maghiari, dimpotrivă, cei doi termeni nu sînt sinonimi, deoarece 
confesiunea reformată este considerată în mod special magyar vallds). Nu 
e deci de mirare că şi scriitorul Cezar Petrescu spunea despre sora sa, care 
trecuse la catolicism şi era călugăriţă şi profesoară la Institutul Notre Dame 
de Sion din Iaşi (de limbă franceză), că s-a făcut „unguroancă" (comunicarea 
prof. Iosif E. Naghiu; în jurul convertirii Ştefaniei Petrescu, arhimandritul 
Iuliu Scriban a iniţiat o polemică în ziarul „Cuvîntul" din 17 oct. 1930, 
la care au participat: Nae lonescu, bine cunoscut prin teza sa exclu¬ 
şi vista, Iosif Frolio, Em. Serghie, Madeleine Winkler, fiica lui I. lonescu 
de la Brad etc.; vezi I. Frolio, Românism şi catolicism, Bucureşti, 1931). 
Relatăm şi o scenă hazlie de dată foarte recentă: văzînd un grup de studente 
şi studenţi negri ieşind într-o duminică de la biserica romano-catolică din 
Bacău, o femeie a exclamat cu uimire către alta: — Cum, tu, şi negrii sînt 
ungurii !? (comunicarea înv. Mihai Gherguţă). Dacă în limbajul popular 
ungur = catolic (deci „port unguresc" nu însemnează port maghiar, cum le-ar 
plăcea unora, ci port catolic, adică purtat de locuitorii catolici), aceeaşi denumire 
folosită în diferite publicaţii primeşte cu totul altă semnificaţie, aceea de 
persoană de naţiona’itate ungurească, ceea ce e fals. Procedeul este „şi nedrept, 
şi periculos, şi nepotrivit cu realitatea" (D. Mărtinaş, Eroarea cărturarilor 
noştri, în Caietul Alfa I, p. 145). 

[50] în povestirea Credinţă strămoşească, Mihail Sadoveanu (scriitorul a 
fost botezat întîi de preotul catolic din Paşcani) descrie un popas, în noaptea 
de Sf. Andrei, la un gospodar din Săbăoani, care-i întîmpină astfel pe oaspeţi: 
„Bucuros, bucuros! Ce mai faci dumneata, zupîne Ilie ?" şi-i trece „într-o 
odaie curată, plină de scorţuri, cu un morman de straie înflorite pe culme, 
lîngă sobă", cu „icoane catolice, cu candelă", care umpleau o jumătate de 
perete la răsărit. „Faţa lelii Nuţa era pierdută în aburii mîncării, cu zîmbetul 
ei şi cu ochii umbriţi. Vorbele ei mi-au rămas întipărite în minte, cu sunetul, 
cu mlădierea lor. Eu totdeauna am avut o teamă nedesluşită, în pruncie, de 


133 



femeile acelea pline, cu catrinţa strînsă şi cu ştergar mare, alb, întins pe coarne, 
în cap ... Bătrînele de la noi le primeau bine şi sfătuiau tainic cu dînsele; 
unguroaicele erau stăpîne pe toate tainele, ursitele şi farmecele întune¬ 
ricului ..." ( Ţi-aduci aminte, în Opere, VIII, Bucureşti, [1953], p. 539, 541). 
Sînt menţionate şi două obiceiuri: a) ungerea ferestrelor şi uşilor cu usturoi 
în noaptea de Sf. Andrei (p. 542; cf. şi Cronica parohiei Barticeşti, VII, p. 171: 
„... toţi ungeau cu usturoi uşile, geamurile, colţurile casei, poarta şi limba la 
«zghiciulău »") şi b) străpungerea strigoiului cu parul bătut în mormînt 
(p. 544). Două rectificări: se zice unguroance, cum scrie şi Mărtinaş, nu 
„unguroaice"; lelea Nuţa, „care murmura abia auzit un descîntec" cînd s-a 
trezit nepotul zupînului Ilie, e Niţa, prenume feminin tradiţional (< Ana). 
Despre coarne şi aria lor de răspîndire, vezi Ion Chelcea, Portul „cu coarne", 
în „Studii şi cercetări. Muzeul Satului", 1970, p. 143—164. 

Cele scrise de autor cu privire la descîntece sînt confirmate şi de Maria 
Spiridon din Mirceşti (jud. Iaşi), care declară că a învăţat un descîntec de 
strînsoare „di la o unguroancî bătrînă" (Emil Petrovici, Texte dialectale, 
Sibiu—Leipzig, 1943, p. 208). Aceste practici magice vechi au dat mult de 
lucru misionarilor. Chestionarul în legătură cu spovada din Diverse materie 
in lingua moldava de Antonio Mauro (1797) cuprinde şi referiri la descîntece: 
„Am deschentat de obranz, de adochiat, de scerpe, de dragoste sci am crezut 
la deschentici che folosesk" (Carlo Tagliavini, op. cit., p. 79). 

[51] în trecut, în satele lor a existat o industrie textilă casnică foarte 
dezvoltată. Cum treceau cîşlegile, începeau să duduie vatalele stativelor în 
fiecare casă, mai cu seamă unde erau fete mari şi zestrea trebuia să fie pe 
ladă pînă-n podele. Se ţeseau de toate: lăicere, ţoluri, tărcăţele, cergi, sumani, 
material pentru iţari şi bernevici, cenuşere, saci, brîie, bîrneţe, catrinţe (simple 
sau alese în mai multe iţe) şi pînză de bumbac, de tort sau învîrstatâ, care 
se ghilea vara la pârău pînă se albea ca hălgea şi apoi se strîngea în valuri. 
Fiecare bătrînă ţine şi astăzi pe fundul lăzii o pereche de bîrneţe (de fapt e 
o singură bucată, terminată la capete cu franjuri), o catrinţă, o Uimesî gi 
moar ci şi un val de pînză pentru coborît sicriul în groapă. Obiectele nu se 
îmbracă niciodată, fiecare păstrîndu-le cu grijă ca pe un conştient memento 
mori, pentru ziua cînd va împreuna mîhili pi Uept, cî. nu sî scii dîlili omului 
sî numa di tredăst cu Sfîntu Nihai la cap ... Credinţa din bătrîni spune că 
în hainele cu care te îngroapă, în acelea vei învia în ziua de apoi şi nici o 
bătrînă n-ar vrea în ruptul capului sî înzii alfeli gi cum o apucat, adică numai 
în portul din străbuni. 

[52] în lucrarea La Transilvania (1583), „cel dintîi tratat sistematic, de 
caracter istoric, geografic, politic şi religios despre Transilvania" (George 
Lăzărescu, Repere de cultură, Bucureşti, 1982, p. 41 — 42), iezuitul italian 
Antonio Possevino, misionar şi diplomat celebru, prezintă şi „Citulia", „o 
parte a Daciei care ajunge pînă la hotarele Moldovei", locuită de „scituli" 
(secui) şi de „mulţi români", precizînd că „în această singură provincie mai 
dăinuiesc încă mai multe rămăşiţe de religie catolică decît în toată Tran¬ 
silvania ... mai ales în scaunele Ciuc, Gurghiu, Cason. Toţi folosesc limba 
ungurească, afară de românii care sînt amestecaţi printre ei" {Călători străini, 
II, p. 551—552, 554). Autorul nu face nici o precizare cu privire la religia 
românilor de aici, de unde deducem că aceştia erau în mare parte catolici, 
altfel ar fi menţionat că sînt de rit grec sau „schismatici". Secuizarea lor 

lingvistică s-a produs mai tîrziu, treptat-treptat, cuprinzînd nu numai pe 
catolici, ci şi pe ortodocşi şi pe greco-catolici (după 1700). Aceasta s-a produs 
deci şi fără mutaţie confesională (prin părţile Ciucului sînt şi astăzi ceangăi 
ortodocşi). 

Falsa identitate catolic — maghiar, ca şi cea ortodox = român, constituie 
o eroare a trecutului, care a generat confuzii dăunătoare. Are dreptate Titu 
Maiorescu: „Religiunea, orcît ar fi ea de importantă, este o notă accesorie 
a naţionalităţii" (Discursuri parlamentare..., II, Bucureşti, 1897, p. 283). 

[53] Statisticile demografice se întocmeau pe confesiuni, nu pe naţio¬ 
nalităţi. 

[54] Acesta a fost totdeauna argumentul suprem invocat de unii misionari 
maghiari, care se considerau absolut necesari aici (Toma Possoni, de exemplu, 
care fusese îndepărtat din Moldova pentru imoralitate, scria în 11 aprilie 
1791: „Hinc hungarici curatores animarum in Moldavia ita sunt necessarii, 
sicut panis quotidianus, sine illis autem ineffabile animarum detrimentum, 
ei fuerunt, et est, et erit“ (vezi Veszely, Imets es Kovâcs, op. cit., p. 67). 

[55] David Biro (1715—1773) a stat 22 de ani în serviciul familiei Bibici 
(vezi nota următoare) şi a fost predicator al comunităţii catolice române din 
Sîntana. Despre piarişti, vezi Ioan Iozsa-Iozsa, Piariştii şi românii pînă 
la 1918, Aiud, 1940; Alexandru Tonk, Formarea intelectualităţii române din 
Transilvania şi liceul piariştilor din Cluj, în „Studia Universitatis Babeş- 
Bolyai", series Historia, XIII, 1968, fasc. 1, p. 45—48. Evangheliarul a 
fost deşcris prima oară, cu reproduceri din text, de Ioan Papiu, Adaus de 
notiţe bibliografice din secolul XVII şi XVIII, în „Transilvania", XIV, 
1883, nr. 11—12, 1 — 15 iun., p. 86—89 (semnat: Aenobarbu). 

[56] Margareta Tomeian era soţia lui Iacob Bibici (? —1754), consilier 
regesc şi viceşpan al comitatului Arad, proprietar al domeniului Comlăuş 
(Sîntana, jud. Arad), unde a construit o biserică şi o mănăstire şi a înfiinţat 
un gimnaziu, condus de călugării piarişti (1751 — 1790). Despre activitatea 
piariştilor la Sîntana si aspectul ei românesc, vezi Ioan Iozsa-Iozsa, op. cit., 
p. 78-83. 

[57] Apariţia cărţii este în legătură cu acţiunea piariştilor de la Sîntana, 
desfăşurată din iniţiativa lui Iacob Bibici şi a soţiei sale, care în familie 
vorbeau româneşte. Vechile comunităţi catolice româneşti din Ţara Oaşului, 
Hunedoara şi Banat dispăruseră în mare parte, din cauza lipsei clerului 
propriu şi a pastoraţiei în limba română (comunităţile de la Bărăbanţ şi 
Slatina-Timiş, în fiinţă şi astăz ; , sînt atestate în sec. XVIII; vez : : C. Economu, 
Panegiricul din Bărăbanţ, în „Limbă şi literatură", XI, 1966, p. 539—541 ; 
Petru Bancea, Influenţa catolică la românii din Slatina Timişului, în „Lu¬ 
ceafărul", VI, 1940, nr. 7, iul., p. 17—22). 

[58] La parohia catolică Butea (jud. Iaşi) se păstrează o copie cu scriere 
chirilică, provenită din biblioteca istoricului Ioan Ferenţ. Manuscrisul este 
încă o dovadă că acest evangheliar românesc era necesar în Moldova. 

[59] Etimologia a fost preluată de August Scriban, Dicţionaru limbii 
româneşti, Iaşi, 1939, s.v. şalgău. 

[60] D. Mărtinaş şi-a notat unele informaţii despre aceste şcoli, primite 
de la învăţătorul Mihai Gherguţă din Bacău: „Populaţia nu s-a bucurat şi 
nu s-a ataşat învăţămîntului unguresc, nu şi-a dat copiii la şcolile ungureşti, 
care după 2—3 ani de funcţionare anevoioasă au trebuit să fie desfiinţate 
din lipsă de elevi. Şcolile au fost înfinţate cu titlu de experienţă. Experienţa 
a ratat complet ..." (Caiet nenumerotat din 1967, p. HO). Fiu al populaţiei 
năpăstuite de această experienţă şi om al şcolii, Mihai Gherguţă ne măr¬ 
turiseşte cu sinceritate: „Perioada cît a durat presiunea de a învăţa forţat 
în limba maghiară a fost un dezastru pentru elevi, părinţi şi pentru şcoală 
în general" (scrisoare către V.M.U. din 10 nov. 1982). Pentru curmarea acestui 
dezastru, el a înaintat un memoriu către Comitetul Central al Frontului 
Plugarilor, în care a cerut „să se desfiinţeze şcolile acestea şi să se lase tine¬ 
retul să înveţe cum au învăţat părinţii şi strămoşii lor: în limba română". 
Cf. şi notele 84 şi 94. 

[61] Explicaţia este valabilă pentru studiul ca atare, dar obiectivitatea 
ştiinţifică şi interesul naţional cer în mod imperios ca, de acum înainte, aceşti 
locuitori să fie prezentaţi numai ceea ce sînt: români catolici. 

[62] Se menţine pe nedrept, uzul neputînd justifica perpetuarea unui 
neadevăr, care lezează în mod flagrant conştiinţa naţională a populaţiei în 
cauză. Băştinaşi şi ungureni, catolicii din Moldova şi-au iubit şi apărat tot¬ 
deauna ţara ca români, nu ca minoritari. „Inima lor a bătut cu înfocare 
pentru scumpa Românie: bucuriile ei au fost bucuriile lor, durerile ei au fost 
durerile lor" (M. Robu, Catolicii şi acţiunea militară a României, în „Ca¬ 
lendarul catolic", XII, 1914, p. 64). Vii simboluri ale dragostei lor de neam 
şi de patrie sînt eroii căzuţi la datorie pe cîmpurile de luptă. „Am putea noi 
să uităm cum că a treia parte din regimentele teritoriale de la Roman, Neamţu, 
Hnşi [şi Bacău, n.n.], cari cu oasele lor au înălbit cîmpiele Bulgariei, erau 
catolici ?" se întreabă M. Kogălniceanu în discursul parlamentar din 18 dec. 
1884 (vezi „Desbaterile Corpurilor Legiuitoare", 1884, nr. 24, 19 dec., p. 404). 
Amintim numai două nume: Andrei Lupu din Luizi-Călugăra (Bacău), 
întîiul ostaş româ ncăzut pe pămîntul Bulgariei în Războiul de Independenţă, 
în noaptea de 13/14 aug. 1877 (vezi Ioana Ursu, Memoria regimentelor, în 
„Magazin istoric", X, 1976, nr. 9, sept., p. 36; Generalul R. Rosetti, Călăraşii 
din valea Şiretului în Războiul de Neatîrnare, Bucureşti, 1939, p. 28). Po¬ 
porul l-a trecut în legendă, spunînd despre el că a fost luat prizonier, dus în 
faţa lui Osman-Paşa şi apoi ucis fiindcă a refuzat să-şi trădeze ţara. Fără 
să-i cunoască originea şi să ştie că în viitor va îngriji o carte despre populaţia 
din care s-a născut eroul şi că va lupta pentru apariţia ei, Ion Coja l-a adus 
pe scenă pe Andrei Lupu, în personajul Ţăranului din piesa Credinţa (Bucu¬ 
reşti, 1980, p. 86—87), cinstind astfel memoria tuturor ţăranilor români 
care au căzut răpuşi „sub povara iubirii de ţară". 

Iosif Gabor-Mărtinaş, fratele lui Dumitru şi Ioan Mărtinaş, este primul 
erou al eliberării Maramureşului, căzut în luptă la Cămara-Sighet (17 ian. 
1919). I. Bilţiu-Dăncuş scria la înmormîntarea lui: „Dormi în pace, eroule ! 
Numele Tău va fi pomenit şi scris cu litere de aur în istoria neamului. Tu 
eşti şi vei fi sfîntul nostru, căci al nostru ai fost şi pîn-acuma. Strămoşii tăi 
de aici au plecat în Moldova, de unde tu ai venit spre a ne elibera. în veci 
te vom pomeni!" (vezi Păr. I. Rîirledi, Cronica ziaristicei române din Mara¬ 
mureş, în „Gazeta maramureşană", XI, 1930, nr. 3, 16 ian., p. 1). Despre 
curajul şi spiritul său de sacrificiu ne-a vorbit cu admiraţie un martor ocular. 

Ilie Lazăr, om politic originar din Maramureş, care a fost alături de erou. 
D. Mărtinaş, pe atunci student în litere la Iaşi, a scris duioase amintiri despre 
fratele său mai mare, publicate în „Sfatul", organul Consiliului Naţional 
Român din Maramureş, şi în extras (colecţia „Biblioteca Maramureşului", 
Sighet, 1920), reproduse peste douăzeci de ani, sub titlul Sergentul Iosif 
Mărtinaş, în „Biruinţa" (Roman, II, 1941, nr. 7, p. 4—5), ca „un document, 
menit să spulbere infamiile inconştienţilor cari n-au putut înţelege, ori au 
fost duşi în eroare asupra adevărului, că numai printr-o unire sinceră şi ne¬ 
interesată neamul acesta vajnic poate să-şi cucerească adevăratul lui loc în 
istoria omenirii". După datele bibliografice, nota introductivă din care am 
citat precizează: „Să se ştie deci şi să se înţeleagă că românii catolici din 
Moldova nu sunt străini şi înstrăinaţi, n-au fost şi nu pot fi". 

Aceeaşi semnificaţie o au şi monumentele eroilor din Războiul de întregire, 
inaugurate pentru prima dată în ţară în satele catolice din fostul judeţ Roman: 
Adjudeni şi Răchiteni (19 aug. 1918), Rotunda (7 oct. 1918), Tămăşeni (1918) 
şi Butea (1919) (vezi Dr. A. Gabor, Pentru eroii catolici căzuţi în răsboiu, în 
„Calendarul catolic « Presa Bună»", 1919, p. 42—43). Arhiepiscopul Alexandru 
Cisar, senator de drept, declara în şedinţa Senatului din 30 iulie 1927: „Nu-i 
deci de mirare, dacă romano-catolicii au fost mereu un element de ordine, 
de cultură şi de morală (...) şi dacă în Războiul Independenţei şi mai ales al 
întregirii cu miile şi-au dat viaţa pentru patria română. Eu personal am 
sfinţit acum cîţiva ani, ca episcop de Iaşi, multe monumente în Moldova, cruci 
comemorative, pe a căror lespede sunt săpate în lungi şiraguri numele celor 
căzuţi în luptă, şi o spun cu mîndrie: nu a fost nici un trădător !" („Sentinela 
catolică", VII, 1927, nr. 8, aug., p. 2). 

[63] Batthyâni ceruse şi titlul de vicar apostolic al Moldovei. Vezi şi 
N. Iorga, Studii şi documente, I—II, p. 138—139; Pietro Tocănel, op. cit., 
p. 20—21. Roma cunoştea bine situaţia reală din Moldova din documente 
anterioare. Astfel în relaţia către Propaganda Fide din 1745 se precizează: 
„Limba absolut necesară pentru ca părinţii misionari să fie înţeleşi este limba 
valahă sau moldoveană". Relatorul atrage atenţia că venirea preoţilor ma¬ 
ghiari în Moldova ar constitui o sămînţă de scandal („un seminario di scan¬ 
daţi"), din cauza neplăcerilor şi contradicţiilor care ar urma (viitorul a con¬ 
firmat aceasta pe deplin). Congregaţia nu ar avea linişte, iar părinţii maghiari, 
necunoscînd limba moldoveană, nu şi-ar putea exercita din plin oficiul de 
misionar, aici nefiind nevoie de limba ungurească. Spre folosul poporului 
şi pentru binele misiunii e necesar ca la colegiul apostolic din Assisi să fie 
numit un lector de limba valahă sau moldoveană (vezi G. Călinescu, Alcuni 
missionari, p. 184). 

[64] Singurii lor conducători erau preoţii misionari, cei mai mulţi italieni. 
Misionarilor italieni le revine meritul de a fi înţeles tendinţa lor firească spre 
limba română, pe care au cultivat-o în pofida tuturor invectivelor şi presiunilor 
exercitate de adversari. Pastoraţia misionarilor avea un caracter practic, 
intrat adînc în conştiinţa populaţiei: ei erau duhovnici, dar şi judecători 
şi îndrumători în cele mai variate aspecte ale vieţii. De la misionari, acest 
gen de pastoraţie cu caracter social a trecut mai tîrziu şi la preoţii ridicaţi 
dintre ei (unele aprecieri, la: Const. C. Diculescu, Din corespondenţele episco¬ 
pului Melchisedec, Bucureşti, 1909, p. 36, din partea lui I. Ionescu de la 

Brad; Moţu, Politica noastrăfutură, Bucureşti, 1924, p. 33 — 34; I. D. Barzan, 
Probleme născute după războiu, Bucureşti, f.a., p. 134). Faţă de posibilităţi, 
rezultatele au fost bune. Contele d’Hauterive scria despre catolicii din Mol¬ 
dova, în 1787: „Aussi sont-ils plus actifs, plus aises et plus stables" (deci 
nu sînt „rătăcitori" sau „hoinari", cum interpretează unii termenul ceangău). 
Vezi Memoriu asupra vechei şi actualei stări a Moldovei, p. 88. 

Prin enoriaşii lor, mulţi misionari s-au legat cu trup şi suflet de poporul 
român, căruia i-au dus mereu dorul după ce au plect din ţară. Două exemple, 
distanţate în timp: Antonio de Stefano (1808—1893), fost misionar şi episcop, 
provicar şi vicar apostolic al Moldovei (1833—1859), scrie la sfîrşitul volumului 
Rugăciuni către Dumnedeu şi imnuri sacre (Napoli, 1885): „Fraţilor scumpi 
ai miei, carii vieţuiţi în Moldova ... Amintiţi-vă de mine, care vă trimitu 
metodul acestu de rugăciuni în semnul dragostei ce pururea am nutritu 
către voi, care nu numai că nu este stinsă în inima mea, ci nu s-au răcit măcar, 
deşi mă aflu în un loc depărtat" (p. 128). Felix Wiercinski (1858—1940), 
polonez de origine, fost misionar şi rector al seminarului diecezan din Iaşi, cu 
intermitenţe, distins publicist de limbă română, scria aceste rînduri din 
Moscova (1909): „Cu inima plină de amar m-am dus de la iubitul meu popor 
român şi nu-1 pot uita niciodată. Cu mine am aici o bucată de pînză dăruită 
mie la Tămăşeni. Acea pînză am binecuvîntat-o de tobalie de altar şi deseori 
cînd pot săvîrşesc pe dînsa sf. liturghie ca o mîngîiere deosebită. Aşa tot am 
ceva românesc la mine." Iar în 1935 scria din Estonia: „Pentru România 
mea fac memento în fiecare zi" (vezi „Lumina creştinului", XXVI, 1940, 
nr. 2, febr., p. 22—23, 29). A murit la Blaj, în plină activitate, cu gîndul la 
oamenii şi plaiurile Moldovei. 

[65] Aducerea cantorilor secui din Transilvania era determinată şi de un 
motiv de ordin economic: nefiind pămîntean, cantorul era scutit de bir, care 
altfel trebuia suportat de comunitate. Despre optica unui cantor secui din 
Săbăoani, vezi relatarea lui Miron Pompiliu, publicată de N. Bănescu, 
O „misiune“ a lui Miron Pompiliu, în „Convorbiri literare", XLIII, 1909, 
nr. 12, dec., p. 1303 (acesta fusese trimis în Moldova de George Bariţiu, pe 
urmele delegaţiei Societăţii „Sfîntul Ladislau" din Pesta, venită în ţară 
cu un vast plan de maghiarizare, în vederea restabilirii vechiului regat un¬ 
gar; vezi rezumatul scrisorilor episcopilor Pluym şi Salandari către car¬ 
dinalul Barnabo, la I. Dumitriu-Snagov, Le Saint-Siege et la Roumanie 
moderne 1866—1877. Regestes ..., Rome, 1984). Amintirea zelului acestor 
cantori pentru limba maghiară a rămas pînă aproape în zilele noastre. Prin 
1933, a murit la Adjudeni bunicul preotului Iosif Ghiuzan, în etate de 90 de 
ani; acesta îşi amintea de dascălul Fechete, venit din Ditrău, care cînta 
ungureşte în biserică, fără ca lumea să-l înţeleagă (Iosif Gabor, Ierarhia 
catolică a Moldovei, II, p. 229, nota 451 — manuscris). „îmi povestea Veronica 
Erdeş din Butea (80 ani), în 1947, că, fiind copilă, a învăţat-o un dascăl 
secui să se închine ungureşte: «Az Ocianok es Fiunok es Sentlelek. Amen. » 
Auzind-o, maică-sa i-a spus: — Nu mai hodoroji asă, copchilă-hăi, grăiesci 
cum sî cagi" (D. Mărtinaş). 

[66] Vezi şi relatarea lui Iosif Tomassi (nota 93). Unul dintre cei mai 
intriganţi misionari maghiari, aventurier cu veleităţi de episcop în Moldova, 
a fost Ştefan Bocskor, care a tulburat pacea în misiune între anii 1799—1815. 
Pentru a-şi atinge scopul, acest „povero pazzo", cum l-a caracterizat nunţiul 

din Viena, nu s-a dat în lături de la nici un mijloc: instigarea populaţiei, 
substituiri de persoane (în 1804 a trimis la Roma pe un frate al său, cu trei 
tineri maghiari din Transilvania, care s-au dat drept delegaţi din Moldova), 
reclamaţii la nunţiatura din Viena, scrisori false expediate la Roma şi chiar 
falsuri în acte publice (paşapoarte şi decrete ale Congregaţiei de Propaganda 
Fide), pentru care a fost deţinut şi apoi condamnat prin proces canonic. 
Amănunte la Pietro Tocanei, op. cit., p. 53—93. 

[67] „Valahii locuiesc mai mult în regiunile cele mai muntoase, în acele 
locuri pe care cuceritorii nu le-au reţinut pentru ei", precizează baronul 
Kemeny Gâbor, Nagy-Enyednek es videkenek veszedelme 1848 — 89-ben, Pest, 
1863, p. 25. 

[68] „Românii noştri săcuizaţi de pe la marginea Ciucului şi Treiscaunelor 
sunt numiţi pînă azi ceangăi, nu săcui, arătîndu-se şi prin acest nume că sunt 
de neam străin" (Sabin Opreanu, Printre românii săcuizaţi, în „Graiul ro¬ 
mânesc", I, 1927, nr. 1, ian., p. 11). Termenul are şi o atestare toponimică: 
Ciangăi, veche denumire a satului Cărpinenii, corn. Poian, jud. Covasna 
(vezi Ion Iordan, Petre Gâştescu, D. I. Oancea, Indicatorul localităţilor din 
România, Bucureşti, 1974, p. 106). 

[69] Şi-a schimbat sensul peiorativ la cei care au creat termenul, în schimb 
a primit acest sens la cei denumiţi astfel. Bâlint Csiiry precizează că în limba 
maghiară denumirea de ceangăi este „colectivă", cuprinzînd pe toţi ungurii 
aşezaţi în străinătate sau în partea de sud-est a Transilvaniei, şi recunoaşte 
că la început aceasta era o batjocoră, ceangăii din Moldova, a căror origine 
nu s-a putut lămuri, considerînd-o ca atare şi astăzi (vezi Egy es mds a moldvai 
csângok nyelverol — Cîte ceva despre limba ceangăilor din Moldova, în „Pâsz- 
tortuz", Cluj, XXI, 1935, nr. 5—7, 15 mart.—15 apr., p. 140—141). 

[70] Puţinii ceangăi din jud. Hunedoara şi din Banat au fost colonizaţi 
aici din Bucovina, începînd din anul 1880 (vezi Dr. Victor Şuiaga, Ciangăii 
din Deva, în „Gazeta Hunedoarei", I, 1941, nr. 23, 27 iul., p. 3; idem, Ciangăii 
din Hunedoara, Cristur şi Streisîngeorgiu, ibidem, nr. 24, 3 aug., p. 3; Silviu 
Dragomir, Vechimea elementului românesc şi colonizările streine în Banat, 
în „Anuarul Institutului de Istorie Naţională", Cluj, III, 1924—1925, p. 291). 
Ceangăii luterani din Săcele (Braşov) aparţin aceleiaşi arii sud-est transil¬ 
vănene (vezi despre ei: Kolumbân Lajos, A hetfalusi csângok a multban es 
jelenben — Ceangăii din Săcele în trecut şi în prezent, Brasso, 1903; Aurel 
A. Mureşianu, Originea ceangăilor din Săcelele Braşovului. Contribuţii istorice 
documentare la vechimea elementului românesc în Ţara Bîrsei, Satulung-Săcele, 
1937 ; Liviu Marcu, Vechi obiceiuri juridice în subzona Săcele (a doua jumătate 
a secolului XIX — prima jumătate a sec. XX), în „Cumidava", V, 1971, 
p. 569—606). Cu privire la caracteristicile româneşti ale acestora, cităm din 
lucrarea lui Kolumbân: Portul: „Cămaşa lungă şi chimirul fac ca ceangăul 
să pară valah de-a binelea" (p. 33). „ într-adevăr, dacă un străin îl vede pe 
ceangău în îmbrăcămintea sa originală, crede că e valah. Maghiarul nu re¬ 
cunoaşte întrînsul pe fratele său maghiar" (p. 25). La fel şi secuiul: „înainte 
cu o sută de ani, îmbrăcămintea ceangăului a fost identică cu a valahului 

sau puţin, foarte puţin deosebită de ea, într-atîta încît, dacă un secui privea 
la un ceangău, nu recunoştea în el pe fratel său maghiar" (p. 35). Limba: 
„ceangăii întrebuinţează multe cuvinte valahe în vorbirea lor şi dacă vor să 

se exprime în mod corect asupra vreunui lucru, ei nici astăzi nu folosesc 
cuvinte maghiare, ci valahe" (p. 24). Dansul : „în ceea ce priveşte dansurile, 
la ceangăi s-a pierdut şi a pierit tot ce era maghiar şi naţional. Pînă acum 40 de 
ani, la Satulung, atît ceangăul cît şi valahul nu cunoşteau alte dansuri decît 
cele valahe, în primul rînd hora, care demonstrează ideea daco-romană, iar 
în afară de acesta mai erau hrîul şi purtata " (p. 24). „Dacă tineretul ceangău 
voia să petreacă, el primea aprobarea nu de la solgbirău, ca astăzi, ci de la 
preot [şi în Moldova s-a practicat acest obicei pînă în zilele noastre, n.n.], 
apoi petrecerea se desfăşura nu în ritmul ceardaşului înfocat, ci al melodiei 
monotone valahe" (p. 81). Obiceiuri româneşti (vezi p. 72, 95, 105—108). 
Desigur că toate acestea nu sînt de suprafaţă şi nu se datoresc. unei influenţe 
româneşti, cum crede autorul, ci constituie elemente esenţiale ale fondului 
lor originar românesc. 

[71] Vezi şi C. Sassu, Românii şi ungurii, Bucureşti, [1940], p. 119— 
120. Situaţia mizerabilă a românilor din Transilvania este descrisă şi de 
naturalistul Balthasar Hacquet (1739—1815), care a văzut-o la faţa locului: 
„Această naţiune neglijată şi oprimată stăpîneşte pămînturile cele mai rele 
din întreaga ţară. Aceste pămînturi le sînt luate îndată ce sînt defrişate de 
ei cu sudoarea feţei şi gata pentru a fi însămînţate cu porumb. Fiecare sas 
sau ungur poate să se înstăpînească pe pămîntul românului, chiar dacă acesta 
a fost stăpînul lui de sute de ani. Românul este alungat cu întreaga sa 
familie în munţi, unde el nu găseşte decît piatră şi cîteodată este obligat 
să părăsească ţara" (apud Victor Jinga, Problemele fundamentale ale Tran¬ 
silvaniei, II, Braşov, 1945, p. 202; cf. G. Bogdan-Duică, Din trecutul nostru, 
în „Tribuna", XI, 1894, nr. 160, 30 iul./Îl aug., p. 1—2). Vezi şi Ioan Pop, 
Relatări privind stările de fapt din Transilvania în timpul vizitei lui Iosif 
al IJ-lea (1773), în „Marisia", VII, 1977, p. 111-124. 

[72] Procesul secuizării s-a răsfrînt şi asupra românilor care au rămas 
ortodocşi sau greco-catolici, fapt recunoscut de autorii maghiari (vezi în 
special Orbân Balâzs, A Szekelyfold leirăsa — Descrierea Secuimii, I—V, 
Pest, 1868—1871, passim), fiind revendicaţi şi ei pentru naţiunea maghiară 
(pentru scurt timp, cei greco-catolici au fost incluşi în episcopia de Hajdu- 
dorog, înfiinţată în 1912; vezi Ştefan Manciulea, Episcopia gr.-catolică ma¬ 
ghiară de Hajdu-Dorogşi românii, în „Cultura creştină", XXII, 1942, nr. 7—9, 
iul.—sept., p. 385—409; (cu date şi despre secuizarea românilor). Cf. şi Au- 
gustin Paul (Delaletca), între Someş şi Prut, p. 218—238 (cap. Români 
cari nu ştiu româneşte). 

[73] Despre răspîndirea muzicii sale în Moldova, vezi Viorel Cosma, 
300 de ani de la apariţia antologiei de cîntece a lui Ioan Căianu, în „Muzica", 
1977, nr. 1, ian., p. 21—28. 

[74] Caracterizarea autorului nu corespunde decît în parte realităţii. 
Acest „vir praeclarissimorum, talentorum, laborissimus et perpetuus memo¬ 
ria dignus", cum a fost elogiat la depunerea voturilor monahale, supranumit 
mai tîrziu „Petru Pâzmâny al Transilvaniei", a fost un cărturar român de 
formaţie umanistă şi de expresie latino-maghiară, fără a fi însă maghiari¬ 
zat. El îşi afirmă originea română, semnînd Valachus operele sale şi orgile 
construite în Transilvania. „Indiferent deci de situaţiile pe care le stră¬ 
bate, marele muzician şi umanist rămîne fidel originii sale" (Mihai Diaco- 

nescu, Datorie şi mărturie, în „Vatra", XI, 1981, nr. 10, 20 oct., p. 127b). 
Vezi şi Elisabeta Mukenhaupt, însemnări aparţinînd umanistului transil¬ 
vănean Ioan Căianu, aflate în colecţia de carte veche a Muzeului din Mier- 
curea-Ciuc , în „Revista muzeelor şi monumentelor. Muzee", XVI, 1979, 
nr. 6, p. 72, nota 3. Semnificative sînt şi versurile: 

Bucură-se ardelenii şi ţările române 
de binecuvântarea Celui de Sus, 

Ce le-a dat domnitori cu renume 
si aleşi beliduci de oştiri. 

y ) > 

(Ioachim Crăciun, Cronica rimată a lui Ioan Caioni din 7654 despre 
sfîrsitul lui Vasile Lupu, în „Anuarul Institutului de Istorie din Cluj", IV, 
1961, p. 242). 

[75] Despre composesorate, vezi G. Popa-Lisseanu, Composesoraţele se¬ 
cuieşti, în „Universul", XLIX, 1932, nr. 269, 30 sept., p. 1—2, şi Ioan N. 
Ţuţuianu, Mijloace folosite de Ungaria pentru deznaţionalizarea românilor, 
Bucureşti, 1937, p. 75—91. 

[76] în legătură cu metafora macabră din titlul broşurii, folosită odi¬ 
nioară şi de Aladâr Ballagi, precizăm că în articolul A moldvai magyarok, 
publicat în revista „Kârpâtmedence" (I, 1941, sept.), în cate prezintă ră¬ 
zeşia ca o instituţie de origine maghiară, acelaşi autor, semnat cu iniţiale, 
scrie fără nici un discernămînt că „nu «s-au maghiarizat o jumătate de 
milion de secui de origine română »", ci „sigur, în Moldova s-au românizat 
aproape un milion de maghiari" (p. 301). 

[77] La Săbăoani, fără Licuşeni, partea de nord a satului, unde se vor¬ 
beşte numai româneşte; la Pildeşti, graiul unguresc e vorbit numai de bă- 
trîni. 

[78] Vezi şi recentul volum despre arta populară a ceangăilor din Mol¬ 
dova, publicat de Dr. Kos Kârolv, Szentimrei Judit şi Dr. Nagy Jend, care, 
prin materialul şi ilustraţia ce cuprinde, demonstrează pe viu originea lor 
românească (vezi nota 98). 

[79] Vezi şi nota 60. 

[80] Dacă datorită împrejurărilor istorice, catolicismul din regiunea se- 
cuizată se prezenta în haina maghiară şi îmbrăca şi pe credincioşii nemaghiari 
în această haină, toţi membrii confesiunilor recepte fiind incluşi de drept 
în naţiunea maghiară, în Moldova el era românesc în structura sa, cu rădă¬ 
cini adînci în istoria ţării, sprijinit şi uneori chiar îmbrăţişat de domni şi 
de boieri, mai ales pînă la fanarioţi. Faptul se explică prin acel înnăscut 
sigiliu al Romei, păstrat embrionar prin toate vicisitudinile istoriei şi devenit 
dinamic în epoca renaşterii naţionale. în Moldova, continuînd creştinismul 
latin protoromân întrerupt de influenţa slavonă (pînă la recenta reformă 
liturgică, cine vedea pe ţăranii catolici moldoveni îmbrăcaţi în alb şi cîn- 
tînd în cor latineşte avea impresia că se află în epoca primară a creştinis¬ 
mului catolicismul, prezent aici ah antiquo, „s-a acomodat împrejurărilor, 
s-a identificat cu interesele acestei ţări, s-a indigenizat, a devenit, ca 
să zic aşa, un catolicism naţional" (Alex. Lapedatu, Noul regim al cultelor 
din România, Bucureşti, 1928, p. 11), biserica romano-catolică fiind 
considerată biserică naţională (vezi I. Dumitriu-Snagov, op. cit., p. 493 — 

494, 585). Deşi acţiunea sa nu a fost de prea mare amploare, fiind stînjenită 
de cei care nu erau de acord cu structura lui românească, totuşi, prin misio¬ 
narii italieni şi polonezi, catolicismul a propagat latinitatea poporului român 
şi l-a făcut cunoscut peste hotare, a promovat limba română şi scrierea cu 
alfabet latin (vezi Ilie Bărbulescu, Curentele literare la români în perioada, 
slavonismului cultural, [Bucureşti], 1928, p. 54—77). Nu ne vom referi decît 
la Miron Costin, a cărui operă (vezi De neamul moldovenilor) este indisolubil 
legată de formaţia sa umanistă prin filieră catolică şi de misionarii italieni 
din Moldova (într-o scrisoare în limba latină, cei trei copii ai cronicarului 
arată adînca iubire ce o au încă din leagăn faţă de biserica romană, căreia 
„familia noastră Costiniană datoreşte atît de mult, ca una hrănită şi cres¬ 
cută cu laptele acestei Sfinte Legi" ; vezi V. I. Ghika, op. cit., p. 37 şi urm.). 
Trecînd Carpaţii, românii catolici din regiunea secuizată şi-au întărit fiinţa 
naţională şi graiul românesc, dezvoltînd şi mai mult caracterul naţional al 
catolicismului din Moldova. 

Se impune şi o altă precizare. Pînă la fanarioţi, aici nu au existat anta¬ 
gonisme între ortodoxie şi catolicism, ci „o aşa de mare armonie ..., încît 
chiar clerul ambelor religii mai că uitaseră în Moldova discordia care a sfâ¬ 
şiat biserica lui Hristos" (M. Kogălniceanu, în discursul rostit la Divanul 
Âd-hoc în 25 oct. 1857; vezi Opere, III/I, p. 41), cele două biserici deţinînd 
astfel prioritatea în ceea ce priveşte relaţiile ecumenice reciproce. De altfel, 
oficial. Biserica Ortodoxă din Moldova nu a retractat niciodată unirea sem¬ 
nată de mitropolitul Damian la Florenţa, în 1439. Pentru Roma papală 
apoi, domnitorii moldoveni aveau aureola rămasă de la Ştefan cel Mare, 
pe care papa Sixt IV îl declarase „atlet al credinţei", pentru vitejia sa în 
luptele cu turcii. Despre relaţiile Moldovei cu Roma, vezi: C. Auner, Mol¬ 
dova la soborul din Florenţa, ed. II, Bucureşti, 1915 (extras din „Revista 
catolică"); Ioan Ferenţ, Petru Şchiopul şi catolicismul în Moldova, în „Ca¬ 
lendarul catolic", XII, 1914, p. 59—63; idem, Ieremia Movilă (1595 — 
1606) şi catolicismul, ibidem, XIII, 1915, p. 37—49; Chirii Karalevskij, 
Relaţiunile dintre domnii români şi Sfîntul Scaun în a doua jumătate a vea¬ 
cului al XVI-lea după documente inedite din Arhivele Vaticanului, în „Re¬ 
vista catolică", II, 1913, nr. 2-4; III, 1914, nr. 2; Ioan Al. Roth S. I 
Silinţele de unire în Moldova cătră sfîrşitul veacului al XVI-lea, în „Unirea" 
(Blaj), X, 1900, nr. 7—13; Mons. Aloisie L. Tăutu, Spirit „ecumenic" între 
papalitate şi români pe vremea lui Ştefan cel Mare, în „Bună vestire" (Roma), 
IV, 1965, nr. 1, p. 4—11, si XIV, 1975. nr. 1, p. 335—344; M. Theodorian- 
Carada, Papa, Bucureşti, 1915, p. 118-143; ed. II, Iaşi, 1938, p. 129-157. 

[81] Două atestări de la începutul sec. XX: „N-avem catolis la noi. 
Da pi undi sînt ni avem bini. Iei ca şî noi stau. Da iei îs mai negustoroş, 
mai [a]griculturoş" (I. -A. Candrea, Ov. Densusianu, Th. D. Sperantia, 
Graiul nostru, I, Bucureşti, 1906, p. 471). „Iei îs catolis, da nu-s oamini 
răi" (ibidem, p. 824 ). 

[82] Cf. Pr. Serafin M. Bejan, Catolicii din Moldova, în „Almanahul ... 
« Viata »", 1924, p. 26; Iosif Ghiuzan, Român catolic, în „Sentinela catolică", 
VI, 1928, nr. 10, oct., p. 1 — 2. 

[83] Autorul se referă totuşi la o „revendicare", într-o însemnare inti¬ 
tulată Avem dreptul de a ne apăra, din care reproducem: „Dacă publiciştii 
maghiari au dreptul să-şi spună părerile lor despre ceangăi, păreri după 

pârerea noastră fanteziste, chiar în presa ştiinţifică românească, oare noi 
nu avem dreptul egal de a exprima, în aceeaşi presă românească, ceea ce 
credem noi despre graiul nostru, despre originea şi apartenenţa noastră 
etnică? Părerile noastre, oricare ar fi ele, nu angajează cu nimic nici politica 
statului român, nici responsabilitatea forurilor ştiinţifice româneşti; ele nu 
vor să exprime altceva decît ceea ce credem noi despre limba şi originea noas¬ 
tră şi care sînt temeiurile ştiinţifice ale părerilor noastre." 

Revendicări pe seama lor au formulat însă alţii, la tratativele de pace 
de la Bucureşti şi Trianon (1918—1920) şi la Viena (1940). în legătură cu 
cele din urmă, ei au protestat prin diferite memorii, afirmîndu-şi şi cu această 
ocazie originea românească (vezi Ceangăii din Moldova şi revizionismul, 
în „Opinia", XXXVII, 1940, 13 oct., p. 1—2; Cine sunt catolicii moldovenii, 
în „Almanahul «Presa Bună», XXVII, 1941, p. 66; D. Neda, Fraţi ne¬ 
dreptăţiţi, în „Cultura creştină", XXI, 1941, nr. 7—9, iul.—sept., p. 491 — 
492; Dr. Radu-Ştefan Ciobanu, loc. cit.). 

[84] Cînd poporul român era preocupat de vindecarea rănilor războ¬ 
iului şi de integrare într-un nou sistem social, printr-o diversiune subtilă 
s-a încercat din nou agitarea problemei aşa-zişilor ceangăi din jud. Bacău: 
s-au creat organizaţii fără membri şi şcoli cu limba de predare maghiară 
fără elevi; s-a încercat şi înlocuirea limbii române din biserici, ca pe timpul 
misionarilor de tristă memorie. în acest scop s-au folosit şi metode coer¬ 
citive neînţelese şi au fost antrenaţi oameni care puteau avea un rol creator 
în viaţa de atunci a poporului român. „Episcopul Anton Durcovici — scrie 
D. Mărtinaş — a fost sacrificat pentru că nu a corespuns tentativei de ma¬ 
ghiarizare a ceangăilor, fără o prealabilă consultare a populaţiei, tentativă 
care a eşuat lamentabil, nu pentru că episcopul, care nici nu era de neam 
român, s-ar fi dedat unei acţiuni şovine (aceasta i-a fost acuzaţia), ci pentru 
că ceangăii au aparţinut şi în trecut şi aparţin şi astăzi comunităţii de limbă 
românească, chiar în cazurile, din ce în ce mai puţine, cînd ei cunosc şi 
limba ungurească" (Caietul XVI, p. 230). Episcopul Durcovici a fost pre¬ 
zentat opiniei publice ca „soviniszta puspok" (vezi Kovâcs Gyorgy, A sza- 
badsăg utjân. Moldvai csăngâk kdzdtt, [Bucureşti, 1950], p. 6). Despre el, 
vezi Ioan Mărtinaş şi Gaspar Bachmeier, „Bine ai venit stăpîne". Acte, cuvîn- 
tări şi însemnări omagiale ... Culese de —, Iaşi, 1948. Totul însă a fost zadarnic: 
limba română a triumfat şi de data aceasta, iar aşa-zişii ceangăi au rămas 
români, aşa cum se ştiu din moşi-strămoşi, nu maghiari, cum i-au crezut şi-i 
mai cred încă unii sau alţii. Ce-au făcut ei atunci? Un singur episod e grăi¬ 
tor: cînd noii misionari fără sutană au venit la Fundu Răcăciuni să intro¬ 
ducă limba maghiară în biserică (martie 1949), corul sătesc i-a întîmpinat 
cu vechiul cîntec: Mult e dulce şi frumoasă / Limba ce vorbim, / Altă limbă- 
armonioasă / Ca ea nu găsim! La consultarea populară, care a avut loc în 
13 martie şi 24 aprilie 1949, în urma dispoziţiei episcopului Anton Dur¬ 
covici, din cei 4096 capi de familie din 14 sate, au votat pentru limba ro¬ 
mână 3731 (91,08%), iar pentru limba maghiară 365 (8,92%) (vezi D. Mar- 
tinaş, Caietul XI, p. 266). De remarcat că acest examen istoric a fost dat 
în condiţii speciale, avînd şi sprijinul autorităţilor locale. 

Preoţii catolici moldoveni, fii ai acestei populaţii, au avut o atitudine 
critică faţă de şcolile cu limba de predare maghiară, deoarece nu le ceruse 

şi nu le dorise nimeni dintre localnici, în schimb metodele pe care unii le-au 
pus pe seama lor sînt de domeniul fanteziei. De exemplu: excomunicarea 
celor ce îndrăzneau să-şi trimită copiii la aceste şcoli sau pedepse ca aceea 
care s-ar fi aplicat unui sătean, „care a îndrăznit să găzduiască un învăţător 
de limba maghiară" şi „a fost pedepsit de preot să stea cu o cunună de 
spini în cap în timpul liturghiei, iar la sfîrşit toţi credincioşii au fost obligaţi 
să treacă pe lîngă penitent şi să-l scuipe", cum relata arhim. Valerian Zaha- 
ria, în „Universul", LXVI, 1949, nr. 242, 15 oct., p. 4 (după mulţi ani, 
autorul, scăpătat, va fi ajutat de Carol Susan, unul din preoţii acuzaţi). Sau 
caracterizarea demonică, inventată anume şi atribuită păstorilor lor pentru 
a-i compromite: „Limba maghiară este limba diavolului. Cine vorbeşte 
ungureşte stă de vorbă cu diavolul" (vezi Kovâcs Gyorgy, loc. cit.). 

Acţiunea din Moldova din 1948—1950 este în strînsă legătură cu ten¬ 
tativele anterioare din afară, la care se referă Bonaventura M. Morariu şi 
Pietro Tocanei, preoţi franciscani moldoveni stabiliţi în Italia, în Memoriale 
sui tentativi dell'Ungheria di mandate sacerdoţi in Moldavia, care a fost îna¬ 
intat papei Pius XII la 1 sept. 1946, în numele călugărilor minori conven- 
tuali din România. Autorii prezintă istoria tuturor încercărilor de a maghia¬ 
riza pe catolicii din Moldova şi cer papei să nu dea ascultare şoviniştilor 
maghiari, deoarece aceşti credincioşi sînt români de drept şi de origine şi 
vorbesc toţi româneşte. Afirmaţia că actualul cler din Moldova, fiind român, 
e departe şi străin de sentimentele şi de limba lor şi deci incapabil de a 
le satisface trebuinţele spirituale este contrară întregii istorii şi situaţiei 
prezente, preoţii seculari şi regulari din pastoraţie fiind ridicaţi din mij¬ 
locul poporului. Vezi textul memoriului, la Petru Tocanei, Franciscanii 
minori conventuali şi limba română, în „Buna vestire" (Roma), XI, 1972, 
nr. 3, iul.—sept., p. 39—43 ; despre încercările de maghiarizare din sec. XVIII 
şi XIX, vezi idem, Storia della Chiesa Cattolica in Romania, III, p. 18—93, 
331—347. 

[85] Are dreptate D. Mărtinaş, dar numai cu privire la satele de limbă 
română, care formează majoritatea, deoarece satele cu populaţie bilingvă 
au fost mult cercetate şi studiate în ultimii patruzeci de ani, bineînţeles 
numai sub aspect maghiar, în cadrul Universităţii „Babeş-Bolyai", Insti¬ 
tutului de Lingvistică şi Muzeului Etnografic al Transilvaniei, toate din 
Cluj. Despre puţinii bilingvi dintre aşa-zişii ceangăi s-au publicat numeroase 
articole şi studii în limbile maghiară şi română, mai ales din domeniul ling¬ 
vistic, etnografic şi folcloric; în schimb, de cei de limbă română nu s-a ocupat 
nimeni, sub nici un aspect. 

[86] Relatăm un fapt puţin cunoscut din timpul dictaturii militare. 
Prin anii 1942—1943, forurile conducătoare erau preocupate de efectuarea 
unui schimb de populaţie dintre români şi maghiari. între maghiari erau 
incluşi şi aşa-zişii ceangăi, ai căror părinţi, fii şi fraţi se aflau atunci pe 
front (o propunere privind schimbul dintre românii din Ungaria şi cean¬ 
găii din Moldova făcuse şi ziarul „Nemzeti ujsâg" din 7 febr. 1937). Aflînd 
ceea ce se preconiza, episcopul Mihai Robu a tratat cazul cu guvernul fran¬ 
cez, prin intermediul nunţiului apostolic Andrea Cassulo, în felul următor: 
„Dacă e vorba să ne părăsim patria, atunci să ne primească o ţară tot la¬ 
tină, căreia îi vom da 100 000 de credincioşi, dintre care 30 000 de muncitori 

buni şi 10 000 de luptători" (faptul a fost relatat lui D. Mărtinaş personal 

de episcop, în 1943; vezi Caietul XV, p. 71—73). Chestiunea a fost curînd 
abandonată. Mai mult, Mihai Antonescu, vicepreşedintele Consiliului de 
Miniştri, a dispus ca primăriile să elibereze ceangăilor certificate de naţio¬ 
nalitate română (înainte acestea se eliberau fără nici o dificultate). Prefec¬ 
tura jud. Roman a transmis această dispoziţie cu ordinul nr. 13038 din 23 
aug. 1943, care se încheie astfel: „Această măsură este necesară pentru a 
se pune capăt nemulţumirilor care s-au semnalat în sînul populaţiei catolice 
din Moldova şi care este justificată de realitatea politică şi istorică, de care 
trebuie să ţinem seamă" (copie în colecţia P. Iosif Simon din Huşi). 

[87] Ioan Mărtinaş scria în 1944: „Nădăjduim însă că se apropie timpul 
cînd ştiinţa bazată nu numai pe analiza sîngelui, dar şi pe alte date, va 
vorbi despre românismul catolicilor moldoveni. Căci istoria nepărtinitoare 
a acestor vrednici cetăţeni, jertfele de sînge pe care le-au adus în războaiele 
naţionale, portul lor caracteristic românesc, numirile pe cari le poartă, 
datinile străvechi şi mai ales dialectul [= graiul, n.n.] lor original românesc, 
care conţine fonetisme ce ne trimit direct la vechea latină vulgară; toate ne 
vorbesc despre românismul autentic al populaţiei catolice din Moldova. Chiar 
dialectul unguresc, care se mai aude în unele sate, mai ales prin judeţul Bacău, 
este o dovadă surprinzătoare a originei româneşti. în adevăr, observaţii 
atente de natură filologică şi fonetică dovedesc cu prisosinţă că acest popor 
a vorbit mai întîi româneşte apoi a învăţat ungureşte; că ungureasca lui 
a fost altoită peste limba românească mai veche şi nu dimpotrivă. Atunci 
cînd aceste date, dezvoltate şi propuse în mod ştiinţific, vor fi oferite publi¬ 
cului, vor înlocui fără îndoială ideile fixe şi greşite cari circulă cu privire la 
originea catolicilor moldoveni" (Sunt ciangăii românii , în „Lumina creşti¬ 
nului", XXX, 1944, ian., p. 29). 

[88] Faptul a fost determinat şi de raporturile încordate pe atunci dintre 
episcopul Paroni şi superiorii ordinului franciscan minor conventual de la 
Roma, iar sugestia pentru această soluţie a fost dată de Lippa, noul agent 
consular austriac la Iaşi (vezi Iosif Gabor, Ierarhia catolică a Moldovei, III, 
p. 26). 

[89] într-o relaţie către Propaganda din 1745 se precizează: „II rito 
de' Cristiani în q[ues] ta Pro[vinc]ia una buona parte e Ap[ostoli]co Ro¬ 
mano, altri sono Greci Cattolici uniţi, altri sono Armeni Cattolici del Rito 
Greco" (G. Călinescu, Alcuni misionari, p. 185). 

[90] Indicăm unele parohii catolice din Moldova, de la care s-au păs¬ 
trat matricole din sec. XVIII: Luizi-Călugăra (din 1773), Adjudeni (din 
1775), Hălăuceşti (din 1780), Faraoani (din 1780 după îndrumător, 1789 
după Schematismus), Cleja (din 1793), Săbăoani (din 1797). (Vezi P. Ioseph 
P. M. Pal, Schematismus fratrum minorum, passim, şi îndrumător în Arhivele 
Statului. Judeţul Bacău, Bucureşti, 1979, p. 289; la p. 283, menţiunea: 
„Registrele create de parohiile catolice oferă largi posibilităţi de argumen¬ 
tare asupra originii etnice româneşti a populaţiei catolice din Moldova".) 
Este eronată deci afirmaţia că registrele cele mai vechi depistate pînă azi 
în Moldova şi Muntenia sînt ale confesiunii ortodoxe (din 1829), iar de la 
celelalte confesiuni nu s-au păstrat registre vechi (vezi Liviu Moldovan, 
înregistrarea de către biserici a botezurilor, cununaţilor şi înmormîntaţilor în 
ţările române în secolele XVIII—XIX, în Populaţie şi societate, III, Cluj- 

Napoca, 1980, p. 138; de altfel, chiar în acelaşi volum, p. 144, Ecaterina 
Negruţ, Les dossiers paroisseaux de Moldavie et leurs importance comme sourcc 
demographique, dă informaţii exacte în această privinţă). 

[91] Din cauza lipsei de preoţi, dascălii din trecut s-au bucurat de o 
mare autoritate în comunităţile catolice. Bandinus relatează că dascălul 
„e considerat mai mult decît însuşi episcopul ba şi mai presus de ceata 
sacră a cardinalilor" (V. A. Urechiă, Codex Bandinus, p. 153). Despre atri¬ 
buţiile dascălului, vezi Iosif Malinowski, Manualul dascălului catolic, Iaşi, 
1908 ; despre şcolile de dascăli din Moldova, vezi Iosif Petru M. Pal, op. cit., 
p. 209 — 213. ’ 

[92] Reproducem pasajul revelator (autorul este de naţionalitate ger¬ 
mană): „Sub el [sub preotul Iosif Kdnya, venit din Transilvania în urma 
convenţiei episcopului Paroni, n.n.] matricolele din Hălăuceşti se schimbă 
într-atîta, încît ai impresia, deodată, că eşti în altă ţară ... în Ungaria. El 
schimbă şi numele satului nostru, înregistrîndu-1 « Bartikok » ... Nu puţine 
nume nici nu se mai pot descifra. De pildă de unde să ştie cineva (care nu 
cunoaşte bine şi înregistrările de mai înainte), că Buzsd este numele, azi 
răspîndit şi aşa de românesc. Bujori " (p. 160—161). Amintim şi metamor¬ 
foza Dumitraş — Pal. „La 1871 statistica parohiei Hălăuceşti arată astfel 
pe bunicul meu: Petrus Pauli Dumitraş, adică Petru a[l] lui Paul (Pavel) 
Dumitraş; iar imediat mai jos fratele cel mai mare al tatălui meu, care era 
deja căsătorit, este numit Anton Petru Pal. Şi din anul acela toată familia 
lui Petru Dumitraş trece numai Pal! Unde a rămas numele nostru adevă¬ 
rat? Si cine a fost năzdrăvanul care în locul lui Dumitraş ne-a dăruit ungu- 
rescul Pal?" (Iosif Petru M. Pal, op. cit., p. 53). „Şi acum punem urmă¬ 
toarea întrebare acelor care, fie români, fie unguri, susţin originea ungu¬ 
rească a ceangăilor: ce înţeles poate avea această maghiarizare grăbită si 
sistematică a numelor româneşti purtate de ceangăii catolici, chiar aici, 
în casa noastră, de către preoţii unguri? E oare semnul originii maghiare? 
Sau era dovada originii lor româneşti, care trebuia să dispară cît mai repede 
cu putinţă?" (D. Mărtinaş, Caietul Alfa I, p. 145). 

Relatăm şi un caz recent foarte semnificativ. Petre Sescu-Păduraru 
din Săbăoani, ţăran cu preocupări cărturăreşti, a scris în româneşte două 
articole despre satul natal, le-a trimis conf. Istvân Imreh de la Cluj, care 
le-a tradus, completat şi publicat sub numele Erdos Szeska Peter (în „Nepis- 
mereti dolgozatok", 1978) şi Erdos Szeska Peter (în „Korunk", nr. 3/1982), 
nume care nu-i aparţin (vezi bibliografia). Maghiarizarea antroponimică l-a 
făcut însă „celebru" pe badea Petre, Szeska Erdos Peter fiind menţionat 
în Romdniai magyar irodalmi lexikon (Bukarest, 1981, p. 319). 

[93] Cu privire la conflictul pe tema limbii de pastoraţie şi la ponderea 
limbii române în satele catolice din Moldova, reproducem partea referitoare 
la această problemă din relaţia vizitatorului general Iosif Tomassi (1858): 
„Acum toată chestiunea stă în a vedea care este limba în care trebuie exer¬ 
citat acest minister [e vorba de predică, n.n.], pentru că tocmai de aici s-a 
ivit şi se iveşte marea deosebire de vederi dintre misionari, deosebire care i-a 
împărţit şi-i împârţeşte încă în două tabere opuse: una care e alcătuită din 
unguri şi alta din italieni. Primii pretind că limba lor trebuie să fie cea din- 
tîi, ba chiar singura limbă care să se folosească în această misiune şi — bazaţi 
pe aceasta — nu numai că explică evanghelia şi fac predicile ungureşte, dar 

opresc chiar şi pe credincioşi de a vorbi moldoveneşte, zicînd că aceasta este 
o limbă schismatică. Ceilalţi — dimpotrivă — ţin mai mult la limba moldo¬ 
venească; pe aceasta ei o învaţă, în aceasta predică şi numai cu aceasta-şi 
administrează parohiile lor. 

Iată de unde se naşte între unii şi alţii marea rivalitate, al cărei autor, 
cel dintîi şi cel mai aprins, este părintele Petras, care — cu toate că ştie 
foarte bine limba moldovenească — nu rosteşte niciodată vreun cuvînt în 
această limbă. în timpurile trecute, această rivalitate a fost pricină de multe 
scandaluri. Acum nu se mai petrec asemenea lucruri, dar aceasta numai 
datorită prudenţei misionarilor italieni, care nu se opun adversarilor lor cu 
nici o reacţie zgomotoasă. Rivalitatea totuşi există şi binele credincioşilor 
ar cere ca ea să nu mai fie, pentru ca ei să-şi poată primi hrana sufletească 
în limba cea mai cunoscută şi comună. 

Dacă mi s-ar cere aici părerea mea, aş putea-o da fără să mă îndoiesc 
o clipă, deoarece în această privinţă am făcut cercetări amănunţite, pot să 
mă bucur de a fi în stare să spun, fără prejudecată de naţionalitate, că — 
neexcluzînd limba ungurească, folositoare şi ea şi dacă vreţi chiar trebuin¬ 
cioasă —, totuşi limba cea dintîi în această misiune este tocmai cea moldo- 
venească. Este adevărat că eu nu cunosc nici pe una, nici pe cealaltă din 
aceste două limbi în discuţie şi nici n-am putut întreba pe credincioşi. Totuşi 
am ascultat de acei misionari care se ţin departe de discuţiile dintre cele două 
tabere. Am întrebat şi pe cîte unul dintre unguri, căci — în fine — nu toţi 
sînt fanatici în acelaşi grad. Am vorbit şi cu dascălii care toţi ştiu latineşte, 
şi toţi mi-au spus că limba ungurească e vorbită de mulţi, dar limba mol¬ 
dovenească e vorbită de toţi, cuprinzîndu-se între aceştia chiar şi ungurii. 
Mai mult, cu toate că eu — cum am spus — nu cunosc aceste limbi, în 4 
luni de neîntrerupte călătorii prin Moldova, am putut cunoaşte aproape 
pe toţi credincioşii şi — deşi nu-i înţelegeam — puteam totuşi să deosebesc 
de pe sunetul accentului şi al cuvintelor, care este limba pe care o vor¬ 
besc şi am trebuit să mă conving că limba moldovenească este aceea pe care 
o vorbesc toţi credincioşii care se găsesc în principat, ceea ce n-aş putea 
spune despre limba ungurească" (vezi Iosif Gabor, Ierarhia catolică a Mol¬ 
dovei, III, p. 87, manuscris; I. Dumitriu-Snagov, op. cit., p. 376—377). 

Ponderea limbii române în satele catolice din Moldova rezultă şi din men¬ 
ţiunea „usus linguae" din Prospectus missionis romano-catholicae in Mol- 
davia existentis, în „Kalendarium franciscano-romano-julianum..." (Iaşi), 
1850, p. 41-47. 

[94] Situaţia s-a repetat un scurt timp şi după 1948. Iată ce ne rela¬ 
tează un martor ocular, învăţătorul Mihai Gherguţă, pe atunci inspector 
şcolar regional (Bacău): „Agitatorii veniţi din secuime au îndemnat pe unii 
cetăţeni catolici să ceară ca serviciul religios în biserică să se efectueze în 
limba maghiară. Marea majoritate a credincioşilor catolici insistau să se 
continue slujba religioasă cum era mai înainte. în unele localităţi, locuitorii 
s-au împărţit în două tabere, care au devenit adverse, şi s-au produs scan¬ 
daluri şi bătăi. în satul Lespezi (jud. Bacău) s-a produs o mare agitaţie 
şi chiar s-a periclitat ordinea între locuitori. La sesizarea unor locuitori paş¬ 
nici din Lespezi către autorităţile judeţene, s-a format şi a plecat la faţa 
locului o comisie de anchetă. în comisie erau: prefectul jud. Bacău, Dio- 
nisie D. Ionescu, comandantul legiunii de jandarmi, pretorul plăşii Bacău, 

delegaţi de la P.M.R. şi alte organizaţii. Am participat ca reprezentant al 
organizaţiei Frontul Plugarilor. Ore întregi au durat discuţiile cu locuitorii 
adunaţi în două tabere, faţă-n faţă. Cu mare greutate s-a reuşit a se mai 
domoli spiritele. învrăjbiri s-au produs în mai multe sate, unde agitatorii 
puneau la cale pe unii pentru a introduce limba maghiară în biserică" (scri¬ 
soarea cit.). 

[95] Vezi şi apendicele la relaţia lui Iosif Tomassi din 10 dec. 1858, pu¬ 
blicat de I. Dumitriu-Snagov, op. cit., p. 386—388. „Sămînţa dezbinării" 
fusese extirpată, dar maghiarizarea lentă continua. Amintind decretul papei 
Clement XIV, din 21 martie 1774, referitor la obligaţia misionarilor de a 
învăţa limba poporului, „Almanacul cultelor" din 1868 scria că, prin exacta 
sa aplicare, „s-ar putea în curînd şi mai sigur aduce încetarea maghiari¬ 
zării necurmate a atîtor sate prin preoţi unguri, negrăitori de altă limbă 
decît acea maghiară" (Acte şi notitii relative la cultul catolic, p. 118 —119). 

[96] Menţionăm şi două curiozităţi onomastice de la Butea (jud. Iaşi). 
Cînd s-au transcris numele din matricolele bisericeşti, notarul a găsit şi nume 
prescurtate: Giurgi M-ai Antal, Anton M-ai Mihai (M-ai, prescurtare pentru 
Mihai), pe care le-a citit şi le-a transcris legate: Maiantal şi Măimihai, 
care au au devenit astfel nume de familie. Cu această ocazie au primit con¬ 
sfinţire oficială şi o sumedenie de nume de familie ungureşti, ca: Pal, Antal, 
Gabor, Cherecheş etc. (D. Mărtinaş, Caietul XI, p. 310). 

[97] Un aspect mai puţin cunoscut: „Denumirile ungureşti pe care le-au 
dat familiilor nu sînt decît scriptice, pentru că în popor se spune tot cores¬ 
pondentul românesc; de exemplu e familia Medveş, pe care lumea n-o cu¬ 
noaşte cu alt nume decît Ursu" (Iosif Gabor, Tămăşeni. File din trecut, p. 99 ; 
manuscris păstrat la parohia catolică Tămăşeni, jud. Neamţ). 

Poreclele apoi sînt toate româneşti: Aciobănoaie, Agăinoaie, Ambiţie, 
Antonel, Aturcului, Badea Fugă, Balanu, Bodolan, Boghean, Borcan, Bot-de- 
Iepure, Budac (fem. Budăcica), Buftea, Buium, Burcă, Chiper, Chişleag, 
Chitan, Cizmariu (fem. Cizmăroaia), Cocostîrc, Conea (fem. Coneasa şi Co- 
noaia), Cozonac (fem. Cozonăciţa), Craiu (fem. Crăiasa), Crîstea, Cucoş, Cucu, 
Dîgdă, Drug, Frumuşica (fem.), Fur atu. Găină, Geandră, Giurgioaie, Gîndăcel 
(fem. Gîndăcica), Gît-Strîmb, Glonţu, Guleanu, Hostolomei, înfietu (fem. înfie- 
toaia), Mama-Ceea, Pitrica, Pucea, Scrob, Stuchici, Sur dan, Turtă etc. (unele 
supărătoare, altele nu; exemplele sînt din Sagna, jud. Neamţ). 

Din Cronica parohiei Barticeşti aflăm şi cum se nasc poreclele: Un anume 
Ciobanu respira greu atunci cînd alerga, suflînd ca din foi; de aici pore¬ 
cla Foi, iar soţiei sale i se spune Foileasa. Un Balint înjura mereu de 
ceară, cuvînt pe care îl pronunţa Fiară (hiperurbanism), fapt de la care 
şi lumea l-a botezat Fiară, fără să fie ca o fiară. Cârmii Mihăieş obişnuia 
să spună soţiei sale Golda ; oamenii i-au zis şi lui Goldu, iar fetei lor — Gol- 
diţa (VIII, p. 37—38). Tot de aici extragem şi umorul generat de porecle: 
Ghineţ (Chinez) e poreclit Orez. — Te iubesc ... în găluşte, îi spune cîteunul 
cînd îl întîlneşte. — Vii de la tîrg? îl întreabă altul cînd el venea din gră¬ 
dină. Iar cînd aducea o căruţă de paie: — îs paie ... de celeal într-o zi mer¬ 
geau pe drum Balint-Talancă cu Giurgi-Motan. Cineva le strigă peste gard: 
— Motanul cu talancă nu prinde şoareci! Cînd Balint-Purice se apropie 
de ei, oamenii încep să se scarpine, să se caute prin chimeşă ... Tot Purice 

mergea într-o zi alături de Iacobuţ, zis Ţapu. Cineva: — Te-ai băgat în 
blana lui, la căldură, hei? Balan-Chit are un băiat Titi. Toată lumea îi spune 
Chiti, iar lui i se aduce mereu aminte de geamuri. — Ce-ţi fac iezii ? este în¬ 
trebat deseori Ţapu. Dialog între Aniţei-Maşina cu Bujor-Purcel, înainte 
de Crăciun: — Ce te faci, Bujorule, vine Crăciunul !... — De-ar fi fost bună 
maşina, l-aş fi dus la tîrg, dar maşina e hodorogită rău ... Mihăieş-Buhăieş 
mergea în urma lui Balint-Teleagă. îi vede dascălul şi le zice: — Măi, să 
ştii că se-ntoarce lumea pe dos: buhaiul merge în urmă şi teleaga înainte! 
(p. 37—39). Despre nume, vezi şi p. 89—90, precum şi nota 134. 

[98] Date etnografice interesante, după călătorul maghiar Lâszlo, cu¬ 
prinde descrierea idilică a lui Attila de Gerando, Les Tschangos, în „Revue 
de geographie" (Paris), XII, 1878, tome III, iul.—dec., p. 282—288. Consi¬ 
derăm utilă prezentarea aici a celor două studii publicate de etnograful 
clujean Kos Kâroly (primul singur, al doilea în colaborare cu Szentimirei 
Judit şi Dr. Nagy Jeno), care şi-a inaugurat cercetările din Moldova în 1949. 
Cel dintîi se intitulează Csăngo neprajzi văzlat (Schiţă etnografică despre cean¬ 
găi), a apărut în voi. Tâjak,falvak, hagyomâniok (Regiuni, sate, obiceiuri), Bu¬ 
cureşti, 1976, p. 103—217, şi cuprinde multe date despre cultura materială a 
populaţiei catolice din cîteva sate din Moldova. Ceea ce e foarte normal, la tot 
pasul te întîlneşti cu aspecte româneşti; portul, termenii de oierit din graiul 
unguresc, prelucratul lînii, cojocăria, olăritul, interiorul locuinţei (cu laviţe, 
lăicere, icoane, lada de zestre), toate sînt româneşti, pînă la urmă numai 
creatorii acestei vii culturi materiale nu sînt români, ei formînd „grupul etnic 
maghiar cel mai de răsărit" (p. 213). Pentru a ne da seama de valabilitatea 
acestei concluzii, să ne oprim doar asupra unui singur aspect. Autorul explică 
portul românesc al aşa-zişilor ceangăi prin sărăcia lor din Moldova, deşi 
aici nu erau nicidecum mai săraci decît în Transilvania (cf. I. Lupaş, Studii 
istorice, IV, Sibiu, 1944, p. 172), prin tendinţa de a deveni părtaşi societăţii 
ţărăneşti moldovene şi prin faptul că portul de tip militar de „secui liber" 
nu mai era justificat dincoace de Carpaţi şi de aceea s-au apucat să-şi con¬ 
fecţioneze singuri hainele, cu toate că dincolo purtaseră îmbrăcăminte fă¬ 
cută de meşteri (p. 199—200). De aici rezultă că ceangăii s-au dezbrăcat 
de costumul lor confecţionat de meşteri şi s-au îmbrăcat de îndată în haine 
româneşti făcute de ei, mînaţi de sărăcie şi pentru a fi pe placul moldove¬ 
nilor. De la cine au învăţat însă atît de repede, aici în Moldova, să-şi con¬ 
fecţioneze haine româneşti într-o variantă diferită de a moldovenilor şi de 
ce ceangăii rămaşi în Transilvania poartă sau au purtat costumul românesc 
(vezi, de exemplu. Portul popular din judeţul Harghita, Miercurea-Ciuc, 
1979, p. 129—166), autorul nu ne lămureşte. Pentru orice observator lipsit 
de prejudecăţi, concluzia acestui studiu este cu totul alta: toate aspectele 
etnografice ale acestei populaţii sînt de fond şi dovedesc cu prisosinţă origi¬ 
nea ei românească. 

în al doilea studiu, intitulat Moldvai csăngo nepmuveszet (Arta populară 
a ceangăilor din Moldova), Bucureşti, 1981, cititorul, specialist sau nu, ne- 
cunoscâtor al limbii maghiare, cercetînd ilustraţia bogată a cărţii, va vedea 
desigur o lucrare de amploare despre arta unei populaţii româneşti (şi tre¬ 
buie să fim recunoscători autorilor, pentru că, fără să vrea, ne-au prezentat 
astfel ca români). Nu şi-ar putea însă explica de ce localităţile menţionate 
aici sînt toate maghiare, ca şi cum ele n-ar fi situate în Moldova, iar numele 

de persoane sînt scrise cu ortografie maghiară inexistentă aici. Cititorul 
care cunoaşte limba maghiară va afla însă, cu surprindere, că e vorba de 
„unicul grup etnografic maghiar din ţară", cu o artă a broderiei foarte înflo¬ 
ritoare, prezentă sub forme care de care mai frumoase pe îmbrăcămintea de 
toate zilele (p. 380). Păstrînd părerea lor, autorii puteau preciza că este 
„unicul grup etnografic maghiar" care se îmbracă româneşte. Dar ei au pre¬ 
ferat să repună în circulaţie o teorie de circumstanţă, lansată odinioară de 
■dr. Gâbor Luk6 (vezi A moldvai csângok, Budapest, 1936), care, pentru a 
explica portul românesc al ceangăilor, răstălmăceşte un punct de vedere 
al lui N. Iorga (despre „caracterul tracic al portului nostru popular", vezi 
Portul popular românesc. Vălenii de Munte, 1912, p. 16) şi susţine că portul 
românesc este comun întregii Europe de sud-est (cu alte cuvinte nu e propriu- 
zis românesc), fiind propriu mai multor grupuri etnice, printre care si cean¬ 
găilor. 

Autorii ne informează că, în Moldova, între cele două războaie mondiale, 
cămaşa lungă purtată pe deasupra şi strînsă cu brîu colorat era considerată 
„port unguresc" (p. 288) şi că portul ceangăilor este o „reoglindire fidelă 
a influenţelor economico-sociale care au atins acest grup etnic în cursul 
secolelor" (p. 415). Denumirea nu are sens etnic, iar cauzele economice nu 
puteau determina pe aşa-numiţii ceangăi, dacă ei sînt maghiari veritabili, 
să confecţioneze şi să poarte costumul popular specific românilor şi nu pe 
■cel specific secuilor sau maghiarilor, care nu-i cu nimic mai costisitor. Arta 
populară este determinată de specificul etno-estetic al creatorilor ei, nu de 
preţul materialelor din care sînt confecţionate obiectele. 

în sfîrşit, autorii susţin că păstrarea portului popular se datoreşte şi 
„tendinţei politico-bisericeşti", respectiv preoţilor catolici, care pretindeau 
aceasta pentru ca enoriaşii lor să se deosebesacă de românii ortodocşi. Expli¬ 
caţia nu corespunde realităţii, deoarece misionarii şi urmaşii lor au cultivat 
portul naţional şi industria casnică din motive etico-sociale, în virtutea 
■datoriei lor pastorale. 

Prezentînd ca maghiară populaţia care a format obiectul cercetării, 
contrar voinţei ei şi realităţii etnografice, cele două lucrări au urmărit alt 
scop decît cel ştiinţific. Abstracţie făcînd de interpretările şi concluziile 
subiective, prin bogăţia datelor şi ilustraţiilor puse la dispoziţie, autorii lor 
au demonstrat însă că această populaţie este românească şi nu maghiară. 

[99] Iată o descriere mai veche a portului locuitorilor catolici din Bîr- 
găuani (jud. Neamţ), care era diferit de portul vechilor răzeşi şi al celorlalţi 
români: „Bărbaţii port în timpul verei izmene şi cămeşă făcute din pînză 
<ie cînepă; în genere cămeşa este cusută pe la mînecă şi guler cu arnici roş; 
în cap poartă un fel de pălărie tare şi înaltă în fund, pe care o garnisesc cu 
fel de fel de mărgele, flori, pene etc. [ca şi în Transilvania, n.n.]; în picioare 
port iminei şi preste mijloc se încing cu o curea lată. Iarna schimbă izmenele 
■cu iţarii de lînă făcuţi în casă şi preste cămaşă îmbracă cojocul şi sucmanul, 
iar în picioare opinca sau ciobota. Femeile port în timpul verei cămeşă de 
pînză de cînepă, cusută pe la gît, umeri, pept şi mîneci cu arnici roş, împre¬ 
jurate în jos cu o catrinţă de lînă boită negru, simplă la cele bătrîne şi aleasă 
(cu flori) la cele mai tinere; pe cap femeile măritate port ştergar alb, iar fetele 
umblă cu capul gol. Fetele mari, cari sunt gata pentru ca să se mărite, se 
deosibesc de celelalte prin aceea că-şi aşează părul pe un semicerc şi-şi atîrnă 
la gît o mulţime de mărgele" (Petru Condrea, Geografia comunei Bîrgăoanii, 

în „Societatea Geografică Română. Buletin", V, 1884, p. 69). Vezi şi o descriere 
asemănătoare în Cronica parohiei Barticeşti, VII, p. 93—96; aici mai aflăm 
că bărbaţii purtau plete aproape toţi, pînă prin 1920, iar fetele se împodobeau 
cu şiraguri de mărgele şi cu salbe din bani de argint. 

Imagini privitoare la portul românilor catolici din Moldova se pot vedea 
la: Iosif Petru M. Pal, op. cit.; Petru Râmneanţu, Die Abstammung der 
Tschangos ; P. A[nton] B[işoc], Căsătoria, Hălăuceşti, 1924; Alexandrina 
Enăchescu-Cantemir, Portul popular românesc, Craiova, [1937]; Emilia Pavel, 
Portul popular moldovenesc, [Iaşi], 1976; Wichmanne Herrman Julia, Moldvai 
csăngo menyegzS Szabofalvân (Nunta moldoveană ceangăiască la Săbăoani), 
în „Ethnographia", XLVII, 1936, nr. 1-2, p. 57-65; Domokos Pal Peter, 
op. cit. ; Mikecs Lâszlo, op. cit.; Tancred Bănăţeanu, Gheorghe Focşa, Emilia 
Ionescu, Arta populară în Republica Populară Română, [Bucureşti, 1957], 
planşele 168—184 (cu o prezentare de Eugen Nagy: ceangăii sînt o populaţie 
maghiară, cu portul foarte asemănător cu cel românesc, datorită vieţii strîns 
legate de cea a populaţiei româneşti; nu aminteşte nimic de graiul românesc, 
iar termenii de port sînt ortografiaţi ungureşte: keptăr, kozsok, bernec şi 
bernecz, szurtuk, flanyela etc.); Dr. Kos Kâroly, Szentimrei Judit, Dr. Nagy 
Jeno, op. cit ; Elena" Secoşan, Paul Petrescu, Portul popular de sărbătoare 
din România, Bucureşti, 1984 (cu o eroare gravă cu privire la^ limba lor 
maternă şi cu o remarcă reală: „Ceangăii poartă costumul românesc, fiind 
cei mai fideli păstrători ai străvechilor tradiţii de vestimentaţie ţărănească 
din Moldova", p. 127). 

[100] Cf. şi O. G. Lecca, Dicţionar istoric, arheologic şi geografic, Bucu¬ 
reşti, 1937, p. 137: „...ceea ce e caracteristic, femeile poartă fără excepţie 
vechiul port românesc". Păcat că precizarea urmează după un şir de inexac¬ 
tităţi ! 

După cele văzute la scrînciob, de Paşti (Brad, în 1880), Ion Ionescu 
de la Brad scrie următoarele: „Mai toate femeile române ortodoxe erau cu 
rochii, fuste şi polce, numai femeile române catolice erau în costumul naţional 
românesc" (cf. Const. C. Diculescu, op. cit., p. 36). 

[101] Versuri din pastelul Pastele. Portul cu ştergare era obişnuit şi la 
româncele din sud-vestul Transilvaniei (vezi Silvestru Moldovan, Ţara 
noastră, Sibiu, 1894, p. 302). Poetul a trăit în bună armonie cu locuitorii 
catolici din Mirceşti şi satele învecinate, care l-au iubit mult şi i-au păstrat 
cele mai frumoase amintiri. „Vasîlică Alisăndrii, minţi multî", cum îi ziceau 
în ţări străine (Mihai Lungu, 70 ani, din Mirceşti), era bun cu ei, lua parte 
la hora care se făcea în curtea conacului, duminică şi în ziua de bolci {bulei, 
bîlci „hram"; vezi P. F. R[afaelli], Bulciurile noastre, în „Viaţa", VIII, 1922, 
nr. 8, 1 aug., p. 117—118), cum mărturiseşte Mihai Iacob Trifaş (80 ani, din 
Barticeşti): „Iera bun, bun o fos conu Alisăndrii. Ni chiama la horă-n ograda 
dumisali şî ni prăve. Că la noi iera şi sîn şi az bolduri (rostit bolsuri, nu „bor¬ 
şuri", cum s-a transcris din eroare, „îmbogăţind" astfel Dicţionarul Academiei 
cu un apelativ inexistent: borş „dans ţărănesc", n.n.). Merzem la bisărică 
şi pi urmî zucam (I.-A. Candrea, Ov. Densusianu, Th. D. Sperantia, op. 
cit., p. 473, 478 — 479 ; textele au fost reproduse şi în Amintiri în popor despre 
Vasile Alecsandri, în „Vieaţa nouă", IV, 1908, nr. 1, 15 febr., p. 18—19). 

Ţăranii vorbeau desigur siflant, dar culegătorul nu a ţinut seama de acest 
fapt. 

Ca dovadă a dragostei ce le-a purtat-o, poetul a dispus prin testament 
ca soţia să se îngrijească de construirea unei şcoli încăpătoare, pe care „să 
o îmbunătăţească, încurajînd dezvoltarea învăţăturilor folositoare". în 1896, 
Paulina V. Alecsandri dăruieşte primăriei casa pe care a construit-o în piaţa 
de lîngă curte, cu tot terenul dimprejur, „pentru a servi de şcoală copiilor 
de ambe sexe din Mirceşti şi din cătunele Iugani şi Teţcani" (vezi C. Lun- 
gulescu. Şcoala primară „V. Alecsandri“ Mirceşti, în „Adevărul literar şi 
artistic", IV, 1923, nr. 142, 12 aug., p. 7). Din cele trei sate, Mirceşti are 
populaţie catolică şi ortodoxă, iar Iugani şi Teţcani au numai populaţie 
catolică. 

[102] Aceeaşi constatare, cu privire la fondul românesc al artei lor, o 
face şi Coriolan Petranu, Influence de Vart populaire des roumains sur Ies 
autres peuples de Roumanie et sur Ies peuples voisins, în „Revue de Tran- 
sylvanie", II, 1936, nr. 3, mart., p. 320. 

[103] Reproducem textul din „Abrege du Bulletin de la Societe Hongroise 
de Geographie "(Budapest), XVI, 1888, nr. 1—2, p. 2: «Am premier abord, 
ils paraissent itre roumains. Non seulement leurs vetements, mais aussi leurs 
traits portent l'empreinte roumaine ». Acelaşi autor aminteşte şi de primarul 
ceangău de la Cleja, care îi povestea „cu foc" despre faptele sale de la Plevna. 

[104] Din multele mărturii despre hărnicia lor, reţinem pe cea a prof. Ion 
Simionescu, fost preşedinte al Academiei Române: „Destoinici gospodari şi 
agricultori, ciangăii trăiesc în bună înţelegere cu românii, din partea cărora 
niciodată nu au suferit nimic ce ar aduce aminte de soarta românilor din 
secuime" ( Ţara noastră, ed. II, Bucureşti, 1938, p. 289). Astăzi sînt destoinici 
muncitori constructori, foarte căutaţi pe şantierele patriei, unde lucrează în 
echipe formate numai din ei. „Sîntem folosiţi în locurile cele mai grele de 
muncă, dar avem şi încadrarea cea mai mare şi cîştigăm cel mai bine dintre 
toţi", ne declara recent un muncitor calificat pe şantierele de construcţii 
industriale din Transilvania, de loc din Pildeşti (jud. Neamţ), unde îşi are 
familia cu zece copii. Mulţi ne-au mărturisit în diferite ocazii: „Oricît de 
mult am cîştiga în Ardeal şi oricît de bine ar fi, nu ne simţim ca la noi acasă, 
fiindcă aici nu avem limba română în biserică şi nu-i ca la noi". 

[105] Toponimul se pronunţă şi astăzi Casin în graiul populaţiei româneşti 
locale. „Valea Casinului cuprinde cinci localităţi: Plăieşii de Jos, Plăieşii 
de Sus, Imper, Iacobeni şi Casinul Nou" (Nicolae Dunăre, Raporturi inter etnice 
în Valea Casinului, în „Almanahul Muzeului din Cristuru Secuiesc", 1971, 
p. 370). 

[106] Manuscrisul provine din biblioteca Sturdza (Miclăuşeni) şi se 
păstrează la Roman. Forma trînzi este atestată şi în Apostolul de la Braşov 
(copie modoveană din sec. XVII, cu „o vădită influenţă catolică"): „Iar 
tatăl lui Poplie dzăcea de lăngoare şi bolia de trăndzi de apă" (vezi Valeria 
Căliman, Instituţii şi realităţi medievale româneşti atestate în lexicul Aposto¬ 
lului de la Braşov, în „Cumidava", III, 1969, p. 408). 

[107] La acestea adăugăm: 

1) Copistul B al cronicii lui Neculce, în scriere siflantă, care „n-a putut 
să fie decît un ceangău a cărui limbă maternă era româna" (vezi Liviu Onu, 
Critica textelor şi editarea literaturii române vechi, Bucureşti, 1973, p. 351—356; 
cu bibliografie pentru rostirea siflantă). 

2) în matricolele parohiei catolice Hălăuceşti, care încep de la 1780 
(vezi nota 90), misionarii înregistrau de multe ori numele enoriaşilor după 
pronunţarea lor. Astfel: Cupkilas în loc de Copilaş şi Bisoc (scris de misionarii 
italieni) sau Biszok (scris de cei maghiari) în loc de Bişoc (vezi Cronica pa¬ 
rohiei Barticeşti, I, p. 8—9). în status animarum al filialei Barticeşti, din 
1786, este înregistrat Zittar (în loc de Jitaru) Ioan cu soţia sa Ana ( ibidem, 
p. 92). 

[108] Termenul de înrudire Ier este cunoscut de noi, ca şi de autor, din 
copilărie. Singura atestare scrisă, necunoscută dialectologilor, se află la 
Preot Ath. Vasilescu, Monografia mănăstirei şi comunei Doljeşti din judeţul 
Roman, [Roman, 1930], într-un text, redat mai puţin autentic, în care se 
persiflează felul de a vorhi al românilor catolici (cu tot confesionalismul 
său ieşit din comun, uneori foloseşte şi autorul acest termen) din satele ce 
aparţin acestei comune (Buhonca, Buruieneşti şi Rotunda): „Seara. Mai 
mulţi săteni sunt adunaţi în mijlocul şoselei la sfat. Trece o femeie şi în loc 
de bună seara le zice: — Mai sîdeţi la sfat? Unul din ei răspunde: — Mai 
ceala sî noi (mai stăm şi noi). începe discuţia între ei: — Mâi Ioză! M-am 
întîlnit cu ler-tu sî o zîs cî sî duşi la bolci la Suboani (ler-tu = cumnat; 
Suboani — Săbăoani)." Textul, glosat de autor în paranteze, continuă cu 
repetarea ironică a lui ceala, care în acest grai ţine de multe ori locul verbelor 
(p. 195—196). Reţinem o expresie: ci fel gi (ce fel de, „cum adică") şi două 
cuvinte mai rare: cintru „jumătate", pruzesti „glumeşti". Rectificări: ler-tu 
„cumnatu-tău"; Sîboani, cu două silabe, nu „Suboani". 

[109] în cadrul anchetelor pentru ALR, Sever Pop nu a cercetat graiul 
românesc din nici un sat catolic din Moldova. Explicaţia o aflăm, indirect, 
din introducerea la Micul atlas lingvistic român, partea I, voi. I, Cluj, 1938: 
„Alegerea comunelor pentru fiecare judeţ am făcut-o după o consfătuire cu 
autorităţile administrative şi şcolare din capitala fiecărui judeţ. Am evitat, 
în general, comunele întemeiate în secolul trecut, cu populaţie venită din 
împrejurimi sau din regiuni îndepărtate" (p. 11). Citatul reprodus de Mărtinaş 
se referă la ceangăii bilingvi, cei de limbă română fiind consideraţi români, 
spre deosebire de autorul dicţionarului recenzat: „Wichmanns recunoaşte că 
multe sate de ciangăi au fost românizate, dar nouă ni se pare că el greşeşte 
cînd afirmă că « nur der ungarische Name des Dorfes, die katolische Kon- 
fession, die Frauentracht und die Benennung «Ungur» zeugten noch von 
ihren friiheren Csângdtum » (p. VII)", pentru că „într-adevăr, numele de 
origine ungurească al unui sat, costumul femeilor şi denumirea de ungur 
nu implică în mod necesar originea ungurească a unui sat astăzi românesc. 
Costumul femeilor, din regiune, nu are nimic unguresc; el prezintă, din 
contra, aproape toate caracterele costumului românesc din regiunile mun¬ 
toase ale Moldovei... Denumirea de ungur, ungurean era în tradiţia românilor 
din Moldova pentru a desemna pe românii veniţi din Transilvania" (p. 175— 
176). în ceea ce priveşte religia catolică. Sever Pop se gîndeşte la „o rămăşiţă 

întîrziată a acestei confesiuni, reprezentată altădată prin episcopia cu¬ 
manilor", amintind şi scrisoarea papei Grigore IX din 1234 (p. 176). 

[110] Cf. Emil Petrovici, Folclor de la moţii din Scărişoara, în „Anuarul 
Arhivei de Folclor", V, 1939, p. 120: „Folclor moţesc şi grai adevărat moţesc 
poate fi cules numai din gura femeilor". 

[111] Autorul nu a întreprins o cercetare folclorică propriu-zisă, de 
aceea afirmaţia sa trebuie privită cu oarecare rezervă. în realitate, folclorul 
românesc din aceste sate e destul de bogat, dar nimeni nu s-a ocupat de cu¬ 
legerea lui. Cîteva indicaţii bibliografice: strigături de la nuntă, mai puţin 
autentice, la Ath. Vasilescu, op. cit., p. 152; două balade (Moşneagul şi 
Toma Alimoş), culese din Teţcani (jud. Neamţ) de M. V. Hordilă, în „Satul", 
VIII, 1938, nr. 92—93, iul.—aug., p. 29, şi nr. 96, nov., p. 18; un text 
la caloian şi o colindă, culese de Emil Apostol din Pildeşti (jud. Neamţ), 
şi o scrisoare în versuri din Tămăşeni, în Folclor din Moldova, î, [Bucureşti], 
1969, p. 243, 330, 513. Texte folclorice cuprinde şi Cronica parohiei Barti- 
cesti, VII. 

[112] Vezi şi Grigore Rusu, Structura fonologică a graiurilor dacoromâne. 
Bucureşti, 1983, p. 126. 

[113] Din trecutul nu prea îndepărtat, noi cunoaştem şi un alt aspect: 
tinerii satirizau pe cei plecaţi din sat, care la înapoiere vorbeau „modificat", 
adică nu mai vorbeau graiul de acasă. Astfel a păţit-o un ucenic cizmar din 
Sagna (îvfihai a' lu’ Vasile a' lu’ Buium, căzut pe front în ultimul război), 
care s-a întors de la ucenicie îmbrăcat în straie nemţeşti, cu ceas de buzunar 
şi cu pronunţarea literară: zece. — Cît e ceasul ? întreba unul cînd acesta 
apărea între flăcăi. — Zece şi zece, răspundea altul în hazul tuturor şi în ciuda 
celui care era înţepat. 

[114] Cf. Grigore Rusu, op. cit. 

[115] O constatare asemănătoare la copiii din satele cu rostire siflantă 
din Oltenia: „Şcoala luptă fără efect împotriva pronunţării alterate a lui 
ş, j. Copiii, odată plecaţi de la şcoală, vorbesc cu s şi z" (Mihail C. Gre¬ 
gorian, Graiul din Oltenia nord-vestică si Bănatul răsăritean (II) , în „Limbă 
şi literatură", XXIV, 1970, p. 197).’ 

[116] Elisabeta Ghercă, originară din Iugani, călugăriţă la Notre Dame 
de Sion din Paris, unde trăieşte de foarte mult timp, rosteşte la fel: saque 
zour, cest ă gire, zarnais de la vie, spre hazul ascultătorilor, care se amuză 
copios pe seama acestui haragouin franco-roumain (după însemnările lui 
D. Mărtinaş). 

[117] „Şoferul Mihai Dămătăr [din Butea, n.n.], care la serviciu rosteşte 
corect cuvintele, cînd se află acasă îi vine mai uşor a spune: şomer, somează, 
viraz, rodaz, angazat, gepozit gi materiale, sancier, şurub, maşină, colectivă, 
or§in, girecţie, săgintă, la Cluz, la Cimisoara, la Ies" (D. Mărtinaş, Caietul 
XVI, p. 231). 

[118] Localitatea Orieşti nu există, se vede că a fost înregistrată eronat 
în loc de Orzeşti, menţionată de Gregorian. 

[119] Vezi Mihail C. Gregorian, op. cit., p. 197—198; idem. Folclor din 
Oltenia şi Muntenia, I, [Bucureşti], 1967, passim (texte siflante). 

[120] V ezi idem, Gr aiul din nor d-v estul Olteniei, Bucureşti, 1971, p. 94—96. 
Cf. şi Radu Sp. Popescu, Graiul gorjenilor de lingă munte, Craiova, 1980, 
p. 52—53, unde fenomenul este numit zetacism. 

[121] Fonetismul cireaşă, cireşe este foarte frecvent în Transilvania şi 
cu sensul propriu (vezi NALR pe regiuni. Transilvania, chestiunea 1169; 
manuscris la Institutul de Lingvistică din Cluj-Napoca). 

[122] Vezi o bibliografie a cercetărilor cu privire la fonetica şi morfologia 
limbii din Codex Cumanicus (1942—1962), la Vladimir Drimba, Syntaxe 
comane, Bucureşti—Leiden, 1973, p. 3, nota 1; texte din Codex Cumanicus, 
ibidem, p. 189—329. O listă de cuvinte extrase din acest codice, la Alexandru 
Philippide, Originea românilor, II, Iaşi, 1928, p. 354—357. 

[123] Vezi textul şi la G. Popa-Lisseanu, Izvoarele istoriei românilor, 
I, Bucureşti, 1934, p. 62—63. 

[124] Ceangăii au fost colonizaţi în Banat începînd cu anul 1880 (vezi 
nota 70). 

[125] Cf. şi versiunea română întrepătrunderea sistemelor lingvistice, în 
„Studii de slavistică", I, 1969, p. 75. 

[126] Fenomenul este cunoscut şi în limba rusă sub denumirea cokanje. 

[127] Mulţi autori susţin originea nemaghiară a ceangăilor, în schimb 
toţi îi revendică pentru naţiunea maghiară. 

[128] Cf. şi expresia a înconjura mătăniile „a recita rozariul". 

[129] Odinioară, dascălii catolici din Moldova luau şi ei „iertăciunile" 
la înmormîntări. Acest obicei de origine transilvăneană a fost oprit de superiorii 
bisericeşti, împreună cu alte practici la morţi considerate păgîne. „Iertă¬ 
ciunea" la morţi a fost înlăturată cu greu, după cum rezultă din dispoziţia 
foarte aspră a episcopului Camilli, dată cu ocazia vizitaţiei canonice la 
Răchiteni (12—14 iulie 1912): „Rămîne cu totul oprită iertăciunea atît în 
biserică, cît şi afară de biserică; dacă dascălul va călca poronca aceasta, 
rămîne suspendat: întâia oară pe trei luni, a doua oară pe şase luni, a treia 
oară pentru totdeauna" (Arhiva Episcopiei Catolice din Iaşi, dosar XIII, 
voi. 14, f. 42). Cf. şi dispoziţia sa nr. 9: „Sfătuim şi stăruitor îndemnăm ..., 
ca toţi şi din toate puterile să se străduiască de a desrădăcina din mijlocul 
poporului creştin obiceiurile păgîne, care se mai practică încă şi acum, mai 
cu seamă la prohodirea şi înmormîntarea reposaţilor" (Nicolae Iosif Camilli, 
Actele pastorale .... I, Iaşi, 1913, p. 72—73). „Iertăciunea" la nunţi, de alt 
gen, se practică însă şi astăzi. 

[130] în manuscrisul lui Antonio Mauro (1797) este atestat şi un termen 
transilvănean înrudit, comîndare „masă care se face în amintirea unui mort", 
la care pe atunci participa şi preotul, nu numai dascălul, ca astăzi (vezi Carlo 
Tagliavini, op. cit., p. 100); cu timpul, comîndare a fost înlocuit cu sinonimul 
praznic. 

[131] Există şi numele de botez înger, cu diminutivul Ingerel (fonetismul 
înger, ingerel e frecvent în unele regiuni din Transilvania; Sextil Puşcariu 
explică prefacerea lui în- (im-) iniţial în in- (im-), ca „al doilea caz de 
influenţă a poziţiei moale asupra vocalei din silaba precedentă, în epoca 

străromână, fără însă ca acest fenomen să se fi generalizat vreodată sau să 
fi devenit colectiv" (vezi Pe marginea cărţilor, în „Dacoromania", \, 1927— 
1928, p. 779). Cf. Anghel (neutilizat la catolicii din Moldova) şi it. Angelo, 
după care credem că a fost dat de către misionarii italieni. 

[132] Peste această formulă slavă de mulţumire s-a suprapus mai tîrziu 
traducerea ungurească istanfidăsa (< Isten fizesse „Dumnezeu să răsplă¬ 
tească") (după însemnările lui D. Mărtinaş). 

[133] Despre Andrei Lupu vezi şi nota 62. 

[134] La Tămăşeni (jud. Neamţ), unul din cele mai vechi sate catolice 
din Moldova, rămas pustiu la sfîrşitul sec. XVII (Vito Piluzio preciza în 
1682 că aici „homini non sono") şi repopulat după 1744, printre numele de 
familie din perioada 1804—1919 întîlnim şi următoarele: Pîrţac, Mare, 
Păuleţ, Câliman, Cimpoieş, Ştef, Andrieş, Scripcar, Petrişor, Petre, Constantin, 
Olaru, Antoci, Antohi, Burcă, Dabija, Leahu, Busuioc, Puţan, Buzău, Mun- 
teanu, Moraru, Cozma, Gherguţ, Prăjescu, Vătămănel, Antonică, Pascaru, 
Petruţ etc. (Iosif Gabor, Tămăşeni. File din trecut, p. 103—107). 

La Gherăeşti, matricolele parohiale din 1800 cuprind 27 de nume de 
familie româneşti din 40 (Pr. Ioan Mărtinaş, Gherăeşti, sat de frunte din 
ţinutul Romanului, p. 51). 

La Faraoani (jud. Bacău), C. Lozincă indică următoarele nume: Pătraşcu, 
Novac, Matei, Panţiru, Buteanu, Cojocarii, Pescaru, Bejan, Vaida, Corbu, 
Roşaţă, Bălan, Jitaru, Cobzaru, Ciuraru, Demşa, Plop, Maior, Munteanu 
(vezi’ „Revista istorică", XXI, 1935, p. 403). Autorul a primit o scrisoare 
de la N. Iorga (august 1931), în care savantul istoric preciza: „numele ro¬ 
mâneşti sunt hotărîtoare" (vezi Românii din satele catolice, în „Poporul 
românesc", V, 1936, p. 52). La Săbăoani, cele mai multe familii se numesc 
Cobzaru, Ciobanu şi Robu. Despre porecle, vezi nota 97. 

[135] Vezi NALR pe regiuni. Transilvania, chestiunea 630 (ms.). 

[136] Faptul a fost semnalat mai întîi de P. [Bonaventura] Morariu, 

Istoricul satului şi parohiei Hălăuceşti, în „Almanahul... « Viaţa », 1925, 

p. 64. Pentru atestarea în alte regiuni, vezi ALR II/I, h. 129 şi ALRM II/I, 
h. 211. 

[137] „în graiul ceangău din Moldova se află sute şi sute de cuvinte 
de origine românească" (Gyula Mârton, Cîteva aspecte ale influenţei limbii române 
în lexicul graiului ceangău din Moldova, în „Studii şi cercetări lingvistice", 
VI, 1955, nr. 3—4, iul.—dec., p. 332). 

[138] Texte culese de Dumitru Mărtinaş din Butea, Mirceşti şi Gherăeşti, 
fără indicarea informatorilor. Graiul siflant fiind vorbit de el în copilărie 
(ca şi de noi), nu poate fi nici un dubiu asupra autenticităţii lor. 

[139] Texte culese de noi (cele mai multe de la mama. Ruja Ungureanu, 
în memoria căreia le-am adaus aici). 

[140] Despre colindatul copiilor în ziua de Paşti, vezi F.L., Pastile şi 
copiii, în „Albina", IV, 1924, nr. 86—87, 28 apr., p. 4. Obiceiul există şi la 
românii din Transilvania (vezi Teodor Chindea, Obiceiuri de Paşti în Ciuc, 
în „Gazeta Ciucului", I, 1929, nr. 4, 31 mart., p. 1 — 2, şi Toma Mărăscu, 
Folclor adunat din Batăr-Bihor, [Ţinea, 1938], p. 7. 

[141] Obiceiul este şi în Maramureş (vezi Pr. Ioan Bizău, Moaşe şi 
nepoate la Ieud, în „îndrumător bisericesc", Cluj-Napoca, 1982, p. 222—225). 

[142] Motovilă „automobil", termen dialectal necunoscut dicţionarelor. 

[143] Comunităţile Ordinului al III-lea (terţiarii franciscani) au început 
să se constituie în unele parohii pe la sfîrşitul sec. XIX şi au avut o activitate 
cu un deosebit caracter social. După 1918, superiorul lor a fost preotul Iosif 
Tălmăcel (1887—1979), scriitor popular, orator şi etnobotanist, care şi-a 
dedicat viaţa ridicării morale, culturale şi sociale a românilor catolici din 
Moldova. 

[144] Acelaşi sistem se practica şi în satele năsăudene (vezi Ştefan 
Buzilă, Monografia comunei Sîniosif sau Poiana, Bistriţa, 1910, p. 295). 

[145] Notăm şi cîteva expresii din acelaşi sat: un’ se află ? — nici vorbă, 
nici pomeneală; fură acu — se zice despre o persoană iute; totofuga — repede: 
hai totofuga ; a bate ciga — a pierde vremea; a umbla fleaura — a umbla 
fără rost; a da de bîca — a o păţi; a pune-n cui sub laiţă — se zice cînd pui 
ceva într-un loc şi pică jos; gospodar cu tinda-n pod — se zice despre unul 
sărac şi fudul; a trăi din chicuşuri — a trăi din ce-ţi pică, din ciubucuri; 
treabă rătundă — lucru clar; de-a beştea-n cap — peste cap; a zace pe coaste — a 
fi bolnav imobilizat la pat; a lua ciuru — se zice despre o peţitoare cînd nu-i 
reuşeşte misiunea (în caz pozitiv, ia şervetu) ; poţi să dai un galbîn — (despre 
ceva ce nu se găseşte) poţi să dai oricît; a trage clopotu — a duce vorba de 
colo-colo; pin trasu clopotului — (dimineaţa) cam cu un ceas înainte de a 
se lumina, (seara) după ce înserează (la catolici se trage de trei ori pe zi: 
dimineaţa, la amiazi şi seara, cînd se spune rugăciunea îngerul Domnului ; 
de aici, expresia a trage de Ingeru Demnului: m-am sculat cînd trăgea de 
îngerii Domnului) ; a trage una, a trage două, a trage al treilea sau de intrat — a 
atrage atenţia asupra oficierii liturghiei la intervale de aproximativ o jumătate 
de oră: prima oară cu clopotul mare, a doua cu cel mijlociu şi a treia cu 
toate clopotele (obiceiul bătrînesc de preavizare se păstrează şi astăzi la 
sate, deşi ceasul nu mai constituie o problemă ca în trecut); a mînca fru¬ 
muşel — a mînca mămăliga cu udătură mai puţină; a mînca porcos — a mînca 
udătură multă; chita lui ! — bucuria lui; a umbla cu opinci de fier — a 
umbla mult şi bine; a purta înainte — (la brîu şi la sîrbă, care se dansează 
în semicerc) a conduce jocul; ca de pe carte — ca şi cum ai citi: li spune ca 
de pe carte; a vorbi de pe ceea lume — a vorbi ca un nebun, a fi nebun; 
în lumea amară — în toată lumea: am să mă duc în lumea amară, să nu 
vă mai văd; tăte cele — toate: mă dor tăte cele; de toate, orice: mînîncă 
tăte cele; lucru cel rău — dracul; cruce de aur — se spune cînd te-ai „scăpat" 
să pomeneşti pe dracul; poţi turna mămăliga — (despre ogradă, şopron etc.) 
e foarte curat; mînîncă titiunu cu mămăligă — fumează foarte mult; să-i 
tai faţa c-un fir de păr — se spune despre o fată foarte frumoasă; ca la 
Paşti — se spune atunci cînd mânînci bine: am mîncat ca la Paşti; a intra 
într-o poznă — face un lucru necugetat, care ar fi o nenorocire; a înota ca 
toporu la fund — a nu şti înota; să-ţi tai poalele şi să fugi — se spune despre 
o fată care e gata să se mărite cu un flăcău vicios, cu un „fulău" ; cît ai 
stuchi — repede; cu spiritus — iute, vioi; a lua chiper de porc — (despre 
copii) a lua în cîrcă: tătucă, ia-mă chiper de porc (odinioară umblau prin sate 
negustori ambulanţi care dădeau piper în schimbul părului de porc; ei îşi 
strigau marfa: „Chiper pe păr de porc ! sau, prescurtat: „Chiper de porc !"; 

expresia s-a format de la strigătul lor şi de la faptul că-şi purtau marfa în 
spinare); cînd s-a-ntoarce Şiretele napoi — niciodată (pentru alte expresii 
onomastice, vezi V. M. Ungureanu, Antroponime în expresii şi proverbe, în 
„Studii de onomastică", Cluj-Napoca, II, 1981, p. 209—210). 

Sat cu populaţie mixtă, am observat aici o predilecţie diferită faţă de 
doi termeni agrari: ortodocşii („moldovenii") merg în ţarnă, iar catolicii 
(de ceangăi nu ştie nimeni) merg la cîmp (în schimb au şi ei gardul ţărnii). 

în vorbire se folosesc deseori expresii introductive: vorba ceea, vorba 
celuia, cum o zîs ceala şi, mai ales, faci ca ceala, fără a urma completarea cu 
o zicală sau un proverb. 

Chemările între egali şi între cei mai în etate către cei mai tineri se fac 
astfel: — Măi, n-auzi şi fa, n-auzi (fa nu are sens peiorativ). 

Forme deosebite de salut nu sînt. Ca şi în Maramureş şi, mai înainte, în 
Banat (vezi Virgil Birou, Năzuinţe şi realizări, Timişoara, 1941, p. 1), se fo¬ 
loseşte salutul catolic: Lăudat să fie Isus (cu răspunsul: în veci sau în vecii 
vecilor !), dar mai mult faţă de oamenii bisericii (preot, dascăl, clopotar, 
fecior de biserică). în multe sate era frecvent şi între consăteni, mai ales 
între terţiarii franciscani (şi pentru că vorba şi cu fapta nu se potrivesc tot¬ 
deauna, a ieşit zicala ironică: Lăudat să fie Isus şi sumanu s-o dus !, cu 
referire la unul care l-a salutat pe altul după datină, iar apoi i-a furat sumanul 
din căruţă). De obicei oamenii nu se salută ceremonios, ci îşi grăiesc în mod 
familiar: — Staţi de vorbă ? — Stăm de vorbă; — Staţi la soare ? — Stăm 
la soare; — Vii de la cîmp ? — Viu de la cîmp. Cînd unul e cu încărcatul: 
— Aduceţi oleacă ? — Aducem oleacă. întrebările ţin seama de situaţiile în 
care se află cei cărora li se grăieşte, iar răspunsurile repetă afirmativ între¬ 
bările. Regula are şi excepţii: — Ce mai faceţi ? — Iaca cu treaba ... Sistemul 
este practicat şi în Transilvania. în Săcădete (jud. Sibiu): „Nimeni nu trece 
pe lîngă om să nu zică ceva: — Ce mai faci ? — Stau aici ! — Mai poţi ? 
—Mai ! — Veniţi ? — Venim ! etc." (Octavian Prie, Un sat românesc din 
Ardeal în vechile sale întocmiri şi obiceiuri, Cluj, 1933, p. 57—58; vezi şi 
V. V. Haneş, Din Ţara Oltului, Bucureşti, 1921, p. 26). Despre salutul 
„întrebare-răspuns", vezi Marica Pietreanu, Salutul în limba română. Studiu 
sociolingvistic. Bucureşti, 1984, p. 125 — 132. 

Menţionăm şi cîteva fonetisme transilvănene: chimesă (cu pui, cu 
bezărău „cu încreţitură la gît", cu cercuri, cu pliuri etc.), pârău (vezi ALR 
II/III s.n., h. 822), hărăni (cf. S. FI. Marian, Înmormîntarea la români, Bucu- 
resci, 1892, p. 321: „Mulţi oameni ai înghiţit / Şi tot nu te-ai hărănit"), ucig 
(vezi ALR I/II, h. 291), tung. 

[146] Texte inedite, după Cronica parohiei Barticeşti, I, p. 13—18, re¬ 
produse din matricola parohiei Hălăuceşti (voi. I, 1780). Autorul versiunii 
româneşti este Antonio Maria Mauro, prefectul misiunii şi vicar general al 
episcopului Dominic Karwosiecki, care a scris şi manualul de conversaţie 
italo-română (Diverse materie in lingua moldava). Textele au fost difuzate 
cu circulara episcopală din 24 noiembrie 1777, trimisă tuturor misionarilor 
din Moldova, în care se dispune: 1) preoţii să nu omită să facă „parvas 
adhortationes" (scurte predici); 2) să recite împreună cu tot poporul rugă¬ 
ciunile prescrise pentru Moldova de papa Clement XIV; 3) să transcrie 
aceste rugăciuni într-unul din registrele parohiale. Circulara şi textele con¬ 
firmă necesitatea limbii române în viaţa spirituală a catolicilor din Moldova, 
limbă folosită de ei ab antiquo. Amintirea acestor „ocinase" s-a păstrat vie în 

popor, bătrînii spunînd pînă de curînd „fapta (nu actul, termenul mai nou) 
de căinţa' şi „ne iartă nouă greşelile noastre, precum şi noi iertăm a greşiţilor 
noştri". 

[147] Vezi Radu Rosetti, op. cit., p. 247—248 (Al. Philippide, op. cit. 
p. 214—215, afirmă eronat că pronunţarea siflantă a fost relevată mai întîi 
de Radu Rosetti). Aceeaşi rostire o redă şi Otilia Cazimir (vezi în palatele lui 
Moş Ghercă, în Scrieri în proză, I, [Iaşi], 1971, p. 25). 

[148] Ovid Densusianu, Grăiţii din Ţara Haţegului, Bucureşti, 1915. 

[149] Reproducem mărturia unui fost elev despre activitatea sa la 
catedră: „Opera sa perenă: munca de profesor, de pedagog excepţional, 
contribuţia sa hotărîtoare la cristalizarea personalităţii a mii de intelectuali 
cu un profil spiritual foarte diferit. Ni le atestă mărturiile mişcătoare ale 
foştilor săi elevi: profesor universitar dr. Ioan Ciobanu, biolog şi geograf; 
dr. Ovidiu Papadima, istoric al literaturii române; dr. Emil Cernea, jurist, 
profesor universitar; eseistul Septimiu Bucur, şi încă mulţi alţii, care îl 
numesc deopotrivă părinte sufletesc, exemplu de urmat în viaţă, pedagog 
care le-a deschis orizonturi noi. 

Şi pentru mine, profesorul Mărtinaş întruchipa toate aceste calităţi dar 
şi ceva în plus. în anii mei de licean, anii 30, adolescentul care eram pe atunci 
m-am găsit confruntat cu pecingenea fascismului xenofob, care începea 
să pătrundă şi între zidurile şcolii. Orele profesorului Mărtinaş reprezentau 
o adevărată oază, un refugiu, lecţiile sale erau o pledoarie pentru toleranţa 
naţională şi umanism. (...) 

Dumitru Mărtinaş a fost un pedagog modern, un animator competent 
al primelor elanuri ale elevilor săi, adolescenţii. Cine ar putea uita inegala¬ 
bilele sale ore de limbă şi literatură română, psihologie, sociologie, filozofie, 
orele sale de dirigenţie, palpitante şi insolite. Cine ar putea uita vocea caldă 
a profesorului, memorabilele sale « paranteze », tot atîtea invitaţii la meditaţie 
asupra frumosului, omenescului, dar şi asupra nedreptăţii sociale; îndemnul 
său continuu de a ne exprima părerea liber, chiar cu riscul de a-1 contrazice ; 
insistenţa sa să ne conducem un jurnal personal, pentru o mai bună auto- 
cunoaştere, sfatul său imperativ de a ne cizela stilul, căci de la Buffon 
încoace ştim că «stilul este omul»; repetata invocare a aforismului lui 
Horaţiu « cârpe diem », chemarea pătimaşă pentru a folosi util şi frumos orele, 
zilele unicei, irepetabilei noastre vieţi; pledoaria sa pentru modestie, onestitate 
şi adevăr. (...) 

Ceea ce veştejea, stigmatiza profesorul Mărtinaş era « absenţa curiozităţii 
intelectuale şi suficienţa simplistă, care dă naştere mediocrităţii pretenţioase », 
ceea ce proslăvea era patriotismul adevărat, dăruirea pasionată pentru pro¬ 
priul popor şi respectul pentru toţi fiii patriei comune. « Viaţa noastră se 
realizează pe măsura în care ea înseamnă un sacrificiu pentru binele public ... 
Acolo unde nu se găseşte îndeplinirea datoriei, nu există nici iubire de pa¬ 
trie » — scria Mărtinaş în 1929. Aceleaşi idei îşi găsesc ecou şi în mesajul 
său din 1974, adresat promoţiei noastre, căreia i-a fost diriginte. El îşi exprima 
neclintita credinţă în viitorul patriei, « într-o lume mai dreaptă şi mai bună, 
convingerea noastră veche că bunătatea şi frumuseţea, adevărul şi justiţia 

în amintirea celor căzuţi la datorie pentru patrie — 
placa monumentului eroilor din Luizi-Călugăra 








Eroii din Oţeleni în memoria colectivităţii 


Inaugurarea monumentului din Răehiteni (1918) 









O dorinţă împlinită: numirea 
primului episcop catolic român 
al diecezei de Iaşi, Mihai Robu (1925) 



Inaugurarea monumentului eroilor din Adjudcni (1918) 










in memoria grelelor bătălii 

din august 1917 purtate 

pentru realizarea statului 

naţional unitar român 

— monumentul eroilor din Tîrgu Trotuş 


Inaugurarea monumentului eroilor din Rotunda (1919) 









Prinos sacrificiului eroic pentru libertatea şi independenţa României — monumentul 
eroilor din Tămăşeni 






La nunta lui Petre Fodor din Mărgineni (1925) 



















Publicistul şi preotul, omul de cultură Iosif Tălmăcel 
din Hălăuceşti, în mijlocul familiei (1930) 


Gospodărie tradiţională din Pustiana (jud. Bacău) 






rămîn neclintite deasupra zbuciumului omenesc, precum cerul înstelat dea¬ 
supra furtunilor ». Era acelaşi crez al iluministului umanist dintotdeauna 
care a fost şi a rămas" (Prof. dr. doc. J. Spielmann, Un pedagog — Dumitru 
Mărtinaş, în „Vatra", XI, 1981, nr. 7, 20 iul., p. 14). 

[150] I. Nistor, Emigrările de peste munţi, Bucureşti, 1915. 

[151] Zenobie Pâclişanu (1886—1957), istoric, specialist în problemele 
Transilvaniei; membru corespondent al Academiei Române. 

[152] Text stabilit de noi după Caietul XI, p. 125—148. La p. 133 se 
află următoarea strofă, notată în 5 1 1963: 

O, mon âme, ayons bon espoir: 

Dieu sans doute a marque notre heure, 

Jamais l’eternite ne leurre. 

Un beau jour amene un beau soir ... 



POSTFAŢĂ 


Pe la începutul anului 1981, Victor Niţă, redactor la revista „Flacăra", 
mi-a cerut părerea asupra unui manuscris voluminos ce fusese depus de mai 
multă vreme la redacţie de o persoană în vîrstă, autorul, care nu mai dăduse 
apoi nici un semn de viaţă. Victor Niţă citise manuscrisul şi dorea să-şi 
confrunte părerea, favorabilă, cu a altora. A mea, bunăoară. Aşa am ajuns 
să citesc lucrarea lui Dumitru Mărtinaş, intitulată Contribuţii la problema 
originii româneşti a ceangăilor din Moldova. Nu mai auzisem de numele auto¬ 
rului, iar asupra subiectului aveam şi eu părerea, îndeobşte răspîndită, precum 
că ceangăii ar fi nişte secui stabiliţi în Moldova, pentru care stă mărturie 
confesiunea lor catoiică. Atît şi nimic mai mult. Teza lui Dumitru Mărtinaş, 
enunţată chiar în titlu („originea românească a ceangăilor"), m-a surprins 
şi n-am întîrziat să mă apuc de citit. Lectura a fost de-a dreptul pasionantă. 
Mai mult însă decît teza propriu-zisă, cu argumentele ei şi cu respingerile 
aduse celorlalte teze, alte probleme se ridicau pentru mine, cititor în manuscris 
al lucrării. în principal întrebarea dacă autorul mai trăieşte. Căci simţeam 
bine că mă aflu dinaintea a ceea ce se cheamă „opera vieţii" unui om, operă 
în care autorul îşi pusese cele mai curate nădejdi, închinîndu-i ani şi ani de 
trudă, căutări, îndoieli, bucurii, izbînzi şi iar îndoieli. Mai presus de^ toate 
mi-era uşor să-mi închipui amărăciunea cu care aşteptase în zadar un răspuns 
favorabil de la cei în drept să hotărască publicarea lucrării sale, importantă 
pentru problema ridicată şi interesantă prin soluţia propusă şi pentru argu¬ 
mentele dezvoltate. Nu m-am putut împiedica să n-o raportez la nenumărate 
teze de doctorat, inclusiv a subsemnatului, comparaţie din care manuscrisul 
profesorului Dumitru Mărtinaş ieşea în net avantaj, ceea ce îmi dădea şi un 
neînţeles sentiment de vinovăţie. Cu speranţa, firavă, că autorul mai e în 
viaţă şi va apuca recunoaşterea, inerentă, fatală, a valorii pe care o reprezintă 
lucrarea sa, dornic să fac tot ce-mi va sta în puteri ca să^ răzbată la 
lumina tiparului adevărul lui Dumitru Mărtinaş, am publicat în" Flacăra", 
prin luna februarie 1981, o notă pentru a fi luată aminte de profesorul 
mureşean, invitîndu-1 la redacţia revistei printre ai cărei colaboratori mă 
număram. 

în locul celui aşteptat a venit, aşa cum mă temusem, vestea că profe¬ 
sorul Mărtinaş murise. Am primit mai multe scrisori, ale unor foşti elevi, 
toţi avînd cele mai frumoase cuvinte pentru omul şi profesorul Dumitru 
Mărtinaş, confirm în d astfel impresia ce mi-o lăsase lectura manuscrisului 
cu privire la autor: un om cinstit şi erudit, un om de o conduită profesională 
fără reproş, un om drept, cu un desăvîrşit simţ moral. Puţine lucrări ştiinţifice 
îngăduie cititorului să-i facă un portret autorului. Aceasta, a lui Mărtinaş, 

ridicîndu-se împotriva unor teze unanim acceptate, ridicîndu-se cu amără¬ 
ciunea şi obida celui ce se vede neînţeles chiar de ai săi, demontînd metodic, 
sine ira et studio, monumentul neadevărului, scornit adeseori din rea-credinţă 
mai mult decît din neştiinţă, repetîndu-şi adevărul cu o insistenţă ce mi-a 
adus aminte la un moment dat de obstinaţia vizionară a unui Cato, dar şi 
argumentîndu-1 pe îndelete, aproape fără a mai lăsa vreo şansă preopinenţilor, 
această lucrare mă apropiase cel mai mult de omul ce-o scrisese, o scrisese ca 
pe o destăinuire, deşi tăinuirea era a altora, în pofida unui adevăr care pentru 
autor se află la lumina zilei, uşor de cunoscut de cine s-ar fi ostenit, înainte 
de orice, să-i întrebe pe ceangăii înşişi ce sînt. Autorul, el însuşi ceangău, se 
ştiuse dintotdeauna român, din moşi-strămoşi români, şi aflase de la alţii, 
tîrziu, că ei, catolicii din Moldova, nu sînt propriu-zis români, ci ceangăi. 
De aici va începe pentru Dumitru Mârtinaş drama celui care va umbla ani 
de zile să descopere adevărata sa identitate, spre a şi-o asuma în deplină 
cunoştinţă. Ceea ce pentru conaţionalii săi se rezolvă mai simplu, respectînd 
tradiţia lor proprie a originii şi apartenenţei etnice româneşti, fără să dea 
prea mare importanţă teoriilor savante şi uneori numai extravagante, pentru 
Dumitru Mărtinaş, filolog de formaţie, întrebarea a ajuns obsesia vieţii sale. 
e sau nu român? Iar dacă nu, atunci care este adevărata sa origine etnică? 

Din această frămîntare s-a născut lucrarea de faţă. Bibliografia proble¬ 
mei e foarte mare, cuprinzînd un număr impresionant de autori. Lor li se 
adaugă acum Dumitru Mărtinaş. Mă îndoiesc de la bun început că printre 
toţi aceşti autori, mai mult sau mai puţin savanţi, există vreunul mai interesat 
decît Dumitru Mărtinaş în aflarea adevărului curat cu privire la ceangăi. 
Există poate la unii autori un interes mai mare pentru o soluţie anumită 
sau alta a problemei, căci deja în tradiţia cercetării acestei chestiuni se află 
angajarea unor interese politice ce au mers pînă la revendicări teritoriale, 
oricît ar părea de absurd acest fel de a te angaja într-o dispută ştiinţifică, 
deşi propriu-zis dispută nu a fost, ştiinţa istorică românească, de bună- 
credinţă, însuşindu-şi teza originii maghiare a ceangăilor, ideea existenţei 
unui grup etnic maghiar în inima Moldovei nesuscitînd nimănui la noi resenti¬ 
mente exclusiviste, naţionaliste ori chiar şovine. Căci dintotdeauna la noi 
în ţară fiecăruia i s-a recunoscut dreptul de a fi ceea ce este, ceea ce vrea să fie. 

Din păcate, pentru mulţi autori care au cercetat problema ceangăilor 
moldoveni, afirmînd apartenenţa etnică maghiară a acestora, chestiunea a 
avut un aspect mai mult politic, angajînd, pasămite, interese mari, ale naţiunii 
maghiare! 

Dumitru Mărtinaş este deasupra oricărei bănuieli de asemenea partizanat. 
El scrie pentru a apăra un drept ce se află deasupra oricăror interese politice : 
dreptul moral de a-ţi cunoaşte şi asuma propria identitate. Nu ţine Dumitru 
Mărtinaş să facă pe placul nimănui afirmîndu-şi originea românească. Ci 
face astfel numai pe placul conştiinţei sale, angajată într-o febrilă căutare 
a adevărului. Şi-şi asumă în cele din urmă o identitate etnică românească 
numai în măsura în care o consideră conformă cu adevărul. Căci adevărul a 
fost interesul de care Dumitru Mărtinaş s-a simţit animat în cercetările sale. 

Autorităţile româneşti primesc cu neîncredere manuscrisul înaintat de 
D. Mărtinaş mai multor foruri culturale şi politice. Autorul primeşte de peste 
tot răspunsuri negative sau amînări. Singurul răspuns de acceptare a publi¬ 
cării, venit din partea Academiei, soseşte la cîteva zile după moartea lui 
Mărtinaş, în primăvara anului 1979. Răspunsul înaltului for ştiinţific e 

determinat strict de considerente ştiinţifice, acceptarea spre publicare a 
lucrării fiind total străină de orice calcul politic. Dovadă, faptul că autorul, 
decedat, nedînd curs celor necesare tiparului, lucrarea rămîne practic uitată. 

Prin luna mai 1981, Victor Niţă mi-a cerut pentru „Flacăra" o prezen¬ 
tare a tezei lui Dumitru Mărtinaş. Am considerat că decît mine mult mai 
indicat, moraliceşte în primul rînd, să scrie pentru prima oară în public despre 
această lucrare este inginerul Constantin Beloiu, prieten şi sfătuitor apropiat 
al autorului, pe care deseori îl însoţise ori înlocuise, cu lucrarea sub braţ, 
bătînd pe la înalte porţi după înţelegere şi dreaptă preţuire. Cu Constantin 
Beloiu intrasem în legătură în urma scrisorilor primite. Aflasem astfel că 
deseori Dumitru Mărtinaş îl luase drept arbitru, expunîndu-i faptele pe 
înţelesul unui nespecialist şi cerîndu-i să concluzioneze singur asupra lor 
prin numai exerciţiul logicii şi al bunului-simţ. Cunoştea deci bine lucrarea. 
Totuşi invitaţia mea l-a surprins, pînă la urmă în mod plăcut, şi astfel a 
apărut în „Flacăra" din 2 iulie 1981 articolul Profesorul Dumitru Mărtinaş 
şi problema ceangăilor din Moldova, în al cărui preambul, semnat de Victor 
Niţă, subsemnatul eram amintit cum ca citisem lucrarea lui Dumitru Mărti¬ 
naş şi o consideram demnă de toată atenţia din partea forurilor ştiinţifice. 
Ceea ce s-a şi întîmplat apoi, mai repede decît nădăjduiam, primind din partea 
Academiei de Ştiinţe Sociale şi Politice invitaţia de a ma îngriji de apariţia 
acestei cărţi. Din capul locului am fost conştient că nu sînt persoana cea mai 
indicată pentru asemenea întreprindere.Dar nu aveam cum să ţin cont de 
asemenea scrupule şi am acceptat. Mai tîrziu mi-am dat seama că-mi apre¬ 
ciasem greşit aplicaţiile de editor, în fapt nule. Foarte repede am ajuns într-un 
impas ce părea imposibil de depăşit: încercînd, din curiozitate, să aflu mai 
multe lucruri asupra unor lucrări citate de autor, am constatat că trimiterile 
din manuscris nu erau complete. Lucrarea nu avea ultima formă, bună de 
tipar, pe care i-ar fi dat-o Dumitru Mărtinaş dacă trăia. Pentru mine era 
însă imposibil să merg pînă la capăt cu verificarea citatelor şi a trimiterilor, 
foarte multe la lucrări rare, într-o limbă necunoscută. 

Întîmplarea, norocoasă, a făcut ca discuţia iniţiată de C. Beloiu în 
„Flacăra" să continue, prin două intervenţii, dintre care una semnată de 
V. M. Ungureanu, filolog clujean al cărui nume mi-era bine cunoscut. Mi-am 
dat seama că e „în temă", cunoscînd bine problema ceangăilor. Cunoştea, 
aveam să aflu de la domnia-sa, şi lucrarea lui Mărtinaş. A acceptat cu bucurie 
să împartă cu mine răspunderea ediţiei, asumîndu-şi partea cea mai dificilă: 
verificarea citatelor şi a trimiterilor folosite de autor şi redactarea unor note 
care să completeze informaţia din textul propriu-zis al cărţii. în sîrguinţa 
sa ieşită din comun, V. M. Ungureanu a luat legătura cu prof. Ioan Mărtinaş, 
fratele autorului, şi cu Institutul Teologic Romano-Catolic (Secţia română) 
din Iaşi, de unde a primit spre folosinţă mai multe caiete ale lui D. Mărtinaş, 
din care a extras unele pasaje incluse în capitolul de note. Subsemnatul 
m-am ocupat de restrîngerea textului acuzat de cititorii manuscrisului pentru 
o serie de repetiţii şi insistenţe din unele capitole. Nu s-a pus problema unei 
stilizări, textul fiind redactat într-un limbaj sigur, bine stăpînit, cu anumite 
trăsături individualizatoare de care ne-am îngrijit să rămînă neapărat. Mici 
intervenţii, spre a da cursivitate textului în urma reducerilor operate, le-am 
făcut cu cea mai mare discreţie. Asemenea intervenţii asupra textului au 
fost făcute şi de V. M. Ungureanu, reclamate de definitivarea lucrării. 


163 



Pe scurt, în forma în care apare, cartea datorează mult, sub aspectele 
de mai sus, filologului V. M. Ungureanu, şi el ceangău, din Sagna (jud. 
Neamţ). Cu alte cuvinte, cititorul va găsi, în textul acestei cărţi şi în capitolul 
de note, punctul de vedere pe care îl exprimă doi ceangăi cu privire la originea 
şi apartenenţa etnică a ceangăilor. Acest punct de vedere reprezintă coin¬ 
cidenţa dintre tradiţia în care s-au născut şi au crescut cei doi autori şi rezul¬ 
tatul la care au ajuns apoi prin îndelungate cercetări istorice şi lingvistice 
ce au confirmat, aşadar, tradiţia populară a originii lor româneşti. 

* * 

* 

Originea ceangăilor. Din cele înfăţişate de Dumitru Mărtinaş şi mai ales 
din mărturiile unor „anchetatori" maghiari cu privire la felul în care puţinii 
ceangăi bilingvi vorbesc ungureşte, pare un lucru sigur că această populaţie 
nu vorbeşte de multă vreme graiul unguresc, ceea ce i-a şi făcut pe cei mai 
mulţi dintre cercetătorii maghiari ai problemei să le caute ceangăilor o origine 
nemaghiară, mai pe gustul epocii, romantice, dar şi al unor interese politice, 
fiind originea cumană sau cabară, trimiţînd, amîndouă, la spaţiul asiatic 
din care proveneau şi cei mai îndepărtaţi strămoşi ugro-fini. 

Astfel că, disociind încă de la început — cam artificial, e drept — între 
originea etnică şi apartenenţa etnică, pare că putem conchide, fără teamă de 
a ne înşela ori de a fi greşit înţeleşi, că ceangăii în mod sigur nu sînt de origine 
maghiară. 

Ipoteza lui Mărtinaş, dincolo de orice argumente specifice, e de la bun 
început verosimilă, concordantă cu date istorice sigure, controlabile, şi mai 
simplă în ce priveşte construcţia de supoziţii avansate. Pe scurt, mai accep¬ 
tabilă încă înainte de a face un examen critic complet al argumentelor pe care 
se bazează fiecare din ipotezele propuse. Oricine, familiarizat cît de cît cu 
istoria şi „problemele" Ardealului, ajunge să afle despre numărul mare de 
români atinşi într-un fel sau altul de procesul de maghiarizare, iniţiat şi 
susţinut cu diverse mijloace, unele mai făţişe, altele mai ascunse, de autorită¬ 
ţile din Transilvania de odinioară. 

Situaţia românilor maghiarizaţi ori secuizaţi nu e deloc uşor şi simplu 
de judecat şi de înţeles, ori de înfăţişat măcar. Dincolo de exercitarea unor 
constrîngeri propriu-zise, vizînd „trecerea" la o nouă stare etnică, pentru cei 
mai mulţi dintre ei pare chiar nepotrivită expresia „maghiarizat", căci în 
fapt a fost vorba nu de un statut etnic nou, ci de unul social-economic, supe¬ 
rior, la care au aspirat, deci nu la o nouă naţionalitate, cum s-ar putea 
înţelege. Aspiraţia, firească, la o stare social-economică superioară a avut, 
în timp, şi în condiţiile istorice de odinioară, drept consecinţă pentru mulţi 
români integrarea fatală în sînul clasei dominante, preponderent maghiară. 
Că majoritatea acestora nu şi-au dorit propriu-zis o altă naţionalitate se 
vede şi din faptul că în mai toate familiile s-au păstrat tradiţia şi amin¬ 
tirea obîrşiei româneşti. 

Faţă de aceste cazuri numeroase, dar particulare, individuale, fenomenul 
ceangău ne pune dinaintea unui aspect de masă al aceluiaşi proces, în care 
secuizarea pare să fie consecinţa nu atît a dobîndirii unui statut economic 
superior, cît a trecerii la o nouă confesiune, cea catolică. Catehizarea catolică 
în Ardeal făcîndu-se în primul rînd în limba maghiară, propaganda oficială 
catolică a slujit apoi implicit politicii de maghiarizare. Sau, altfel spus, politica 
de maghiarizare a ştiut să folosească şi propaganda religioasă, făcînd din 

catolicizare o primă treaptă, importantă, dar nu suficientă, în procesul de 
deznaţionalizare a românilor ardeleni. Pare, aşadar, că în acele sate româ¬ 
neşti secuizate, ceangăieşti, din Ardeal, populaţia a acceptat de fapt trecerea 
la catolicism, ignorînd consecinţa maghiarizării, proces ce s-a declanşat 
ulterior, cu rezultate incerte şi avansînd puţin cîte puţin, cu reculuri specta¬ 
culoase, după cum se prezintă lucrurile în cazul ceangăilor ajunşi în Moldova, 
dintre care cei mai mulţi rămîn catolici, dar foarte puţini continuă să vor¬ 
bească ungureşte, dovedindu-se astfel că pentru ei, pentru tradiţia ceangă- 
iască, pentru ce va fi fost opţiunea de odinioară a strămoşilor lor din Ardeal, 
aceştia au vrut să fie catolici, dar nu şi maghiari. Ceea ce a urmat, lenta şi 
parţiala maghiarizare, s-a produs propriu-zis fără voia acestora, voinţă 
care trebuie însă şi ea apreciată cu multă prudenţă, conştiinţa naţională 
fiind în acei ani, în urmă deci cu vreo trei secole, o atitudine mai degrabă 
intuitivă, aflată încă în proces de formare şi consolidare, lipsindu-i insti¬ 
tuţiile menite s-o ţină trează, instituţii care vor fi produse abia în epoca 
modernă: şcoala, presa etc. 

A lega „apariţia" ceangăilor de rezultatele procesului de secuizare este 
o ipoteză de la bun început verosimilă, fiind cu totul probabilă constituirea 
acestei populaţii cu un statut etnic incert, discutabil, apărută în urma pro¬ 
cesului amintit care nu putea să ajungă la propriul său capăt în toate cazurile. 
Căci pe lîngă numărul mare de români definitiv maghiarizaţi, mare a fost şi 
numărul celor la care acelaşi proces s-a fost oprit, din diverse motive istorice, 
la mijlocul sau mai la începutul drumului. 

însăşi denumirea ceangău, de origine secuiască, pare să ateste din 
capul locului că avem de-a face cu o populaţie de origine nemaghiară. Semni¬ 
ficaţia batjocoritoare a acestui cuvînt dovedeşte mai întîi că nu ne aflăm 
dinaintea unui etnonim propriu-zis, pe care să-l poarte şi să-l răspîndească 
însăşi populaţia respectivă. Fiind o poreclă, dată de alţii (şi aceşti alţii nu 
'sînt decît secuii, cuvîntul respectiv avînd semnificaţie numai în limba lor), 
ne întrebăm ce nume propriu-zis purtau ceangăii? Şi credem că dacă erau 
cumani sau cabari sau de alt neam, numele lor ar fi fost înregistrat ca atare 
în documentele vremii. Faptul că strămoşii ceangăilor nu sînt nicăieri pome¬ 
niţi în ce condiţii au venit în Ardeal poate fi explicat şi prin aceea că ei nu 
au venit de nicăieri, fiind vechi locuitori ai Ardealului. Ipoteza originii româ¬ 
neşti a ceangăilor, reprezentînd rezultatul unui proces de secuizare întrerupt 
într-o fază mai mult sau mai puţin avansată, are avantajul de a explica uşor 
cele de mai sus: 

— de ce nu-s pcmeniţi cu numele lor strămoşii ceangăilor 

— de ce nu e cunoscut momentul cînd aceştia „vin" în Ardeal 

— de ce poartă o poreclă dată de secui, fără â avea un etnonim care 
să le fixeze originea în afara spaţiului carpatic? 

Şi, anume, explicaţia trebuie să aibă în vedere lenta constituire a acestei 
populaţii în Ardeal, care nu vine de nicăieri, ci se naşte treptat, pe nesimţite, 
printr-un proces mai întîi sesizat de oamenii de rînd şi abia apoi, mult mai 
tîrziu, consemnat în acte, scrieri etc.: apariţia unei populaţii care vorbeşte 
foarte defectuos limba maghiară. E greu de crezut că aceştia ar reprezenta, 

în Ardeal, o populaţie care uită să vorbească bine ungureşte. Mai curînd e 
vorba de o populaţie care n-a învăţat încă să vorbească destul de bine ungu¬ 
reşte, deci o populaţie a cărei limbă maternă, de origine, nu este maghiara. 

S-ar părea că, dimpotrivă, ceangăii nu sînt pomeniţi niciodată în docu¬ 
mente ca vorbind stricat româneşte. Şi asta nu numai pentru că a fost mai 
puţin cercetată limba lor românească! Confirmat acest fapt, anume că ei 
vorbesc corect româneşte, discuţia s-ar încheia de la sine. Acest detaliu ar 
fi însă în întregime semnificativ dacă l-am putea stabili cu privire la starea 
lucrurilor în urmă cu un secol, două măcar. Pentru zilele noastre va trebui 
să luăm în consideraţie şi faptul că unii ceangăi s-au maghiarizat în ultimele 
decenii sub influenţa şi chiar presiunea opiniei oficiale româneşti cu privire 
la statutul ceangăilor de minoritate etnică maghiară. 

Dumitru Mărtinaş atrage atenţia, în mai multe rînduri, că afirmînd 
originea etnică românească a ceangăilor din Moldova nu neagă existenţa 
populaţiei secuieşti în cîteva sate, aceasta deosebindu-se de ceangăii propriu- 
zişi atît prin conştiinţa etnicităţii, cît şi prin lipsa particularităţilor lingvistice 
ale acestora, în primul rînd a pronunţiei siflante. 

La rîndul lor, ceangăii veniţi în Moldova şi supuşi, aşa cum s-a văzut, 
unor felurite presiuni maghiarizante, inclusiv din partea oficialităţilor româ¬ 
neşti care au ignorat adevăratul lor statut etnic, au rezistat în cea mai mare 
parte acestor presiuni. Nu toţi. Un număr foarte mic au ajuns să se considere 
azi de naţionalitate maghiară. Toate acestea fac ca termenul de ceangău 
să nu poată fi folosit fără anumite precauţii spre a evita confuzii păgubitoare 
într-o discuţie. In această lucrare, prin ceangăi Dumitru Mărtinaş înţelege 
acea populaţie catolică din Moldova, parţial bilingvă, care cunoaşte în vorbirea 
familială pronunţia siflantă a consoanelor şuierătoare ş şi j, deja bine con¬ 
semnată şi atestată ca aparţinînd unei tradiţii lingvistice proprii. 

Nu este limpede în cartea sa în ce măsură toate acestea sînt valabile 
şi pentru ceangăii din Ardeal. Originea românească a acestora e afirmată 
ae el, dar nu propriu-zis demonstrată, aşa cum o face pentru cei din Moldova. 
Lăsînd deoparte orice temeri de a sensibiliza suspiciuni naţionaliste ori 
chiar şovine, dînd chestiunii un aspecte strict sau măcar preponderent ştiin¬ 
ţific, se impune o cercetare detaliată şi a grupurilor de ceangăi ardeleni, pe 
care, probabil cu aceeaşi iresponsabilă uşurinţă ca şi pe ceangăii moldoveni, 
îi considerăm de origine şi apartenenţă etnică maghiară. 

Problema ceangăilor, atît moldoveni, cît şi ardeleni, pare că poate fi 
rezumată şi redusă la esenţa ei astfel: ei reprezintă sau (1) o populaţie maghiară 
românizată, sau (2) o populaţie românească maghiarizată. Cum istoria nu 
cunoaşte o politică şi o acţiune de românizare a maghiarilor, prima ipoteză 
e foarte puţin probabilă şi odată cu ea originea maghiară a ceangăilor. 

Dovezile. Diversele informaţii şi date cu privire la ceangăii din Moldova, 
culese de Dumitru Mărtinaş din felurite însemnări ocazionale ori dedicate 
chestiunii, chiar şi atunci cînd susţin originea maghiară par să dovedească, 
la o lectură mai atentă, mai curînd originea lor etnică românească. Deşi 
mai bine de jumătate din spaţiul lucrării este dedicat cercetării acestor izvoare 
istorice, autorul nu pe ele îşi bazează ipoteza originii româneşti. Revelaţia 
acestei origini i-o prilejuieşte examenul graiului românesc de tip transilvă¬ 
nean, nemoldovenesc, al ceangăilor din Moldova. 

înainte de a examina argumentele lingvistice aduse de Dumitru Mărtinaş 
şi rezultatele anchetelor întreprinse prin satele catolice din Moldova, un 
lucru mi se pare dovedit: obligaţia lingvisticii româneşti, a dialectologiei 
noastre, de a lua în studiu, pe urmele lui D. Mărtinaş, graiul românesc al 
ceangăilor, nu numai din Moldova, ci şi din Ardeal, combinînd ancheta dia- 

lectală cu monografia localităţilor respective. Nu numai pentru a verifica 
datele pe care se sprijină Mărtinaş, şi care, confirmate, fac sigură originea 
românească, dar şi pentru a culege date noi, suplimentare, pe care e foarte 
probabil că le va descoperi o anchetă susţinută cu mijloacele cele mai adec¬ 
vate, acele mijloace care i-au lipsit autorului, ceea ce însă nu scade, ci dimpo¬ 
trivă, sporeşte valoarea materialului lingvistic prezentat. 

Pronunţarea siflantă a lui ş şi j justifică, în ochii unora, ipoteza originii 
cumane, deşi D. Mărtinaş nu găseşte nicăieri în literatura problemei temeiurile 
acestei apropieri. în ce măsură însă unele graiuri româneşti cunosc o pro¬ 
nunţare siflantă e un lucru mai uşor de verificat şi, precum se vede din lucrare, 
deja confirmat, deşi credem că lucrarea de faţă va atrage abia acum atenţia 
lingviştilor români asupra acestui fenomen, spre a-1 supune unei cercetări 
complexe, capabile să adune mai întîi tot materialul care la ora aceasta încă 
mai poate fi înregistrat, abia după aceasta putînd discuta temeinic asupra 
pronunţiei ceangăieşti siflante, în ce măsură justifică (sau numai nu contra¬ 
zice) ipoteza originii româneşti. 

Ceea ce mi se pare din capul locului interesant şi semnificativ în materia¬ 
lul lingvistic prezentat de Dumitru Mărtinaş este că ceangăii din Moldova 
pronunţă siflant pe ş şi j general româneşti, nu pe ş şi j rezultaţi din pro¬ 
nunţarea moldovenească a lui 6, respectiv g. Deosebirea pe care ceangăii o 
fac astfel între ş (j) comun tuturor românilor, pe care îl pronunţă siflant, 
s (z), şi ş (j) dialectal moldovenesc * dovedeşte că ei nu au învăţat româ¬ 
neşte în Moldova, că vorbeau româneşte cînd s-au stabilit aici, căpătînd 
astfel conştiinţa moldovenismelor prin raportare la propria lor vorbire româ¬ 
nească, de alt tip dialectal. Altminteri, dacă ar fi învăţat româneşte de la 
moldoveni, ceangăii ar fi trebuit să pronunţe siflant şi africatele s, g, care, 
în rostirea moldovenească, sînt fricativele ş, j, pe care ei le pronunţă siflant. 
Felul în care s-a impus şi s-a păstrat în acest grai distincţia între ş (j) general 
românesc şi ş (j) dialectal, moldovenesc, ridică o frumoasă problemă de 
lingvistică generală, rezolvabilă, credem, în termenii teoriei lui A. Martinet 
cu privire la schimbările fonetice. (Cf. A. Martinet, Economie des changements 
phonetiques.) 

Mărtinaş nu pare să fi cunoscut teoria tizului său Martinet. Dar pentru 
cine se îndoieşte cumva de corectitudinea şi autenticitatea faptelor de limbă 
consemnate în lucrare, detaliul acesta mi se pare grăitor pentru onestitatea 
cu care autorul şi-a adunat şi prezentat materialul. Cu alte cuvinte, materialul 
lingvistic adunat de Dumitru Mărtinaş spune chiar mai multe decît a dedus 
el din aceste fapte, confirmîndu-i suplimentar ipotezele, dar şi obiectivitatea 
cu care a lucrat în toate fazele de elaborare a lucrării. 

Pentru cei ce vor încerca să respingă ipoteza lui Dumitru Mărtinaş cu 
privire la caracterul „protoromân" al pronunţiei siflante, chestiunea se pune 
simplu şi într-un singur fel: ei vor trebui să demonstreze că în graiurile siflante 
a existat o pronunţie normală a şuierătoarelor ş şi j. Evident, şi pentru aceştia, 
şi pentru cei ce vor sprijini ipoteza lui Mărtinaş, cadrul discuţiei va trebui 
mult lărgit în timp şi spaţiu, cuprinzînd fapte noi, toate — cum spuneam 
mai sus — referitoare la acest fenomen. 


* Credem că nu greşim dacă nu dăm importanţă felului particular în care moldovenii 
îl rostesc pe 5 (j ), provenit din 6 (g), deosebit de pronunţia dură a lui ş (j) general românesc. 

Situaţia pronunţării siflante ceangăieşti, aşa cum e prezentată de Dumitru 
Mărtinaş, pare contradictorie: pe de o parte pronunţia s în loc de ş e consi¬ 
derată ca fiind păstrată din latină, pe de altă parte este consemnat faptul că 
j se pronunţă siflant, z, numai în cuvintele care nu sînt de origine latină. 
Fireşte, nu explicaţia dată de Mărtinaş pronunţiei s în loc de ş ne stîrneşte 
curiozitatea şi nedumerirea, ci situaţia lui j, păstrat numai în cuvintele lati¬ 
neşti, cuvinte care pînă acum ne obişnuiseră, dimpotrivă, să prezinte anumite 
alterări fonetice care să le atingă numai pe ele. 

Explicaţia dată de Dumitru Mărtinaş mi se pare bună, convingătoare, 
în conformitate atît cu logica lingvistică (sic), cît şi cu faptele propriu-zise, 
atît cît le cunoaştem. Această explicaţie suportă (şi reclamă) unele completări. 
Mai întîi trebuie să avem în vedere atracţia pe care o exercită, prin simetrie, 
o consoană surdă asupra perechii ei sonore. Astfel, ni se pare de ajuns să 
explicăm de ce se pronunţă s în loc de ş, ca să explicăm în continuare, prin 
atracţie, pronunţia z în loc de j. Mărtinaş îl explică pe s ca fiind păstrat din 
latină, acolo unde celelalte graiuri româneşti îl modificaseră la ş. Mai departe 
trebuie să se fi format la strămoşii ceangăilor conştiinţa corespondenţei ş 
(general) — s (dialectal-ceangăiesc), care îi va face, primind de la ceilalţi 
români (a se vedea mai jos rostul sublinierii noastre) cuvinte slave conţinîndu-1 
pe ş, să rostească în locul acestuia s. Prin atracţie, în aceleaşi cuvinte slave, 
în loc de j au pronunţat z. Se ştie că z nu a existat în latină. Nici z, nici j. 
în mare, z provine — în cuvintele româneşti de origine latină—din d + e(i): 
decern > zece, radia > rază, iar j din i semivocalic, numit şi iot: iocum > joc, 
iugum > jug. Pentru a explica pronunţia cu za lui j în cuvintele nelatineşti, 
D. Mărtinaş presupune — şi e singurul mod logic de a justifica această 
situaţie — că în momentul în care pătrund în limba română, deci şi în graiul 
ceangăilor, cuvinte (slave, în marea lor majoritate) care îl conţin pe j (jale, 
coajă etej, j încă nu apăruse în cuvintele de origine latină, în care iot, evo- 
luînd spre j, se afla undeva pe la jumătatea drumului, la faza g, probabil. 
Această explicaţie, singura teoretic posibilă, este confirmată şi de aspectul 
limbii române consemnat în textele vechi (sec. XVI—XVII şi chiar mai tîrziu, 
cînd întîlnim g în loc de j numai în cuvintele de origine latină: goc, dar nu 
gale), aşa cum foarte convingător o demonstrează Dumitru Mărtinaş. 

Din aceste împrejurări, pe care numai faptele de limbă românească 
înfăţişate de vorbirea ceangăilor ni le oferă atenţiei cercetătoare, se mai 
desprind şi alte concluzii ori ipoteze. Iată cîteva: 

1 — la intrarea cuvintelor slave în limba română trecerea lui s latin la ş 
(în anumite contexte) se produsese deja, dar nu se generalizase. Bunăoară 
nu ajunsese să se întindă şi în graiul celor ce au fost străbunii ceangăilor; 

2 — situaţia lui jupîn, considerat foarte vechi în limba română, va 
trebui examinată şi din perspectiva pronunţării ceangăieşti (zupîn) ; 

3 — apariţia lui j în graiul ceangăiesc, în cuvintele latineşti care-1 con¬ 
ţineau pe iot, în condiţiile în care deja ceangăii rosteau z în loc de j în cuvintele 
slave, dovedeşte că evoluţia iot > j nu s-a produs în acest grai prin imitaţie, 
ci graiul ceangăiesc a fost unul din centrele de iradiere în spaţiul limbii române 
a acestei modificări fonetice. Căci dacă/ ar fi venit din altă parte şi în cuvintele 
latineşti, el ar fi pi imit fie acelaşi tratament ca j slav, trecînd la z, fie s-ar fi 
păstrat faza g, în evoluţia lui iot, ca fază finală; 

4 — bilingvismul slavo-român nu a fost general, ci a atins anumite 
centre, de iradiere ulterioară a elementelor slave la toţi vorbitorii de limbă 

românească. Strămoşii ceangăilor par să fi constituit o zonă lingvistică supusă 
acestei iradieri , deci care n-a cunoscut bilingvismul, numai aşa explicîndu-se 
rezistenţa lor la presiunea cuvintelor slave care conţineau pe ş şi j; 

5 — date fiind cele spuse mai sus (la pct. 4 şi 1), nu cumva trecerea lui 
s la ş în anumite puncte ale spaţiului de limbă română s-a produs concomitent 
sau la puţină vreme înainte de apariţia cuvintelor slave cu $ şi j (deci a 
bilingvismului slavo-român)? Şi nu cumva asta a făcut ca peste tot ş (deci 
şi în cuvintele de origine latină) şi j să fie simţiţi ca o pronunţie neromânească 
şi ocolită, din acest motiv, de străbunii ceangăilor? 

Aceste ipoteze presupun deci că trecerea la j a lui iot s-a produs în graiul 
ceangăilor tîrziu, prin evoluţie, şi de aceea j apare pînâ la urmă în inventarul 
fonologie al acestui grai, în vreme ce ş, la care graiul respectiv nu ajunge 
prin evoluţie, ci ar fi putut ajunge numai prin imitarea altor vorbitori de 
limbă română (în al căror grai ş a apărut însă prin evoluţie), nu apare nici 
în cuvintele latineşti, nici în cele împrumutate. S-ar mai putea ca situaţia 
celor două consoane în graiul ceangăilor moldoveni să întărească explicaţia 
prin limba slavă a trecerii lui s la ş, dacă cumva această explicaţie a fost 
propusă, cu menţiunea că, în această ipoteză, strămoşii ceangăilor trebuie 
excluşi de la faza de bilingvism slavo-român, situaţie ce ni se pare întru totul 
verosimilă. 

Palatalizarea (africatizarea) dentalelor este un fenomen care nu mai are 
nici o legătură cu cumanii, nici măcar închipuită. Nu poate fi pus nici pe 
seama influenţei moldoveneşti. Este un fenomen comun românesc numai 
în unele cuvinte vechi, cînd vocala anterioară de după dentală era urmată 
de altă vocală, o îndeosebi, în hiat. Este specific Banatului şi unor graiuri 
ardeleneşti pînă în zilele noastre, cînd, fără alte condiţionări, t şi d urmaţi 
de e sau i trec la c, respectiv g. Africatizarea dentalelor ne obliga să le căutăm 
ceangăilor moldoveni originea printre românii locuitori ai unor ţinuturi mai 
vestice. Poate n-ar strica să identificăm zonele româneşti de interferenţă, 
de suprapunere a acestui fenomen cu pronunţare siflantă, dacă aşa ceva mai 
e posibil. 

Păstrarea lui l muiat (notat cu V), în paradigma verbului a lua, este 
apreciată de autor ca un fenomen similar păstrării în Banat a lui n: cuni, 
călcîni etc., fază intermediară între forma primară cu n: cuneum, calcaneum 
şi cea din româna comună: cui, călcîi. Lucrurile ar sta chiar aşa dacă V s-ar 
mai păstra şi în alte cuvinte unde l latinesc urmat de e, i a dispărut, să 
zicem în Vepure. Dar în româna vorbită de ceangăii moldoveni se spune, ca 
peste tot, iepure, ierta, fiu etc., deci fără un V intermediar. Avem toate motivele 
să nu ne îndoim de consemnarea corectă a acestui fonetism, care ne dezvăluie, 
în chip fericit pentru teoria limbii, ceva din mecanismul atît de ascuns al 
schimbărilor fonetice necombinatorii, despre care sîntem tentaţi să credem, 
nu fără dovezi, că atinge deopotrivă toate cuvintele pe care le vizează. Iată 
însă că acest l'eu, Vei, l’e dovedeşte că fiecare cuvînt rezistă cu „mijloace 
proprii" unei schimbări fonetice impuse românilor ceangăi probabil nu atît 
de evoluţia firească a fenomenului, cît de conformarea la modelul comun, 
literar. Dintre toate cuvintele româneşti, de origine latină, care prezintă un 
l urmat de e, i, a lua este, probabil, cel mai des folosit, deci cel mai rezistent. 

Interesantă păstrarea lui l’ îndeosebi la imperativ, folosit într-o formulă 
aproape fixă, l’e gi be, invitaţie tradiţională adresată de gazdă, ceea ce ar 
putea spune mult şi despre ospitalitatea ceangăilor care, se vede treabă, s-au 

folosit mult de acest îndemn care, iată, azi se plăteşte de favoarea ce i s-a 
făcut, furnizînd una din probele originii lor etnice româneşti, căci altă expli¬ 
caţie nu-i vom putea da acestui fonetism. 

Păstrarea numai în acest mediu românesc a cuvîntului Ier (< lat. levir), 
cu sensul „cumnat mai vîrstnic, soţ al sorei mai mari", este o dovadă dintre 
cele mai spectaculoase pentru teza lui Dumitru Mărtinaş, întrucît acest cuvînt 
nu mai e de găsit în alte limbi romanice, nici măcar în română. De unde 
să-l fi luat ceangăii dacă nu din moşi-strămoşi ? ! Cuvîntul, îmbogăţind ter¬ 
minologia înrudirii, ne spune ceva şi despre forţa „clanului" familial la ceangăi, 
în general dezvoltată la români. în mod deosebit comunitatea ceangăiască 
pare să fie bună păstrătoare nu numai a unor vechi, dar atît de grăitoare 
fapte de limbă, ci şi a unor tradiţii de strînsă solidaritate între membrii familiei 
(a cărei destrămare nu o cunosc!) şi ai satului. Vedem în asta şi una din 
explicaţiile salvării lor de la deznaţionalizare. 

Mărturisesc că aflînd de păstrarea în graiul ceangăilor a cuvîntului Ier 
mi-am zis că aceasta este o dovadă certă a originii lor româneşti: un cuvînt 
latin care nu se mai păstrează în alte idiomuri romanice, ci, din tot imensul 
imperiu de odinioară al limbii latine, în numai cîteva aceste uitate şi neştiute 
sate ceangăieşti! Dîndu-mi seama însă că mulţi „sceptici" — ca să nu le zic 
propriu-zis pe nume — se vor îndoi nu numai de interpretarea dată de D. 
Mărtinaş faptelor comentate, ci şi de autenticitatea acestora — un vierme 
al îndoielii încercîndu-mă şi pe mine tocmai cu privire la acest cuvînt, mă 
gîndeam că unul din primele obiective ale viitoarelor anchete pe teren cean- 
găiesc va trebui să fie verificarea informaţiei pe care ne-o dă autorul referi¬ 
toare la păstrarea acestui Ier, în româneşte, cu sensul „cumnat". Iată însă 
că autentificarea acestei informaţii vine mai devreme decît ne aşteptam, din 
partea tenacelui şi neobositului filolog V. M. Ungureanu, care a găsit acest 
cuvînt, consemnat cu toate lămuririle necesare, într-o lucrare care numai de 
partizanat ceangăiesc nu poate fi suspectată: Ath. Vasilescu, Monografia 
mănăstirei şi comunei Dolj eşti, Roman, 1940 (cf. şi nota 103). Această lucrare 
nu i-a fost cunoscută, poate, lui Dumitru Mărtinaş. Aşadar, se produce în 
favoarea originii româneşti a ceangăilor din Moldova şi această dovadă decît 
care e greu să ne închipuim una mai elocventă: în vorbirea lor românească 
se păstrează cuvîntul Ier , de origine latină, pe care nu-1 cunosc celelalte graiuri 
româneşti şi nici celelalte idiomuri romanice. Este singura dovadă că acest 
cuvînt a fost cunoscut în limba română. Este cea mai limpede dovadă a 
originii româneşti a ceangăilor. 

Mărtinaş numeşte situaţia lingvistică a ceangăilor din Moldova „dualism 
dialectal", avînd în vedere faptul că ei vorbesc româneşte în două feluri: 
ardeleneşte şi moldoveneşte. Unii vorbesc şi în al treilea fel: literar. Dacă 
mai adăugăm faptul că în cîteva sate de ceangăi se vorbeşte şi ungureşte, 
situaţia devine şi mai complicată. Complicată în primul rînd pentru anche¬ 
tatorul lingvist neavizat asupra acestor date care, pentru prima oară, sînt 
relevate abia în lucrarea profesorului D. Mărtinaş. De aceea credem că nu 
este totdeauna justificată acuzaţia adusă de el unor autori maghiari care 
ar fi ignorat cu bună ştiinţă aspectul românesc al problemei, dualismul dia¬ 
lectal ceangăiesc, care, într-adevăr, nu poate fi interpretat decît ca o dovadă 
a originii lor româneşti. Numai că acest „dualism dialectal", cum însuşi 
D. Mărtinaş consemnează clar, nu se lasă uşor de observat într-o anchetă 
obişnuită. Astfel că nu e de mirare că feluriţi cercetători maghiari ai pro- 

blemei au constatat mai întîi ceea ce le era în putinţă să constate: modul 
precar în care ceangăii vorbeau ungureşte. Ca să mai bage de seamă că aceştia, 
cînd vorbeau româneşte, dar nu totdeauna, foloseau un grai de alt tip decît 
cel moldovenesc înseamnă să le pretindem ceea ce nici lingviştii români 
nu s-au învrednicit să observe. Timpul nu e pierdut, dar orice întîrziere devine 
vinovată de-acum. Şi organizarea unei anchete serioase în zonele ceangăieşti 
ni se pare lucrul cel mai important de făcut. 

Apartenenţa etnică a ceangăilor, ca şi a altor grupuri de populaţie aflate 
în situaţii cît de cît asemănătoare, trebuie distinsă de originea etnică. Dacă 
aceasta din urmă se descoperă de către savanţi, în liniştea bibliotecilor, prin 
studierea şi interpretarea corectă, ştiinţifică ş.a.m.d. a tuturor datelor ce 
intră în discuţie, ceea ce duce la stabilirea unui adevăr dedus din fapte ale 
trecutului, impus de acesta, asupra căruia nu avem cum interveni spre a-1 
modifica, conştiinţa apartenenţei etnice este un dat mai subiectiv şi rezultă 
în ultimă instanţă dintr-o deliberare intimă, personală, a fiecărui membru din 
colectivitatea etnică respectivă. Această deliberare ia în consideraţie mai 
multe elemente, fiecare „pledînd" pentru o naţionalitate sau alta. Printre 
aceste elemente desigur că foarte importantă şi la mulţi indivizi decisivă este 
conştiinţa originii etnice, ce ştie fiecare despre originea strămoşilor. E de la 
sine înţeles răspunderea mare ce revine istoricilor şi învăţaţilor care „se 
amestecă" într-o asemenea chestiune, de care depinde o „opţiune" atît de 
importantă. Stabilirea originii etnice impune, mai mult ca la alte probleme 
ale istoriei, luarea în discuţie a tuturor faptelor şi argumentelor, cîntărirea 
lor fără părtinire, astfel încît la publicul interesat să ajungă adevărul sau 
măcar acel adevăr la care avem acces pe baza faptelor şi dovezilor existente, 
spre a nu determina la acest public opţiuni în contradicţie tocmai cu datele, 
dovedite ulterior false, pe care s-au bizuit. 

Relativ la ceangăi e de semnalat de la bun început că, pînă la această 
carte a profesorului Dumitru Mărtinaş, puţini autori au afirmat în public 
originea lor românească. De vreo două sute de ani circulă printre învăţaţi 
„legenda" originii lor cumane, iar în cercurile mai largi tendinţa e de a-i 
vedea — în Moldova, mai ales — ca pe nişte maghiari moldovenizaţi, ideea 
originii lor maghiare sprijinindu-se în primul rînd pe catolicismul acestora. 
Nu e însă mai puţin adevărat că această idee a fost pusă în circulaţie, chiar 
cu insistenţă, de propaganda maghiară de odinioară, căreia publicul românesc 
i-a dat toată crezarea, fără să mai ia aminte cît se potrivea această opinie 
cu limba, portul, obiceiurile şi tradiţia lor. Un număr relativ mic de ceangăi 
care vorbesc ungureşte, unii dintre ei fiind şi de origine secui, cum recunoaşte 
cu obiectivitate D. Mărtinaş, au „confirmat", în ochii multora, statutul de 
minoritate etnică maghiară al întregii populaţii catolice din Moldova. 

în aceste condiţii, cu atît mai grăitoare este poziţia ceangăilor înşişi 
care, în marea lor majoritate, se consideră români. Ce oare îi determină pe ei, 
în pofida tuturor şi fără nici un interes politic, social, economic sau de altă 
natură, să-şi zică români şi să nu primească nici denumirea de ceangăi, pe 
care o află mai tîrziu, de la alţii ? 

Aşadar, în ciuda poziţiei „oficiale", a autorităţilor de stat şi a lingviştilor, 
a învăţaţilor, a autorilor de manuale ş.a.m.d., care îi consideră pe ceangăii 
din Moldova maghiari de origine şi de apartenenţă etnică, aceştia, nesfătuiţi 
de nimeni, liberi de orice constrîngere exterioară, ba chiar din exterior primind 
toate încurajările de a se considera maghiari, totuşi ei nu încetează să se 

considere români, aşadar în primul rînd făcînd asta în ciuda teoriilor cu pri¬ 
vire la originea lor etnică. Apartenenţa etnică, la care ei aderă absolut nesiliţi 
de nimeni, este însă cea românească! 

Văzută din interior — şi lucrarea lui D. Mărtinaş oferă publicului româ¬ 
nesc ocazia de a arunca o privire dinăuntrul chestiunii, însuşi autorul fiind 
„ceangău" — situaţia e mai uşor de înţeles: ceangăii se consideră români 
pentru că vorbesc numai româneşte (cei mai mulţi), nu au ştiut niciodată să 
vorbească (bine) altă limbă, trăiesc după obiceiurile româneşti, iar tradiţia 
ce s-a transmis în fiecare familie, de cele mai multe ori odată cu numele, 
este tradiţia apartenenţei lor etnice româneşti. Temeiul cel mai important 
al acestei opţiuni, al apartenenţei lor etnice româneşti, ni se dezvăluie prin 
lucrarea profesorului Mărtinaş: ceangăii se consideră şi sînt români întrucît 
originea lor etnică este românească. Fapt dovedit, după părerea noastră, con¬ 
vingător de către Dumitru Mărtinaş. 

Acestea fiind faptele, să luăm deci cunoştinţă de ele şi să punem capăt 
unei atitudini care dacă nu a lezat niciodată interesele culturale, social- 
economice, confesionale etc. ale ceangăilor, în schimb deseori i-a îndurerat 
sufleteşte, văzîndu-se consideraţi altceva decît ce se ştiau ei înşişi că sînt. 

Nu putem să nu insistăm noi, mai mult decît a făcut-o Dumitru Mărtinaş, 
asupra intervenţiei lui Mihail Kogălniceanu şi Costache Negri în Sfatul ţării, 
la 1857, în legătură cu drepturile politice ale ceangăilor, numiţi de Costache 
Negri „pământenii catolici", iar de Kogălniceanu „rezeşii catolici" care „puru¬ 
rea s-au privit ca pămînteni". E foarte probabil ca nici unul, nici altul să 
nu fi cunoscut denumirea de ceangăi, necunoscută nici ceangăilor înşişi, 
care nu amintesc ca semn distinctiv al lor decît credinţa catolică. Numai 
asupra acestui punct se duce discuţia. Nimeni nu ridică în divan problema 
unei origini sau apartenenţe etnice neromâneşti. Putem vedea aici o mărturie 
involuntară asupra „maghiarismului" ceangăilor moldoveni, despre care 
maghiarism la 1857 nu se pomenea nimic, nici de autorităţile româneşti, 
nici de „ceangăii" înşişi. Un secol mai tîrziu, asupra aceleiaşi populaţii opinia 
publică şi oficială s-a schimbat, conformîndu-se cu mare şi nu chiar nevino¬ 
vată uşurinţă unei idei istorice insuficient verificate; lansată de propaganda 
maghiară şi acceptată de noi în numele unui principiu, respectul drepturilor 
minorităţilor naţionale, de la care nu ne-am abătut decît pentru a-1 aplica 
cu exces de zel, aşa cum s-au petrecut lucrurile şi cu ceangăii, cînd, după 
1948, s-au trezit că se înfiinţează în satele lor şcoli cu limba de predare ma¬ 
ghiară, şcoli pe care ei nu le-au dorit şi nu le-au cerut niciodată. 

Atitudinea lui M. Kogălniceanu şi C. Negri ca şi hotărîrea deputaţilor 
pontaşi de la Divanul Ad-hoc din 1857 sînt în cea mai bună tradiţie româ¬ 
nească a omeniei şi a bunei convieţuiri, a deplinei toleranţe faţă de minorită¬ 
ţile etnice ori confesionale. Chiar dacă cei de la 1857 nu aveau nici urmă de 
idee că „pămîntenii catolici" din judeţele Roman şi Iaşi ar fi ceangăi, şi îi 
considerau numai de altă religie decît cea oficială, ortodoxă, nu ne putem 
împiedica să nu raportăm acest moment la lungul şir de împilări, umilinţe, 
nedreptăţi şi samavolnicii comise în Ardeal de autorităţi faţă de credincioşii 
ortodocşi şi greco-catolici, români cu toţii. Acest trist capitol nu reclamă din 
partea noastră, a celor de azi, decît cunoaşterea ca atare a faptelor, spre a nu 
le uita şi spre a nu mai fi de nimeni repetate. Deplîngînd politica de maghiari¬ 
zare de odinioară, ca şi bîlciul propagandistic aţîţat aiurea, cu iresponsabilitate. 

în jurul chestiunii populaţiilor minoritare, nu şi fără oarecare succes la per¬ 
soane care nu au răgazul sau posibilitatea de a verifica susţinerile unei 
asemenea propagande, cartea lui Dumitru Mărtinaş, scrierea şi publicarea ei, 
nu constituie un răspuns plătit „cu aceeaşi monedă". Nimeni nu are intenţia 
şi nu vrea să declare români pe ceangăii care se ştiu şi se consideră maghiari. 
Dar cartea aceasta, scrisă de un ceangău şi editată tot de un ceangău, afirmă 
pe de o parte o ipoteză ştiinţifică, susţinută cu un aparat ştiinţific corect 
mînuit, asupra originii etnice a ceangăilor, iar pe de altă parte afirmă, spre 
cunoştinţă publică, spre luarea aminte a tuturor, care este conştiinţa etnică 
a ceangăilor din Moldova, care nu recunosc numele de ceangăi despre ei 
înşişi întrucît se ştiu şi se consideră dintotdeauna români. Dreptul de a fi 
consideraţi ceea ce sînt le-a fost încălcat deseori, chiar şi de autorităţi, 
care, precum s-a văzut, nu au pregetat să plece urechea, împăciuitor, la teorii 
emise cu prea mare uşurinţă, ignorînd înainte de orice apartenenţa lor etnică 
românească şi conştiinţa lor limpede, răspicată, că sînt români şi nimic 
altceva. La această conştiinţă, care constituie azi criteriul cel mai important 
al apartenenţei etnice, iată că vine un ceangău, profesorul Dumitru Mărtinaş, 
şi după cercetări de o viaţă de om, cercetări făcute cu deplina obiectivitate 
a celui interesat să afle tot adevărul despre sine şi ai săi, demonstrează că 
şi originea etnică a ceangăilor este românească. 

Probabil că această carte va suscita vii discuţii în jurul tezei pe care o 
susţine şi al faptelor pe care se bazează. Nădăjduim însă că toţi cei care se 
vor înscrie la cuvînt în această discuţie o vor purta cu aceeaşi bună-credinţă, 
onestitate şi respect al adevărului cu care a fost scrisă şi cartea profesorului 
Dumitru Mărtinaş. 

ION COJA 


In prezenta lucrare notele se redau după, cum urmează: cele în paranteze drepte aparţin 
unuia din îngrijitorii ediţiei, V. M. Ungureanu, şi sînt numerotate în ordine crescîndâ; cele din 
subsolul paginilor, consemnate prin asteriscuri, aparţin autorului lucrării. 

SUMMARY 


THE 0RIG1N OF THE CSÂNG6S IN MOLDAVIA 


The word Csângo is an ethnonym, the name of a population having 
rather an uncertain ethnic composition; xnost of the Csângos live in Tran- 
sylvania. The term is of Magyar origin, and in that language it means „mixed, 
impure, degenerate", Generally, the current opinion is that the Csângds 
belong to the Magyar nationality, though the only certain thing concerning 
their origin is the fact that they are not of Magyar descent. The Csângos are 
a Magyarized population whose origin is unknown. The problem was parti- 
cularly studied by Magyar historians, who gave several hypotheses: Cabirian, 
Cuman a.o. descents. The historians find it certain that the Csângos are not 
Magyars, though they consider themselves Magyars and the nationalities 
around them — Romanians and Transylvanian Saxons, primarily — also 
consider them Magyars. While the Magyars proper, more sensitive as to 
differences, caii them Csângo, which has been pejorative up to our own days. 
Political reasons determined the Magyar propaganda after World War I 
to have the Csângds join the Magyar nationality. Romanian authorities of 
the time were totally indifferent tot hat question, considering it an exclusive- 
ly Magyar problem. 

Most of the Csângos live on Romania’s territory. The greater part of 
them in Transylvania, but some of them in Moldavia too, in the counties of 
Neamţ and Bacău. Dumitru Mărtinaş is the author of a book on the Csângos 
of Moldavia, considered to be the "easternmost Magyar branch". The book 
by D. Mărtinaş is the very first book written by a Csângo. Born among the 
Moldavian Csângds, Mărtinaş has an entirely different opinion concerning 
his population, an opinion which he expounded and then seriously demonstrated. 

First of all, he draws the attention to the frequent confusion between 
Catholic and Magyar. Those who are considered Csângos from Moldavia are 
all Catholic. The first argument for their being considered Magyars has been 
their Catholic religion. 

From the point of view of their ethnic consciousness, the Csângos of 
Moldavia are of two distinct categories: scme of them consider themselves 
Csângds, therefore Magyars, while others — who are more numerous — have 
always considered themselves Rcmaniaris and are quite surprised to learn 
there are different opinicns. D. Mărtinaş belongs to the latter category: his 
family and the ccmmunity of his native village have only had the consciousness 
of their Rcmanian ethnic origin. 

Concerning this type of Csângâs, one might believe that they are a non- 
Rcmanian pcpulaticn ccme over frcm Transylvania (which is proved by their 
Catholic religion), who underwent a prccess of de-nationalization in Mol- 

davia — a statement which has been often made. Therefore, some of the 
Csângos in Moldavia have preserved their original nationality and still consider 
themselves Magyars, while others have lost the consciousness of their origin. 
The proof of their ancient nationality lies in their Catholic creed; Romanians 
are mostly Orthodox Christians. 

But what is the linguistic situation ? As it seems, the true understanding 
of the question is to be attained by an attentive and correct interpretation 
of the facts of language. D. Mărtinaş’s entire demonstration is based on the 
analysis of language. "Language is an undefeated witness” — this is the 
motto of his book, a quotation from the ancient Moldavian prince and scholar 
Dimitrie Cantemir. 

First of all, the Csângos speak rather a poor Magyar; their mispro- 
nunciations have been usually explained by the influence of Romanian, or 
by a kind of substratum — i.e. by features apparently inherited from their 
mysterious language of origin — some Asiatic, Cuman, Cabirian dialect. 
One of these unaccountable features is their sigmatism — the fact that they 
pronounce s instead of sh, and u instead of j. It is to be again emphasized 
that researchers could only establish the non-Magyar nature of their origin, 
without being able to design their descent proper. On the other hand, the 
incorrect employment of Magyar by the Csângos was remarked as early as 
the beginning of the 18th century, therefore from the very moment the 
existence of that population east of the Carpathians had been recorded. 

D. Mărtinaş argues that researchers made one constant mistake, namely 
the Csângo way of speaking Romanian has been completely ignored. It 
is curious, but the situation is that the Magyar experts in dialectology only 
studied the Csângos’ Magyar, such as it is spoken in Moldavia, while the 
Romanian linguists, accepting the current opinion on the Csângos, practically 
avoided them, believing that their Romanian only resulted from a natural 
effort of speaking the official language of their country. Dumitru Mărtinaş, 
who is a philologist by profession and a perfect speaker of his mother tongue, 
has found out that the Csângos speak such a kind of Romanian, that it clearly 
appears they did not learn Romanian in Moldavia, where they came in the 
17th— 18th centuries. More precisely, the Csângos speak Romanian in tvvo 
different kinds: they speak the Moldavian dialect with the strangers but at 
home they speak a Romanian having a marked Transylvanian character. 
That is the point: the Transylvanian nature of the Romanian employed 
by the Csângos in Moldavia cannot be accounted for their by Moldavianization. 
They could speak Romanian when they passed the mountains from Tran- 
sylvania to Moldavia. And, naturally, they spoke Romanian as it was pro- 
nounced in Transylvania, with features unknown to the Moldavians. 

There might arise the argument that the Csângos, Magyars from Transyl¬ 
vania, knew some Romanian while being still in Transylvania and, when 
they reached Moldavia, they simply preserved features of the Transylvanian 
dialect. Such a hypothesis is infirmed by the characteristics of a maternal 
language to be found in the Romanian of the Csângos. 

— The Csângos of Moldavia only speak an approximate Magyar, while 
all of them speak Romanian correctly. 

— The Romanian as it is spoken among the Csângds of Moldavia pre- 
serves several archaisms of Transylvanian stock, which had disappeared 
from the other Romanian dialects. Their existence can only be explained 

from within the Romanian language handed down from father to son. The 
most surprising of those features is the word "Ier" — brother-in-law, from 
the Latin levir, a word which has disappeared not only from all the other 
Romanian dialects, but also from all other Românce languages. The Csângos 
of Moldavia are the only to have kept it. 

— The specific Csângd sigmatism is also to be found in other Romanian 
dialects — in the Banat and in Oltenia, but it is absolutely alien from the 
Magyar dialects. Magyar dialectologists, trying to account for it, were forced 
to reach most unprobable hypotheses. D. Mărtinaş's interpretation is by far 
more convincing. 

Mărtinaş considers that the above arguments are decisively leading to 
the conclusion that the Csângds of Moldavia are in fact Romanians from 
Transylvania, who passed to Moldavia under circumstances which the author 
has not made absolutely clear. The historical details are to be clarified by 
other experts. Ethnography is in the same situation, from this point of view. 
D. Mărtinaş brings some proofs, conclusive enough for the belonging of the 
Csângds to the Romanian popular culture, but his data are not as convincing 
as the linguistic arguments. 

The hypothesis of the Romanian origin of the Csângds from Moldavia 
raises certain inevitable questions. First of all, their Catholic religion: as is 
well known, there was a serious propaganda for spreading Catholicism among 
the Romanians in Transylvania; their Orthodox religion was not acknow- 
ledged as a religion of the Transylvanian state. That caused a lot of trouble 
and pain, and that is why some Romanians decided to adopt Catholicism. 
But the fact often meant an implicit de-nationalization, which was the very 
aim of the Magyar authorities both in Transylvania and in other parts of 
the former Austria-Hungary empire. D. Mărtinaş mentions in this sense 
the existence of Saxon Csângds in Transylvania ! ... But then, how did it 
happen that the Csângds in Moldovia are able to speak the Magyar they 
speak ? D. Mărtinaş explains it by the success the process of Magyarization 
had already had before the Csângâs passed the mountains to Moldavia. 
After they settled in Moldavia, they kept their Catholic religion and their 
dependence of the Magyar Church. They also went on speaking Magyar, in 
their relation with the Magyar priests. Those priests were quite active in 
spreading the sad policy of de-nationalization, they were more often concerned 
with imposing Magyar consciousness and language than their religious 
precepts. Nevertheless, denationalization was more difficult to achieve in 
Moldavia, so most of the Csângds there were able to save their Romanian 
ethnic awareness, as well as their Romanian language, of a Transylvanian 
stock. The same Magyar clerics are those who recorded the names of the 
believers in Magyarized forms, a means which had been long since used in 
de-nationalizing the Romanians and the Saxons in Transylvania. 

It is not quite evident yet if D. Mărtinaş's arguments in favour of the 
idea that the Csângds of Moldavia are of Romanian descent hold true for 
the origin of the Csângos in Transylvania. But his book opens new prospects 
in this field. The principal merit of his study is perhaps the indirect discussion 
on the process of Magyarization and Szecklerization of extensive groups of 
the population of Transylvania, particularly, but also of Pannonia — a process 
which caused one of the most spectacular shifts in the history of the Magyar 
people: their Europeanization, their acquiring new psycho-somatic features. 


176 



which almost totally replaced the original ones, that were of an Asiatic type~ 
The subject is rather more often avoided than commented upon, at least 
by the Romanian historians; but that is a shortcoming, considering that the 
process of Magyarization involved a great number of Romanians. 

Therefore, D. Mărtinaş refers to a numerous ethnic group which was 
subject to Magyarization hundreds of years ago; the process stopped by the 
fact that the group moved to Moldavia. When it was only pursued by priests, 
the process could not be completed, as it often happened in Transylvania 
with thousands of Romanians and of Saxons, including perhaps the Szecklers 
too; in some places of Transylvania Magyarization could go further. 

D. Mărtinaş’s book proposes a theme for discussion to Romanian and 
Magyar historians especially: the policy of Magyarization, with its methods, 
targets and results. The indisputable development of that policy, of that 
process, with its dramatic effects, should no longer be avoided because of 
political reasons. The course of time and history can no longer be returned. 
Magyarization is a closed process. On the other hand, there has been no 
process of de-Magyarization, of Romanianization, and there will never be any. 
It is important to know the truth concerning the policy of Magyarization 
exerted in the past by the Austrian-Hungarian authorities: the fact that 
many Romanians were Magyarized once is in fact a link between our two 
peoples, a link which might have been undesirable, then, but now, after so 
many years, a completed and irreversible fact can become a basic argument 
in the co-operation of the people within the same geographical and political 
area, where they are free to conform to the tradition they inherited, or chose. 
But that liberty could not be conceived without knowing the truth on the 
historical tradition. Dumitru Mărtinaş has written his book respectfully 
observing this truth. He might be wrong in some details of his demonstration. 
But the serious mistake is not his, it has come from those who, being better 
informed than him, did their best to hide or avoid the difficult subject which 
D. Mărtinaş tackled with the courage of one who was personally involved in 
the object of his research. For D. Mărtinaş studied the origin of the 
Csângos in Moldavia in order to know his own ethnic descent. From the very 
beginning, Mărtinaş has got the chance to be more objective than could have 
been perhaps either a Romanian or a Magyar historian. He is deeply interested 
in learning the truth, like a child who tries to find his own mother without any 
other reason than that of really finding his genuine mother. 

The author of the notes in the book, which accompany the text proper, 
V. M. Ungureanu, is in about the same situation as D. Mărtinaş. He is a 
Csângo of Moldavia, a priest and a philologist. After 1948, at a time when 
the Romanian government was keen on respecting the rights of the coin- 
habiting nationalities even to excess, Magyar became the teaching language 
in the Csângd schools of Moldavia. V. M. Ungureanu, at the head of his com- 
munity, protested against that measure, which was against their Romanian 
consciousness. Then the authorities were just surprised to note that the 
Csângds did not want to speak Hungarian, without understanding their 
reasons, yet. No authority was in a hurry to record the fact, whose explanation 
appears now: the Csângos of Moldavia know that they are Romanians. 
They require the right of being considered what they are. First of all, they 

had to face the authorities themselves, in asserting their right, because the 
authorities conformed to the general opinion, believing it was right — and 
they have been hesitating for years to make a criticai analysis of the situation 
by publishing D. Mărtinaş’s book. Unfortunately, this book is being issued 
many years after the author’s death and after it was written; twenty years 
ago the author started proposing his manuscript for publication, hoping 
that he might be granted the possibility of being considered a Romanian, 
in Romania. 

It is a happy event that, in spiţe of all this sad postponement, the book 
is now going to be published. It should be considered with as much objectivity 
and Iove for truth as Professor Dumitru Mărtinaş found in himself while 
pursuing his researches. 

